Amie Kaufman & Meagan Spooner Constelații # 2 # Fărâme de șoapte COLECȚIE COORDONATĂ DE Magdalena Mărculescu Fărâme de soapte Traducere din engleză de Luminița Gavrilă TRei Editori: Silviu Dragomir Vasile Dem Zamfirescu Director editorial: Magdalena Mărculescu Redactor: Oana Dușmănescu Imagine coperta © 2013 by Tom Corbett Design copertă: Whitney Manger Director producție: Cristian Claudiu Coban Dtp: Eugenia Ursu Corectură: Maria Mușuroiu Dusa Udrea ISBN ePUB: 978-606-719-501-9 ISBN PDF: 978-606-719-502-6 ISBN Print: 978-606-719-387-9 Titlul original: This Shattered World Autori: Amie Kaufman și Meagan Spooner Copyright © 2014 by Amie Kaufman and Meagan Spooner Copyright © Editura Trei, 2015 pentru prezenta ediție O P 16, Ghișeul 1, C P 0490, București Tel : +4 021 300 60 90; Fax: +4 0372 25 20 20 e-mail: comenzi@edituratrei ro www edituratrei ro Pentru Marilyn Kaufman și Sandra Spooner, care ne-au fost mereu aliați de nădejde și ne vor susține mereu, în toate bătăliile noastre Fata stă pe un câmp de luptă; este strada pe care a crescut Oamenii de aici nu știu că vine războiul și, de fiecare dată când ea deschide gura ca să-i avertizeze, orașul numit Noiembrie îi acoperă glasul O mașină trece cu scrâșnet de roți, o sirenă sună, copiii râd, pe un holopanou publicitar suspendat rulează iar și iar aceeași reclamă Fata țipă, dar numai porumbeii de la picioarele ei o aud Speriați, își iau zborul și dispar în labirintul vesel și colorat de sârme cu rufe puse la uscat și lampioane ce se intersectează deasupra Nimeni n-o aude 1 Jubilee Un tip din celălalt capăt al barului se tot uită la mine Îl văd doar pentru că am obiceiul să stau aplecată, sprijinită cu coatele pe suprafața de plasten, ca să pot să văd pe lângă șirul de capete De aici pot să observ toată încăperea uitându-mă în oglinda de deasupra barmanului Tipul la care mă uit folosește același truc E nou pe-aici În primul rând că nu l-am mai văzut și în al doilea rând are privirea aceea Cu siguranță e un recrut, care vrea să demonstreze ceva, așa cum fac toți la început Doar că el se uită prin preajmă, atent să nu-i deranjeze pe ceilalți, și nu se arată prea familiar cu nimeni Poartă uniformă de camuflaj, cu tricou și jachetă, dar hainele nu-i vin bine, îi sunt puțin cam strâmte Poate pentru că e nou și n-au avut timp să i le comande pe măsura lui Sau poate pentru că uniforma nu-i a lui Totuși, nou-veniții află încă din prima săptămână că nu trebuie să se dea la căpitanul Chase, nici atunci când vine la Molly Malone’s Nu mă interesează La optsprezece ani ești prea tânără să faci pe dura, dar e mai bine să le dai de înțeles asta de la bun început Dar tipul ăsta… tipul ăsta mă pune pe gânduri Mă face să uit de chestia asta Păr negru rebel, sprâncene groase, ochi periculos de dulci Buze senzuale, cu un mic surâs abia reținut în colțul gurii Are o gură de poet Artistică, expresivă Îmi pare ciudat de cunoscut Stropi de condens se formează pe paharul pe care îl țin în mână Ba nu – l-aș recunoaște pe tipul ăsta dacă l-aș mai fi văzut — Toate bune? Barmanul se interpune între noi, sprijinindu-se de bar și înclinând capul spre mine E un bar mizer, pe un drum mizer, având un nume cu rezonanță nostalgică: Molly Malone’s Probabil inspirat dintr-o poveste cu fantome de origine irlandeză, origine pe care o revendică și acest grup de terraformatori de sacrificiu „Molly” este un chinez chel, de aproape 140 de kilograme, cu o crizantemă tatuată pe gât Am devenit favorita lui încă de când am aterizat aici și nu doar pentru că, mulțumită mamei mele, mă număr printre puținii care vorbesc bine mandarina Mă uit la el ridicând din sprânceană — Vrei să mă îmbeți? — Trăiesc, visez și sper, gagico — Mai așteaptă, Molly Mă opresc și-mi îndrept din nou atenția spre oglindă De data asta, tipul vede că mă uit la el și îmi răspunde cu o privire îndrăzneață Rezist impulsului de a mă uita în altă parte și mă aplec spre barman — Hei, Mol – cine-i tipu’ de la capătul tejghelei? Molly e suficient de inspirat să nu se uite peste umăr și, în loc de asta, începe să clătească un pahar — Ăla drăguț? — Mmm — Cică abia a fost detașat aici și vrea să ia pulsul locului Pune o grămadă de întrebări Ciudat De obicei, răcanii vin cu trupa, plutoane întregi de băieți și fete cu figuri mirate și stinghere, fiecare așezându-se acolo unde i se spune O voce mică din mintea mea îmi spune că nu-i chiar așa, că și eu am fost odată răcan și asta cu doar doi ani în urmă Dar nu pot să nu observ că ei sunt groaznic de nepregătiți pentru viața de pe Avon Totuși, tipul ăsta e altfel – și e singur-singurel O suspiciune îmi zbârlește părul la ceafă și-mi ascute privirea Aici, pe Avon, altfel înseamnă de obicei periculos — Mersi, Molly Îl stropesc cu apa condensată de pe vârful degetelor, iar el se ferește zâmbind și se întoarce la clienții lui Tipul mă privește în continuare Zâmbetul pe care îl are în colțul gurii nu mai este atât de discret acum Știu că mă uit insistent la el, dar nu-mi pasă Dacă este într-adevăr soldat, pot să spun că îl analizam în calitatea mea de ofițer, căutând semne de avertisment Doar pentru că sunt în afara orelor de serviciu nu înseamnă că îmi las deoparte responsabilitățile Când Furia e pe cale să lovească pe careva dintre noi, vine fără să ne avertizeze Nu pare să fie cu mult mai mare decât mine, deci, chiar dacă s-a înrolat în ziua când a împlinit șaisprezece ani, nu cred că are mai mult de doi ani de armată Destul cât să devină arogant – prea puțin ca să știe că ar trebui să-și șteargă rânjetul ăla de pe față După câteva săptămâni petrecute pe Avon, o să-i dispară de la sine Are un chip ca dăltuit în piatră, cu o bărbie perfectă care mă tentează s-o pocnesc Umbra de barbă nerasă de pe obraji îi subliniază trăsăturile Tipii de genul ăsta ajung invariabil niște nemernici, dar de unde stau eu, el nu-mi pare a fi decât un tip frumos Desprins parcă dintr-o pictură Un tip ca el mă face să-mi doresc să cred în Dumnezeu Misionarii ar trebui să-i recruteze pe cei ca el înainte ca armata să pună mâna pe ei La urma urmei, nu trebuie să fii frumos ca să împuști oameni Dar ca să propovăduiești credința, eu cred că ar ajuta Fără să-mi dezlipesc ochii de el în oglinda de deasupra, îi fac semn din cap că vreau să stăm de vorbă El înțelege mesajul, dar întârzie să-mi răspundă Într-un bar obișnuit, pe o planetă obișnuită, asta ar însemna că nu-l interesează sau că se lasă greu de abordat Dar cum eu nu caut ce caută oamenii într-un bar obișnuit, ezitarea lui mă pune pe gânduri Fie nu știe cine sunt, fie nu-i pasă Nu cred că este prima variantă – pe bolovanul ăsta, oricine o cunoaște pe Lee Chase, oricât de nou ar fi Dar dacă e varianta a doua, înseamnă că nu-i un recrut oarecare O fi vreun figurant de la Comandamentul Central, care încearcă să nu se facă remarcat îmbrăcându-se ca noi? Un agent de teren trimis de Terra Dynamics, care a venit să vadă dacă armata își face datoria pentru a preveni izbucnirea unei revolte generale? Nu e ceva neobișnuit ca o corporație să trimită spioni ca să se asigure că guvernul își respectă obligațiile din contractul de terraformare Ceea ce nu face decât să ne îngreuneze nouă munca Corporațiile fac mereu presiuni pentru a putea angaja mercenari, dar întrucât Consiliul Galactic nu se arată prea încântat de ideea de a avea prin preajmă forțe armate private, nu le rămâne decât să solicite forțe guvernamentale Poate că e chiar de la Consiliul Galactic și a venit să vadă ce se întâmplă pe Avon înainte de inspecția planetară de peste două luni Indiferent cine e, pentru mine nu-i a bună Oare de ce oamenii ăștia nu mă lasă în pace să-mi fac treaba? Tipul cu părul negru își ia berea și se îndreaptă spre mine, în celălalt capăt al barului Simulează bine o timiditate entuziastă, de parcă ar fi surprins că a fost remarcat, dar pe mine nu mă păcălește — Hei, îmi spune el în loc de salut Nu vreau să te sperii, dar se pare că băutura ta e albastră Este una dintre invențiile lui Molly pe care câteodată mi le oferă gratis, ca pretext pentru a prepara un cocktail în loc să umple cănile cu bere Mă hotărăsc rapid Dacă vrea să facă pe sfiosul, pot să fac și eu pe sfioasa E destul de atrăgător, iar curiozitatea nu-mi dă pace – vreau să văd ce se întâmplă dacă intru în joc Știu că nu se poate să-l intereseze persoana mea Cel puțin nu în sensul în care pretinde el Pescuiesc săbiuța de plastic – e roz-neon – din paharul de martini și mănânc cireșele înfipte în ea, una câte una Tipul își fixeaxă privirea pe buzele mele, stârnind în mine un fior de încântare Molly nu are prea des ocazia să prepare cocktailuri – și eu nu am prea des ocazia să flirtez Îmi las buzele să se relaxeze într-un zâmbet și mă aplec puțin spre el — Îmi place culoarea albastră Deschide gura ca să răspundă, dar e nevoit să tușească îndelung ca să-și dreagă vocea — Ai luat cumva vreun microb din mlaștină? îl întreb eu prefăcându-mă îngrijorată Te rezolvă Molly Băuturile lui vindecă orice, de la sentimente rănite până la apendicite — Chiar așa? Și-a recăpătat vocea și zâmbetul Ghicesc o strălucire dincolo de masca asta de nou-venit – ce să zic! — pe care o poartă: plăcere Se distrează Și tu te distrezi, remarcă o voce mică și malițioasă din mintea mea O ignor — Dacă ai puțintică răbdare, vom afla dacă mi se albăstrește și limba — E cumva o invitație să fac o inspecție personală? Observ câțiva oameni de-ai mei așezați la o masă mai în spate; se uită la mine și la tipul cel nou, așteptând fără îndoială să vadă dacă se leagă ceva — Dacă îți joci bine cărțile El râde, sprijinindu-se într-un cot de bar E un mic gest de capitulare, o pauză de joc Nu încearcă să se dea la mine, ci mai degrabă vrea să vadă cu cine are de-a face Îmi pun paharul pe tejghea, lângă un set de inițiale scrijelite pe suprafața din material compozit Erau aici dinainte să apar eu, iar autorul lor a plecat de mult — Asta e partea în care, de regulă, te prezinți, Romeo dragă — Și să-mi risipesc aura de mister? mă întreabă tipul ridicând din sprâncenele-i groase Sunt sigur că Romeo nu și-a scos masca atunci când a întâlnit-o pe Jubilee — Pe Julieta, îl corectez eu încercând să nu tresar la auzul numelui meu Probabil că e nou și de-aceea nu știe cât de mult urăsc chestia asta Totuși, mi-a furnizat un indiciu valoros Dacă tipul ăsta a auzit de Shakespeare, înseamnă că a studiat undeva, pe-afară Locuitorii ținuturilor mlăștinoase abia dacă sunt în stare să citească un manual de instrucțiuni, darămite cărțile vechilor clasici — Oh, o intelectuală? răspunde el cu ochii sclipind Ciudat loc pentru o fată ca tine Pe cine ai supărat de ai ajuns pe Avon? Mă reazem cu spatele de bar, sprijinindu-mă în coate Într-o mână țin săbiuța de plastic cu care mă joc, răsucind-o între degete — Așa sunt eu, turbulentă — Exact genul de fată care-mi place mie Romeo se uită în ochii mei zâmbind, apoi privește în altă parte Dar nu înainte să văd că este tensionat E greu să-ți dai seama, dar eu am fost instruită să observ acești curenți invizibili, fluxul și refluxul energiei unei persoane Un tic nervos aici, un rictus dincolo Uneori astea sunt singurele semne de avertizare înainte ca persoana să se autodetoneze și să mori odată cu ea Adrenalina îmi ascute simțurile și mă aplec în față Aerul de aici miroase a bere vărsată, a fum de țigară și a odorizant de cameră, dar nimic din toate astea nu acoperă mirosul invaziv al mlaștinilor de-afară Încerc să fac abstracție de râsetele oamenilor din plutonul meu care se aud în fundal și mă uit mai atentă la Romeo În lumina slabă, nu-mi dau seama dacă are pupilele dilatate Dacă e nou-venit pe planeta asta, nu cred c-a avut timp să cadă victimă Furiei – doar dacă n-a fost transferat aici din altă parte de pe Avon Sub privirea mea atentă, își mută greutatea de pe un picior pe altul, apoi se redresează — Ascultă, spune el pe un ton deodată mai aspru, dă-mi voie să-ți plătesc eu consumația, apoi te las să-ți vezi de treaba ta A reușit să mă citească Știe că sunt suspicioasă — Stai puțin Mă întind și-i pun mâna pe braț E o atingere blândă, dar fermă Va trebui să se smucească dacă vrea să plece înainte să-l las eu — Tu nu ești soldat, îi spun eu într-un final Și nici localnic Asta mă nedumerește puțin Doar n-o să mă lași nesatisfăcută, nu? — Nesatisfăcută? Tipului nu-i tremură nicio clipă zâmbetul de pe buze E tare Probabil că e vreun spion care lucrează de partea concurenței companiei Terradyn De la Nova Tech, Spacecorp sau una dintre companiile învecinate care au spațiu atribuit pe Avon — Nu-i frumos, căpitane Chase Renunț să mă mai prefac — Nu-mi amintesc să-ți fi spus cum mă cheamă — De parcă Chase-față-de-piatră ar avea nevoie de prezentare Deși n-ai să-i auzi niciodată pe oamenii mei spunându-mi așa, cel puțin nu în prezența mea, porecla s-a răspândit ca focul încă din primele zile de când am venit aici Nu răspund, însă îi cercetez trăsăturile feței și încerc să-mi dau seama de ce mi se pare atât de cunoscut Dacă e vreun infractor, probabil că i-am văzut fotografia în baza de date El schițează un mic gest de a-și elibera brațul ca să vadă cât sunt de hotărâtă să-l rețin — Uite ce e, nu sunt decât un tip care vrea să-i ofere unei fete ceva de băut Așa că ce-ar fi să mă lași să fac chestia asta, apoi putem să ne vedem fiecare de treaba lui și să visăm la ce-ar fi putut fi? Strâng din dinți — Ascultă, Romeo Îmi încleștez degetele – îi simt mușchiul încordat sub mâna mea Nu-i un slăbănog, dar eu sunt mai bine instruită — Ce-ai zice să mergem amândoi la cartierul general și să stăm de vorbă acolo? Mușchiul antebrațului său se contractă sub palma mea, iar eu mă uit la mâna lui E goală – dar apoi el se foiește și deodată simt că mă înghiontește în coaste cu ceva ce ține în cealaltă mână Avea o armă sub cămașă Fir-ar să fie E veche, o armă de foc din metal mătuit, nu un Gleidel cu linii suple cu care sunt obișnuită Nu-i de mirare că poartă jachetă, în ciuda faptului că în bar e cald Mânecile lungi îi ascund tatuajul codului genetic, o spirală desenată pe antebraț pe care toți localnicii o primesc la naștere — Scuze, îmi spune el aplecându-se mai aproape de mine ca să ascundă arma dintre noi Eu chiar nu voiam decât să-ți fac cinste cu o băutură și să plec În spatele lui îi văd pe oamenii mei strânși în jurul mesei, râzând și aruncându-ne din când în când o ocheadă Deși jumătate dintre ei se apropie de treizeci de ani, se comportă ca o gașcă de clevetitori Mori, unul dintre cei mai în vârstă soldați ai mei, mă privește o clipă, dar apoi se uită în altă parte înainte să apuc să-i transmit ceva din priviri Este și Alexi acolo, cu părul lui roz și zbârlit, dat cu gel; stă și se uită la perete peste măsură de interesat Din perspectiva lor, eu îi permit tipului ăstuia să stea grămadă pe mine În sfârșit, Chase-față-de-piatră se distrează și ea Soldații vin și pleacă de pe Avon atât de des, încât toți cei de-aici n-au cunoscut decât ultimele luni de armistițiu – simțurile lor nu sunt ascuțite de luptă Nu sunt suficient de suspicioși — Faci mișto de mine? Am arma la șold, dar stăm destul de aproape unul de altul pentru ca el să poată să mă împuște înainte să ajung la ea — Doar nu-ți închipui c-o să-ți iasă figura — Nu prea mi-ai dat de ales, nu crezi? Se uită la tocul armei de la șoldul meu — Mi se pare că ești cam gros îmbrăcată, căpitane Lasă arma pe scaunul ăla Încet Mă uit cu coada ochiului la Molly, dar el se relaxează ștergând niște pahare și uitându-se la holovidul din celălalt capăt al tejghelei Încerc să captez atenția cuiva – a oricui –, dar toți au grijă să mă ignore, nerăbdători să povestească mai târziu că au văzut cum un tip a agățat-o pe Chase la barul lui Molly Răpitorul meu mă camuflează cu corpul lui în timp ce-mi scot Gleidelul și îl așez unde mi-a spus El mă cuprinde cu o mână de talie și mă întoarce spre ușă — Mergem? — Ești un idiot Îmi încleștez pumnii și bețișorul roz de cocktail îmi intră în palmă Apoi mă întorc puțin, prefăcându-mă că vreau să mă opun pentru a-i testa strânsoarea și echilibrul Aha – se apleacă prea mult în față Îmi încordez mușchii și mă smucesc, lăsându-mă pe spate și răsucindu-mi brațul Mă doare groaznic, dar… El mormăie printre dinți și mă împunge și mai tare cu țeava pistolului în coaste Dar nu-mi dă drumul Se pricepe Fir-ar să fie, FIR-AR SĂ FIE — Nu ești prima persoană care mă refuză, spune el respirând ușor precipitat — Bine – au, hai că merg, OK? Îl las să mă conducă spre ieșire Aș putea să-l provoc, dar dacă e atât de prost să vină cu o armă într-o bază militară, ar putea fi la fel de prost și să tragă cu ea Și dacă s-ar ajunge la un schimb de focuri, oamenii mei ar putea fi răniți Oricum, cineva tot ne va opri Alexi, cu siguranță – el mă cunoaște prea bine ca să lase să se întâmple una ca asta Cineva va vedea arma – cineva își va aduce aminte că niciodată căpitanul Chase nu pleacă de la bar cu necunoscuți Ea nu pleacă de la bar cu nimeni Cineva își va da seama că e ceva în neregulă Dar nimeni nu-și dă seama În timp ce ușa se închide în urma noastră, din bar se aude un cor de chiote și fluierături, semn că toți oamenii mei încep să glumească pe seama mea și să comenteze ca niște țațe Nemernicilor, bombăn furioasă în sinea mea, mâine-dimineată am să vă pun să faceți atâtea ture de alergare încât o să vă pară rău că nu v-a răpit PE VOI un rebel Pentru că exact asta este Nu știu cum de-a auzit de Shakespeare sau unde s-a antrenat, dar probabil că e un șobolan de mlaștină Ei își spun Fianna – războinicii –, dar nu sunt decât niște infractori sângeroși Cine altcineva ar îndrăzni să se infiltreze într-o bază militară, înarmat cu un amărât de pistol din vremuri imemoriale? Măcar asta arată că nu există pericolul să aibă accese de violență descreierată, deoarece Furia criminală de pe Avon îi afectează doar pe cei veniți de pe alte planete Nu trebuie să-mi fac griji decât pentru violența obișnuită, de zi cu zi, la care se dedau cu atâta ușurință acești locuitori ai mlaștinilor Mă trage de pe aleea principală în întunericul dintre bar și magazia de alături Atunci mă străfulgeră un gând: n-am să pun pe nimeni să facă ture de alergare mâine-dimineață Sunt un ofițer militar capturat de un rebel Probabil că n-am să-i mai văd niciodată pe soldații mei, pentru că voi fi moartă până mâine-dimineață Cu un răcnet, îmi trag mâna înapoi și în jos, înfigând în coapsa individului lama săbiuței din plastic roz pentru cocktail Înainte să aibă timp să reacționeze, o răsucesc cu sălbăticie și îi frâng mânerul, lăsând bucata de plastic roz-neon înfiptă în mușchi Măcar n-am să mor fără să mă lupt Băieții se joacă pe alee cu petarde făcute din bucăți de sfoară furate din templu Fata îi privește printr-o gaură în zid, cu fața lipită de cărămida veche Ieri a fost rândul preotului luteran să slujească în templu, dar mâine este o nuntă și vine rândul mamei ei să transforme lăcașul mic cât o cutie din capătul străzii astfel încât să semene cu amintirea mult prea îndepărtată a ceremoniilor tradiționale de pe Pământ Băieții aprind petardele și așteaptă să vadă cine poate să țină bețele rosii cel mai mult înainte să le arunce ca să pocnească asemenea unor focuri de armă trase în aer Fata se strecoară printr-o deschizătură în zid, se repede spre băiatul cel mai mare și-i smulge din mână o petardă aprinsă Pielea i se înfioară din cauza căldurii fitilului care arde sfârâind, dar ea refuză să-i dea drumul 2 Flynn Durerea mă săgetează în tot piciorul și pentru o clipă slăbesc strânsoarea Ea se mișcă fulgerător și scapă Nu-mi rămâne decât o fracțiune de secundă să acționez și, dacă ratez, ea mă va ucide Fac un salt înapoi când ea se năpustește spre mine și liniștea nopții este străpunsă de un foc de armă Arma mea Ea aterizează în noroi, cu un geamăt de durere, dar n-am timp să evaluez cât de grav am rănit-o Probabil că toată baza a auzit împușcătura și, chiar dacă ecoul ricoșează printre clădiri, mă vor găsi cât de curând Dau să mă întind spre ea, dar ea deja se mișcă; nu este grav rănită sau poate că adrenalina îi dă putere Mă lovește cu piciorul peste braț și mi-l amorțește de la cot în jos Arma îmi sare din mână, alunecând pe pământul ud Amândoi ne aruncăm după ea Ea mă lovește cu cotul în plexul solar, dar ratează la milimetru – rămân mai degrabă cu răsuflarea tăiată decât pe jumătate mort, luptându-mă să respir în timp ce mă forțez să mă mișc Ea se târăște pe burtă înaintea mea și eu o apuc de gleznă, chinuindu-mă prin mocirlă s-o trag înapoi, înainte să pună mâna pe armă sau să strige după ajutor Poate că ea este antrenată, dar eu lupt pentru familia mea, pentru casa mea, pentru libertatea mea Ea luptă pentru un nenorocit de cec de salariu Câtva timp nu se aude decât zgomotul aspru și sacadat al respirației noastre în timp ce ne luptăm să ajungem unul înaintea celuilalt Apoi mâna mea găsește mânerul familiar al pistolului bunicului meu O lovesc cu cotul în față; ea se eschivează cu ușurință, dar se îndepărtează destul cât să am timp să mă rostogolesc și în final să îndrept arma spre fruntea ei Încremenește Îi văd doar ochii sclipind întunecați și furioși, uitându-se într-ai mei Nu pot să vorbesc; respir prea greu și sunt prea confuz Încet, ea ridică mâinile cu palmele spre mine Se predă Nu-mi doresc decât să mă prăbușesc în noroi Dar aud strigătele soldaților care caută intrușii, încercând să identifice de unde s-a auzit împușcătura Nu mai am timp Trebuie s-o duc la barcă – dacă o las aici, o vor găsi prea repede, iar eu n-o să am timp să dispar în mlaștină Îi fac semn cu arma să se ridice în picioare Mă ridic și eu cu greu, apoi o apuc de braț și i-l răsucesc la spate Lipesc pistolul de ea ca să-l simtă Am degetele ude și lipicioase de la sângele ei, dar este prea întuneric ca să-mi dau seama dacă e mult sau nu Știu că am nimerit-o; am văzut-o căzând Dar acum merge pe picioarele ei, deci rana n-o împiedică prea mult Probabil că glonțul doar a șters-o Încerc să-mi liniștesc respirația și trag cu urechea la zgomotul făcut de soldați Acum va fi și mai greu să ies din bază; îmi pare rău că n-am avut timp să mă camuflez dându-mi pe față cu noroiul de pe jos Ea are pielea mai arămie și e mai greu de observat în lumina slabă, dar eu am pielea extrem de albă din cauză că trăiesc pe o planetă cu cerul mereu acoperit de nori Pur și simplu, strălucesc în întuneric — Ei? zice ea gâfâind Unde vrei să tragi? Ai putea măcar să ai decența să mă împuști în inimă, nu în cap Aș arăta mai bine la înmormântare — E ceva în neregulă cu tine, căpitane, îi spun eu ținând-o aproape de mine în timp ce o șuviță rebelă din părul ei negru, prins în coadă de cal, mă gâdilă pe obraz și îmi intră în ochi Pe aici nu faci astfel de invitații — De parcă tu ai nevoie de invitație, pufnește ea Deși stă complet nemișcată, aproape că o simt clocotind de furie Nu pot să-i dau drumul Ea nu mi-ar da mie drumul Se smucește nervoasă, iar mișcarea ei îmi declanșează o durere sfredelitoare în tot piciorul Strâng pistolul în mână și o înghiontesc și mai tare cu el în spate A fost ușor să-i fac pe noii recruți să vorbească, doar că nivelul autorizației lor de securitate este prea mic pentru ca ei să dețină informații utile Însă încercarea de a mă apropia de căpitanul Chase pentru a obține informații a fost o cu totul altă problemă Ce-a fost în capul meu? Sean ar muri de râs dacă m-ar vedea acum: cel mai mare pacifist Fianna ține sub amenințarea armei cel mai renumit soldat din Avon — De-acum înainte am să-ți recunosc oriunde fețișoara asta drăguță, știi chestia asta Dincolo de furie, se simte o oarecare satisfacție în tonul ei De parcă asta contează, să aibă dreptate, chiar dacă ar însemna să sfârșească împușcată — Trebuie să scapi de problema asta, spune ea — Pog mo thoin, trodaire, murmur eu, strângând-o și mai tare de braț Să mă pupi în fund, soldat Căpitanul Chase îmi răspunde cu ceea ce pare a fi un potop de înjurături, deși nu înțeleg limba Se pare că nu știe nicio boabă de irlandeză, probabil că habar n-are ce i-am spus Dar și-a dat seama după tonul meu, așa cum eu îmi dau seama că și ea mă înjură pe mine în… chineză să fie? S-ar zice că are în ea ceva sânge chinezesc, dar cu străinii ăștia veniți de pe altă planetă nu știi niciodată Se smucește furioasă, însă mișcarea o face să icnească de durere din cauza rănii Ce noroc că am reușit s-o ating cu glonțul, pentru că altfel n-aș putea s-o țin E chiar mai puternică decât pare Mintea îmi lucrează cu febrilitate Încă nu s-a terminat și încă pot să întorc situația în avantajul meu dacă gândesc repede Poate că recruții din bar nu știau de obiectivul militar secret din est, dar acum am pus mâna pe un căpitan, și încă unul care a staționat pe Avon mai mult decât oricare alt soldat Cine ar fi mai potrivit să-mi dea această informație dacă nu acest copil teribil al Armatei? Obiectivul acela mă sperie prea tare ca să-l ignor Până acum câteva ore când l-am văzut, niciodată nu mai dădusem cu ochii de el Nu știu cum au ținut secretă construcția lui A apărut din senin, înconjurat de garduri și spoturi de lumini Din exterior nu-ți dai seama ce-i înăuntru: arme, noi drone de căutare, mijloace cu care să distrugă Fianna și la care noi nici nu ne-am gândit Până nu aflăm de ce există acolo acel obiectiv militar, fiecare minut care trece înseamnă pericol Îi dau un brânci și pornim spre perimetrul bazei, având grijă să ne ținem în umbră, departe de camerele de supraveghere — Ai văzut vreodată frumusețea mlaștinilor de afară? — Presupun că acolo n-or să-mi găsească niciodată cadavrul Deșteaptă mișcare — Psihologul unității știe de obsesia asta pe care o ai vizavi de propria ta moarte? — Încercam doar să te ajut, mormăie ea printre dinți Nu suntem departe de locul pe unde m-am strecurat înăuntru prin spărtura din gardul lor Sunt convins că într-o lume cu o tehnologie modernă, perimetrul ar fi luminat cu lumini laser și șase tipuri de alarme, dar aici, dincolo de granițele civilizației, soldații se mulțumesc cu garduri de sârmă și patrule terestre Comandamentul Central cheltuiește cât mai puțin pentru întreținerea lor și asta se vede Ca să nu mai spun că în ultimele câteva luni de armistițiu s-au lenevit Patrulele lor nu-și mai fac treaba cum ar trebui Aud echipele de căutare în cealaltă parte a bazei, dar aici, pe partea care dă spre oraș, este mai liniște Ei au mereu impresia că rebelii vor veni dinspre mlaștini De parcă pe noi nu ne duce mintea să facem un ocol și să intrăm pe partea dinspre oraș, unde baza este mai puțin păzită Aproape în același timp îmi dau seama că și ea se gândește la echipele de căutare – trage aer în piept, pregătindu-se să strige, dar eu o împung cu țeava pistolului ca s-o avertizez Pentru un timp ne oprim și așteptăm amândoi încordați până când ea se hotărăște dacă să mă provoace sau nu Mă rog să n-o facă Expiră furioasă tot aerul din plămâni în semn de capitulare Lovesc cu piciorul în gard până când sârmele tăiate și legate la loc de mine cedează, apoi ieșim de pe teritoriul ei și ne afundăm în terenul mlăștinos de dincolo Smârcurile se întind înaintea noastră în beznă, fâșii de pământ noroioase, amestecate cu o mulțime de pâraie și cursuri de apă întortocheate Apa este la fel de noroioasă ca pământul, jumătate ascunsă de stuf și alge putrede, astfel că, în afară de localnici, nimeni nu știe unde este pământ uscat până nu pune piciorul pe el Insulele de vegetație plutitoare arată că aici cursurile de apă se schimbă constant – mai adânci, mai puțin adânci, interconectându-se diferit în fiecare săptămână, pe măsură ce mâlul și algele înaintează lent Aproape toată mlaștina este acum o beznă de nepătruns, norii nelipsiți de deasupra noastră blocând puțina lumină a stelelor Ni s-a spus că pe cer sunt două luni care influențează curgerea apelor într-un sens sau altul Dar eu nu le-am văzut niciodată – doar norii, întotdeauna norii Cerul planetei Avon este cenușiu Barca mea este trasă la mal, pe terenul noroios de lângă gardul de împrejmuire, deosebindu-se de ambarcațiunile militare de patrulare prin carena ei cu fundul plat, făcut din plasten rezistent Dar pe mine nu mă deranjează – cu ea pot să mă strecor în locuri pe care ei nici măcar nu le văd, fără să fac nici cel mai mic zgomot O împing pe Jubilee înainte, spre marginea apei, iar ea protestează mormăind, fără cuvinte — Știi, mulți mă consideră șarmant, continui eu să-i vorbesc la ureche, sperând să-i distrag atenția ca să nu-i vină vreo idee să fugă Chiar și tu, Jubilee, m-ai privit cu interes la bar O aud pufnind Nu știu de ce, dar o enervează de câte ori îi spun pe nume – e bine Încă un mod de a o deconcerta — Poate că trebuie să-mi dai încă o șansă O împing în barcă și ridic cu piciorul capacul canistrei cu combustibil Benzina brută pe care suntem nevoiți s-o folosim este atât de toxică încât îi simt mirosul care emană până la mine, dar o apuc pe Jubilee de guler și o apropii cu fața de canistră Deși protestează indignată, trage în piept vaporii de benzină Îi ia câteva secunde ca să depășească durerea și să-și dea seama ce vreau să fac, dar a inhalat destul cât să n-o mai țină picioarele Când încearcă să mă împingă, picioarele îi cedează și alunecă, scăpând din strânsoarea mea și căzând cu o bufnitură pe fundul bărcii Pentru o clipă, ochii ni se întâlnesc în lumina slabă Mă privește furioasă, luptându-se să rămână conștientă și încercând să se ridice într-un cot Apoi leșină și capul îi cade pe spate, ciocnindu-se de fundul de plasten al bărcii Mă aplec prudent și-i ridic pleoapele, dar este leșinată Va avea o migrenă înfiorătoare când se va trezi, dar mai bine așa decât s-o lovesc în cap Aș risca s-o izbesc prea tare și s-o omor Fără să mai pierd nicio secundă, blochez trăgaciul și-mi pun pistolul la brâu, apoi lansez barca la apă, împingând cu piciorul Barca alunecă iute și silențios Nu pot să risc să aprind vreo lumină, nu acum când în urma mea se văd jucând reflectoarele forțelor de securitate care caută în continuare intrusul Navighez pe bâjbâite, cu ajutorul ghionderului pe care îl desprind din copastie și ating cu el fundul apei în față și în jurul meu, prin mișcări ușoare și rapide, ca să fiu sigur că mă mențin pe canalul care mă va conduce departe de pericol Până să cerceteze ei întinderea mlăștinoasă de dincolo de garduri cu ajutorul reflectoarelor, eu sunt deja mult prea departe ca să mai ajungă lumina la mine Mă tot aștept să simt o mână apucându-mă de gleznă sau pumnul căpitanului lovindu-mă în stomac, dar ea nu se mișcă Îndată ce strigătele care se propagă deasupra apei încep să se estompeze, iar luminile bazei nu se mai văd în depărtare, mă opresc atât cât să-mi caut lampa și s-o aprind Noi obișnuim să-i acoperim sticla cu alge, făcând ca lumina să capete o aparență fantomatică, verzui-maronie; câteodată, soldații reperează bărcile sau semnalele noastre luminoase, dar datorită camuflajului, nu le iau în seamă, crezând că au văzut temutele focuri rătăcitoare din această mlaștină Ce nu știu ei este că oricine a văzut un foc rătăcitor adevărat nu l-ar confunda niciodată cu o lampă de-a noastră Agăț lampa în cârligul de la prova și mă întorc spre această trodaire care zace inconștientă pe fundul bărcii Acum nu mai pot să dau înapoi Indiferent dacă poate să mă lămurească sau nu în legătură cu ceea ce se întâmplă în zona-tampon de la est de bază, ea știe cum arăt Poate că deocamdată nu știe cum mă cheamă, dar dacă reușește să facă legătura cu sora mea, ea, personal, va conduce operațiunea de căutare până va obține capul meu pe tavă – nici nu va trebui să se folosească de așa-zisa lor Furie ca scuză pentru a mă face bucăți Răpirea căpitanului Chase va fi o imensă lovitură pentru trodairi, și un triumf pentru noi Știu cel puțin douăzeci de Fianna care ar împușca-o fără ezitare și noaptea ar dormi liniștiți Dacă m-aș întoarce cu cadavrul ei, oamenii mei m-ar adora pentru asta Expir încet și degetul meu ezită pe siguranța pistolului pe care îl am la brâu Dar există o capcană dacă pornesc pe calea asta, una din care sora mea n-a mai putut să scape odată ce-a căzut în ea Despre fata asta am auzit mai multe povești decât despre alți zece trodairi la un loc Se zice că ea este singura care n-a fost afectată de ceea ce soldații numesc Furia Avonului Probabil pentru că ea n-are nevoie să recurgă la scuza asta de doi bani pentru a comite violențe împotriva oamenilor mei – după cum se zvonește, cică ei chiar îi face plăcere Se zice că odată a lichidat cu o singură mână o celulă de rezistență de la granița sudică a teritoriului Terradyn Că soldații de sub comanda ei sunt cei mai disciplinați, cei mai rapizi și cei mai aprigi luptători Că îi jupoaie de vii pe rebeli doar de plăcere De ultima chestie nu eram convins până când am văzut-o cum s-a uitat la mine după ce am scos pistolul și l-am îndreptat spre ea Dar cel puțin una dintre povești este adevărată Vărului meu Sean era cât pe ce să-i zboare creierii la o săptămână după ce ea a preluat comanda plutonului și, când l-am întrebat cum arată, mi-a zis că îți sucește mințile de mișto ce e În privința asta a avut dreptate Păcat că este un asasin de profesie Ce-mi doresc eu cel mai mult este să reușesc s-o conving să-mi spună ce știe despre obiectivul militar – poate chiar să mă lase să intru să arunc o privire –, apoi să ne despărțim Cel puțin voi avea un avans când va porni pe urmele mele Îmi iau ochii de la ea și mă concentrez din nou pe ghionder Barca alunecă ușor prin apă, în lumina palidă verzuie reflectată de lampă la numai câțiva metri în față Ar trebui să mă simt mai bine, mai relaxat, cu fiecare minut care ne desparte de luminile strălucitoare ale bazei, dar eu știu că asta nu este o victorie Fata întinsă pe fundul bărcii nu va avea nicio reținere să mă ucidă ca să scape atunci când se va trezi; iar dacă ceilalți membri Fianna vor afla că am prins-o, o vor ucide fără nicio reținere Armistițiul va înceta, iar oamenii mei vor fi din nou nevoiți să intre într-un război pe care n-au speranțe să-l câștige Trebuie să acționez rapid De data aceasta, visul este fragmentat în cioburi ascuțite ca niște lame, care nu se potrivesc împreună și-i taie memoria în felii Fata este pe Paradisa și încearcă să escaladeze un zid Timpul a expirat, strigă sergentul, făcând-o să-i tremure brațele de epuizare în timp ce degetele de la picioare caută un punct de sprijin pe suprafața de plasten Ar vrea să renunțe și să se lase să cadă pe pământ Dar când se uită în jos, o vede pe mama ei, cu acel oftat veșnic obosit și o umbră de dezamăgire în privirea blândă Îl vede pe tatăl ei, cu mâinile murdare de unsoare de la motorul gravitațional, cu o gaură de glonț în cap Sergentul îi strigă din nou să renunțe, și de această dată ea îi răspunde furioasă, folosind un cuvânt care îi va aduce mai târziu o săptămână de săpat tranșee Sunt prea multe fantome acolo pentru ca ea să renunțe 3 Jubilee Am o mahmureală înfiorătoare Simt că-mi plesnește capul Cât să fi băut aseară la Molly? Numai că este imposibil N-am mai avut o mahmureală din dimineața când m-au acceptat în programul inițial de antrenament Practic era cu trei săptămâni înainte să împlinesc șaisprezece ani și, prin urmare, era ilegal să beau Dar după ce am încercat trei ani la rând să intru în armată, mințind în legătură cu vârsta mea, până la urmă au cedat și au forțat puțin regulile Ce mai erau trei săptămâni? Oricum aveam mari șanse să mor până la sfârșitul anului Puteau foarte bine să lase carnea de tun să bea înainte câteva beri Dar o singură dată mi-a fost de ajuns Nu faptul că am băut și nici măcar mahmureala de după nu m-au deranjat, ci faptul că n-am fost la înălțime în prima mea zi de antrenament Acolo, asta a însemnat că n-am făcut o primă impresie tocmai bună instructorilor mei și m-am lăsat doborâtă de adversarul meu în mai puțin de un minut Mare brânză Dar aici, dacă nu funcționezi la capacitate maximă, te-ar putea costa viața De-atunci n-am mai băut mai mult de câteva pahare o singură dată Atunci de ce simt că mi se întoarce stomacul pe dos și-mi vine să vomit? Pământul se leagănă sub mine și mă forțez să deschid ochii, ignorând faptul că-mi simt pleoapele de parcă ar fi căptușite cu șmirghel Primul lucru pe care îl văd este aceeași întindere goală și cenușie a cerului neschimbat al Avonului pe timp de noapte Încerc să mă ridic, dar mă răstorn pe-o parte, făcând să se zdruncine și să se balanseze podeaua sub mine; am mâinile legate și prinse de ceva O durere ascuțită mă săgetează sub coastă, trezindu-mi amintirea unui glonț care mi-a zdrelit pielea — Proastă idee, căpitane, se aude o voce enervant de jovială venind de undeva de sus, din spatele meu Dacă ne răsturnăm, nu știu ce șanse ai să înoți până la mal legată de o barcă pe cale să se scufunde Ridic capul și mă uit chiorâș la tipul care stă în picioare lângă mine, în contra luminii Romeo — Măcar dacă mă înec, spun eu cu o voce răgușită, prietenii tăi nu vor mai avea plăcerea să mă spânzure de grindă în ascunzătoarea voastră Romeo mă privește cu ochii mijiți și sprâncenele încruntate în timp ce îndepărtează barca de o fâșie de vegetație cu ajutorul unei prăjini lungi pe care o folosesc de obicei localnicii — Noi nu spânzurăm soldații, îmi răspunde el cu o indignare exagerată Îi ardem pe rug Ne ia o veșnicie să strângem lemnele, dat fiind decorul Dar e o ocazie specială Pufnesc pe nas, folosindu-mă de zgomot ca să acopăr trosnetul lemnului când verific rezistența scândurii de care sunt legată Deși barca arată deplorabil, scândura nu cedează Iar faptul că sunt legată este ultima mea problemă Dat fiind că pe Avon cerul este în permanență acoperit de nori, nu poți naviga orientându-te după stele, așa cum am fost instruiți să procedăm în situații de supraviețuire Mlaștina se întinde cât vezi cu ochii și nu-mi oferă niciun punct de reper ca să-mi dau seama în ce direcție ne îndreptăm Până și vârfurile stâncilor ce se înalță din loc în loc arată la fel Sunt ascuțite ca niște lame; doar vântul și apa de pe Avon le erodează de câteva generații, o zvâcnire de inimă în comparație cu timpul geologic Cursurile de apă dintre insule și păturile de vegetație plutitoare se modifică atât de repede încât aceeași bucată de mlaștină poate arăta cu totul altfel de la o zi la alta Habar n-am unde suntem Este mult mai periculos să te rătăcești pe Avon decât să te pomenești ca soldat în mijlocul unei cete de rebeli sângeroși O lampă chioară, atârnată de un stâlp de la prova bărcii, aruncă asupra apei o lumină palidă Probabil că ne-am îndepărtat destul de mult de bază din moment ce Romeo a considerat că nu-i niciun pericol să aprindă lumina Îmi încordez privirea, încercând să-mi dau seama de împrejurimi, dar nu văd decât pete în fața ochilor Soldații mei spun că uneori văd tot felul de chestii prin locurile astea, lumini care par să se îndrepte spre inima mlaștinilor Rebelii le numesc focuri rătăcitoare, ca în basmele de pe vechiul Pământ De când mă aflu aici, eu n-am văzut niciodată nimic în afară de festele jucate de imaginația mea – și, presupun, lămpile rebelilor care se strecoară prin mlaștină Dar când ești în mijlocul pustietății, ochii născocesc orice ca să nu te simți singur Clipesc apăsat ca să scap de petele ce-mi dansează în fața ochilor — De ce faci asta în loc să mă fi omorât la bază? zic eu într-un târziu, răsucindu-mi încheieturile mâinilor ca să văd cât de strâns legată este frânghia Cam strânsă S-a îngroșat din cauză că s-a udat des și este rigidă din cauza uzurii — Plănuiești vreo execuție publică? Romeo strânge mai tare din buze, dar de data asta continuă să privească spre întinderea mlăștinoasă din fața noastră în timp ce propulsează barca cu ajutorul prăjinii printre grămezile plutitoare de alge vâscoase — Tu chiar ești nebună Mintea îmi lucrează febril, făcând bilanțul suferințelor mele fizice Am o durere de cap din cauza vaporilor de gaz, mă răscolește o senzație de greață și mă doare sub coastă Dar se pare că nu sângerez mult, ceea ce înseamnă că rana este superficială — Nu înțeleg de ce-aș fi nebună dacă vreau să știu cum ai de gând să mă omori Încă nu sunt terminată Ținând cont de toate astea, sunt într-o formă acceptabilă Încă mai pot să scap — N-am de gând să te omor, îmi spune Romeo fără să se uite nici de data asta în ochii mei Poate că ăsta ar fi primul tău instinct, dar nu al meu Ai să mă ajuți să intru în obiectivul militar pe care l-ați ascuns de noi și-ai să-mi arăți ce anume faceți voi acolo — Primul meu instinct a fost să te arestez, îl reped eu Tu ești cel care a venit înarmat cu un pistol în barul meu Mă tot uit în urma noastră, dar nu se vede nicio lumină de la baza militară — Ce obiectiv? întreb eu — Baza secretă din est Săptămâna trecută nu era acolo și acum este un dispozitiv în toată regula, cu clădiri, garduri de securitate, fortificații L-am văzut, nu trebuie să te prefaci că nu știi Vreau să știu cum ați reușit să-l construiți atât de rapid și fără să afle nimeni Vreau să știu pentru ce este Rămân nemișcată, uitând pe moment de încercarea de a-mi elibera mâinile — Bază secretă… repet eu încercând să-mi reprim senzația oribilă de greață din stomac Una este să fii capturat de un rebel Alta este să fii adus în mijlocul mlaștinii de un nebun care delirează — N-ai decât să faci pe mirata, îmi spune el ridicând din umeri Dar tot ai să mă ajuți să intru în baza aia Are o figură impasibilă, însă nu reușește să se ascundă atât de bine pe cât crede Trăsăturile lui trădează o disperare aprigă, iar încordarea care se citește în ochii și pe buzele lui am mai văzut-o de nenumărate ori până acum Pentru prima oară mă întreb dacă înainte a spus adevărul, că venise la bar ca să caute informații și nu o țintă pentru pistolul ăla antic Simt că-mi vâjâie capul Nu există nicio bază la est de noi – chiar dacă armata ar avea banii necesari pentru a înființa o a doua bază în această parte a teritoriului deținut de Terradyn, ceea ce nu cred, n-ar avea niciun motiv s-o țină secretă Dar el așa crede Îmi dau perfect seama de asta așa cum îmi dau seama că este disperat E un lucru bun, îmi spun în sinea mea Chiar dacă e nebun, e totuși unul singur Dacă m-ar duce în ascunzătoarea rebelilor, aș fi ca și moartă, cu siguranță Dar aici Tot mai am o șansă de scăpare Deocamdată, singura mea speranță este să intru în jocul lui — Și ce crezi c-o să găsești în baza asta secretă? Romeo nu-mi răspunde imediat, lăsându-mă să-l privesc cum dirijează barca prin mlaștină, împingând cu ghionderul Deși la pupa atârnă un motor, nu l-a folosit deloc până acum Câțiva dintre noi am insistat pe lângă Comandamentul General să fim instruiți în folosirea aceastei tehnici de dirijare a bărcii cu ajutorul ghionderului, dar fără niciun rezultat Suntem nevoiți să navigăm prin mlaștini cu bărci cu motoare zgomotoase, care din cinci în cinci minute se gripează din cauza resturilor vegetale din apă, în vreme ce localnicii alunecă fără zgomot prin canalele înguste O patrulă militară ar putea să treacă la cincizeci de metri distanță de noi și tot n-ar ști că suntem aici El se oprește, scoate prăjina din apă și o așază în barcă, astfel încât acum plutim, purtați de curentul slab Își menajează piciorul rănit pe care l-a legat cu un bandaj improvizat acolo unde i-am înfipt săbiuța de plastic pentru cocktail Simt un val de satisfacție când mă gândesc că probabil nu are la el ustensilele necesare pentru a extrage bucata ruptă în carne Se așază pe băncuță, dându-mi ocazia să-i văd mai bine fața Și totuși, în mod ciudat, figura lui îmi pare cunoscută, deși sunt sigură că mi-aș fi amintit de el dacă ne-am fi întâlnit înainte de această seară — Ce cred eu c-o să găsesc? întreabă el scoțând gamela cu apă ascunsă sub scaun și luând o înghițitură zdravănă din ea Asta să-mi spui tu — N-am cum să-ți spun, zic eu încercând să-mi ascund iritarea Și setea, când mă uit la el cum bea apă Intră în jocul lui, repet furioasă în sinea mea Câștigă-i încrederea, așa cum poți Profită de ea ca să scapi din încurcătura asta — Ți-aș spune dacă aș putea, continui eu, dar n-am auzit niciodată de vreo bază militară în est Romeo își dă ochii peste cap — Nu zău Ar putea fi orice acolo Poate arme Poate vreo armă nouă cu care să ne scoateți din ascunzători, dacă stau să mă gândesc Cred că este ceva absolut special din moment ce ați instalat-o atât de repede și în secret Mă uit cu atenție prin ceață Începe să se subțieze, ceea ce înseamnă că am fost inconștientă cel puțin câteva ore Zorii se apropie — Pentru asta ai riscat să fii capturat când te-ai strecurat să spionezi în baza mea? Deja avem arme care sunt mai bune decât ale voastre de zece ori Am încercat deja toată tehnica modernă ca să vă găsim ascunzătoarea Dar cu mlaștinile de pe planeta asta este imposibil Romeo începe să zâmbească, iar surâsul lui ar fi fermecător dacă n-ar ascunde ceva sumbru — După atâta efort să mă găsești, spui să nu-ți place de mine? Îmi face cu ochiul, ținând gamela în dreptul buzelor mele ca o ofertă de pace Aș putea să-l lovesc în genunchi – nu mi-a legat picioarele și stă aproape de mine Aș putea să-l dobor de pe locul lui și să-i fac vânt în mlaștină înainte să-și dea seama ce se întâmplă Dar pe urmă ce fac? Nu mai rezist setei și mă aplec să iau o gură de apă din gamelă L-am văzut bând din ea, deci apa n-are cum să fie otrăvită sau să conțină vreun drog Niciodată nu mi s-a părut atât de bună apa cu gust de mâl de pe Avon Romeo oftează în timp ce pune gamela la loc după ce termin de băut — Uite ce e, căpitane Mă privește intens, cu ochii lui verzi și adânci, cu un aer relaxat de parcă ar sta de vorbă cu un prieten și nu ar interoga un inamic — Vreau o ieșire din acest război pentru noi toți Dar mai întâi vreau să știu de ce Avonul este cu generații în urmă față de nivelul la care ar trebui să fie în graficul de terraformare Spui că acel obiectiv nu este militar; dacă este adevărat, înseamnă că aparține companiei Terra Dynamics M-am săturat să-i văd ascunzând atâtea secrete față de noi Se apropie inspecția planetară și dacă cineva încetinește în mod deliberat progresul Avonului, noi vrem să știm cum Sunt atât de surprinsă încât nu-mi vine în minte nicio replică inteligentă — Crezi că există un obiectiv secret în mijlocul mlaștinilor de unde noi controlăm climatul Privirea i se întunecă și, fără să mai zică nimic, se ridică din nou în picioare, proptindu-se cu ele de coastele bărcii și luând din nou ghionderul în mână — Oricum, nu m-aștept ca unui mercenar să-i pese Mercenar? Îmi reprim cu greu impulsul de a-l plesni Dacă voiam bani, aș fi avut de ales dintr-o mie de cariere în loc să mă ofer voluntar să fiu expediată pe bolovanul ăsta mlăștinos și să fiu plătită cu o nimica toată pentru menținerea păcii Strâng din dinți — Și de ce-am vrea să împiedicăm dezvoltarea Avonului, presupunând că am putea? Ce-ar avea de câștigat din asta armata sau Terradyn? — Dacă Avonul rămâne în stadiul ăsta, prea instabil pentru a susține o populație mai mare, nu vom avea niciodată suficientă forță pentru a trece cu succes de inspecția planetară și pentru a fi declarați independenți Până acum ar fi trebuit să fim fermieri, nu luptători Ar trebui să avem și noi o viață, să câștigăm un salariu, să facem comerț, să putem veni și pleca de pe Avon după cum vrem Dar nu, suntem prizonieri aici Fără niciun reprezentant în Consiliul Galactic, fără pârghii, fără drepturi Pentru unul care probabil n-a mai mers la școală de la vârsta de zece ani, înțelege surprinzător de bine aspectul politic al situației — Tu chiar crezi că obiectivul companiei Terradyn este să stea aici și să oprime o mână de terra-nimeni înapoiați? Ei au investit mulți bani ca să creeze partea asta de lume Nu văd cum ar putea să-și scoată investiția dacă Avonul nu începe să producă pentru export Romeo își încleștează maxilarul — Probabil că da Altfel explică-mi tu de ce nimeni nu încearcă să afle de ce noi încă suntem cultivatori de alge și controlori ai calității apei — Nu toți sunteți, remarc eu cu acreală Unii dintre voi sunt hoți, criminali și anarhiști care trăiesc în clandestinitate — Vai, Jubilee, spune el rânjind când vede că folosirea numelui meu face să-mi zvâcnească de iritare mușchiul obrazului Habar n-aveam că mă admirai atât de mult Refuz să-l onorez cu un răspuns și rămân mută N-am niciun răspuns la întrebarea lui Experții terraformatori vin și pleacă, dar Avonul nu se schimbă niciodată Și e adevărat că, deși lipsa de progres a Avonului necesită o nouă investigație la un interval de câțiva ani, rezultatele sunt mereu aceleași: cauză necunoscută Dacă Romeo ar înceta să mai pună atâtea întrebări, el și așa-numita Fianna ar duce-o mult mai bine Acum s-a luminat de ziuă… Dacă se poate spune că pe Avon se luminează vreodată Hotarele pământului dispar în ceața rece și deasă, rămânând doar barca noastră și plescăitul ghionderului care intră și iese din apă Romeo respiră în ritmul dictat de efortul pe care îl face: icnește ușor și își ține respirația când împinge în ghionder, apoi expiră când îl ridică și se pregătește de următoarea mișcare Nu folosește o busolă Oricum, busolele sunt inutile pe planeta Avon care nu are un câmp magnetic stabil, iar din cauza condițiilor climatice de aici, semnalele transmise de sateliți sunt la fel de inconstante ca transmisiile din baza noastră Chiar și atunci când avem semnal, la cum se modifică și dispar canalele din cauza insulelor plutitoare de vegetație, Satnav-ul ne poate încurca la fel de mult ca o busolă Dar Romeo pare să aibă o abilitate înnăscută de a înțelege lumea în care trăiește Parcă ar avea un radioreceptor implantat în creier, care primește semnale direct de la Avon Niciodată nu dăm de fundul apei și nu rămânem blocați pe insulele plutitoare După câte îmi dau seama, niciodată nu suntem nevoiți să facem cale-ntoarsă sau să schimbăm direcția Îl tot urmăresc, încercând să înțeleg cum face Dacă aflu care este șmecheria, poate reușesc să mă întorc la bază în caz că scap Ocolește o masă de vegetație mai deasă, iar eu cobor privirea ca să observ cum își mută greutatea de pe un picior pe altul ca să contrabalanseze Abia când ridic ochii îmi dau seama că s-a întors spre mine și se uită cum mă uit la el, cu o sprânceană ridicată Nu știu ce-o fi mai rău: să creadă că am pus ochii pe arma lui pe care o ține la șold sau să aibă impresia că mă uit la fundul lui Privesc în altă parte și renunț să-l mai studiez pe omul care m-a capturat Înaintăm în tăcere prin canale timp de o jumătate de oră, eu cu o cumplită durere de cap, el cu o figură sobră Deodată, fundul bărcii se hârșâie de mâl, stuf și prun- diș, spintecând liniștea cu un scrâșnet — Ah, am ajuns, spune Romeo proptindu-se cu un picior pe banchetă și aplecându-se să pună ghionderul la locul lui în barcă Nu văd decât ceață El trece în spatele meu, după ce mă privește încruntat în semn de avertisment să fiu cuminte, și mă dezleagă Îmi încleștez maxilarul atât de tare încât simt cum junghiul ajunge dincolo de ureche și se unește cu durerea pulsatilă din ceafă Aș putea să-l dezarmez, dar amândoi suntem conștienți că, dacă nu știu unde ne aflăm, risc să fiu găsită mai curând de oamenii lui și nu de oamenii mei Trebuie să aștept o ocazie mai bună Măcar dacă ar avea dreptate și aici ar exista o bază militară, aș fi în avantaj Dar o bază înseamnă oameni – și unde este traficul aerian, unde sunt patrulele, unde sunt fortificațiile? E doar liniște În timp ce-mi dezleagă frânghia, îi simt degetele calde pe încheieturile mâinilor mele Gata, sunt liberă Strâng din buze, străfulgerată de durerea cumplită provocată de repunerea sângelui în circulație El îmi răspunde cu o grimasă, ca și când i-ar părea rău pentru durerea pricinuită, apoi mă apucă de încheieturi și mi le masează cu degetele ca să stimuleze circulația sângelui Îmi trag mâinile dintr-ale lui, prea iritată să accept un gest de ajutor El își dă ochii peste cap și coboară din barcă, aterizând cu un plescăit pe terenul mlăștinos Cu degetele încă amorțite și pline de furnicături, mă țin de parapet și cobor după el Ceața e prea deasă ca să se vadă ceva, dar el se comportă ca și cum știe încotro merge — Ei? Unde-i locul ăla? întreb eu — Puțin mai încolo Am fost aici acum câteva ore Vorbește cu glas scăzut în timp ce înaintează încrezător Are arma la șold, în partea stângă, dar pe mine mă ține în dreapta, strângându-mă de braț ca într-o menghină Îmi dau seama că pășesc ușor, de parcă m-aș afla în raza vizuală a unei santinele, ceea ce e ridicol – doar că, după ce am supraviețuit atâta timp pe Avon, nu mi-ar plăcea să mor împușcată de un aliat Mă conduce înainte câțiva pași, dar n-ajungem prea departe când chiar și eu îmi dau seama că ceva nu-i în regulă Mă ține de braț încordat, iar chipul lui nu mai are acea expresie arogantă Apoi vălul de ceață se ridică, dar numai o clipă Destul cât să vedem că întinderea de pământ din fața noastră este pustie și aproape stearpă, acoperită doar de buruieni, stânci și noroaie pe care n-a călcat nimeni Celălalt capăt al insulei coboară în apa care se întinde până departe, presărată ici-colo de stânci golașe Ne uităm amândoi mirați, deși eu nu știu de ce mă mir Nu l-am crezut – nu l-am crezut nicio clipă Și totuși, stând pe această insulă pustie, cu un gol în stomac și cu urechile țiuind, sunt surprinsă Îmi smucesc brațul din strânsoarea lui, poticnindu-mă din cauza efortului — De ce m-ai adus aici? îl întreb eu disprețuitoare, strângând din pumni în încercarea de a rezista tentației să-l pocnesc Ce rost are? De ce nu m-ai aruncat pur și simplu în mlaștină? Dar el nu se uită la mine Continuă să privească mirat, deși perdeaua de ceață s-a lăsat din nou și nu se mai vede nimic — Era aici, spune el Exact pe locul ăsta Nu înțeleg – era chiar… — Încetează! Strigătul meu îl face să tresară; se întoarce spre mine pe călcâie, clipind nedumerit — Vreau un răspuns De ce m-ai adus aici? — Jubilee, murmură el deschizând pumnul și întinzând mâna spre mine cu palma deschisă într-un gest atât de fermecător și de sincer, de parcă am fi prieteni Jur că era aici Nu te mint Tipul ăsta degajă farmec prin toți porii – dacă s-ar fi născut pe o planetă legitimă, ar fi fost politician — Romeo, jurămintele tale nu înseamnă mare lucru pentru mine, îl reped eu — E imposibil să fi plecat fără să fi lăsat nicio urmă, spune el dregându-și vocea și venind spre mine Aici era un obiectiv în toată regula – cu garduri de împrejmuire, clădiri, containere, aparate de zbor Ajută-mă să caut, trebuie să existe vreun indiciu Urme de pași, fundații, ceva În timp ce el cercetează noroiul de pe jos, căutând așa-numitele indicii, eu am ocazia să-i cercetez trăsăturile feței Se simte frustrat Mai mult decât frustrat – speriat Nedumerit El chiar crede că aici a fost ceva Trebuie să-i fac pe plac dacă vreau să mă întorc vie la bază Insula e mare, iar Romeo mă trage după el prin pâcla groasă, de-a lungul păpurișului E prea prudent ca să mă scape din ochi, dar eu nu sunt atât de proastă să încerc să scap cât suntem aici Un singur pas greșit și mă duc la fund încet, dar sigur, având destul timp să mă gândesc ce neinspirată am fost că am procedat așa Fă-i pe plac Comportă-te frumos Convinge-l să te trimită înapoi Efectele vaporilor inhalați din canistră încă n-au dispărut, deși a trecut destul timp În gură am un gust metalic ciudat, ca de sânge, și îmi simt pulsul nefiresc de tare în urechi Inspir adânc și încerc să mă concentrez Îmi dau seama că mi-e dor să văd stelele și cerul înalt pe care nu-l vezi niciodată pe Avon S-a lăsat din nou ceața și mi-e imposibil să văd la mai mult de câțiva pași în față, rămânând suspendată într-o lume în alb și gri Trebuie să mă uit mereu pe unde merg ca să nu-mi pierd echilibrul, fiindcă, dacă mă uit prin ceață, am senzația că plutesc Din fericire, Romeo nu pare c-a observat Probabil că poticnelile mele le pune pe seama faptului că mă tot smucește de încheietura mâinii în timp ce mergem Am parcurs aproape jumătate din linia malului când Romeo se oprește și-mi dă drumul, privind în jur nedumerit Deodată, în fața ochilor mei se aprinde o lumină Palidă-verzuie, legănându-se ușor dintr-o parte în alta Dansează un moment și eu încremenesc, iar când Romeo pornește mai departe, îmi dau seama că el nu a văzut-o Apoi lumea se dă în lături Imaginea din fața mea tremură, iar gustul metalic pe care îl simt în gură devine extrem de intens Deodată nu mai văd ceață, noroaie și pustiu; nu mai văd nici măcar lumina misterioasă O clădire întreagă răsare ca din pământ, iar între mine și ea, un gard înalt, din plasă de sârmă Și imediat dincolo de gard, o siluetă îmbrăcată în negru, cu un fel de mască pe față, prin al cărei vizor mă privește inexpresiv Amețită, cad în genunchi și în mâini, înecându-mă din cauza gustului metalic și tresărind de durere, deoarece tusea îmi dă junghiuri în rană Ridic din nou capul, dar imaginea a dispărut și sub mână simt un obiect ascuțit care îmi intră în palmă Îl strâng în pumn În jurul meu se stârnește un freamăt scurt și sălbatic, ca vântul ce răscolește iarba sau ca foșnetul frunzelor de plop pe timp de furtună Doar că pe Avon nu există iarbă și pe Avon nu există plopi Totul se întunecă, apoi murmurul dispare la fel de brusc cum a început Deodată îl aud pe Romeo țipând la mine pe un ton insistent Când deschid ochii, văd că stă cu fața aproape de fața mea și m-a apucat de umăr — Ce s-a întâmplat? Ridică-te! Și-a scos arma; crede că mă prefac — Nu știu Cu mâna tremurândă, îmi strecor în cizmă obiectul pe care l-am găsit Nu mă pot opri să-l studiez acum; nu știu ce e, dar are o formă regulată, este din plastic și este făcut de om Nu înțeleg cum a apărut singur aici — Rămâi aici, am să-ți aduc niște apă Vrea să-mi dea drumul, dar eu îmi înfig mâna în pieptul lui, trăgându-l zdravăn de tricou Gamela — M-ai drogat, icnesc eu în timp ce imaginea din fața ochilor mei dansează ca aburii ceții ce se învolburează în jurul nostru Tremur din tot corpul de parcă aș fi în pragul hipotermiei — Eu – ce? Romeo mă privește mai de-aproape — De ce-aș face… Încetează, calmează-te! Mă apucă de umeri și mă scutură ușor, iar mie îmi cade capul pe spate de parcă aș fi prea obosită să mi-l țin drept În mintea mea țipă ceva ce se vrea auzit, nu știu ce – ceva legat de mâinile lui care mă apucă de umeri și mă sprijină Ambele mâini Dacă mă ține de umeri cu ambele mâini, atunci unde este arma? Uite-o acolo, jos, la picioarele lui Mă întind spre pistolul vechi și mai am câțiva centimetri până să-l ating cu vârful degetelor Încerc să-l apuc cu degetele tremurânde și nesigure din cauza drogului care mi-a ajuns în sânge Romeo îmi surprinde mișcarea Nu știu cum se face, dar, deși a băut și el din gamelă, nu pare afectat; scoate un strigăt nearticulat și se repede să ia arma — Fir-ar să fie, Jubilee – potolește-te măcar cinci secunde! — Nici gând, spun eu cu respirația tăiată, prăbușindu-mă pe pământul îmbibat cu apă ca un burete, prea slăbită ca să stau în picioare fără ajutorul lui Nu știu ce mi-a făcut, dar mă simt din ce în ce mai rău Încet, șoaptele încep să-mi răsune din nou în urechi Întind mâna spre Romeo, însă nu știu dacă încerc să iau arma de la el sau să mă ridic El își vâră pistolul la brâu ca să nu-l mai ajung, și mie iarăși mi se întunecă vederea Abia când simt niște brațe care mă cuprind de talie și aud bătăile unei inimi la urechea mea, îmi dau seama că sunt pe cale să-mi pierd cunoștința, iar Romeo mă duce în brațe tot restul drumului până la barcă Ea este din nou pe alee, cu o petardă aprinsă în mână, cu ochii înlăcrimați în efortul de a nu-i da drumul Dincolo de cercul de băieți care strigă și râd de ea, prin norii de fum de la praful de puscă, ea vede jucând o luminiță Clipește spre fată, surprinsă, plutind departe Fata rămâne încremenită, cu ochii la ea, până când petarda explodează în mâinile ei, arzându-i degetele Globul de lumină dispare în flacăra exploziei, dar fata, asurzită de zgomot, este prea șocată ca să simtă durerea din mână; până când tatăl ei dă fuga pe alee și-o ia s-o ducă la spital 4 Flynn Lumina caldă, degajată de lămpile docului, mă întâmpină la întoarcerea acasă, când acostez în portul din adăpostul stâncii Ascunse de pereții de piatră ai peșterii, lămpile atârnate de-a lungul unui cablu se leagănă leneș ca un șir de focuri rătăcitoare – deși aceste lumini conduc spre un loc sigur, nu spre unul primejdios O povară mă apasă pe umeri în timp ce las barca în voia curentului O povară perfect egală cu această trodaire ghemuită pe fundul bărcii Jubilee stă întinsă pe-o parte, încă inconștientă, cu mâinile din nou legate Ceea ce a doborât-o când eram pe mlaștină pare să fi trecut și nu pot să risc lăsând-o liberă Tăblițele de identificare de la gâtul ei i-au ieșit din tricou și se văd lucind metalic în lumina lămpilor în timp ce ea zace nemișcată Fără ele, aproape uiți că este unul dintre trodairi Fără ele, ar părea o ființă umană, o persoană capabilă să stea să asculte o jumătate de secundă înainte să scoată arma la tine Adică fix până s-ar trezi și ar încerca să mă omoare Dar când nu mai ai nicio speranță, merită să profiți și de cea mai mică ocazie Nu pot să-i las pe Mebride și oamenii lui s-o găsească, altfel îi vor pune capul într-o țeapă cât ai clipi Dar nici nu pot să-i dau drumul E prea valoroasă Poate că armata va accepta ca, în schimbul ei, să ne dea proviziile necesare, alimente sau medicamente Și poate, doar poate, reușesc s-o conving că nu toți suntem niște nelegiuți așa cum ne cred ea și alții ca ea Dacă Jubilee Chase poate fi convinsă să nu mai tragă în noi, atunci oricine poate fi convins Barca intră în curentul care pătrunde ușor învolburat în ascunzătoarea noastră, plutind în direcția docului Așez ghionderul la locul lui și las apa să ne poarte mai departe, aruncând o privire fugitivă de la prizoniera mea la bolta înaltă și stâncoasă de deasupra, din care atârnă stalactite Din aer, locul acesta seamănă cu două stânci la fel de mari ca o clădire din baza militară De pe apă, numai un ochi antrenat poate vedea că i-am mascat dimensiunea cu o plasă de camuflaj, l-am făcut mai greu de observat și am deviat canalele care duc spre bază, astfel încât nu este ușor să te apropii cu barca dacă nu știi drumul Aici se poate ajunge pe jos de la baza militară dacă ai destulă ambiție, dar asta ar însemna ore întregi de mers prin mocirlă și apa înaltă până la brâu Piatra ne ascunde de detectoarele lor de căldură, iar atmosfera Avonului provoacă ravagii dronelor-spion și echipamentelor de căutare Principala teorie a experților de la Terradyn este că nivelurile de ionizare interferează cu echipamentele lor, dar tot ce știm noi este că asta îi obligă să ne caute prin metodele vechi, cu bărci și reflectoare Deși există puncte de rezistență pe toată suprafața planetei, aceste peșteri adăpostesc un procentaj semnificativ din lista cu oamenii cei mai căutați de Terradyn Noi ne numim Fianna Soldații cred că Fianna are un sens obișnuit – „războinici”, așa îl traduc ei de obicei Dar Fianna înseamnă mai mult decât atât Sângele apă nu se face și, cu toate că Pământul a fost abandonat de atâta timp încât am pierdut șirul generațiilor, noi ne aducem aminte de unde ne tragem Ne aducem aminte de Irlanda, de poveștile ei, de cetele de războinici care și-au apărat țara Noi ducem mai departe tradițiile lor și îi cinstim Planeta Avon are grijă de noi, ne ascunde, iar noi la rândul nostru luptăm pentru ea Barca se oprește în dreptul docului, iar eu mă smulg din gânduri când îmi dau seama că n-am auzit nicio somație Santinelele au plecat Debarcaderul este pustiu, nu-i nimeni de pază, și brusc mă cuprinde panica, iar inima începe să-mi bată cu putere Soldații au descoperit că Jubilee lipsește N-ar fi trebuit să fac acel ocol – au găsit baza noastră și m-au așteptat aici ca s-o salveze pe ea O las pe trodaire în barcă, cu mâinile legate, și o acopăr grăbit cu o prelată ca să n-o vadă cineva Apoi sar pe doc și pornesc spre pasajul subteran Piciorul rănit mă doare și, în timp ce scot pistolul de la brâu, mintea îmi zboară în toate direcțiile, încercând să ghicească pe unde ar lua-o trodairii, ce caverne ar ocupa ei și ce caverne am deține noi, elaborând o rută spre depozitul de arme Dar încet-încet, un gând își face loc în mintea mea: dacă soldații ne-ar fi găsit, afară locul ar fi înțesat cu elicoptere și bărci cu motor, ca să nu mai spun că ar răsuna de strigăte și focuri de armă Doar că aici e liniște, până când la un moment dat aud murmur de voci dinspre caverna ce servește ca loc de întruniri Mulțimea de-acolo este atât de mare încât nici nu văd până în față, dar mă liniștesc imediat când îmi dau seama că oamenii vociferează pentru că sunt furioși, nu panicați Înăuntru sunt doar membrii Fianna: astăzi nu e niciun soldat aici în afară de cel pe care l-am lăsat în barcă Locul nostru pentru întruniri este o cavernă cu plafon înalt, pe care noi am lărgit-o de-a lungul timpului, cu pereții de piatră acoperiți de carpete, ca să nu se producă ecou, și lăzi cu echipamente militare furate, depozitate pe margini E aproape imposibil să ne strângem toți în același loc – întotdeauna sunt oameni în patrulare, de pază, care dorm –, dar o adunare atât de mare ca aceasta n-am mai văzut de mult Oamenii s-au înghesuit înăuntru, care cocoțați pe lăzi, care sprijiniți de pereți, care așezați direct pe jos Caverna este plină și atmosfera tensionată Atunci aud din față vocea lui Mebride și îmi dau seama imediat ce i-a adus pe toți aici De zece ani ne ascundem în aceste peșteri, plătind astfel pentru revolta sângeroasă condusă de sora mea Prea înfometați ca să ne organizăm, prea bolnavi și prea zdrobiți ca să ne mai pese cine era șeful Ne-a luat zece ani ca să ajungem iarăși la o oarecare stabilitate, dar ziua în care oamenii mei au putut să-și umple burțile fără teama că data viitoare nu vor mai avea ce pune pe masă, a fost cea în care a apărut Mebride El are vârsta și experiența care mie îmi lipsesc, iar îndemnurile lui de a riposta și de a duce la capăt ce a început sora mea Orla au început să le stârnească oamenilor mei pofta de acțiune Victoria, pentru cei din gruparea lui, înseamnă să-i înfrângem pe trodairi cu orice preț Pierderile de vieți omenești sunt sacrificii mărețe aduse cauzei Capacitatea de luptă este singura măsură a rezistenței Pentru că, oricât de inutilă ar fi lupta, există o satisfacție în acțiunea directă la care acești oameni râvnesc Aceasta este calea mai ușoară – și eu mă simt uneori atras spre ea La fel s-a întâmplat cu Orla Și până la urmă, asta a omorât-o Oamenii aceștia și-o amintesc pe sora mea, cum a luptat până la sfârșit și cum a înfruntat cu demnitate plutonul de execuție Moartea ei mi-a câștigat compasiunea și, astfel, atenția lor, dar de fiecare dată când Mebride deschide gura să vorbească, mai pierd câțiva dintre ei Nimeni nu vrea să-l asculte pe un adolescent care pledează pentru pace în timp ce copiii lor sunt bolnavi și libertățile le-au fost furate prin legile aspre ale Terradyn Mebride știe asta O știu și eu Toți ar vrea ca eu să semăn mai mult cu Orla Judecând după cât de încinse sunt spiritele, se pare că a profitat de absența mea ca să-i întărâte și să-i apropie tot mai mult de încălcarea acordului de încetare a focului Doar teama de represalii și lipsa de resurse i-a împiedicat pe locotenenții lui Mebride să lanseze raiduri fără sprijinul nostru Asta, plus faptul că eu am cheia de la magazia de muniție – și n-am de gând să-l las pe Mebride să pună mâna pe ea Îmi așez arma la brâu și încep să-mi fac loc prin mulțime ca să ajung în față El încă nu m-a observat Cu sprâncenele încruntate și încordându-și fălcile pătrățoase și nebărbierite, strigă pe un ton înflăcărat: — De câte ori să ne mai ascundem în peșteri și să privim cum ni-i răpesc pe cei dragi? Până când să mai așteptăm o schimbare? Se plimbă încoace și-ncolo, contaminând mulțimea cu energia nervoasă a pașilor lui, făcându-i pe oameni să se foiască nerăbdători, dornici să treacă la acțiune — Asupra unui singur lucru suntem de acord eu și Flynn Cormac: niciodată nu trebuie să recurgem la violență decât în ultimă instanță Noi nu suntem niștre tro- dairî cuprinși de așa-zisa Furie, boala lor imaginară, scuza pentru demonstrațiile lor de violență prin care vor să ne intimideze Dar eu vă spun astăzi că am depășit această ultimă instanță și am depășit punctul-limită Chiar și mie îmi bate inima cu putere în timp ce-l ascult, în ciuda convingerilor mele Parcă o aud pe soră-mea, doar că ochii Orlei n-aveau niciodată această sclipire fanatică Atunci când vorbea despre ultime instanțe, chiar vorbea serios Dar oamenii aceștia nu-l văd pe Mebride așa cum îl văd eu Își doresc prea mult o schimbare ca să recunoască nebunia din spatele vorbelor lui — Dar ce-ar zice Flynn, vă întrebați voi El n-ar vrea așa ceva El ne-ar spune să discutăm cu ei, să-i convingem –, dar iată unde l-a dus încercarea de a-i convinge! Niciun semn, nicio vorbă; vă spun eu unde l-a dus, de ce nu s-a mai întors Chiar în clipa asta e într-o celulă din închisoarea trodairâlor Fără îndoială că l-au legat pe frățiorul Orlei și l-au bătut până la sânge, încercând să afle de la el locația noastră Am trăda memoria surorii lui dacă i-am lăsa să-l ia fără ca noi să ripostăm Încremenesc Încearcă să-i determine pe oamenii noștri să-i atace pe trodairi ca să mă elibereze pe mine Mebride doar bănuiește unde sunt, dar nu-i trebuie decât o scânteie ca să aprindă dorința oamenilor mei Și ce-ar fi mai potrivit pentru a-i convinge pe cei care se împotrivesc, pe cei care ascultă de mine, decât o misiune de salvare? Deoarece, cu sau fără salvare, odată reaprinsă flacăra războiului, toți cei din Fianna vor fi nevoiți să lupte pentru viața lor Valul de furie care creste în mine ar impresiona-o până și pe Jubilee Chase Plec capul și strâng pumnii, încercând să mă stăpânesc Așteptând să fiu sigur că voi avea vocea puternică și fermă când voi vorbi — Mebride, sunt profund impresionat Habar n-aveam că-ți pasă atât de mult Cei din apropierea mea întorc imediat capetele spre mine, scoțând exclamații de surprindere și ușurare Ies din mulțime în spațiul liber din fața platformei pe care stă Mebride A încremenit, holbându-se la mine inexpresiv și cam prea lung Apoi trăsăturile ferme ale chipului său se destind într-o expresie de ușurare, iar el sare de pe platformă și vine spre mine — Trăiești! exclamă el și, în ciuda faptului că mă bate prietenește cu mâna pe umăr, privirea din ochii lui numai caldă nu e când se uită la mine Mi-am imaginat ce era mai rău Pun pariu că da Încerc să fiu calm — Mi s-a ivit ocazia să fac puțină muncă de culegere de informații și am profitat de ea N-am avut cum să dau un semn fără să risc să fiu descoperit Mebride ridică puțin din sprâncene — Ai început să treci la acțiune, Cormac, remarcă el destinzându-și buzele De la distanță, ar părea că zâmbește — Mă bucur să aud asta Ce-ai aflat? Nu pot să le spun că am văzut un obiectiv militar care a dispărut după câteva ore; vor crede că mi-am pierdut mințile — Nimic concret deocamdată Încerc să nu mă trag înapoi de sub greutatea mâinii lui așezate pe umărul meu E cu un cap mai înalt decât mine și e bine clădit Dacă ar vrea vreodată să mă elimine definitiv, m-ar domina cu vârf și îndesat — Dar câtă vreme știm că nu s-a schimbat nimic în baza lor, știm că nu vin după noi Iar noi putem continua să căutăm o cale de ieșire din situația asta Mebride mă strânge de umăr — Uneori singura cale de ieșire este confruntarea directă, răspunde el ridicând puțin tonul ca să se audă mai departe Mă întorc să plec, profitând de această mișcare ca să-mi eliberez umărul din strânsoarea lui Nu e momentul să intru în hora lui, să joc după muzica lui Am o problemă mai mare, în persoana acelei trodaire din barca mea, pe care trebuie s-o mut în altă parte înainte să se trezească sub prelată și să facă gălăgie Fiindcă un lucru este cert: dacă oamenii lui Mebride o găsesc pe Chase, până mâine va fi moartă Starea de spirit a mulțimii s-a schimbat – văzându-mă acolo, nevoia de a trece imediat la luptă a dispărut, dar oamenii se potolesc mai greu, neștiind spre cine să se îndrepte Nu pot să-i las să se țină după mine, nu înainte s-o ascund pe trodaire într-un loc sigur Mă uit la Turlough Doyle și-i fac semn din priviri spre Mebride care se pregătește să se întoarcă pe platformă, gândindu-se fără îndoială cum să se folosească de întoarcerea mea în discursul lui Turlough pășește în față înainte ca el să ajungă acolo — Dacă tot suntem aici, spune el pe un ton amabil, poate putem discuta despre problema dormitoarelor Vorbește pe același ton încurajator pe care îl folosește și când îi învață pe noii membri Fianna cum să pună capcane din cabluri Mă strecor din nou în mulțime, apoi mă furișez prin spatele ei ca să-l caut pe vărul meu Sean Îl găsesc în clasă, o cavernă ceva mai mare, cu covorașe lucrate de mână pe care să te așezi, un cufăr cu jucării și câteva manuale uzate, dar valoroase, de pe vremea când încă aveam voie să facem troc cu comercianții Aici este domeniul lui Sean – el este învățător când nu pleacă în patrulare sau când nu ajută la planificarea unui raid Știam că va fi aici, ținându-i pe copii departe de mânia lui Mebride și discursul despre violență din caverna principală Stă într-un colț, ținându-l pe genunchi pe Fergal, nepotul lui de cinci ani E înconjurat de o liotă de copii – și două fete mult prea mari pentru a sta să asculte povești, dar de o vârstă potrivită pentru Sean – care stau cu fața la el — După cum știți, Tir na nog era țara tinereții veșnice, ceea ce mulți cred că este un lucru minunat Dar Oisfn nu era foarte convins de asta Voi știți de câte ori trebuie să-ți faci ordine în cameră când trăiești veșnic? Acolo trăia prietena lui, Niamh, și ea îl invitase să rămână El s-a mutat la ea numaidecât, dar o astfel de decizie, ehe… Ar fi trebuit să se intereseze mai bine înainte să se grăbească să plece Află că echipele lor de gravball se urau de moarte și niciunuia dintre ei nu-i plăcea să spele rufe Recunosc povestea sau mai bine zis înfloriturile adăugate de Sean Când eram copii, și noi am ascultat aceste povești de la părinții noștri care, la rândul lor, le-au auzit de la bunicii noștri Pun pariu că Jubilee ar fi surprinsă să afle că noi transmitem din generație în generație miturile și legendele noastre, Șeherezada, Shakespeare și alte povești de pe vremea când oamenii nu părăsiseră Pământul Autoritățile de la Terradyn și lacheii lor trodairi cred că noi suntem inculți și needucați Îmi aduc aminte vag de com-ecrane și de imaginile colorate ale emisiunilor HV din copilărie, și mă doare faptul că acești copii nici măcar nu-și pot imagina tehnologia modernă Poate că nu mai avem cărți și holovideo sau școli oficiale, așa cum au cei veniți de pe alte planete, dar poveștile nu dispar niciodată În clipa asta nu-mi doresc decât să stau retras în umbră și să le ascult Dar pășesc în față și îi captez atenția, făcându-i semn din cap spre coridor Pune punct, am nevoie de tine Rămâne cu gura căscată, vizibil ușurat că mă vede Până și Sean a fost cât pe ce să creadă că Mebride are dreptate și că s-ar putea ca eu să fiu în pericol El clatină din cap, iar eu mă sprijin de perete ca să-mi odihnesc piciorul cât timp ascult sfârșitul poveștii — Așa că Oisin pleacă pe furiș cu o navetă ca să facă o scurtă vizită acasă, în Irlanda, iar Niamh îl avertizează că, dacă iese din navă și atinge pământul, nu se va mai putea întoarce niciodată E singurul lucru pe care trebuie să aibă grijă să-l facă: să nu atingă pământul Și ce face prostul de el? O fi el prea leneș să-și ia singur rufele de la spălătorie, dar nu rezistă să facă pe grozavul Uită – sau poate că n-a fost atent la ce i s-a spus, așa cum fac unii pe care îi știm noi, așa-i, Cabhan? — și sare din navetă să-i ajute pe niște oameni să mute un bolovan Și cum pune piciorul de iarbă… Face o pauză, iar copiii se apleacă spre el curioși, după care se dau înapoi tresărind — Bam! Cele trei sute de ani care trecuseră îl ajung din urmă, iar el cade mort ca un soldat plecat singur în patrulare Morala poveștii este să nu strângi niciodată după tine și, mai ales, să nu strângi niciodată după altcineva Ar putea fi fatal Și-acum, hai, plecați cu toții până nu vă întreb cine nu și-a făcut lecția Copiii se risipesc care încotro, iar el îl ridică pe Fergal în brațe cu siguranță și dezinvoltură Îl are în grijă de un an și jumătate, de când fratele și cumnata lui au murit în timpul unui raid — Sunt aproape sigur că nu asta era morala poveștii pe vremea când am auzit-o noi, îi zic El zâmbește fără nicio remușcare Așa e Sean – zâmbește mereu, blând și dulce — Ar fi trebuit să fie Îmi imaginez că i-ai dejucat lui Mebride ultima manevră Fergal se întinde spre fața lui Sean, încercând cu hotărâre să-i inspecteze nările — Deocamdată Sean se apleacă să ia de pe jos jucăria preferată a nepotului său, o creatură ciudată și durdulie, cu aripi și coadă, pe nume Tomâs N-am înțeles niciodată ce este Tomâs, dar știu că a fost confecționat dintr-o cămașă mai veche de-a fratelui lui Sean, iar Fergal nu pleacă niciunde fără el Împăcat, Fergal își lasă capul pe umărul lui Sean cât timp acesta vorbește — Am încercat să te apelez, dar n-ai răspuns M-am gândit că astăzi a fost prea mare bruiajul Radiourile noastre aproape că nu funcționează niciodată din cauza condițiilor atmosferice de pe Avon, dar nu de aceea n-am răspuns — Mulțumesc că ai încercat Nu te îngrijora, pot să-i fac față lui Mebride — Cer senin, vărule! Succes, adică Pe Avon nu e niciodată cer senin și nici nu sunt stele pe cer Dar noi sperăm în continuare și folosim această expresie ca să ne-aducă aminte Într-o bună zi, cerul se va însenina Mă întorc puțin într-o parte ca să nu vadă bandajul însângerat, legat peste cracul pantalonilor și suvenirul roz-neon lăsat de Lee Chase; am să-l rog să mi-l extragă mai târziu, dar deocamdată avem ceva mai urgent de făcut — Lasă-l încolo de succes N-avem timp să așteptăm să se însenineze Mă aplec și mă uit la nepotul lui — Fergal, du-te și bagă-te în pat și venim și noi numaidecât ca să te învelim bine Am nevoie de ajutorul unchiului tău Sean amuțește îngrozit când se uită în barcă — Flynn Cormac, să fiu al naibii! Mebride o să dea o petrecere și-o să-i ia căpățâna s-o folosească pe post de castron pentru punch — Este o oportunitate pentru noi, Sean Dacă armata va accepta vreodată să dea ceva în schimb pentru cineva, o va face pentru ea Dacă ne jucăm cărțile cum trebuie, am putea să obținem în schimbul ei medicamente, poate eliberarea unor oameni de-ai noștri din închisoare – poate chiar influență la inspecția planetară de peste câteva săptămâni — Sau poate că ea le va spune tuturor cine ești, cum arăți sau unde să vină, dacă au chef de-o vizită — Nu știe, zic eu zâmbind satisfăcut Mai corect spus, nu s-a oferit să m-ajute să dirijez barca spre casă N-a văzut nimic; și la fel putem să procedăm când va pleca — Cred că glumești Asta e Lee Chase, Flynn N-o putem lăsa să se întoarcă Crezi că nu poate să le spună o mulțime de lucruri despre tine? — Ce, doar nu crezi că am lăsat-o să-mi scaneze codul genetic? îl întrerup eu Nu i-am spus cum mă cheamă — Nu vor da niciodată nimic în schimbul ei Ei nu negociază Mebride ar spune că, dacă le cerem ceva, vom arăta că suntem slabi Slabi De ce să fie un semn de slăbiciune faptul că vrem să discutăm înainte să omorâm pe cineva? — Mebride n-o să afle — Tu chiar crezi că avem șanse ca ei să ne asculte? — Eu chiar mă gândesc să-i întrebăm Acum ajută-mă s-o ascund undeva înainte să se trezească O săltăm amândoi de pe fundul bărcii, punându-i jacheta mea pe umeri ca să nu i se vadă uniforma Credeam că între timp își revenise, dar indiferent ce a doborât-o în mlaștină, a lovit-o mai rău decât vaporii de benzină din canistra mea În timp ce ne deplasăm prin coridoarele ce duc spre cavernele dezafectate de mai jos, sunt nevoit să-i feresc mereu capul care-i atârnă, ca să nu se lovească de pereții de stâncă Sean pufnește ușor, scuturând din cap că mă deranjez pentru atâta lucru Acesta este tipul care are o colecție de fotografii prinse pe peretele de piatră, lângă hamacul lui, cu femei din lumi însorite și luminoase, care râd, zâmbesc și își țuguie buzele spre aparatul de fotografiat Soții, iubite sau surori, presupun Fotografii pe care le ia de la cadavrele soldaților și le pune pe perete ca pe niște trofee morbide Iată ce face războiul din oameni Din unul ca Sean, care își dedică timpul educației copiilor, dar care nu reușește să vadă în soldați niște oameni Există o mulțime de caverne la capătul rețelei de tu- nele, pe care nu le mai folosim Sunt prea umede pentru a fi locuite și acum sunt mult mai puțini Fianna decât erau pe vremea când trăia sora mea Sean o leagă fedeleș pe Jubilee în timp ce eu stau de pază la ușă, uitându-mă cu atenție de-a lungul pasajului subteran să nu vină cineva și să ne descopere Apoi o leagă cu frânghia de un stâlp înfipt în piatră, care altădată era folosit pentru a stabiliza sistemele de rafturi Cândva, aici era depozitul de arme — Tu chiar crezi c-o să reușim cu chestia asta? întreabă el terminând de făcut un nod și dându-se un pas înapoi ca să-și inspecteze opera Sesizez îndoiala din glasul lui și dintr-odată mă simt copleșit de noaptea lungă și obositoare pe care am avut-o Am nevoie de un moment de respiro Dintre toți, am nevoie ca Sean să fie de partea mea — Păstrează prelegerile pentru mai târziu, zic eu simțind cum durerea îmi pulsează din nou în picior Până atunci, am nevoie de prim ajutor Panica inițială a lui Sean se risipește în clipa când îmi desfac bandajul improvizat, scoțând la iveală rana miniaturală din piciorul meu Aplecându-se mai aproape ca s-o studieze, Sean mă întreabă încruntat: — Ce-i asta? Mă sprijin de perete ca să-mi menajez piciorul rănit — Un bețișor de cocktail, mormăi eu Sean mă privește uimit; expresia de pe chipul meu îi stârnește un hohot de râs când își dă seama cine mi-a înfipt în coapsă sabia de plastic Încordarea pe care o simt în piept ca pe o menghină cedează puțin Sean mă lasă acolo și pleacă să caute un clește; e aiurea să risc să mai afle cineva că Lee Chase era cât pe ce să mă învingă cu o sabie de cocktail Când se întoarce, Sean încă zâmbește — Ai avut numai ghinion cu fetele, comentează el în timp ce sfâșie cracul pantalonilor ca să scoată bucata de plastic cu cleștele Ții minte când ai încercat să-i faci curte lui Mhairi și ea a râs de tine? Tresar de durere când nu reușește să apuce fragmentul rămas în picior — Mai taci din gură, atunci aveam treisprezece ani — Sau cu Aoife? Sau cu Alejandra? — Ce tot spui? Eu și Alejandra… — Biata fată I-a părut rău de tine Pufnește victorios când reușește să scoată bucata de plastic din picior și o ridică s-o vedem amândoi Este enervant de mică, iar culoarea ei roz-neon încă se observă de sub sângele roșu-închis Sean începe iar să râdă și se sprijină cu mâna de perete — Nu-i de mirare că ai reușit s-o iei prizonieră dacă ea n-a avut cu ce să lupte în afară de asta — Sean, pansează-mă și taci dacă vrei să nu încep și eu să-ți înșir eșecurile tale sentimentale Am sta aici toată ziua Până să termine, zâmbetul deja i-a dispărut N-a durat mult amuzamentul, dar a fost destul cât să răsuflu ceva mai ușurat Sean este supapa mea de refulare, cel mai bun prieten al meu și vărul meu, dar totodată un aprig luptător Mă reazem de peretele de stâncă și câtva timp ne uităm amândoi la soldatul care zace inconștient, legat în celălalt capăt al peșterii — Ce dracului, măi omule? izbucnește Sean în șoaptă Ce căutai tu în baza lor? Ezit Dacă îi spun lui Sean despre obiectivul pe care l-am văzut, va insista să trimită iscoade, și cum să-i spun că nu mai e nimic acolo? — Așa mi-a venit, eram plecat în recunoaștere Situația e din ce în ce mai tensionată și am vrut să știu dacă se pregătește ceva El oftează adânc, dând capul pe spate și lăsându-l să se ciocnească ușor de peretele de stâncă — Cred că-ți bați joc de mine Știu că știi ce se întâmplă dacă, dintre toți, tu ești luat prizonier Mebride abia așteaptă să miște în front cât timp tu ești plecat pe coclauri fiindcă așa îți spune ție intuiția Aseară aproape c-ar fi reușit dacă n-ai fost tu să te opui Ce rost are o trodaire în toată povestea asta? — Ea m-a văzut pe mine Eu am văzut o oportunitate — S-o aduci la noi acasă? Să riști să fim descoperiți? — Deține informații de care avem nevoie și gândește-te ce-am putea obține în schimbul ei, zic eu strângând din dinți Crezi c-ar fi trebuit s-o omor? — Da, răspunde el exasperat Da, cred că ar fi trebuit s-o omori — Și să stârnesc panică din cauza unui asasinat comis în propria lor bază militară? Îmi dau seama că am un ton iritat și înghit în sec, încercând cu grijă să-l temperez Ideea asta îi vine atât de ușor lui Sean, unul dintre cei mai buni și mai amabili tipi pe care îi cunosc Poate că lui i se pare ceva normal pentru că este normal Poate că eu sunt nebun, așa cum mă crede Mebride, fiindcă încerc să rezolv prin vorbe un conflict vechi de zece ani Sau poate că bunătatea lui Sean, blândețea din el, pe care i le știu de când eram copii, a început să se piardă Poate că este încă o victimă a acestui război Imaginea complexului secret îmi apare în minte când închid ochii – un gard de sârmă, câteva clădiri prefabricate, construite pe panta lină a insulei Vreau să-i spun că l-am văzut Vreau să-i spun că nu mai era când m-am întors Dar așa n-am să fac decât să-l conving că încep să-mi pierd mințile El este cel mai mare aliat al meu – cel mai apropiat prieten Nu-mi pot permite să-l îndepărtez Sean oftează și se uită din nou la trodaire — Ce ai de gând să faci cu iubita ta? — Am s-o rog pe Martha să trimită un mesaj către bază Lee Chase e un om valoros: vor accepta să negocieze pentru ea Îi voi demonstra lui Mebride că merge și așa cum spun eu, fără vărsare de sânge — Și dacă refuză să negocieze? întreabă Sean ridicând dintr-o sprânceană — Nu vreau să fie omorâtă, spun eu încleștându-mi maxilarul — Ești prea moale, vere Dacă tu ai fi fost prizonierul lor, ea nu ți-ar fi cruțat viața — Știu Chiar și-acum, cuvintele îmi răsucesc un pumnal în inimă Amândoi ne gândim la Orla — Dar dac-o omorâm, se duce naibii acordul pentru încetarea focului Ne vor vâna cum n-au mai făcut-o până acum, iar noi n-am supraviețui unui asemenea atac — Pun pariu că nu l-ai convinge cu astfel de argumente pe Mebride — I-aș spune lui Mebride că nu e destul de puternic să învingă pe cineva în luptă, primul lucru pe care îl face el este să găsească o justificare ca să-ți dea un pumn în față, zic eu lovind cu piciorul o pietricică și auzind-o cum ricoșează din peretele opus al peșterii Ar găsi un mod să arate cu degetul spre mine și spre faptul că mi-e teamă să lupt Sean ezită — Ai putea să ne conduci tu, zice el într-un târziu Dacă s-ar ajunge la luptă Ai putea să… Nu aflu ce urma să spună Pe coridor răsună vocea lui Fergal — Unchiule Sean, trebuie să vii să mă învelești Probabil că ne-a urmărit Sean scoate o înjurătură și sare în picioare, gata să părăsească peștera și pe ocupantul ei inconștient — Nu vreau ca el sau alți copii să afle de chestia asta, bombăne el Dacă nu vrei să le spui celorlalți, n-ai decât Dar ai grijă să n-o găsească cineva, fiindcă o să iasă scandal Deși nu mi-o spune în mod direct, am înțeles mesajul: va avea încredere în mine Deocamdată — Sean Mulțumesc Amândoi rămânem o clipă tăcuți, apoi Sean se întoarce în pasaj ca să-l ia pe Fergal Recuperez lampa, sperând că pe întuneric îi va fi și mai greu trodairei să reușească să scape când se trezește, și mă grăbesc să mă îndepărtez înainte ca să-și dea seama cineva că suntem la subsol Ușurarea de a avea sprijinul lui Sean nu durează mult; știu că nu va dura Chiar și Sean își va pierde răbdarea într-una din zilele astea, cât de curând Deja simt că ne îndepărtăm unul de altul, o simt în tăcerile dintre noi Nu știu când va veni ziua aceea, dar nu va veni azi Deocamdată știu că mă va urma pe mine pentru că l-am rugat Mi-aș dori ca măcar să știu încotro îl conduc Fata stă și citește sub tejgheaua din magazinul mamei ei; doar sunetul clopoțelului de la intrare o întrerupe din timp în timp, atunci când intră și ies clienți Citește despre niște scafandri care coboară în adâncuri cu un vechi submarin Pe Verona nu exista oceane, dar fata va crește mare și va deveni explorator — Jubilee, o strigă pe fată mama ei Unde ești? Vino să mă ajuți să facem colțunași ca să-i vindem Fata își ține respirația Monștrii marini sunt mai interesanți decât colțunașii, mai ales că aceștia din urmă sunt întotdeauna însoțiți de o prelegere despre păstrarea datinei Poate că mama ei n-o va căuta aici — Liniștește-te, Mei E tatăl ei; nu știa că va veni acasă — O să vină ea Dacă îmi amintesc bine, la prima noastră întâlnire n-ai făcut decât să te plângi că taică-tu te punea să exersezi la caligrafie Las-o să-și trăiască în liniște copilăria – are destul timp și pentru asta Fata închide ochii Nu – lucrurile astea nu sunt în regulă Trezeste-te… trezeste-te 5 Jubilee Știu dinainte să deschid ochii că am dat de belea Simt miros de mucegai și degradare și mi-e atât de frig încât îmi vine să plâng Nu știu unde mă aflu, dar e întuneric beznă și suprafața de sub mine este tare și umedă E piatră Stau aproape sprijinită în genunchi, dar când încerc să mă ridic, mă prăbușesc la pământ Mâinile aproape că-mi ies din încheieturi și mă opresc la câțiva centimetri înainte să aterizez pe podea În umeri mă săgetează o durere atât de puternică încât îmi dau lacrimile Icnetul meu răsună tare în încăpere, vibrând prin gâtlejul meu uscat ca un pergament Sunt cu mâinile legate la spate Pipăi frânghia cu degetele și îmi dau seama că sunt legată de un stâlp de metal înfipt în podeaua de piatră tăiată grosolan Frânghia este destul de scurtă și legată destul de sus încât, dacă vreau să mă așez jos, îmi trage de brațe în sus și mă doare Nu pot să stau în picioare, nici nu pot să mă așez Cel care a făcut chestia asta știe foarte bine cât de incomod este Amintirea unui chip frumos îmi trece prin fața ochilor Romeo După nenorocita aia de plimbare prin mlaștină, tot nu știu cum îl cheamă pe ticălosul ăsta Și probabil că nici n-o să aflu, ținând cont de cum stau lucrurile Pe undeva pe-aici se află un rebel care șchioapătă și care, la ora asta, probabil că își extrage din coapsă o bucată de plastic roz de cinci centimetri Fie m-au lăsat aici ca să mor din cauza deshidratării, fie vor încerca să obțină informații sau resurse de la armată în schimbul eliberării mele Dar noi nu facem înțelegeri cu rebelii Ceea ce înseamnă că voi muri Fără să vreau, mă gândesc la oamenii mei și la cum se vor descurca fără mine Îi știu pe fiecare așa cum mă știu pe mine Îi urmăresc în fiecare zi, îi întreb dacă au avut vise, îi monitorizez să văd cum se descurcă fiecare în parte trăind la limita incertitudinii În apropierea Furiei Îmi dau seama când unul dintre ei este pe cale să clacheze, când nu mai pot rămâne aici și trebuie expediați de pe Avon înainte să facă rău cuiva Cine va veghea asupra lor după ce voi muri eu? În întuneric, mintea mea evocă imaginea celor văzute pe mlaștină Amintirea a ceea ce Romeo pretindea că a văzut: un obiectiv acolo unde n-ar trebui să fie, garduri înalte, reflectoare și santinele E imposibil ca acolo să existe ceva în clipa asta și în secunda următoare să dispară – mai degrabă am avut eu halucinații din cauza drogului folosit de Romeo ca să mă scoată din circuit Deși asta nu explică obiectul pe care l-am găsit, obiectul din bocancul meu la care nu pot să ajung acum, pentru că am mâinile legate Mă răsucesc puțin până ajung cu talpa bocancului pe stâlpul înfipt în pardoseală Îmi înfășor mâinile în jurul frânghiei, ca să evit presiunea din încheieturi, și trag cât pot de tare, încordându-mă să văd dacă frânghia cedează cât de puțin Nicio șansă Oricum n-aveam cum să ajung Mă opresc câteva secunde ca să-mi trag sufletul Nu mai simt nicio urmă din drogul folosit de el pe insula aceea ca să mă doboare Murmurele au dispărut și, în afară de câteva frisoane din cauza frigului, îmi recapăt controlul asupra organismului Nu mai tremur Nu mai am gust metalic în gură Dacă frânghia nu va ceda, poate va ceda piatra Nu par să dispună de cine știe ce tehnică pe-aici – poate că gaura făcută de ei în pământ nu este perfectă Mă încordez cât pot și cât îmi permite frânghia, apoi lovesc puternic în stâlp cu talpa bocancului Nimic Rămân gâfâind și uitându-mă spre pardoseala de piatră cu chipul schimonosit de atâta efort Va trebui să aștept până mă mută Vor trebui totuși s-o facă până la urmă Ar putea să mă împuște chiar aici, dar este mult mai simplu să muți un corp cerându-i să se ridice și să meargă singur decât să-l cari Pe de altă parte, unul dintre ei a îndrăznit să intre într-un bar plin cu militari și să pună tot felul de întrebări, convins că era o idee bună Nu prea îi duce capul pe rebelii ăștia Scâsnind din dinți, încep să forțez iar stâlpul Trebuie să cedeze Șocul fiecărei lovituri reverberează în sus, de-a lungul piciorului, și face să mă doară maxilarul Dar mai bine să mă doară puțin acum decât să stau închisă aici o săptămână și să mor de sete Simt în gât gustul propriei mele frici, amară ca bila Nu Căpitanul Chase nu se teme niciodată — E foarte bine înfipt în pământ, se aude o voce amuzată din întuneric, făcând să-mi sară inima de spaimă În clipa următoare o recunosc – și în întuneric, orice voce familiară este o schimbare binevenită în locul liniștii totale — Nu poți să învinovățești o fată pentru că încearcă, îngaim eu, încercând să nu gâfâi prea tare în timp ce caut prin preajmă umbra lui Romeo El scoate la vedere o lampă și un fascicul de lumină spintecă bezna Sunt legată de un stâlp în mijlocul unei caverne din care nu disting decât un tunel lung ce se pierde în întuneric în spatele lui Romeo E o lampă cu flacără, nu o lanternă cu baterii Privesc focul până îmi lăcrimează ochii, o mică parte din mine bucurându-se că măcar nu voi fi omorâtă pe întuneric Nu mă așteptam să-l revăd, asta-i sigur Nu mi s-a părut a fi genul de persoană care face ceea ce, fără îndoială, a venit să facă Și totuși, iată-l aici Poate că Romeo ascunde mai multe decât credeam Face un pas în față — Ai de gând să mă lovești cu piciorul dacă vin mai aproape ca să-ți dau niște apă? În cealaltă mână ține o gamelă Am încă vederea neclară, capul îmi vâjâie și în gură simt un gust de mâl — Depinde, îi spun printre dinți Ai de gând să mă droghezi din nou? — Nu te-am drogat atunci și nici acum n-am de gând să te droghez Romeo mai face un pas spre mine și n-am încotro – mă dau în spate și frânghia se freacă de piatră ca o piele de șarpe — Aș putea să-ți curăț zgârietura aceea dacă mă lași Nu mi-am dat seama cât e de gravă când eram pe apă Mă uit în jos spre ceea ce, în lumina lămpii, seamănă cu o pată de cerneală pe tricoul meu, sub coaste Imediat îmi aduc aminte cum ne-am încăierat în noroi, lângă barul lui Molly, și odată cu amintirea acelui episod, resimt și durerea licărind în corpul meu ca o flăcăruie El continuă să se apropie de mine, și de data asta reacționez înainte să am timp să mă gândesc — Poți să rămâi acolo unde ești Îmi încleștez degetele pe legăturile de la mâini Nu-i vorba că pot să-i fac ceva dacă se apropie Poate că aș putea să-i secer picioarele, dar n-ar fi de ajuns ca să-l omor și chiar dacă ar fi – ce fac pe urmă? Însă el se oprește, privindu-mă în tăcere După câtva timp își trece cureaua gamelei peste umăr și își încrucișează brațele — Cum te simți? Are un zâmbet insolent M-ai luat cu forța din bar, m-ai împușcat, m-ai forțat să inhalez vapori chimici, m-ai dus la dracu-n praznic, m-ai drogat, apoi m-ai legat de un stâlp într-o peșteră subterană Cum crezi că mă simt? Mai bine îmi rup mâinile încercând să mă eliberez decât să-i dau satisfacția unui răspuns sincer Îi răspund și eu tot cu un zâmbet în care pun toată malițiozitatea de care sunt în stare — Ca o floare, Romeo Dar ție ce-ți mai face piciorul? Zâmbetul îi dispare și observ că își mută greutatea discret de pe un picior pe altul Mă întreb cine i-a scos din picior bucata de plastic roz-neon și dacă l-a chinuit bine când a făcut asta — E cea mai mică dintre problemele mele — Problemele tale? Romeo, n-ar fi trebuit să mă aduci acasă dacă știai că mami și tati n-or să mă placă — Data viitoare am să știu ce am de făcut Înclină capul într-o parte — Sigur nu vrei niște apă? Agită gamela astfel încât să se audă plescăitul apei Brusc îmi simt gura uscată de parcă ar fi tapetată cu nisip Îmi vine să-i spun să se ducă dracului Îmi vine să-i spun să se împuște Îmi vine să-l lovesc cu pumnul în bărbia aia perfectă până îi dispare îngâmfarea Dar mai mult decât toate astea, vreau apă Înghit, încercând să ignor cât de uscat îmi simt gâtul — Bea tu mai întâi Nu că asta mi-a fost de folos înainte Își dă ochii peste cap exasperat, de parcă ar fi ceva ilogic din partea mea să n-am încredere în el Deschide gamela și o duce la gură Mă așteptam să ia o înghițitură Doar că el bea apa gâlgâind zgomotos Când în sfârșit o ia de la gură, se uită ostentativ cu un ochi în interiorul gamelei — Ia te uită, aproape c-am băut-o pe toată Vrei ce-a mai rămas? Doar durerea din umeri mă împiedică să încerc din nou să mă dezleg — Ești un nemernic, nu-i așa? Așa sunt toți tipii care arată bine Face pe miratul — Crezi că arăt bine? Vai, Jubilee, mă faci să roșesc Haide, vrei sau nu? Și-a dat seama că atitudinea asta a lui zeflemistă mă scoate din sărite Strâng din dinți atât de tare încât mi-e teamă să nu mi-i sparg — Aștepți să te implor? Ai venit aici să îmi faci în ciudă? Ridică dintr-o sprânceană, iar zâmbetul îngâmfat se transformă într-unul forțat — Vreau să-mi promiți că n-o să încerci să mă lovești în fețișoara mea frumușică dacă vin mai aproape Chiar îi este teamă că vreau să-i fac vreun rău Nu-i de mirare că m-au legat atât de strâns că nici măcar nu pot să stau drept — Ce-ar zice amicii tăi? Că te-ai speriat de o fată legată de un stâlp înfipt în pământ — Ar zice: „Nu te apropia de ea, asta e Lee Chase, mănâncă pui de rebeli la micul dejun” Mi se pune un nod în gât Fii mândră, îmi spun în sinea mea Vrei să le fie frică Ai putea să-i faci să se gândească de două ori înainte să tragă în oamenii tăi Inspir scurt pe nas Ca să mă îmbărbătez Ca să mă liniștesc Vrei să se teamă de tine — Oricum, nu stau într-o poziție bună ca să te lovesc, îi spun în cele din urmă Mă crede pe cuvânt și vine lângă mine Se mișcă prudent, totuși, urmărindu-mă cu atenție să vadă dacă am de gând să-l atac Poate că ar trebui să profit cumva, dar n-am mințit când am spus că nu stau într-o poziție bună N-am cum să ajung la el așa cum sunt legată — Ți-o țin eu, spune el încet, ghemuindu-se lângă mine — Eroul meu Cuvintele îmi scapă, pline de malițiozitate, înainte să le pot opri Bate-ți joc de el după ce bei apa, îmi spun în sinea mea Îmi ține gamela la gură și mă lasă să beau restul de apă cu gust ușor mâlos Nici filtrele lor nu-s mai bune ca ale noastre Are gust de mlaștină După ce termin de băut, îmi ia gamela de la gură și mă privește stând cu coatele pe genunchi Fiind luminat din spate, nu-i disting foarte bine trăsăturile Îi văd doar ochii sclipind în întuneric, ușor îngustați Nu știe ce să facă cu mine Sinceră să fiu, nici eu nu știu ce să cred despre el Dacă era genul de om la care mă așteptam, acum eram deja moartă Și cu siguranță că nu mi-ar fi adus apă de băut — Așadar, Romeo are un nume? Pufnește în râs — Voi avea și-așa destule probleme dacă te întorci la bază știind cum arăt Nu cred că am să-ți dau și un nume la pachet — Nu mă mai întorc, îi răspund eu pe un ton calm Este pentru prima oară când o spun cu voce tare Nu-mi ușurează deloc situația — Și dacă tu nu ți-ai dat seama de chestia asta până acum, ești un idiot mai mare decât te credeam — Tu chiar ai impresia că sunt un mare dobitoc Are un ton amuzat care acum, când vorbește fără îngâmfare, sună mai blând decât aș fi crezut — Ești copilul lor de aur, minunea lor Vor accepta să negocieze pentru tine, sunt sigur de asta — În schimbul a ce? Mă mișc, încercând să mă poziționez mai bine și să mă simt mai puțin vulnerabilă — Să zicem că noi am face ce vreți voi, ce a cerut Orla Cormac în timpul ultimei rebeliuni de pe Avon Să zicem că armata s-ar retrage mâine, și Terradyn v-ar lăsa singuri Ce s-ar întâmpla pe urmă? — Noi nu cerem armatei să se retragă, nu mai cerem asta Vrem doar să fim cetățeni independenți — Cu ce v-ați hrăni dacă Terradyn n-ar mai importa nimic? De unde ați mai lua materiale de construcție pentru casele voastre? Planeta Avon încă nu poate să susțină viața de una singură Este prea tânără; ecosistemele sunt prea fragile Încă nu s-a încheiat terraformarea Dacă Orla Cormac ar fi câștigat acum zece ani, la ora asta ați muri cu toții de foame — Orla n-a avut dreptate Îmi dau seama că îi vine foarte greu să spună chestia asta — Și a fost executată pentru asta, continuă el Noi nu cerem autonomie totală Nu vrem decât medicamente pentru copiii noștri, mâncare pentru bătrâni Școli Asta nu-i viață, cred că vă dați și voi seama — Ce știu eu este că, dacă armata n-ar fi aici că păstreze ordinea, Terradyn s-ar retrage și ar abandona așezarea, și pe urmă să vă vedem cât timp o să rezistați mâncând numai alge N-aveți decât să ne urâți cât vreți, dar armata vă ține în viață Se uită la mine încleștând maxilarul, iar eu știu că am lovit unde trebuie Dar el nu renunță și continuă calm: — Nu ne mai conduce Orla Cormac Și nu toți îți dorim moartea Eu vreau să discutăm, nu să ne luptăm Vreau ca cineva să afle de ce terraformarea Avonului nu avansează deloc Planeta asta este casa mea și e vai de ea Trebuie să existe o soluție Mă las pe spate și frânghiile îmi intră în carne N-am o replică la cele spuse de el – mă așteptasem să trântească niște chestii stupide și nobile, ca toți tinerii rebeli idealiști Logica e mai greu de combătut Dacă am fi fost în alt loc, unde să nu fiu legată de podea, aș fi stat de vorbă cu acest tip ore în șir Ridic bărbia, privindu-l cu hotărâre — Dacă voiai să discuți, n-a fost cea mai inspirată idee să răpești un ofițer din baza militară ca să faci asta — Nu știu cum să fac pentru ca toată povestea asta să se termine cu bine, recunoaște el cu ciudă Ar fi trebuit să mă lași să plec de acolo — Dacă las un potențial pericol să scape, eu sunt de vină când soldații mei se întorc acasă, la familiile lor, în coșciug Simt că deja mi se usucă iar gâtul Se vede că sunt deshidratată — Dacă nu veniseși acolo cu gândul de a face rău cuiva, ar fi trebuit să mă lași să te duc la cartierul general Dacă nu făceai nimic rău, n-aveai de ce să te temi — Aiurea! Blândețea din glasul lui a dispărut și el se ridică în picioare De ce îmi pare în continuare cunoscut? Unde l-am mai văzut? — Nu făceam altceva decât să stau de vorbă, continuă el — Aveai o armă! — Pe care n-ai văzut-o până în momentul când ai încercat să mă arestezi — M-ai împușcat, Romeo, zic eu smucindu-mă cu sălbăticie în frânghie, dar nu reușesc decât să-mi provoc o durere puternică în umeri — Te-ai grăbit să tragi concluzia că puneam ceva la cale Romeo mă privește cu asprime și cu maxilarul încleștat — Așa cum toți presupuneți că noi punem ceva la cale Tocmai de-aia suntem nevoiți să ne ascundem aici Mai bine mor decât să am încredere în legile Terradyn sau în modul cum armata veghează la aplicarea lor — Poate că am bănuit, dar nu m-am înșelat Și eu mai bine mor decât să te las pe tine sau pe vreunul dintre prietenii tăi teroriști să facă rău cuiva aflat în subordinea mea Zâmbesc amarnic și rece — Se pare că cel puțin unuia dintre noi i se va împlini dorința — Nu sunt un terorist Romeo se dă înapoi și îl văd încă o dată în lumină când se apleacă să-și recupereze lampa Chipul lui frumos are o expresie dură, iar glasul îi este încărcat de ostilitate Umorul, sarcasmul au dispărut cu totul — Nu vrem decât ceea ce ne aparține Eu doar căutam informații despre obiectivul militar secret Dacă voiam să arunc în aer barul vostru nenorocit, n-aș fi pierdut vremea flirtând cu tine — Probabil că flirtai cu mine pentru că fusesesi trimis să mă omori El tace, respirând puternic pe nas Nu am multă putere – de fapt nu am putere deloc așa cum sunt legată –, dar măcar pot să-l enervez — Așa nu ajungem niciunde, spune el cu glas scăzut Încerc să mă aplec înainte atât cât îmi permit legăturile — Eu doar mi-am făcut datoria Tu ești cel care ne-a adus pe amândoi în situația asta Iar dacă stai să te gândești, nu cred că pe mine ești supărat Se preface că stă și se gândește, apoi răspunde tăios: — Ba da, sunt sigur că pe tine Apoi pleacă, îndepărtându-se furios prin tunel și luând lumina cu el Am avut dreptate – n-are tăria să mă omoare Va pune pe altcineva s-o facă E de-ajuns că mi-a ținut puțină companie înainte să mor Ar trebui să mai încerc să scot stâlpul din pământ, dar știu că nu plec niciunde până nu decid ei Știu asta așa cum știu adevărul: mă vor omorî Poate că Romeo încă nu-l știe – el poate își imaginează că armata le va da ceva acestor oameni în schimbul eliberării mele Dar comandamentul respectă cu strictețe procedura, iar aceasta se referă și la soldații capturați Noi nu lucrăm așa Nu negociem Și nu vor veni să mă salveze Tocmai am reușit să ațipesc puțin, cu bărbia căzută în piept, când mă trezesc hârșâitul unor pași și o lumină care îmi bate prin pleoape Las la o parte licărul de bucurie care se aprinde în mine, sentimentul de ușurare că nu m-a lăsat aici să putrezesc singură după ce a plecat atât de furios Romeo, nu vezi că am nevoie de somnul meu de frumusețe? Deschid un ochi și mi se face gol în stomac Nu e Romeo E un necunoscut: un bărbat înalt și de două ori mai solid decât Romeo Are fața acoperită cu o eșarfă, ceea ce este singurul semn bun de când m-am trezit Faptul că își ascunde fața înseamnă că n-a venit să mă ucidă – sau încă nu s-a hotărât s-o facă — Vasăzică este adevărat Bărbatul mă privește cu o intensitate arzătoare care îmi zbârlește părul la ceafă și mă pune în gardă Din tunel, intră agale în cavernă, fără să se grăbească — Căpitanul Jubilee Chase Are o voce calmă, aproape binevoitoare – deși pe buzele lui numele meu sună ca o înjurătură Mă trag încet în sus și nu zic nimic Știu ce urmează și că orice aș spune nu va schimba cu nimic ce va fi să se întâmple Romeo, unde ești? — Nu-mi vine să cred că rezidentul nostru pacifist și-a imaginat că poate să captureze un ofițer inamic și să-l țină ascuns în baza noastră Bărbatul înaintează și așază lampa pe o lespede de piatră Se oprește acolo, cercetându-mă atent cu privirea, din cap până în picioare, insistând asupra urmelor și vânătăilor făcute de frânghia cu care sunt legată — Credeam că e prea frumos să fie adevărat În ciuda tonului calm, ochii lui sunt plini de o ură aprigă care îmi îngheață sângele în vene Nu știu cine este acest om, dar se vede că nu prea e sănătos la cap Am mai văzut privirea asta și pe alte planete, la alți rebeli E genul de individ care intră într-o școală și o aruncă în aer ca să-și demonstreze punctul de vedere Asta nu mă lasă pe mine să dorm noaptea – mă face să privesc cu suspiciune orice figură străină, să aplic toate noile măsuri de securitate Din cauza unor oameni ca el mă aflu aici Mi se strânge stomacul de groază și privesc în altă parte, fixându-mi ochii în tavan și repetând ca o rugăciune tot ce-am fost instruită să fac Nu te implica Nu-i oferi ce vrea — Poate știi să mă lămurești într-o problemă, murmură bărbatul, venind spre mine și ghemuindu-se în apropiere Nevastă-mea zicea că armata nu primește civili în spitalele ei, pentru că așa ne motivează să le construim pe ale noastre Eu îi spuneam mereu că e din cauză că voi sunteți niște ticăloși sadici cărora le place să ne vadă cum murim Nu primim civili în spitalele noastre pentru că acești așa-ziși civili pot intra înarmați, nu doar cu răniți, dar n-are niciun rost să-i explic Nici nu cred că m-ar auzi dacă aș face-o — Nu te cobori să vorbești cu mine, trodaire? Uită-te la mine Bărbatul mă apucă de bărbie, trăgându-mă brutal spre lumină ca să-mi vadă fața Îmi încleștez maxilarul, iar el mă privește încordat — Voi, șoptește el și vocea îi tremură puțin Dacă ați avea în voi cea mai mică urmă de omenie, n-ați fi refuzat unui băiețel de șase ani tratamentul care i-ar fi salvat viața Îl săgetez cu privirea înainte să pot opri acest impuls — Ah, exclamă el calm Ia te uită Crezi că fiul meu ar fi periclitat cu ceva securitatea bazei? Încă vă credeți mai presus decât noi, condamnându-ne copiii la moarte? Drace! Și-a pierdut familia Asta explică privirea din ochii lui Nu răspund, uitându-mă absentă în întuneric Este atât de ușor să vezi o fetiță de opt ani uitându-se furioasă la mine, de parcă spațiul dintre noi ar fi o oglindă, de parcă ultimii zece ani din viața mea n-ar fi existat — Te-am întrebat ceva Bărbatul îmi dă drumul cu un gest brutal care mă trântește la pământ, smucindu-mi brațele din legături și făcând să mă doară rana de sub coaste Scap un strigăt de durere, iar chipul rebelului îmi tremură în fața ochilor din cauza amețelii — Crezi că sunteți mai presus decât noi? Încerc să nu mă sufoc, să-mi calmez respirația, dar acum ochii bărbatului aruncă flăcări de mânie S-a trezit în el pofta de sânge, alimentată de durerea mea — Crezi că dacă mă ignori o să mă faci să plec Dar eu sunt un om răbdător, căpitane Chase Am învățat asta de la oamenii tăi Să am răbdare Să cerșesc pentru fiecare bucată de pâine, pentru fiecare doză de medicament Se apleacă și-i simt respirația în față când vorbește — Am să te învăț eu să cerșești, trodaire Întinde brusc mâna și mă lovește, izbindu-mă cu capul de piatră și nimerindu-mă peste ochi cu podul palmei Se ridică în picioare, apoi îmi administrează o lovitură înfiorătoare cu bocancul în coaste – vederea mi se încețoșează, iar aerul iese din mine într-un geamăt înainte ca mintea mea să perceapă durerea — Asta este diferența dintre tine și mine, îi zic eu într-un final cu respirația întretăiată, luptându-mă din greu să nu leșin Eu nu cerșesc De data asta scoate un mârâit turbat nedeslușit și se lasă pradă dorinței cu care a venit, năpustindu-se asupra mea cu toată furia, durerea și suferința lui În ciuda durerii, a sunetelor de coaste rupte, îi citesc gândurile Pentru că nu există nicio diferență între acest bărbat și fetița de opt ani copleșită de durere care am fost eu Va continua să mă bată, să mă lovească cu pumnii și picioarele, să țipe la mine până când nu va mai vedea în fața ochilor chipul fiului său Ceea ce înseamnă că nu se va opri până când nu mă omoară — Anul trecut aveai treisprezece ani, crezi că nu-mi amintesc de tine? Du-te acasă, măi copile Fata este acum pe stradă, în fața centrului de recrutare, și se uită cum se sting luminile și se încuie ușile la sfârșitul zilei Aruncă în canal cardul fals de identitate, înjurându-l în șoaptă pe calculatoristul care i l-a vândut — Nu te-au crezut că ai șaisprezece ani, așa-i? Este unul dintre recruții pe care i-a văzut în timp ce aștepta la rând, însoțit de doi prieteni Se apropie încet de ea, măsurând-o cu privirea din cap până în picioare — Pot să te ajut să le-o dovedești Întinde mâna s-o apuce de braț, dar fata se smucește — Nu te pune cu mine, îl repede ea, ignorând nodul care i s-a pus în gât de frică Crezi că nu pot să te pun la punct? Unul dintre prietenii lui râde și vine spre ea, dar înainte ca ea să reacționeze, celălalt prieten îl apucă de braț — Haide, las-o în pace E doar un copil Se îndepărtează, mormăind nemulțumiți Cel de-al treilea tip se uită înapoi la ea și chipul lui îi pare cunoscut; e frumos, cu ochi verzi și zâmbet fermecător, și-i face cu ochiul Dar nici asta nu e în regulă Încă nu l-a cunoscut 6 Flynn — Ai recepționat ceva? Intru în cabina radio după ce mă asigur că Martha este în continuare singură Mi-am dat seama că n-a fost prea încântată să transmită mesajul meu către baza militară, cu atât mai puțin cu cât trebuia s-o facă pe ascuns Dar ea este cel mai bun operator al nostru și nimeni altcineva n-ar putea să scoată o transmisie clară Tresare la auzul vocii mele și dă să se întoarcă, dar se oprește brusc Ezită pe jumătate întoarsă spre mine, cu o mână pe aparat și cealaltă lăsată în jos pe lângă corp — Flynn, mă strigă ea, aruncând o privire scurtă și îngrijorată în direcția mea Scurtă, dar grăitoare Mă prind cu mâna de cadrul ușii — Ce este? Au răspuns? — Nu, răspunde ea scuturând din cap puțin cam repede Nu, niciun răspuns Nu știu nici măcar dacă transmisia a reușit — Ce se întâmplă? N-ar trebui să fie atât de agitată — Martha… uită-te la mine Ea se opune și continuă să stea cu ochii la ecran când o apuc de umeri ca s-o întorc cu fața spre mine Mă trece un fior de gheață pe șira spinării — Martha, cui ai spus? Ea înghite greu, oftează din rărunchi, apoi ridică privirea spre mine atât de încet, de parcă pentru ea ar fi o tortură Vinovăția care i se citește în ochi îmi spune tot ce trebuie să știu Mă reped afară din cabina radio și o iau la fugă prin caverna principală O aud pe Martha strigând în urma mea pe un ton plângăcios: — E o trodaire, Flynn! Merită să moară! Trec în fugă pe lângă Sean – nu știe ce se întâmplă, dar mă vede panicat și imediat începe să strige după ajutoare Îl aud alergând în urma mea, împreună cu Mike și Turlough Doyle ceva mai în spate; Turlough înjură, Mike se împiedică în spatele soțului său care, fiind șchiop, abia se mișcă Cu un ricoșeu în peretele de stâncă al tunelului, cotesc spre cavernele dezafectate Aerul devine mai dens și mai umed în timp ce mă împleticesc prin coridoarele ce duc spre zona cea mai veche a labirintului de caverne, dar știu unde treptele sunt alunecoase și nu-mi pot permite să irosesc nicio secundă Dacă Jubilee e moartă, va fi vina mea Când cotesc pe coridor, aud zgomotele înfundate ale unor lovituri date cu pumnii și picioarele; niciun sunet scos de Jubilee, doar icnetele de efort și furie ale lui Mebride Inima îmi stă în loc, dar picioarele mele continuă să alerge – năvălesc în cavernă și-l găsesc pe Mebride lovind-o încontinuu cu piciorul în coaste Din fugă, mă arunc asupra lui și îl împing, izbindu-l de peretele aflat la câțiva metri în spatele ei El scoate un geamăt, iar eu mă uit peste umăr la Jubilee – mare greșeală Smucind dintr-un singur braț, Mebride mă trântește la pământ Aterizez lângă Jubilee și mă lovesc cu capul de pământ de văd stele verzi Ea nu se mișcă Atunci ajung și ceilalți; în timp ce Sean, Mike și Tur- lough se interpun între mine și Mebride, Jubilee deschide puțin un ochi și se uită la mine Gâtul i se mișcă ușor ca și cum ar încerca să înghită, iar buzele i se întredeschid în încercarea de a articula un cuvânt Romeo Expir puternic, în timp ce o senzație de ușurare îmi străbate venele ca un fluid fierbinte Trăiește Mebride gâfâie și, cu toate că Sean îl ține de un braț, Mike de celălalt și Turlough îl împinge cu mâinile în piept, tot încearcă să se repeadă înainte Nici nu-și clintește privirea – cred că nici măcar n-a realizat că noi suntem aici, vede doar niște obstacole care stau între el și ținta lui Îl aud pe Mike strigând de durere când îi cedează genunchiul bolnav, iar eu mă ridic amețit în picioare, cu spinarea arzând de usturime, și pe moment vederea mi încețoșează Până să ajung la el, Mebride pune mâna pe Gleidelul furat pe care îl poartă asupra lui, smulgându-l din toc și îndreptându-l spre Jubilee Sar din nou pe el, împingându-l în perete și, când apasă pe trăgaci, arma se descarcă în stâncă fără să rănească pe nimeni Sean îi smulge arma din mână; soldatul căzut la picioarele noastre nici măcar n-a tresărit la zgomotul focului de armă Mebride mă dă furios la o parte, deși rămâne lipit de perete, gâfâind din greu și cu un chip împietrit de durere — Credeai că poți să aduci asta – mizeria asta aici, în casa noastră, fără să afle nimeni? Mebride își trece o mână peste ochii înroșiți; nu mai seamănă deloc cu oratorul de mai devreme Măcar de-ar putea să-l vadă și ceilalți așa Să vadă nebunia și violența care se ascund în spatele chemărilor lui la luptă — Bine că Martha este mai loială decât tine, laș nenorocit ce ești! — Ieși afară, îi spun cu un glas scăzut, plin de furie, pe care nici eu nu mi-l recunosc Se smulge din strânsoarea lui Sean, apoi îi lasă pe Mike și Turlough să-l conducă spre tunel — Aveți grijă ca Mebride să nu mai calce pe-aici, le zic eu cu glasul tremurând de atâta adrenalină Sean rămâne să mă ajute cu Jubilee N-o putem lăsa aici, acum când Mebride știe unde s-o găsească Sean n-ar condamna nici măcar un trodaire la o astfel de soartă Jubilee este aproape inconștientă când îi dezleg mâinile și murmură nedeslușit – poate în chineză, nu-mi dau seama Mai sus, aproape de doc, avem o cameră de depozitare transformată de mai mult timp într-o celulă pe care o folosim ori de câte ori cineva devine prea agresiv și trebuie să stea acolo peste noapte ca să se calmeze Era prea expusă, prea ușor de găsit de oricine trecea pe lângă ea, dar acum mi-aș dori s-o fi încuiat acolo și s-o fi lăsat nelegată Oricine ar fi ea și orice ar fi făcut, nu merită să fie legată, incapabilă să se apere de un om pe jumătate nebun din cauza suferinței și a mâniei Cu ajutorul lui Sean, o mut în magazie, ignorând figurile care ne privesc Acum știu toți pe cine am capturat – n-are niciun rost s-o mai ascundem În colț este o saltea uzată și o așezăm acolo Sean mă privește îndelung și, fără să mai scoată un cuvânt, dispare iar Știu că se duce să se asigure că Mebride rămâne acolo unde este Trag o pătură peste trupul ei nemișcat, apoi mă aplec lângă pat și îi studiez chipul Caverna este scăldată într-o bioluminiscență verzuie, palidă și fantomatică – lucirea degajată de mușchii și lichenii care cresc peste tot pe Avon și care adoră aceste peșteri umede Dar în ciuda luminii slabe, îmi dau seama că este palidă ca un mort, cu părul negru încâlcit, o imagine atât de nefirească pentru un soldat perfect Îmi tremură degetele în dorința de a i-l îndepărta de pe față N-o fac, ci îmi plimb mâinile pe cutia ei toracică, pipăind ușor cu degetele Are coastele rupte – mă conving de asta atunci când scoate un suspin la atingerea mea Respiră regulat, deci cred că n-are nimic la plămâni, și nu tușește cu sânge Din cauza loviturilor, i s-a deschis rana provocată de arma mea și va trebui să i-o tratez imediat ce mă asigur că nimănui nu-i mai trece prin minte ideea strălucită de a-și vărsa ura asupra ei Când ridic privirea, văd că se uita la mine cu ochii ei căprui și gravi în timp ce o examinam M-am înșelat, vreau să-i spun, dar buzele mele rămân nemișcate Cercetez cu atenție fața învinețită a lui Jubi- lee, buzele ei întredeschise și sprâncenele ușor încruntate Tot ce va conta pentru ea acum este că Fianna a legat-o și a bătut-o Dintr-o singură mișcare, Mebride a reușit să distrugă orice șansă aș fi avut să o conving pe ea, pe oricare dintre ei, să mă asculte Cu inima grea, mă ridic tăcut în picioare și îi las gamela lângă pat Trebuie să mă duc și să încerc să limitez răul – știu ce va face Mebride dacă nu sunt acolo să-l contracarez Lumina degajată de vegetația bioluminis- centă este slabă, dar măcar nu va mai rămâne din nou pe întuneric Închid ușa în urma mea și verific de două ori dacă am încuiat-o bine înainte să plec * Deja se ceartă în caverna principală când intru eu Sean și Mebride se confruntă față în față, înconjurați de alți douăzeci de oameni — Și dacă sunt de acord să negocieze, iar noi n-o mai avem în viață? întreabă Sean înfierbântat, gata să se ia la bătaie Ce faci atunci, deșteptule? Dar nici Mebride nu-i prost Exact asta speră că se va întâmpla Stând în pragul ușii, simt că mi-e dor de sora mea Ea ar ști ce să le spună Dar ea a murit și sarcina asta îmi revine mie — Nu se poate s-o omorâm, zic eu rămânând în prag cu pumnii încleștați Aici sunt oameni care au rude în oraș Asta ne-ar mai lipsi: să se înrăutățească lucrurile și trodairâi să înceapă să-i folosească împotriva noastră Nu vrem să încălcăm acordul de încetare a focului Mebride aproape că a reușit să-și recapete stăpânirea de sine, dar când se uită la mine, are o privire de criminal Dacă până acum mă ura pentru că nu eram soră-mea, acum mă disprețuiește pentru că mă pun între el și trodaire — Ce rost mai are armistițiul dacă noi tot murim aici? Îi întoarce spatele lui Sean, iar cercul de privitori se dă la o parte, lăsându-l să facă vreo câțiva pași — Cât s-a îmbunătățit situația noastră în ultimii zece ani? Niciodată n-ar fi trebuit să ne dăm înapoi de la confruntarea directă — Ea nu este un prizonier oarecare, îi atrag eu atenția, abținându-mă să ridic tonul Este căpitanul Lee Chase Până vom afla dacă vor negocia în schimbul ei, trebuie să așteptăm — Nu vor negocia, răspunde Mebride cu o certitudine rece, și mai mulți oameni îl aprobă clătinând din cap Preferă s-o lase să moară decât să ne dea nouă ce cerem — N-ai de unde să știi N-am capturat niciodată un ofițer în viață N-am încercat niciodată varianta asta Pășesc înăuntru și oamenii se dau la o parte ca să mă lase să mă apropii de el — Dacă vor accepta să ne dea în schimb medicamente sau să elibereze niște prizonieri? Dacă o omorâm acum, nu vom mai avea aceste opțiuni — Visezi ca de obicei Ei nu sunt prietenii tăi, Cormac, nu vor fi niciodată Trodairii sunt lacheii companiei Ter- radyn, iar Terradyn vrea să ascundă suferințele Avonului, eșecul lor, de restul galaxiei Nimeni nu vine să ne ajute Trebuie să ne ajutăm singuri — Și o vom face, prin… Cuvintele îmi rămân în gât În spatele lui o zăresc pe Martha care stă în pragul ușii, iar eu știu că vine din camera de radiocomunicații După cutele din colțurile gurii îmi dau seama de ce a venit Unul câte unul, și ceilalți întorc privirea spre ea, iar ea așteaptă până se face liniște Mă privește parcă implorându-mă s-o iert, dar nu poate schimba mesajul — Ei? întreabă Mebride pe un ton aspru Ce-au spus? Mi se strânge stomacul, iar chinul, suferința și oboseala ultimei zile revin cu atâta forță încât abia o aud când răspunde — Nu negociem cu rebelii Un ochi i s-a închis de umflat ce este, iar coșul pieptului abia se ridică și coboară atunci când respiră, din cauza durerii provocate de coastele rupte Nu doarme când deschid încet ușa, dar nu zice nimic Închid ușa în urma mea, apoi mă duc și mă așez lângă ea, pe pardoseala de piatră Are cămașa udă de sânge acolo unde i s-a redeschis rana de sub coaste Inima îmi bate cu putere când ne uităm unul la altul Vegetația luminiscentă care crește pe tavan aruncă pe pielea ei o lumină albastră-verzuie Ochii ei negri mă privesc cu atenție, dar fără teamă Încep să cred că nu poate simți așa ceva — Ușa asta o ținem încuiată, zic eu pe un ton sec rupând tăcerea Cheia e la mine și am s-o țin eu tot timpul N-ar fi trebuit să se întâmple asta Cum stă rezemată de perete, se foiește, încercând să se ridice puțin mai sus, dar nu zice nimic Dacă se simte ușurată, n-o arată, dar își mută privirea spre ușă și rămâne cu ea fixată acolo — I-ai spus Mebride, spune ea cu vocea răgușită Tresar — Da Știu de ce întreabă Mebride figurează pe lista Terra- Dyn a celor mai căutați rebeli din ultimii zece ani Dacă o persoană ca Jubilee ar pune mâna pe el ar fi ca și cum… ei bine, ar fi exact același lucru cu faptul că noi am pus mâna pe ea — Are o armă de-a noastră — Îi place ironia Aceea de a omorî soldații cu propriile lor arme Ea vorbește printre dinții încleștați — E nebun Mie-mi spui? îmi vine să zic Dar tac și mă întind spre trusa sărăcăcioasă de prim ajutor pe care am adus-o cu mine Ea tresare când pun mâna pe poalele cămășii ei, dar mă lasă să dau la o parte materialul însângerat și să-i văd pielea Rana făcută de glonțul meu sângerează, iar deasupra ei văd începutul unor vânătăi groaznice de-a lungul coastelor Îmi pare rău că n-am adus o lampă, dar nu vreau să mă prindă cineva că folosesc prețioasele noastre materiale de prim ajutor pentru o trodaire E mai sigur să lucrez la lumina albastră și slabă degajată de vegetația luminiscentă O șterg de sânge cu o cârpă dezinfectată prin fierbere, apoi scot o cutiuță din trusa de prim ajutor — Ce-i asta? mă întreabă ea pe un ton cam tăios în timp ce scot capacul cutiei și miros substanța vâscoasă și maronie dinăuntru să văd dacă este proaspătă — Nămol microbiotic din rezervoarele de însămânțare Încerc să-mi concentrez atenția pe rană și nu pe abdomenul gol al lui Jubilee în timp ce îi pipăi pielea cu degetele ca să verific dacă are vreo inflamație din cauza infecției — Noroi Dincolo de durerea din glasul ei se simte îndoiala; mă privește de parcă mi-am pierdut mințile Poate chiar mi le-am pierdut Are fața roșie – de furie, fără îndoială, sau de durere Îmi retrag mâna și iau puțin din antisepticul nostru improvizat — Noroi, repet eu Ajută să nu se infecteze rana Încep să-l întind cu grijă peste rană, iar ea tresare de durere Pielea îi tremură sub atingerea mea și, când ridic privirea, văd că se uită intens în tavan mușcându-și buza — Lumina, zice ea într-un târziu, cu vocea încordată de durere, dar mai blândă de data asta Cum faceți asta? Stă cu ochii ațintiți la vegetația bioluminiscentă care se revarsă în cavernă Deși figura ei nu trădează mare lucru în afară de faptul că stă crispată în timp ce o îngrijesc, privirea îi devine mai blândă, rătăcind pe tavan cu un fel de mirare În acest moment parcă ar fi una de-a noastră Nu cred că am mai văzut vreodată un străin care să admire ceva de pe Avon — Sunt un fel de ciuperci și fungi, zic eu, încercând să mă concentrez pe ceea ce fac; e greu să nu mă uit la fața ei Noi le zicem dintotdeauna foc viu Tace îndelung — Seamănă cu o nebuloasă, murmură ea, aproape ca pentru sine Îndrăznesc să-i arunc din nou o privire și, cu toate că i s-au umezit puțin ochii din cauza durerii, ea continuă să se uite în sus — O nebuloasă este ceva de pe cer, nu? spun eu cu glas scăzut Distragerea atenției o ajută să suporte mai ușor durerea, iar eu vreau să termin cât mai repede Sau – nu recunosc asta nici chiar față de mine – poate pentru că această nouă Jubilee, mai blândă, mai tăcută, este fascinantă — M-am tot întrebat dacă așa arată lumina stelelor Ea clipește, concentrându-se cu oarecare dificultate asupra figurii mele — N-ai mai fost niciodată pe altă planetă Nu e chiar o întrebare – dar este surprinsă — Cum să merg pe altă planetă? În ciuda bunelor mele intenții, îmi dau seama că în vocea mea se simte amărăciune — Oricum, Avon este casa mea Cu sau fără nori, adaug eu Mă aștept la o replică tăioasă, dar aceasta nu vine Îmi șterg degetele fără s-o privesc în față, punând cutia la locul ei în trusă și scoțând niște bandaje — Nebuloasele mi s-au părut întotdeauna frumoase, spune ea într-un târziu, cu vocea la fel de scăzută Pare obosită și n-o învinovățesc; rănile pe care i le tratez mă fac să simt și eu durerea ei prin empatie — O stea, atunci când moare, explodează Nebuloasa este ce rămâne după aceea, spune ea continuând să privească vârtejurile albastre-verzui de pe tavan Până la urmă, se nasc stele noi din rămășițele celor vechi — O stea care naște Netezesc bandajul adeziv peste rană, făcând o grimasă când ea tresare din cauza durerii — Îmi place Ciudățenia conversației pare să ne surprindă pe amândoi în același timp și ea își lungește gâtul să se uite la rana proaspăt pansată — De ce faci chestia asta? — Pentru că nu toți suntem ca el, răspund eu, având grijă să păstrez un ton echilibrat Unii dintre noi înțeleg că, deși este mai ușor să scoți arma și să tragi în loc să stai să discuți, nu înseamnă că așa e bine — Și totuși lucrezi cu oameni ca Mebride — Crezi că eu nu știu că ne-ar fi mai bine fără el? Frustrarea, pe care am reușit să mi-o controlez cât timp i-am pansat ei rana, răbufnește acum — Dacă ar fi fost atât de simplu să scăpăm de el aruncându-l în mlaștină într-o noapte, poate că am fi făcut-o deja Durerea îi mai cedează puțin și vocea îi devine ceva mai puternică după ce mi-am terminat treaba — Și de ce n-o faceți? mă provoacă ea — Alternativa fără luptă ne va lua ani de zile, răspund eu, simțind deodată povara acestei responsabilități, oboseala pricinuită de eforturile mele de a păstra puținul control pe care îl mai am asupra oamenilor mei Mebride i-a făcut să creadă că, dacă luptă din răsputeri, pot schimba Avonul mâine — Asta nu se va întâmpla niciodată Sunteți depășiți numeric Slab înarmați — Serios? Nu observasem Arunc ambalajul pansamentului în trusă și o închid Când mă întorc spre ea, văd că încă mă privește Are ochii aprinși de durere, dar mai limpezi acum – gânditori Oftez — Mebride așteaptă ceva, orice, care să-i dea un motiv să reînceapă lupta — Am observat, spune ea pe un ton egal — Dacă i se întâmplă ceva sau dacă găsește el un motiv, oamenii lui îi vor învinui pe oamenii tăi și s-a terminat cu armistițiul Coșmarul bombelor detonate în spitalele voastre va deveni realitate Ea încearcă din nou să se ridice în capul oaselor, gemând printre dinți, dar reușind să-și ridice capul destul cât să mă privească direct — Ce ciudat că răpirea nu pare să te deranjeze, dar atentatele cu bombă, da Îmi stârnește din nou iritarea, prea iute și prea brusc ca s-o ignor — Dacă mă închizi pe mine, nu mai rămâne nimeni între Mebride și războiul total Ascultă-mă, situația asta nu are doar două fețe Ea nu răspunde imediat, dar, când o face, vocea ei este din nou calmă — Nimic nu are doar două fețe Nu m-aș fi așteptat din partea unui soldat să vorbească așa – cu atât mai puțin din partea unuia cu reputația lui Jubilee Îmi smulg privirea de pe chipul ei și mă uit spre tavanul acoperit de umbrele neregulate create de bioluminiscență — Ascultă Oamenii tăi nu vor negocia pentru tine Dacă nu-i conving pe ceilalți că ne poți oferi ceva în schimbul eliberării tale… — Știu, șoptește ea Abia acum ți-ai dat seama de asta? Mă scoate din sărite — Ce faci? Nici măcar nu încerci să te salvezi? Dacă vrei să fii o martiră, nu asta e soluția Te vor azvârli pe undeva, nu va ști nimeni Nu-și va mai aminti nimeni de tine Încăpățânată, ea ridică bărbia și mă privește cu o hotărâre neclintită Parcă nu pricepe ce se întâmplă – parcă nu pricepe că își semnează singură condamnarea la moarte — Tu nu ai familie? o întreb cu o disperare în glas care mă surprinde și pe mine Ar trebui să încerci să scapi cu viață măcar pentru ei — Tot ce fac este pentru familia mea Are un ton tăios – am atins un punct nevralgic și asta o costă Cu o mână apăsată pe rană, se chinuie să respire, în ciuda durerii provocate de coastele rupte Se pare că Lee Chase are totuși un punct sensibil Nu știu cum mă așteptasem să fie, dar în niciun caz așa S-a auzit despre ea că este dură ca oțelul – s-a oferit să vină pe Avon, planeta care îi aduce pe oameni în pragul nebuniei Ea nu fuge niciodată, nu se ascunde niciodată, nu pierde niciodată Chase-față-de-piatră, insensibilă și periculoasă Dar ea zace acolo, pe jumătate ridicată pe salteaua goală, cu ochiul umflat și buza spartă Nu arată ca un criminal – abia dacă pare că va supraviețui până dimineață Știu că unele lucruri care se spun despre ea sunt adevărate Periculoasă, cu siguranță Tare ca oțelul, probabil Dar insensibilă? — Jubilee, te rog! Ea se uită la mine cu maxilarul încordat și buzele strânse — Dă-mi ceva Un lucru cât de mic și de insignifiant Ceva ca să le ofer și să le arăt că ești dispusă să colaborezi cu noi Ceva care să te scape de la moarte Jubilee înghite Văd cum i se mișcă gâtul, cum își încleștează degetele în jurul propriilor brațe Și în momentul acela îmi dau seama că m-am înșelat Nu-i vorba că nu înțelege Știe că va muri dacă nu cedează Știe – și alege să moară Mă fixează cu o privire calmă Gura i se relaxează și buzele îi tremură aproape imperceptibil Chiar și acum, cu farmecul ei periculos redus la zero de rănile căpătate, aș putea s-o privesc ore în șir M-am înșelat când am crezut că nu simte teamă E îngrozită Ridică bărbia — Cum te cheamă? Sunt nevoit să-mi dreg vocea răgușită — Ți-am… ți-am zis Nu pot să-ți spun… — Romeo, mă întrerupe ea cu blândețe În ciuda remarcilor ei frivole despre moarte, îmi dau seama după expresia de pe chipul ei, din ochii ei întunecați, de pe buzele strânse: îi este teamă — Haide, spune-mi Tăcerea din celulă este apăsătoare Caverna este atât de izolată de restul bazei, încât până aici nu răzbate niciun semn de viață – e ca și cum n-ar exista decât această scobitură în stâncă Știu de ce întreabă Fiindcă nu mai contează dacă îi spun — Flynn, răspund eu cu glasul gâtuit Ea își lasă capul pe spate, rezemându-se de peretele de piatră, și zâmbește ridicând ușor un colț al gurii Încerc din nou și de data asta glasul îmi răsună ceva mai ferm: — Mă cheamă Flynn — Stai liniștită, e numai vina ta că trebuie să porți bandajele astea — Mamă, există fantome în Noiembrie? — De unde ți-a venit ideea asta? Ți-a spus taică-tău? — Am văzut una Chiar înainte să explodeze petarda — Nu există fantome, iubita mea Ai văzut lumina exploziei, atâta tot — Atunci de ce facem petarde ca să le speriem? — Pentru că… pentru că așa făceau strămoșii noștri Atunci când aprindem focuri de artificii, ne-aducem aminte de toți cei care au existat înaintea noastră — Dacă aș fi o fantomă, nu m-aș speria de petarde — Mai bine spune-mi de ce te jucai cu ele? Puteai să te rănești foarte grav — Băieții se jucau cu ele Eu sunt mai curajoasă decât ei — Dacă te rănești, nu înseamnă că ești curajoasă, iubita mea A fi curajoasă înseamnă să-i protejezi pe alții să nu se rănească Mă dezamăgești 7 Jubilee Celula în care m-au băgat nu-i foarte mare Are doar doi metri pe trei și aproape toată pardoseala este ocupată de o saltea uzată care miroase a mucegai Ușa este din oțel, recuperată fără îndoială din echipamente militare rechiziționate Când reușesc să mă ridic în picioare, încerc s-o forțez destul de tare încât icnesc din cauza durerii de coaste, dar nu se clintește Câtva timp stau să mă întind, să-mi testez mușchii Nu prea pot să-mi folosesc mușchii abdominali, din cauza coastelor rupte și a rănii de glonț, dar brațele, gâtul și picioarele încă mi le pot folosi Romeo s-ar putea să creadă că am cedat, ceea ce este bine Când vor veni să mă ia, voi fi pregătită Fiindcă ultimul lucru pe care îl vor spune oamenii despre Lee Chase după ce ea nu va mai fi este că a renunțat și a murit fără să se lupte Bioluminiscența – focul viu – scaldă caverna într-o lumină slabă, fantomatică Tulburătoare și frumoasă, totodată Când las capul pe spate, în fața ochilor îmi apare o puzderie de stele verzi-albastre, făcându-mă să simt o amețeală ciudată A trecut atâta timp de când n-am mai văzut stelele, încât acestea mi se par mai strălucitoare, mai reale Dar cel puțin eu îmi amintesc stelele Cel puțin am văzut cerul senin Întorc privirea în altă parte Ar trebui să încerc să găsesc o armă Nebunul de Mebride avea un Gleidel de proveniență militară, fără îndoială șterpelit de la vreun soldat mort; dacă n-aș fi avut mâinile legate, poate aș fi reușit să i-o iau Cu un singur foc aș fi făcut dreptate pentru crimele pe care le-a comis de-a lungul anilor de la ultima rebeliune Dar, întrucât nu mi-au dat nimic de mâncare până acum, nu am nici măcar o lingură de care să mă folosesc Mă întind pe saltea, prea obosită ca să mai gândesc Abia atunci îmi dau seama: salteaua are arcuri metalice Rămân un minut nemișcată, ca să-mi adun puterile Apoi, acoperind cu corpul meu zgomotul țesăturii rupte, desfac colțul saltelei din partea mai îndepărtată de ușă În scurt timp, mâinile încep să mă doară și să-mi amorțească, dar arcul ascuțit pe care încerc să-l scot începe să cedeze Dacă îl îndoi înainte și înapoi, metalul va obosi și se va rupe În timp ce îmi încordez degetele, aud pași pe coridor Mă las pe saltea, cu spatele la perete și cu fața spre ușă Îmi împletesc degetele sub cap, făcându-mi coastele să protesteze de durere Nu-i nimic de văzut aici, nemernicilor — Sper că n-o să încerci să mă omori prin gratii, da? Romeo Ce familiară îmi devine această voce Mă întreb dacă vreodată nu o să mă mai tenteze să-l pocnesc, deși trebuie să admit că prefer prezența lui în locul izolării — Nu promit nimic, îi răspund eu Lumina unei lămpi pătrunde brusc printre gratiile celulei, apoi se vede și figura lui Îmi par atât de cunoscuți ochii lui – cu atât mai mult cu cât jumătatea de jos a feței rămâne ascunsă după ușa de oțel Am mai văzut undeva ochii aceștia — Mai trăiești? — Parțial Las cu grijă brațele jos Mă dor prea tare ca să le țin ridicate Nu vreau să se vadă cât sufăr după atacul lui Mebride — Poți să intri, să știi — Încerci să mă ademenești înăuntru ca să mă lovești în cap și să furi cheile? Mă întreb dacă îi par la fel de enervantă cum îmi pare el mie Poate că e mai ușor să te arăți binevoitor față de o fată care stă deja cu un picior în groapă Brusc mă simt prea obosită ca să mai fac o altă glumă — Poate că nu vreau să schimb ultimele cuvinte cu o altă ființă umană printre gratiile unei celule, zic eu Amuzamentul din ochii lui aproape că dispare La el, ca și la mine, umorul este o formă de apărare Dacă eu las garda jos, el face la fel Dacă mi-aș fi dat seama de chestia asta mai devreme, poate că aș fi scos mai multe de la el, informații pe care le-aș putea folosi pe viitor după revenirea mea în bază Care viitor? El ezită în continuare, deși îl aud că mai face un pas spre ușă — Bine Ți-am adus niște supă, n-am cum să-ți dau să mănânci printre gratii Stai acolo cuminte, da? Pe undeva mă amuză că el crede că, în halul în care sunt, aș putea să-i fac ceva — Nu plec nicăieri Zăvorul se dă la o parte cu zgomot și ușa se deschide în exterior, scârțâind greoaie din balamale Romeo rămâne în pragul ușii, cu castronul într-o mână și lampa în cealaltă Deși acum știu cum îl cheamă, nu pot să mă obișnuiesc cu numele Flynn Mi se pare prea ciudat, prea intim N-am să fiu unul dintre acei prizonieri care încep să nu-i mai considere dușmani pe cei care i-au capturat El este tipul care m-a omorât Indiferent dacă el îmi dă lovitura finală sau nu, el m-a târât aici, a făcut imposibilă orice altă ieșire Trebuie să-mi repet mereu lucrul ăsta — Romeo, zic eu sprijinindu-mi capul de perete și așteptând să intre în celulă De ce tot vii aici să mă vezi? Nu-ți ajunge, hm? — Niciodată, răspunde el cu detașare, aplecându-se să pună castronul jos, în celulă Am o strângere de inimă, așteptându-mă să-l văd că se retrage după ce a adus supa Spre ușurarea mea, el se ridică și se reazemă de perete — Să zicem că vin pentru că este responsabilitatea mea — Și tot responsabilitatea ta este să-mi iei capul când va veni momentul? Fața lui devine sobră, cu mușchii tensionați Nu-i place deloc să vorbesc despre violență – ciudată calitate pentru un rebel — Tu chiar ești țicnită, murmură el — Tu m-ai răpit și m-ai adus în mlaștinile astea Dacă tot eu sunt aia țicnită, nu știu ce să mai zic — Nu știu de ce mă mai obosesc Se îndepărtează de ușă și face câțiva pași până în celălalt capăt al celulei Mă uit spre hol, dincolo de el Nu mi-ar lua decât câteva secunde să-l dobor Câteva secunde de agonie, cu coastele mele rupte, cu rana mea, cu durerea mea cumplită de cap și stomacul meu care se revoltă Dar pe urmă aș fi liberă Și în viață Doboară-l Haide, fă-o! Dar cât poate să îndure un trup ca să-i cer atâtea? Poate că aș fi putut s-o fac cât timp eram încă furioasă Dar sunt obosită Sunt atât de obosită și aici n-am nici măcar o clipă să mă odihnesc — Ascultă, spune el oprindu-se între mine și ușă Am să vorbesc cu ei Am să încerc să-i conving că nu merită să riscăm represalii din partea armatei dacă te omoară pe tine O parte dintre ei mă ascultă pe mine sau cel puțin ezită — Da, sigur, pufnesc eu Ai de gând să convingi de unul singur o întreagă bază de rebeli să nu ucidă un prizonier important? — Da, răspunde el simplu, uitându-se în ochii mei Cu asta mă surprinde I-a dispărut atitudinea sfidătoare, zâmbetul ironic, expresia arogantă a feței Acum pare hotărât Resemnat Ciudat de puternic pentru un tip al naibii de frumușel Apoi am o revelație — Flynn, repet eu gânditoare Flynn – Cormac? Fratele Orlei Cormac? Orla Cormac, liderul organizației Fianna în timpul ultimei răzmerițe de pe Avon, cu mult înainte să vin eu aici Orla Cormac, femeia care a organizat și înființat baza, cea care le-a oferit infractorilor din oraș un loc unde să se ascundă Orla Cormac, executată în urmă cu zece ani de personalul militar care acționează în numele Consiliului Galactic În urma ei a rămas un singur membru al familiei, un frățior cu zece ani mai mic decât ea Un băiat pe nume Flynn care s-a refugiat în mlaștini pentru a nu fi deportat la un orfelinat de pe o altă planetă Aș recunoaște figura Orlei oriunde – toți am învățat despre ea la cursurile de instruire Cum să împiedicăm ridicarea unui alt lider la fel ca ea Nu-i de mirare că figura lui Romeo mi s-a părut atât de cunoscută Cât timp fac aceste conexiuni în minte, el mă privește tăcut — Mă bucur să te cunosc, Jubilee Chase, murmură el N-am fost capturată de un oarecare idiot cu zâmbet șarmant, ci de singurul supraviețuitor din familia faimoasei martire de pe Avon Mă mănâncă palma și parcă simt absența armei de la șold Dacă aș putea să trag un singur foc, unul singur, aș pune capăt acestui lanț al răzbunării aici și acum Numai că, dacă ceea ce spune el este adevărat și el este singurul obstacol care îl împiedică pe Mebride să-i târască pe rebeli într-un război total, n-aș rezolva nimic dacă l-aș omorî — Vorbesc eu cu ei, continuă Cormac, văzând că eu nu zic nimic Dar trebuie să-mi dai un răgaz — Vrei să cred că tu, fratele femeii pe care noi am executat-o, ești dispus să mă lași să scap cu viață? — Nu tu ai omorât-o, răspunde calm Cormac Nu spun că noi doi vom fi vreodată prieteni, dar chiar dacă tu i-ai fi semnat condamnarea la moarte, nu aceasta este calea cea dreaptă N-a mers în urmă cu zece ani, nu va merge nici acum Știu că trebuie să găsim o alte cale Înghit și mușchii maxilarului mi se încordează Durerea ascunsă în adâncul sufletului meu se reaprinde, încercând să iasă la suprafață Dacă aș da nas în nas cu vreun membru al grupării care mi-a omorât părinții, nu știu dacă aș ezita să-i spulber de pe fața oricărei planete jalnice pe care vor fi ajuns De fapt, știu sigur că n-aș ezita — Și-acum ce facem? întreb eu într-un târziu cu o voce slabă și subțire ca o coală de hârtie — Așteptăm Iar tu nu mai încerca să scapi din celula asta, pentru că n-am să pot să-i conving să te lase în pace dacă te vor prinde încercând să evadezi și vor vrea să te împuște — Ce? Cum aș putea…? — Te rog Cormac ridică bărbia, arătând spre colțul rupt al saltelei — După bețișorul de cocktail, ultimul lucru de care am nevoie la „dosar” este „înjunghiat cu arcul de la saltea” Fir-ar — Bine, spun printre dinți El mă privește îndelung — Bine Aștept câteva minute să fiu sigură că a plecat, ascultându-i pașii care se îndepărtează pe coridor După ce dispare și ultima rază de lumină și se stinge ecoul pașilor lui, desfac iar salteaua și încerc să scot arcul Ușa se deschide cu zgomot și eu tresar din somn buimacă Mișcarea îmi răscolește coastele, iar eu icnesc, prea dezorientată ca să mă pot abține Când am adormit? Rahat… ce naiba… — Scoală-te, n-avem timp Poți să mergi? — Romeo, ce se — Acum Ia-mă de mână Cormac vorbește pe un ton precipitat, în care nu se mai simte nici urmă din obișnuita lui impertinență Îl las să mă ajute să mă ridic în picioare, reprimându-mi un geamăt care stă să-mi scape Abia după ce mă trage spre ușă, îmi dau seama de un lucru Mă duce să mă omoare Mușchii mi se încordează Cel mai bine ar fi să aștept, să-l las să creadă că merg de bunăvoie și să folosesc elementul-surpriză Dar încă sunt pe jumătate adormită, iar corpul îmi acționează din instinct Îmi smucesc brațul, gata să-l răsucesc pe-al lui la spate — Nu vrei să încetezi odată? E cât pe ce să mă scape, dând un pas înapoi Are o lampă cu el, dar este acoperită aproape în întregime Doar câteva frânturi de lumină răzbat din ea, dispersând radiația albastră-verzuie emanată de vegetația bioluminiscentă — Vreau să te scot de-aici, trodaire prost ce ești Mintea mi se împotmolește ca motorul unei bărci care se gripează în algele din mlaștini — Mă scoți de-aici, repet eu prostește Oamenii tăi s-au răzgândit? — Nu chiar Spre meritul lui, nu încearcă să mă bruscheze iar, păstrând o distanță prudentă Mă uit la el nedumerită I-am văzut ascunzătoarea – sigur, nu s-a văzut cine știe ce din interiorul celulei, dar am să văd mai mult când mă va conduce într-un loc sigur Deschid gura și mă pomenesc întrebând: — Ce se va întâmpla cu tine când ceilalți rebeli își vor da seama că m-ai ajutat? — Sper să pară că ai evadat fără ajutorul meu Când va veni momentul, voi vedea eu ce fac Hai, vii odată? Simt o oarecare admirație față de el E nevoie de mult curaj ca să acționezi împotriva voinței oamenilor tăi Sigur, dacă ar fi făcut asta în baza noastră, ar fi fost trimis înaintea curții marțiale pentru insubordonare — Ești nebun, îi spun eu încercând să nu tremur în aerul rece și umed — Înseamnă că sunt într-o companie potrivită Își scoate jacheta de pe el și mi-o întinde mie — Vii? De data asta nu mai ezit Mă întorc și îl las să mi-o pună pe umeri, apoi amândoi ne furișăm afară din celulă și ieșim în coridor — Unde mă duci? — Oh, mă gândeam să ieșim la o cină și la o plimbare plăcută cu barca să vedem focurile rătăcitoare Într-un loc liniștit și romantic, apoi poate ne oprim să bem ceva înainte să te las la tine acasă O să-l coste faptul că nesocotește voința oamenilor lui pentru a mă scăpa pe mine Încearcă să se acopere, dar nu se descurcă prea bine Îmi vin în minte o mie de replici tăioase, dar nu pot să le rostesc Tăcem amândoi în timp ce el mă conduce prin tot felul de coridoare După un timp încetinește pasul, ridicând o mână ca să mă avertizeze să fac la fel Apoi cotește după colț cu pași mari ca și cum nu s-ar întâmpla nimic Probabil că ne aflăm într-o zonă foarte circulată, unde oamenii ar observa că se furișează După o secundă îmi face semn să-l urmez Liber După numai câteva secunde se aud niște pași care se apropie de noi; Cormac întinde mâna și mă trage într-o nișă Ascunzătoarea noastră este ceva mai mare decât o crăpătură în stâncă în care abia încăpem amândoi la adăpostul umbrei Pentru că stăm înghesuiți unul în altul, mă dor coastele și mă ustură rana El întoarce puțin capul, iar barba lui nerasă, ușor aspră mă zgârie pe obraz Încerc să mă concentrez pe ceva ce știu, pe figuri învățate la antrenamente care îmi sunt ușor accesibile Cum stăm atât de aproape unul de altul, aș putea foarte bine să-l dobor fără probleme Aș putea să mă folosesc de el ca ostatic N-ar trage într-unul de-al lor Sunt neînarmată, dar probabil că aș putea să-i frâng gâtul dacă ar trebui, dacă aș avea poziția necesară Mă strânge de încheietura mâinii Aș putea… Pașii se aud din ce în ce mai tare Cu coada ochiului văd o mișcare Cineva trece pe lângă locul în care ne ascundem noi – nu se oprește Pașii se îndepărtează, iar zgomotul lor se aude tot mai încet El iese primul din nișă, apoi mă trage după el ținându-mă de încheietura mâinii — Aici locuiesc familii, șoptește el Mai devreme a trecut pe lângă noi mama cuiva Gândește-te la treaba asta înainte să te întorci cu oamenii tăi aici, bine? Îmi trag mâna din strânsoarea lui, făcându-l să scrâșnească din dinți Într-o altă viață, cred că aș putea învăța să mă distrez enervându-l pe tipul ăsta În viața asta însă nu-mi permit acest lux Îi fac semn să o ia înainte – n-am de gând să merg în fața lui Dacă ar fi deștept, nu m-ar lăsa pe mine să merg în spatele lui Dar fie are încredere în mine, fie este din cale-afară de naiv Probabil ambele Cu siguranță e o naivitate din partea lui să aibă încredere în mine Încerc să fac mental o hartă a traseului nostru, dar cu fărâma asta de lumină tremurătoare și înșelătoare, cu atâtea cotituri și întortocheli, mi-e imposibil să țin minte ceva N-am timp să mă gândesc ce va însemna pentru Romeo dacă le voi spune oamenilor mei tot ce pot să-mi amintesc Dacă? Dacă le voi spune? Trebuie să scap de aici Acum Un nesfârșit labirint de coridoare și niște scări rudimentare mai încolo, apoi se simte o ușoară schimbare în aer – umezeala ușor stătută devine mai proaspătă Ne apropiem de ieșire Locul ăsta este imens, mult mai întins decât mi-aș fi imaginat Nu înțeleg cum de nu l-am găsit în timpul acțiunilor noastre de căutare Desigur, faptul că stau sub pământ înseamnă că nu pot fi detectați cu infraroșii, altfel, fără îndoială, o porțiune de teren atât de mare ar fi fost cercetată imediat Probabil că au camuflat-o cumva Cormac se uită pe furiș într-un alt coridor, apoi mă conduce într-un imens port subteran O intersecție de docuri în formă de T adăpostește o mică flotă de bărci cu două locuri, din cele preferate de localnici, iar zgomotul apei lovindu-se de placa metalică îmi amintește brusc cât sunt de deshidratată La capătul îndepărtat al cavernei se vede cerul nopții acoperit de nori, întunecat precum cerneala După ce se uită iar să vadă dacă ne urmărește cineva, Cormac se îndreaptă spre bărci Fiecare barcă este numerotată corespunzător numerelor de pe doc E ușor de văzut care lipsește Niciodată n-aș fi găsit acest loc de una singură – chiar presupunând că aș fi reușit să ies din celulă Dacă n-ar fi venit el… Cui îi pasă? În primul rând este vina lui că te afli aici Pleacă Hai, PLEACĂ Mă pomenesc uitându-mă la el — Chiar mă lași să plec? Nu e cumva vreo păcăleală? — Nu-i nicio păcăleală, răspunde el pe un ton mai trist, uitându-se peste șirul de bărci Stă cu umerii căzuți, ca și când povara acestei alegeri este o forță tangibilă ce amenință să-l zdrobească — Am să te duc înapoi la baza ta — Și ce-o să faci când oamenii tăi vor descoperi că am fugit? Își vor da seama că m-ai ajutat — Mă descurc eu Se apleacă lângă parâmele de acostare, apoi întoarce capul spre mine și mă privește gânditor, aproape îngrijorat — Ce-ți pasă ție? Va fi omorât de propriii lui oameni și, cu toate că din cauza lui am intrat în încurcătura asta, nu-l pot lăsa să riște totul ca să mă scape pe mine N-am să-l las să facă o asemenea prostie Îmi regăsesc zâmbetul, dându-mi seama că nu-i greu de găsit dacă mă uit la fața lui — Mult noroc, Cormac! Văd răsărind în ochii lui o expresie de recunoștință, dar el nu are instinctele mele Îl lovesc cu genunchiul în bărbie – nu tare, dar destul cât să-l dezechilibrez Destul cât să am timp să-i mai aplic o lovitură bine măsurată cu podul mâinii, trimițându-l la pământ în stare de inconștiență Imediat după aceea simt o durere în coaste și în rana de sub ele, prețul plătit pentru o mișcare atât de rapidă Cu o grimasă de durere mă aplec să verific pulsul lui Cor- mac E puternic, stabil Îmi înăbuș ușurarea și mă ridic Aș putea foarte bine să-l rostogolesc într-una dintre bărcile astea, să-l duc la bază și să-l oblig să răspundă pentru toate crimele comise de Fianna Fratele Oriei Cormac ar fi o monedă de schimb valoroasă Poate suficient de valoroasă pentru a opri acest război, fără a mai fi nevoie să mă bazez pe intervenția lui Romeo între oamenii lui și Mebride Înjur în sinea mea, disprețuindu-mă pentru această ezitare Îl trag câțiva pași mai încolo ca să nu se rostogolească peste marginea docului și să se înece Mă uit cu atenție la cele trei bărci legate de stâlpul unde îngenunchiase el și o aleg pe cea al cărei rezervor de carburant este cel mai înalt Nu știu unde mă aflu, dar am să aleg o direcție și am să plec cât mai departe de-aici, rugându-mă să mă întâlnesc pe drum cu o patrulă de-a noastră Nu mă pot abține și mai arunc o ultimă privire spre Cormac: zace întins pe doc Îmi scot jacheta pe care mi-a dat-o și o arunc lângă el – am să-i simt lipsa în frigul din mlaștini, dar dacă voi fi iar capturată, jacheta va fi dovada incriminatoare că el m-a ajutat Cormac stă cu un braț desfăcut de parcă s-ar întinde după ceva, iar tatuajul codului genetic i se vede acum clar, fiindcă are mânecile cămășii suflecate Probabil că, dacă l-aș scana, codul de date în formă de spirală s-ar potrivi cu cel al surorii lui din baza de date Și totuși, e clar că sunt două persoane foarte diferite Orla m-ar fi ucis în aleea din spatele barului Dinspre coridor se aud niște voci care îmi întrerup șirul gândurilor, așa că mă apuc de celelalte două bărci și mă împing în ele, pornind spre ieșire Îmi pare rău, Romeo Vei fi încântat când ai să te trezești și-ai să vezi că ai rămas cu gașca ta Pornesc motorul și întorc barca, accelerând ca să ies de pe canal M-a ajutat – e o chestiune de onoare să nu mă întorc împotriva lui să-l predau Onoare, răsplată El mi-a salvat viața și am să i-o salvez și eu, doar de data asta Și dacă din această gloată ar trebui să se audă glasul cuiva, atunci ar trebui să fie glasul unuia al cărui prim instinct nu este violența și vărsarea de sânge Locul lui este aici și n-ar trebui izgonit pentru că m-a ajutat pe mine Îmi repet întruna că am acționat logic Dar mi-e greu să mă conving că doar logica m-a determinat să acționez așa — Nu te mai uita la emisiunea asta Cu ochii negri plini de furie și maxilarul încleștat, tatăl fetei apasă pe buton și închide holovidul — Nu vreau să mai văd că te uiți la așa ceva, auzi ce spun? — Dar taaată, ceilalți copii se uită Se uită și părinții lor împreună cu ei E doar un film de desene animate Și mamei i-ar plăcea; toate sunt povești chinezești — Familia noastră nu se uită Tonul lui ridicat o sperie pe fată Tatăl ei se uită din nou la ea și oftează — Nu e nevoie să înțelegi, bombonico, de data asta trebuie doar să faci ce-ți spun, bine? Fata așteaptă, cu urechile ciulite, până când se aude clopoțelul de la ușa magazinului, semn că el a plecat Apoi, cu inimioara zvâcnindu-i în piept de îndrăzneala ei, se târăște până la aparat și apasă pe butonul de pornire Dar când HV-ul se deschide din nou, deodată ea nu se mai află în prăvălia părinților ei E într-o bază militară de pe Avon, unde e obligată să vizioneze înregistrarea unui interogatoriu Liderul rebelilor este o tânără cu păr negru, împletit într-o coadă lungă ce-i cade pe umăr și cu un aer mândru, lipsit de remușcări I s-a permis să primească un vizitator în această ultimă zi din viața ei, înainte de execuție: un băiețel cu ochi verzi și păr lung, închis la culoare Băiețelul nu-i dă drumul de mână nicio secundă femeii din celulă în cele zece minute în care le-a fost permis să stea împreună Ea îi șoptește ceva, însă microfoanele nu captează ce spune — Oprește-l! strigă fata, dar a rămas singură și HV-ul este prea departe pentru a ajunge la el Înregistrarea video continuă să ruleze 8 Flynn Îmi bubuie capul Fiecare strigăt îmi reverberează în tâmple; fiecare rază de lumină îmi zgârie vederea Stau spijinit de peretele de stâncă al portului, blestemând lovitura primită și așteptând să-mi treacă amețeala ca să pot să mă ridic în picioare În timp ce mă lupt cu starea de rău, pe lângă mine trec în fugă două copii ale lui Sean, cu contururile neclare, dar perfect sincronizate Va avea douăzeci de copii de supravegheat cât timp părinții lor sunt plecați în căutare Jubilee a dispărut și, odată cu ea, orice șansă de a-mi ține oamenii sub control în această seară Nebuna aia de trodairă – nu trebuia să se întâmple asta Măcar dacă ar fi așteptat, dacă m-ar fi lăsat s-o duc eu, aș fi avut timp să găsesc – la naiba, nu știu ce-aș fi făcut, dar cel puțin aș fi avut șansa să mă gândesc Dar așa… M-a scutit de suspiciunea oamenilor mei că am ajutat-o să scape, dar cu ce preț? Probabil că semnalele luminoase, soluția la care apelăm când avem probleme cu radiocomunicația, au fost deja lansate pe tot cuprinsul mlaștinii, chemând în ajutor bărcile aliaților noștri de la docurile din oraș În jumătate dintre cazurile când oamenii spun că văd focuri rătăcitoare dansând deasupra mlaștinilor, este vorba de fapt despre semnale luminoase care încearcă să ne transmită ceva În cealaltă jumătate dintre cazuri… ei bine, nici savanții de la Terradyn nu au un răspuns Noi avem o rețea de căutare pentru astfel de situații, cu un nivel de organizare care i-ar surprinde pe soldați Știm care sunt locurile unde mlaștinile pot lăsa o barcă să-și croiască drum și știm unde te duc dacă te-ai rătăcit Ce-aș vrea eu să știu este ce avans are Jubilee și dacă s-a rătăcit În jurul meu, luptătorii Fianna urcă în bărci câte doi, primul val de căutători plecând deja Strigătele care îmi declanșează explozii de durere în spatele ochilor sunt precipitate, dar disciplinate – în ele se simte furie, dar nu panică Îmi pipăi capul cu două degete și dau de un cucui chiar când frații O’Leary dezleagă parâma și dispar cu barca în întunericul nopții Afurisita — Ei? Ridic privirea și văd că ultimul val de căutători stau în picioare în jurul meu, cu lămpile în mână — Îți amintești ceva, Cormac? mă întreabă Connor Tran Frustrarea din tonul lui se regăsește pe chipurile tuturor și șase perechi de ochi parcă mă țintuiesc la perete — Nu se poate să nu fi văzut ceva Trebuie să-ți amintești măcar cum ai ajuns aici Dau să scutur din cap, apoi mă gândesc mai bine când totul începe să se învârtă în jurul meu — Nu știu ce s-a întâmplat, murmur eu Știu că sună cam aiurea, dar ar fi mai rău să spun adevărul — Nu știe nimic Mebride își croiește drum printre oameni și se uită la mine Vorbește calm, impunându-se în fața celorlalți cu o autoritate degajată, dar pe mine mă țintuiește cu o privirea plină de dispreț — Nu este vina lui Este tânăr; nu ne putem aștepta să se apere singur în fața unui luptător antrenat Ce contează acum este dacă ea reușește să se întoarcă la bază și, în caz că reușește, dacă știe locația noastră Și uite așa sunt scos din discuție — Încercăm să obținem o informare de la cineva care lucrează în bază, spune Tran și toți ochii se îndreaptă spre Mebride L-am contactat pe Riley prin radio, dar el e de serviciu abia peste două zile Le-ar da de bănuit dacă încearcă să intre mai devreme — Atunci pe cine mai avem? Lăsându-i la o parte pe îngrijitori, poate cineva care face livrări — Davin Quinn, spune Mike Doyle din spate A primit o slujbă nouă la depozitul unității În fața ochilor mei apare figura zâmbitoare și asprită de vreme a lui Davin Davin are o fiică nu cu mult mai mică decât mine și nu vrea să aibă de-a face cu lupta noastră Refuz să mai târăsc și alți oameni inocenți în povestea asta Mă sprijin de perete ca să mă ridic în picioare, intervenind înainte ca Mebride să aprobe propunerea lui Doyle — Quinn este prea bătrân ca să se miște repede Vorbește cu Matt Daly El le vinde whisky trodairllor Pe el îl vor lăsa să intre în bază dacă le procură băutură de contrabandă E posibil ca ea să fi fost prea rănită ca să mai știe drumul până aici S-ar putea să nu știe nimic În mulțime se aude un murmur rapid de aprobare Încerc să stau drept în picioare și Tran întinde mâna să mă țină de umăr, fiindcă din cauza loviturii la cap mă clatin pe picioare Când întorc capul, văd că Mebride mă țintuiește cu aceeași privire aprigă Dar ideea mea este bună și acum nu este momentul să cârtească împotriva ei – împotriva mea — Să încercăm, încuviințează el și cu asta oamenii se împrăștie fiecare la treaba lui Orele trec Echipele de căutare raportează că n-au găsit nimic, iar eu nu-mi iau gândul de la Jubilee, rănită și cu coastele rupte, rătăcind pe canalele de apă mereu schimbătoare Gândul ăsta n-ar trebui să mă obsedeze așa – n-ar trebui să-mi pese că n-am prins-o, pentru că s-a înecat sau a reușit să se întoarcă la bază Cuvintele ei încă îmi răsună în urechi Nimic nu are doar două fețe Toți avem de lucru toată noaptea Constat că lovitura de la cap nu e gravă și, cum vederea mi se limpezește încet-încet, reușesc să mă uit cu atenție pe hărți, transmițând coordonate noi echipelor de căutători obosiți De fiecare dată când primesc informații de la ei, mi-e groază că voi auzi că au găsit-o și totodată mi-e groază că voi auzi că n-au găsit-o În pauze îi ajut să încarce bărcile pe cei care părăsesc ascunzătoarea de teamă că ea îi va aduce pe trodairi la ușa noastră Dacă până acum n-a reușit să găsească drumul spre baza ei, înseamnă că a murit Apele Avonului sunt înșelătoare și, dacă a rămas cumva fără carburant și a abandonat barca pe care a furat-o, atunci cu siguranță că mlaștina a înghițit-o Și totuși, de fiecare dată când aud bolborositul motorului unei bărci care se întoarce în port, abia îmi stăpânesc teama chinuitoare că este ea și că s-a întors cu armata peste noi Acum știe și cum arăt Nimeni n-o spune, dar se citește în privirile lor, în reținerea lor Știe cum arăt și, dacă m-ar prinde în oraș după ce ea îmi va face cunoscută identitatea, mare noroc dacă îmi petrec restul vieții în închisoare Mebride este plecat cu echipele de căutare aproape toată noaptea – dacă o va găsi el, își va consolida definitiv poziția de lider și nu poate rata o astfel de ocazie Dar se întoarce din când în când, aparent ca să realimenteze Îl văd relaționând cu oamenii rămași acasă, spunând ce trebuie și cui trebuie Discutând cu ei, liniștindu-i, alimentându-le subtil furia sub pretextul că le împărtășește îngrijorările Vorbește întotdeauna calm, dar eu nu uit disprețul pe care l-am văzut în ochii lui, veninul N-a terminat cu mine Tare aș vrea să știu care va fi următoarea lui mișcare – să-mi dau seama ce discurs sau ce șmecherie va folosi ca să-i câștige de partea lui pe ceilalți oameni ai mei Când îmi pune mâna pe umăr, îmi pierd răbdarea și mă smucesc, plecând de la masa unde stau și îndepărtându-mă cu pași mari pe un coridor Îi aud glasul în spatele meu, dar mă doare îngrozitor capul, iar cuvintele pe care mi le rețin n-ar face decât să înrăutățească lucrurile Dintre două rele, răul cel mai mic este să-l las pe el să dea o lovitură cât timp eu bat în retragere Eu am adus-o aici, eu i-am dat drumul și, dacă vreau șansa să fiu ascultat, știu că nu va apărea în seara asta Cotesc la dreapta, departe de caverna principală, îndreptându-mă automat spre Sean și clasa lui I-a dus pe copii să doarmă acolo, pe niște salteluțe așezate una lângă alta, cu trupușoarele lor ghemuite sub pături Stă în picioare tăcut, cu o figură impenetrabilă, și privește cum dorm aceste ființe inocente Mă întreb dacă le invidiază Apoi îmi observă umba când mă opresc în pragul ușii, se întoarce și vine spre mine — Te mai doare capul? Nici urmă din tonul glumeț cu care obișnuia să mă tachineze; doar o privire iscoditoare — Mă doare, dar e rezistent, ca de obicei Trebuie să dai mai tare ca să mă omori Sean continuă să vorbească pe un ton scăzut, îngândurat: — Am stat și m-am gândit toată noaptea, încercând să-mi dau seama cum a scăpat Nu găsesc nicio explicație, mai ales că numai tu ai avut cheia de la celulă Simt în mine ceva ca o apăsare și, când ridic ochii spre el, văd că se uită la mine așteptând un răspuns Apoi continuă în șoaptă, aproape inaudibil: — Dacă eu mi-am dat seama, cât timp crezi că le va lua lui Mebride și celorlalți ca să înțeleagă și ei? — Sean, eu… — Flynn, tu ne-ai semnat condamnarea la moarte Tuturor Nota de trădare din glasul lui mă rănește mai adânc decât furia — Uite, așa ajungem la un numitor comun, răspund eu sperând să nu se citească pe fața mea cât de vinovat mă simt Ea nu este ceea ce crezi tu Este altfel decât ceilalți — Altfel? Sean își încordează maxilarele și mă privește brusc îngrozit — Dumnezeule, ție îți place de ea Flynn, te rog Spune-mi că nu crezi — Bineînțeles că nu, îl reped eu, apoi mă străduiesc să cobor glasul, deoarece în spatele lui câțiva copii se foiesc în paturile lor Dar dacă există șansa ca ea să ne ajute, trebuie să mi-o asum — E o trodaire — Nu cred că ăsta este un motiv pentru care merită să moară fiindcă și-a făcut datoria — Datoria ei este să moară, șoptește el printre dinți Sau să aibă grijă să murim noi — Nu m-a omorât când a fugit și ar fi putut s-o facă El mă privește îndelung, iar eu îmi simt inima bătând în ritmul în care se scurg secundele — Dă-mi cheia, spune el într-un târziu — Cheia? — Cheia celulei în care a stat Întinde mâna spre mine, gesticulând din degete în semn că ar trebui să mă grăbesc — Dacă o vor găsi la tine, ești terminat Respir zgomotos, scoțând un oftat nesigur, și caut în buzunar cheia cu care am deschis ușa celulei ca s-o eliberez pe Jubilee Sean o ia și o vâră la el în buzunar, uitându-se cu atenție spre coridorul din spatele meu, apoi trece pe lângă mine și se îndreaptă spre tunel — Sean! Glasul meu îl face să se oprească — Îți mulțum… — Nu, mă întrerupe el Mai bine taci Apoi pleacă, fără îndoială, să găsească un loc unde să ascundă cheia astfel încât să n-o găsească nimeni Merg agale pe coridor și cotesc la stânga, departe de zgomote și de oameni Doar că, îndată ce-mi găsesc liniștea, o aud pe Jubilee Și-acum ce facem, Romeo? Cobor pe niște scări spre o zonă mai întunecată și mai liniștită a labirintului de caverne Undeva unde să stau să mă gândesc Aici, suprafețele aspre de stâncă nu sunt șlefuite, iar spărturile din pereți care dau spre alte caverne sunt acoperite cu plasten ca să nu intre curenții de aer Abia când cotesc îmi dau seama unde mă poartă pașii: spre depozitul de muniție, ale cărui masive uși de metal îl despart pe Mebride de războiul total Să mă uit la dovada fizică și concretă a faptului că el încă nu a câștigat Teama că Sean are dreptate îmi face inima să bată cu putere Dacă el și-a dat seama că am ajutat-o pe Jubilee, cât va mai dura până își va da seama și Mebride? Totuși, Mebride nu are nicio dovadă și, cât timp voi putea să respir, voi continua să lupt Atâta doar că aș vrea să știu pentru ce mă lupt Cum arată lumea pe care mi-o doresc Atmosfera de teamă și furie din această seară arată mai clar ca niciodată că orice șansă la pace se evaporă sub ochii noștri Mebride câștigă tot mai mulți susținători și în curând curentul se va întoarce împotriva mea Iau o lampă din cârligul ei din perete și cotesc pe ultimul coridor În locul încuietorii de la ușile depozitului de muniție este acum o gaură cu marginile arse și înnegrite de la lampa de sudură Nu mai aud decât inima cum îmi bubuie în piept Duc automat mâna la gât, căutând lanțul pe care țin cheia Mi se agață de degete și îl trag afară, iar marginea lui îmi intră în carne când îl strâng în mână Dar creierul meu procesează deja ceea ce vede și îmi dau seama că nimeni n-avea nevoie de cheie pentru treaba asta Mebride nu mai așteaptă să se schimbe curentul, a renunțat Nu mai așteaptă că cucerească inimile și mințile tuturor oamenilor noștri Eu am acționat de unul singur, iar el a făcut la fel Încăperea este goală Toate armele noastre, toți explozibilii noștri, tot ce are el nevoie ca să-i provoace pe trodairi la un război total – toate au dispărut Se ascunde din nou sub tejghea, dar acolo este și băiatul cu ochi verzi Ascultă amândoi cum se ceartă părinții fetei — Dacă le dăm ce vor, ne vor lăsa în pace Tatăl fetei vorbește pe un ton ridicat și aspru Frica lui îi stârnește și fetei frica, iar ea înghite în sec, cu palmele transpirate — Să-i lăsăm să câștige? Și mamei ei îi este frică, dar furia ei este mai puternică — Să-i lăsăm să folosească magazinul nostru, casa noastră, ca să-și pună la cale rebeliunea? Cum rămâne cu fiica noastră? Crezi c-ar trebui să-i ajute să-și îndeplinească planurile? — Am putea să ne ducem la Babel, în vizită la tatăl tău El n-a mai văzut-o pe Jubilee de când era mică, sunt sigur că ne-ar primi să stăm la el câteva săptămâni — Eu nu-i las să ne transforme casa într-o zonă de război Fata închide strâns ochii, încercând să nu mai audă vocile Băiatul o apucă de mână, ceea ce pe fată o face să se uite nedumerită la el — Tu n-ar trebui să fii aici, șoptește ea Tu n-ai fost niciodată în Noiembrie — Eu nu sunt dușmanul tău, îi răspunde în șoaptă băiatul Și nu trebuie să faci asta de una singură 9 Jubilee Soldatul aflat în patrulare, care mă găsește la câțiva kilometri de bază, nu este din plutonul meu și nu știu cum îl cheamă Cu atâția soldați care vin și pleacă la interval de câteva săptămâni, mi-e imposibil să-i țin minte pe toți Încercăm să le memorăm figurile studiind registrele cu fotografii pentru ca rebelii să nu profite de schimbările frecvente de personal, dar tot nu reușim să facem față Sosirea mea creează mare vâlvă în bază, unde sunt întâmpinată de o mulțime de figuri pe care se citește surprinderea și bucuria, apoi sunt dusă la spital Aud cuvinte ca expunere, fracturi și semne de hemoragie internă Sunt înconjurată de atâta grijă pentru coastele mele, pentru rana acoperită cu nămol de sub coaste, pentru lovitura de la ceafă Aș vrea să protestez și să le spun că, dacă n-am murit după ce m-am chinuit aproape o zi întreagă prin mlaștini și umezeala de-acolo, câteva minute în plus n-au să mă omoare Dar sunt prea obosită Am parte de cinci minute de liniște după ce se retrag medicii și până să vină o hoardă de soldați de-ai mei, toți vorbind în gura mare, salutându-mă și ținându-mă de mână Nu știu nici ei dacă să se bucure că sunt în viață sau să fie furioși pentru că arăt în halul ăsta Dacă aș mai avea energie, le-aș da numai șuturi în fund pentru că și-au lăsat comandantul să fie răpit chiar de sub nasul lor, numai că abia sunt în stare să urmăresc conversația din jurul meu Aici, la periferie, ajungem să ne cunoaștem repede unii pe alții Vorba fostului meu căpitan: „Ori înveți repede, ori nu mai înveți deloc” O clipă simt că mi-e dor de el, de spiritul lui practic; mi-e dor să am pe cineva în care să cred orbește și care să-mi spună ce să fac Ca ofițeri, avem datoria să-i ținem sub observație pe soldații din subordinea noastră – să le monitorizăm starea psihică și fizică, pentru a putea interveni la timp, înainte să-i lovească Furia Doar vigilența noastră menține baza în stare de funcționare Dar, așa cum eu îmi cunosc bine oamenii, și reciproca este valabilă Și ei mă cunosc pe mine și își dau seama că nu mă simt bine Își dau seama că abia mă mențin pe linia de plutire Mori este cea care își dă seama că nu mai rezist și începe să-i scoată pe ceilalți afară din cameră Câteva secunde mai târziu, apare și Alexi, culoarea părului său aprinsă ca un neon făcându-mă să tresar din buimăceala mea Îi scoate din cameră pe cei care mai rămăseseră, apoi închide ușa în nasul mulțimii de-afară — Mulțumesc, locotenente Am o voce slabă, dar mă bucur că în afară de Alexi nu mai e nimeni care să mă audă — N-aveți pentru ce, să trăiți Astea sunt ordinele comandantului Nu trebuie să vă deranjeze nimeni până la prezentarea notei informative Sunt ușor descumpănită – rareori Alexi este atât de protocolar Pe Avon, armata are un set de reguli mai aparte, iar una dintre ele este aceea că nu se aplică toate formalitățile care se respectă pe planetele populate O alta se referă la codul vestimentar, deși chiar Alexi îi forțează limitele Numai părul lui – roz-aprins săptămâna aceasta – ar fi de ajuns să-l pună pe gânduri și pe cel mai îngăduitor comandant Deci, dacă Alexi vorbește ca un colonel de birou – tocmai cu mine – înseamnă că s-a întâmplat ceva — Era mai bine să rămân dispărută? zic eu încercând să adopt un ton glumeț, dar simt un fior de teamă care sper să nu răzbată în vocea mea Să fi aflat comandantul Towers că am pus mâna pe fratele Orlei Cormac și l-am lăsat să-mi scape? Dar Alexi se mulțumește să-mi zâmbească — O știi pe doamna comandant Vrea să fie sigură că nimeni nu-ți perturbă amintirile înainte să obțină varianta oficială a incidentului — Cred că iar i-a dat careva cărți de psihologie, zic eu înghițind în sec Atunci unde sunt psihologii? Alexi ridică din umeri — A insistat să se ocupe ea personal Presupun că este o situație delicată Încerc să nu arăt nimic din neliniștea care mă cuprinde; nu m-aș fi așteptat să fiu interogată chiar de către comandant Nu asta este procedura standard, în niciun caz, iar Towers nu este omul care să încalce protocolul Oftând, Alexi se trântește în scaunul rahitic de lângă patul meu și se lasă pe spetează, făcând să trosnească plastenul compozit, gata să se rupă — Ne-ai cam speriat, căpitane Te simți bine? Alexi a fost unul dintre soldații care m-au văzut plecând cu Cormac de la barul lui Molly Are o figură calmă și o privire sinceră Știu ce mă întreabă — Sunt bine, răspund eu uitându-mă în ochii lui Câteva zgârieturi și vânătăi, nu cine știe ce Își strânge buzele într-o expresie de frustrare — Ar fi trebuit să văd Eu am crezut că ți-a plăcut de el… dar ar fi trebuit să-mi dau seama că era un șobolan de mlaștină Venită de la Alexi, insulta sună mai degrabă a glumă Chiar și așa, mă uit fără să vreau în altă parte, netezind o cută pe pătura cu care sunt acoperită pe picioare — N-ai știut Nici eu n-am știut — Dacă-l mai văd, nu mai aștept să aud și varianta lui Ochii lui Alexi se opresc pe radiografia cu coastele mele rupte, atârnată lângă pat Sunt nevoită să-mi reprim dorința de a-l corecta, de a-i spune că nu tipul din bar m-a bătut Dar ce importanță mai are? Dacă e deștept, Cormac n-o să mai apară pe-aici Alexi se apleacă spre mine — Pari Tulburată Ești sigură că te simți bine? N-ai amnezii sau Vise? Coboară vocea spre sfârșitul frazei, de parcă nu îndrăznește să se gândească la una ca asta Nu îndrăznește să-și imagineze că această boală cumplită o va transforma până la urmă pe invincibila Lee Chase într-o nebună violentă, cu privirea rătăcită — Nici una, nici alta, zic eu încercând fără prea mult succes să zâmbesc Alexi, știi bine că eu nu am niciodată vise Eu nu visez niciodată N-am mai visat de când aveam opt ani De când eram pe Verona — Hei, chiar și tu ești om Pauză — Cred, adaugă el — Mersi că îți faci griji pentru mine, locotenent Deschide gura să răspundă, dar înainte să apuce să articuleze vreun cuvânt, dispozitivul de comunicații, pe care îl are prins la centură, începe să cârâie, făcându-ne pe amândoi să tresărim O voce groasă și gravă – îl recunosc pe căpitanul Biltmore – îl convoacă la biroul de securitate Alexi ridică ochii spre mine și se scuză din priviri — Ne-au cerut să raportăm altor ofițeri cât timp ai fost… plecată Temporar Îndată ce te faci bine, vom fi din nou ai tăi Nu mă feresc să zâmbesc Oricum, Alexi este unul dintre puținii oameni de încredere în fața cărora îmi permit să zâmbesc așa — Fii liniștit, am să-mi stăpânesc gelozia pentru o zi sau două Dispozitivul de comunicații cârâie din nou, dar Alexi face o grimasă și apasă butonul mute — Fă-te bine cât mai repede, căpitane Zâmbesc în timp ce el se ridică în picioare Biltmore este cel mai mare ticălos, și toată baza știe asta Nu-i de mirare că Alexi abia așteaptă să mă pun pe picioare Alexi se apleacă și-mi pune palma pe umăr — Lee, spune el calm și zâmbetul lui se transformă într-o expresie discretă, intimă și serioasă Dacă ai vreodată nevoie de mine, mă găsești aici, bine? Mi s-a uscat gâtul și nu pot decât să dau din cap Clatină și Alexi din cap, apoi se strecoară afară din cameră, îndesându-și mâinile în buzunare și revenind la obișnuitul lui mers gârbovit Expir încet, lăsându-mi privirea să se odihnească pe tavan Cu excepția antrenamentelor și a strângerilor de mână, Alexi nu m-a mai atins de când am luptat amândoi pe Patron în urmă cu un an și ceva De la el am învățat că în niciun caz nu trebuie să mă apropii de cineva detașat alături de mine Relația noastră a fost descoperită imediat după ce am fost promovată și brusc, de fiecare dată când lui Alexi i se repartiza o sarcină pe care o voia altcineva, era pentru că eu îl favorizam și nu pentru că îmi făceam datoria Alexi a cerut să fie transferat, apoi eu m-am mutat pe Avon împreună cu fostul meu căpitan și restul oamenilor mei Nimeni de aici nu știe că noi doi am fost mai mult decât camarazi de luptă – acum el este doar unul dintre cei mai vechi prieteni ai mei Este al meu, dar numai în sensul în care sunt toți oamenii mei Și totuși Când știu că este aici, mi se pune un nod în gât Aș vrea să pot vorbi cu el Aș vrea să pot vorbi cu el, cu oricine, despre băiatul din Fianna și despre intențiile lui pacifiste, lucru atât de diferit față de ceea ce știam noi despre rebeli Dar nici măcar Alexi nu ar înțelege de ce nu l-am luat prizonier ca să răspundă în fața justiției pentru crimele lui La naiba, nici eu nu înțeleg Pe speteaza scaunului atârnă o cămașă de spital, dar n-aș vrea să mă prezint în fața comandantului Towers într-o rochie care nu se închide la spate Mă ridic totuși în șezut, gemând de durere, și mă întind spre șireturile bocancilor mei Abia după ce am azvârlit unul în colț și mă aplec spre celălalt, observ ceva alunecând pe căptușeala din interior și îmi aduc aminte de obiectul pe care l-am găsit pe jumătate îngropat în mocirla de pe insula lui Cormac Cu toate câte s-au întâmplat – ascunzătoarea rebelilor, Mebride, evadarea mea – uitasem de el Scot gheata și o scutur Pe pătură cade un mic dreptunghi de plastic E categoric făcut de mâna omului, acoperit pe o parte cu o foiță cu circuite electronice Îl apuc cu degetele și îl întorc invers Pe cealaltă parte are un cod de bare Este un cip de identitate Un obiect realizat cu ajutorul unei tehnologii vechi în comparație cu cele sofisticate din ziua de azi, care au încorporate portrete holovideo, probe ADN și amprente Acesta este un model de acum zece-douăzeci de ani Învechite, dar simple Nu este nevoie de cine știe ce tehnologie ca să-l produci, dar avantajul este că nu poate fi citit fără scanerul potrivit Și pun pariu că, dacă aș încerca să-l scanez, identitatea deținătorului ar apărea criptată Nu-mi dau seama al cui este acest cip Dar în niciun caz nu a fost al unui soldat pentru că noi avem altfel de cipuri Și n-a fost al unui localnic sau al unui rebel, deoarece aceștia au codul genetic tatuat pe antebraț și poate fi verificat cu ajutorul scanerelor de ADN, deci nu poate fi falsificat sau pierdut Acesta nu este fabricat cu ajutorul tehnologiei folosite de Terradyn – ei au propriile lor sisteme interne Provine de la altcineva Cineva care n-ar trebui să se afle pe teritoriul Terradyn O altă prezență pe Avon Înainte să am timp să reflectez mai mult asupra acestui lucru, se aude o bătaie în ușă Bag cipul de identitate în buzunar și ridic capul Ușa se deschide și apare comandantul Towers În afară de mine, ea este singura femeie ofițer din unitate, cu grad mai mare decât cel de locotenent, dar arătăm extrem de diferit Ea e slabă și deșirată, cu trăsături bine definite și un păr blond pe care îl poartă strâns într-un coc la ceafă Mai puțin experimentată decât comandantul bazei pe care l-a înlocuit în urmă cu patru sau cinci luni, dar mult mai competentă Este militar de carieră, ca și mine Noi suntem dintre cei care avansează rapid în grad și își dedică viața acestor lupte Majoritatea recruților care vin aici sunt doar în trecere, înrolându-se pentru câțiva ani ca să câștige cât să-și înceapă adevărata carieră, să-și continue studiile sau ca să vadă și ei puțin galaxia înainte de a se stabili pe undeva Dar în cazul meu și al lui Towers, dintr-o privire îți dai seama că noi vom rămâne soldați până la moarte — Chase, mă salută ea intrând în salon Cum te mai simți? Ezit, de parcă aș cântări răspunsul pe care să-l dau — Mi-e cam foame, doamnă comandant Buzele i se arcuiesc într-un mic surâs, apoi se așază pe același scaun pe care l-a ocupat Alexi ceva mai devreme Doar că în loc să se trântească pe el, se așază pe marginea lui cu mâinile îndoite peste genunchi — Știi de ce mă aflu aici Trebuie să știm ce s-a întâmplat acolo, căpitane Ești pregătită să discuți despre asta? După tonul ei îmi dau seama clar că nu-i o rugăminte Această informare se va întâmpla acum, indiferent că vreau sau nu Sinceră să fiu, încă mă simt de parcă aș fi o rufă stoarsă, întinsă și călcată cu fierul încins Simt o mâncărime și o durere pulsatilă în coaste, semn că fracturile reacționează la tratamentul medicilor și încep să se sudeze La fiecare mișcare îmi zvâcnește capul din cauza oboselii și nu-mi doresc decât să dorm — Sunt bine, mint eu Măcar asta este o minciună care nu mă deranjează — Sincer Nu e o traumă de durată Nu pun la socoteală faptul că în mlaștină am luat-o razna și am văzut un obiectiv secret care nu mai este acolo Towers clatină din cap și adoptă o postură ceva mai relaxată — În cazul ăsta, putem derula acum procedura oficială de informare Scoate din buzunar un reportofon de mărimea degetului arătător, îl pune în funcțiune și ledul verde începe să clipească Îl așază pe noptieră, lângă patul meu — Interviu post-incident cu căpitanul Jubilee Chase, înregistrare pentru proces-verbal întocmit de ofițerul-șef al Bazei TD-Alpha, comandantul Antje Towers Codul datei galactice 080449 Să începem, căpitane Poți să-mi povestești ce îți aduci aminte, de la început? Inspir ușor, atât cât îmi permit coastele rupte Un băiat pe nume Flynn Cormac m-a răpit, apoi mi-a salvat viața și m-a eliberat Mă gândesc la momentul când l-am văzut pentru prima oară la Molly, când își sorbea berea și mă privea în oglinda de deasupra barului Deschid gura, dar nu-mi iese niciun cuvânt Comandantul Towers mă studiază așteptând, cu sprâncenele ei blonde ușor ridicate, cu mâinile încă îndoite pe genunchi În infirmerie este atâta liniște, încât îmi țiuie urechile Apoi, o voce ciudată spune: — Nu-mi aduc aminte prea multe lucruri Îmi dreg vocea, așezându-mi palmele peste pătură Nu mai pot da înapoi acum Am mințit — Era un tip la barul lui Molly Malone și avea o armă Totul s-a întâmplat atât de repede încât n-am avut timp să mă uit bine la fața lui M-a lovit în cap când am ieșit — Spune-mi ce îți amintești despre el Era tânăr sau bătrân? Puternic sau slab? Trăsături rasiale dominante? — Puternic, zic eu, alegând să răspund la cea mai inofensivă întrebare — Ai aflat ceva în legătură cu identitatea lui? Mi se face gol în stomac Dacă îi spun că fratele Orlei Cormac trăiește și este membru Fianna, îl vor căuta fără încetare — Nu chiar, nu, răspund eu pe un ton ferm El și ceilalți au avut grijă să nu folosească nume — El ți-a provocat rănile? Îmi vine să mă uit la luminița verde care clipește pe reportofon, așteptând să mă prindă pe picior greșit Mă străduiesc să fiu atentă la comandantul Towers — Nu, asta s-a întâmplat mai târziu Cred că mă aflam într-o peșteră Unul dintre ei m-a bătut Îmi mișc brațul astfel încât să-mi duc o clipă mâna la coaste — M-au ținut câteva zile până au decis să mă mute, nu știu de ce M-am gândit că era singura mea șansă și l-am atacat pe unul dintre cei care mă escortau Am furat o barcă și am mers cu ea până am rămas fără carburant, apoi am mers pe jos — Stai puțin Peștera este următoarea locație de care îți amintești? mă întreabă ea privindu-mă cu atenție S-o luăm în ordine cronologică Mă doare capul și parcă am mintea încleiată, fiindcă cu greu mă hotărăsc ce răspuns să dau Cu fiecare minciună pe care o spun, mă complic mai mult și e mai dificil să mă gândesc la toate lucrurile cu care m-ar putea prinde Poate că au reușit să obțină imagini înregistrate cu momentul în care am plecat cu barca și știu încotro ne-am îndreptat Așa îmi trebuie dacă mint pentru un rebel — Nu, înainte să ajungem la peșteră, m-a dus spre est — Ți-a spus de ce? Își schimbă poziția pe scaun, aplecându-se înainte, iar eu știu că nu e doar o părere faptul că ea a devenit mai vigilentă, atentă la cea mai mică modificare de expresie de pe fața mea Încerc să ridic din umeri și, în replică, mă străfulgeră o durere în coaste — Credea că în direcția aceea există un complex militar, dar eu nu aveam cunoștință de așa ceva Riscul manevrei pe care am de gând s-o fac îmi dă o amețeală de parcă aș face un salt de la înălțime fără parașută Dar dacă există măcar o singură șansă ca ea să răspundă la întrebările care îmi zumzăie în minte, trebuie să-mi asum acest risc — Deși plutonul meu nu a avut niciodată misiunea de a patrula în acel sector – poate că acolo există ceva și eu nu știam Am senzația că cipul de identitate din buzunar mă frige, făcându-mi o gaură în coapsă Towers a rămas nemișcată, continuând să mă fixeze cu privirea Îmi controlez expresia feței, încercând să-mi amintesc cum ar trebui să arate atunci când exprimă o întrebare politicoasă Sunt oare prea inexpresivă? Ar trebui să ridic din sprâncene? Să zâmbesc? Îmi bate inima atât de tare: mă simt aproape la fel de amețită ca atunci când m-am prăbușit pe insulă Momentul îmi pare că durează o eternitate; eu uitându-mă la Towers, ea uitându-se la mine Brusc, ea întinde mâna spre reportofon și îl închide, dar rămâne cu privirea la el Îmi stă inima în loc; m-a prins Închide reportofonul, pentru că urmează să-i cheme pe agenții de pază ca să mă ia și să mă încarcereze — Doamnă comandant… Ea ridică brusc privirea spre mine, arcuindu-și buzele într-un zâmbet care în mod clar se vrea liniștitor — Mulțumesc, căpitane Am auzit destul Clipesc nedumerită, încercând să mă trag mai sus în pat, în ciuda durerii surde din coaste — Și restul relatării? Ea se joacă puțin cu reportofonul în mână, iar zâmbetul ei reținut devine crispat — Am aici destul ca să-i mulțumesc pe șefi Tu ai nevoie de odihnă mai mult decât de o notă informativă Un mușchi din obraz îi zvâcnește abia perceptibil, semn că are maxilarul tensionat — Odihnește-te, Chase Avem nevoie de tine Ar trebui să mă simt ușurată Am scăpat de întrebări și de pericolul de a fi prinsă cu minciuna Dar Towers se află aici de aproape tot atâta timp ca și mine și o cunosc destul de bine ca să-mi dau seama că este tulburată Ea interpretează altfel expresia mea și se întinde să-mi acopere mâna cu a ei Are pielea rece și uscată și știu că în clipa când mă va atinge, va simți fierbințeala care m-a cuprins din cauză că am trădat și am mințit Doar că ea se uită în ochii mei — Te-ai descurcat bine, Lee Nu cred că mulți soldați ar fi reușit să se mai întoarcă Stai și odihnește-te, fă-te bine – apoi treci înapoi la treabă După ce pleacă, mă întind înapoi în pat, încercând să găsesc o poziție confortabilă, iar lemnul scârțâie parcă în replică la trosnetul coastelor mele Nu-mi amintesc să nu fi respectat vreodată ordinele sau să-l fi mințit în față pe comandant Și totuși, nu sunt singura Nu poate fi o coincidență faptul că ofițerul Towers a închis reportofonul chiar când eu am adus vorba despre sectorul din est Dar dacă eu cred asta înseamnă că îl cred pe nebunul de Cormac cu teoriile lui conspiraționiste Poate chiar cred că am văzut ceva mai mult, nu doar o halucinație, în momentul dinainte să leșin Îmi vâjâie capul de atâtea gânduri, iar camera se învârte în jurul meu de parcă toate legile fizicii și ale gravitației au dispărut odată cu principiile mele Nu-mi pot permite să stau aici și să mă las pradă incertitudinii Căpitanul Lee Chase nu se zăpăcește niciodată Nu ezită, nu stă pe gânduri Mă chinui să mă ridic în capul oaselor și îmi legăn picioarele pe marginea patului, reprimându-mi cu greu senzația de amețeală și de greață Prin fereastră pătrunde o ușoară adiere de vânt, aducând cu ea mirosul de pământ, turbă și sulf al mlaștinilor Avonul are și un lucru bun: este o planetă prea tânără ca să aibă o populație înfloritoare de insecte Geamurile nu au site contra țânțarilor Spitalul este amplasat mai central, dar eu mă aflu într-un pavilion de recuperare, una dintre clădirile temporare unde se tratează un număr tot mai mare de boli minore și leșinuri care îi afectează pe nou-veniții în acest mediu Pe latura asta a clădirii, ferestrele mici și pătrate dau spre mlaștină și spre gardul de împrejmuire, dincolo de care se întinde pustietatea Îmi dau seama că, fără să vreau, mă străduiesc să adulmec mirosul de rocă și de umezeală care umplea sistemul de caverne subterane al rebelilor Nu-mi doresc decât ca totul să revină la normal Sper că niciodată n-am să mai dau ochii cu Flynn Cormac, pentru că, dacă ne vom mai întâlni, probabil că el va fi ținta Gleidelului meu Peste câteva zile, medicii îmi dau permisiunea să ies din bază și, chiar dacă mă mai dor puțin coastele, nu este un motiv ca să rămân la pat Încă nu mă simt în stare să mă duc la Molly, așa că mă plimb pe o stradă jalnică din acest oraș, împreună cu câțiva oameni din plutonul meu În bază nu prea avem ce face; echipamentele noastre de telecomunicații nu funcționează cu mult mai bine decât cele încropite de rebelii din mlaștini Semnalele HV sunt atât de proaste, încât nici nu merită să te uiți decât dacă ești într-adevăr disperat și vrei să vezi emisiuni care sunt bruiate în proporție de nouăzeci la sută Avem sateliți de retransmitere pentru chestiunile oficiale, dar dacă Towers nu este într-o dispoziție neobișnuit de bună, nu-i putem folosi pentru un lucru atât de banal ca divertismentul Dar este o seară plăcută pentru o plimbare Plăcută în măsura în care pot fi plăcute serile pe Avon Aerul este în continuare închis și rece, încărcat de umezeală Nu e ceață, așa că puținele lumini de pe marginea drumului noroios dispersează destul de bine umbrele Totuși, întotdeauna este periculos să ieși în oraș Prinși între armata care apără proprietatea firmei TerraDyn asupra pământului de aici și rebelii care protestează împotriva condițiilor de viață, oamenii din oraș duc greul regulilor stricte și al stărilor de asediu Majoritatea sunt cultivatori de alge sau supervizori ai ecosistemelor – activități necesare dacă se dorește ca Avonul să se stabilizeze și să susțină viața Dar deși sunt mulți rebeli care trăiesc ascunși în mlaștini, sunt și mulți simpatizanți care trăiesc liniștiți în oraș Și tot ce-i trebuie unui simpatizant pentru a deveni rebel este o oportunitate irezistibilă Lucrurile s-au mai liniștit după încheierea acordului de încetare a focului în urmă cu câteva luni, dar chiar dacă suntem în timpul liber, nu ne putem relaxa de tot Trebuie să fim atenți la fiecare trecător și să urmărim orice mișcare dubioasă din jur Și pentru că știu cât de aproape este gruparea Fianna de declanșarea unui conflict deschis, eu sunt mai agitată decât toți ceilalți Sunt sigură că plimbarea a fost ideea lui Alexi El și Mori au apărut la mine la ușă după ce am ieșit din sala de mese Dintre toți, cred că el este singurul care bănuiește că nu sunt sinceră în legătură cu ce mi s-a întâmplat în mlaștină Dar n-are de unde să știe adevărul Este atent, ținându-se aproape de mine Coastele mi se vindecă bine și datorită întăritoarelor pe care mi le-au dat medicii, iar vânătăile aproape că mi-au dispărut Dar nu din cauza rănilor și simptomelor vizibile își face griji Alexi Și nu știe cum să procedeze Fac tot ce pot ca să-i arăt că mă simt bine Mori face o glumă îngrozitor de deplasată și atât de jignitoare la adresa celor vizați – ofițeri, terraformatori și atâtea grupuri rasiale că nu le mai știu numărul – încât din jignitoare trece direct în extrema cealaltă Râd și o ameninț că am s-o pun să curețe latrinele timp de o săptămână, apoi mă urc pe un parapet și merg pe el câțiva metri Dar foarte curând sar jos de pe el Sunt încă prea amețită ca să fac asta Încă nu-mi țin echilibrul prea bine Majoritatea clădirilor din oraș sunt case de locuit, unele dintre ele având camerele din față transformate în prăvălii sau birouri de schimb comercial Ne îndreptăm spre o casă unde bărbatul de aici primește cotele de cereale de la oameni și le dă în schimb produse de brutărie Noi vrem să luăm niște pâine de casă, dând la schimb niște batoane nutritive din rațiile militare Pâinea are un ușor gust de baltă, dar când mănânci la popotă numai mâncare din conserve vechi de zece ani, te mulțumești și cu pâinea cu iz de baltă Chiar când cotim după casă, Alexi se ciocnește de cineva Amândoi se dau înapoi încurcați, dar celălalt tip își revine primul, împingându-se înainte pe vârful picioarelor — Uită-te pe unde mergi! Nu este cu mult mai în vârstă decât noi, dar are o față plină de cicatrice la fel ca un soldat — Scuze, omule Alexi e liniștit, calm Este omul cel mai potrivit într-o situație de criză — Nu te-am văzut Unde te duceai? — Da’ ce, trebuie să-ți spun ție? Oameni ca el sunt peste tot pe Avon Erau și pe Ve- rona Supărați din orice și dornici să-și verse nervii pe oricine le iese în cale Încheierea armistițiului între armată și rebeli nu înseamnă că localnicii ne plac mai mult Mori face un pas în față, punându-se între Alexi și tânărul respectiv — Da, chiar trebuie Mori nu este solidă, dar are forță și este bine pregătită, iar în acest moment, se vede Își pune mâna cu nonșalanță pe tocul Gleidelului — Într-o jumătate de oră se dă stingerea Băiatul scuipă în stânga bocancului lui Mori — Va trebui să ghicești singură, trodaire Tonul cu care rostește cuvântul este mai jignitor decât o insultă — Să mergem, zice Alexi făcând semn din priviri Dacă vrem pâine, trebuie să ne grăbim Mori nu se clintește, nici măcar nu-l ia în seamă pe Alexi Stă cu ochii ațintiți spre tânărul localnic și toată buna dispoziție de pe chipul ei a dispărut Simt că mi se face pielea de găină și mi se ridică părul la ceafă Ceva nu e în regulă — Ba o să ne spui unde te duci, zice Mori Are un ton rece Nu mai seamănă deloc cu fata care râdea și spunea glume în urmă cu câteva minute — Suflecă-ți mâneca, va trebui să-ți scanăm codul genetic — Caporale, intervin eu Lasă-l Să mergem Băiatul a observat schimbarea de atitudine El n-o cunoaște pe Mori așa cum o cunoaștem noi, dar nu e prost Știe să citească schimbarea stării de spirit a unei mulțimi Se dă un pas înapoi și se uită peste umăr O fețișoară de copil stă lipită de geamul uneia dintre ferestrele casei Tresar, dându-mi seama că băiatul se uită la frățiorul lui care urmărește toată scena Nu-i de mirare că încearcă să facă pe durul Îl văd pe băiat nehotărât, neștiind dacă să bată în retragere, să adopte o atitudine prudentă Îi fac semn din priviri să plece acasă Pleacă Atunci el își încordează maxilarul — Da, n-ai decât să-mi sugi… Focul de armă spulberă liniștea și timp de o jumătate de secundă sunt orbită de lumina laserului Mă arunc înapoi și pun repede mâna pe armă Am impresia că durează o veșnicie cât mă uit să văd cine a tras, până îl văd pe băiat căzând în genunchi Până să-mi răsune în urechi țipătul fratelui său Până să văd că băiatul nu mai are jumătate de față Până să-mi dau seama că Mori ține arma în mână și arma este îndreptată spre locul unde stătea băiatul Următoarele secunde sunt o confuzie totală Sar la Mori, Alexi se aruncă jos, lângă cadavrul băiatului, în timp ce oamenii din apropiere încep s-o ia la fugă – unii spre noi, alții departe de noi Undeva țipă o femeie Miroase a păr ars Mori privește drept înainte, cu chipul calm, cu privirea absentă O zgâlțâi o dată, de două ori – apoi o lovesc puternic cu palma peste față Întoarce capul sub impactul loviturii, dar expresia feței îi rămâne neschimbată Scot grăbită lanterna din centură și îi luminez fața Are pupilele atât de dilatate încât ochii îi par negri și nu se modifică atunci când îi pun lumina direct în ochi Nu se poate N-a existat niciun simptom – niciun semn prevestitor De ce n-a avut vise? Alexi abandonează cadavrul în noroi și se ridică în picioare împleticindu-se — Lee, spune el gâfâind, trebuie să plecăm de-aici O să iasă urât, hai să plecăm Apoi Mori își revine Eu sunt prima pe care o vede și clipește o dată spre mine înainte să vorbească — Hei, căpitane Ce s-a întâmplat? La început încremenesc, apoi îmi recapăt instinctul și o apuc de braț, ca să plecăm de-acolo Jumătate merg, jumătate o târăsc după mine pe stradă, în timp ce Alexi vine în urma noastră, cu Gleidelul în mână, ca să se asigure că nu apare cineva dornic de răzbunare Întrebările nedumerite ale lui Mori încetează brusc Când mă uit la ea, văd că a rămas cu ochii ațintiți în urmă Îmi dau seama că a văzut forma nemișcată, prăbușită în noroi Clopoțelul de la intrarea în prăvălie sună, iar fata ridică privirea din carte Nu, se gândește ea Așteaptă E altcineva — Bine ați venit, strigă mama ei De sub tejghea, fata urmărește picioarele mamei care se întoarce spre clienți — Cu ce pot să… Dar mama ei nu termină ce are de spus — Bună ziua, doamna C E o voce relaxată, dar de cum o aude, fetei îi îngheață inima — Ați avut timp să vă gândiți la oferta noastră? Fata se uită prin crăpătura din suprafața de plasten Îl vede pe tatăl ei care coboară scările și se oprește șovăitor pe trepte — V-am spus că nu ne interesează, spune tatăl fetei coborând încet restul treptelor și așezându-se între clienți și mama fetei — Noah, o aude fata pe mama ei șoptind Cred c-au luat ceva – uite ce ochi au Prin crăpătura din tejghea, fata se uită spre bărbații din pragul ușii Au ochi ca de păpușă, ca niște bile negre, fără pupile 10 Flynn Gardul de sârmă care împrejmuiește baza a fost reparat în locul pe unde am intrat data trecută, dar mai are un punct slab la treizeci de metri mai încolo și de data asta am grijă să răsucesc bine capetele sârmei ca să-mi ascund urmele Se pare că și-au întărit paza de când a avut loc incidentul din oraș, dar câteva patrule în plus nu vor fi de ajuns pentru a-l opri pe Mebride – mai ales că ei nu știu că va veni Nu-mi place că mă aflu aici Uniforma strâmtă de pe mine, furată de pe o navetă de reaprovizionare în urmă cu câteva luni, este aspră și îmi provoacă mâncărimi pe piele Indiferent de câte ori îmi repet că nu este trădare ceea ce fac, că trebuie să avertizez baza dacă vreau să evit încălcarea acordului de încetare a focului și condamnarea oamenilor mei, tot am impresia că sunt un trădător Și-așa a fost îngrozitor să descopăr că depozitul de muniție a fost prădat, iar Mebride și susținătorii lui sunt înarmați După ultimul incident, au și scuza pe care o așteptau, ceea ce înseamnă că în seara asta voi fi orice va fi nevoie să fiu Las capul în jos când trec pe lângă o patrulă și mă grăbesc să intru pe o alee De data asta mă bucur de ploaia care a început să cadă încă de când veneam cu barca încoace; așa, nimeni nu se uită cu atenție la figura celuilalt N-ar trebui să știu unde doarme căpitanul Chase în noaptea asta, dar rețeaua noastră de informatori funcționează mai bine decât cred trodaini Ei nu au suficient personal pentru toate activitățile din bază, așa că unii oameni care locuiesc în oraș lucrează aici ca bucătari, magazioneri și îngrijitori Nu au acces la date de înaltă securitate sau la informații care ar putea fi folosite împotriva bazei – dar pe îngrijitori nu-i ia nimeni în seamă și au voie să intre peste tot Deținem o hartă destul de exactă a acestui loc Majoritatea camerelor unde dorm ofițerii sunt spații improvizate Jubilee stă într-o baracă provizorie și sunt aproape sigur că dormitorul ei a fost înainte o magazie Nu are o fereastră propriu-zisă, doar un ventil de aerisire pe care l-au lărgit puțin și l-au acoperit cu plasten transparent ca să intre puțină lumină Îmi tremură stomacul de frică la gândul că, dacă Mebride își va pune planul în aplicare, s-ar putea ca asta să fie ziua de care ne temeam Ziua când numărul morților va fi atât de mare încât compania Terradyn și armata vor lansa un atac de amploare Că s-ar putea ca asta să fie ziua când noi vom pierde prea mulți oameni de-ai noștri, ei vor pierde prea mulți de-ai lor, iar Avonul va fi aruncat în haosul care îl pândește de ani de zile Nu știu cum să împiedic asta și de-aia mă strecor acum printr-o fereastră în mijlocul unei baze militare pline de soldați, căutându-l pe singurul aliat care ar putea avea suficientă influență ca să mă ajute să-mi protejez oamenii În doar o jumătate de minut scot bucata de plasten care acoperă fereastra Mă apuc de pervaz și mă cațăr, ignorând febra musculară din umeri după ce am împins atâta cu ghionderul prin mlaștini Camera dinăuntru este mobilată sumar, exact cum mă așteptam să fie dormitorul unui soldat Mai întâi dau cu ochii de costumul de luptă de culoare gri-pal, care atârnă frumos pe perete, ca o santinelă fantomatică stând de pază lângă soldatul adormit de alături Dacă ar fi fost îmbrăcată cu el când am ieșit din bar, mare minune dacă glonțul tras de mine ar fi zgâriat-o măcar Încerc să-mi reprim furia care crește în mine ori de câte ori văd aceste uniforme Sunt căptușite cu o armură de ultimă generație, subțire ca o foiță; noi n-avem decât armament de contrabandă și pistoale-suvenire de familie Jubilee doarme pe-o parte, cu un picior îndoit peste pătură, o mână strânsă ușor în pumn sub bărbie și cealaltă băgată sub pernă Îi văd tăblițele de identificare de pe lanțul de la gât atârnând peste cearșaf Până și când doarme e îmbrăcată în kaki, culoarea uniformei militare, deși poartă doar un șort și un tricou Când doarme, pare mai blândă Mă țin bine de pervaz și o strig în șoaptă: — Jubilee! Ea se trezește și atunci înțeleg de ce doarme în poziția asta – în mâna pe care o scoate de sub pernă ține o armă, iar cu picioarele dă așternutul la o parte și se scoală, ridicând arma și clipind perfect trează Într-o secundă mă reperează și rămâne cu gura căscată de uimire Observ cum degetul i se crispează pe trăgaci, dar nu într-atât de tare încât să tragă — Cormac! spune ea surprinsă Ce naiba cauți aici? — Sunt singur, îi zic eu Și neînarmat Nu trage, altfel nu știu cum o să explici faptul că mă aflam în camera ta Secundele trec, iar ea continuă să se uite la mine Apoi mormăie aprobator lăsând arma jos, deși nu-i dă drumul din mână Mă urmărește cu precauție cât timp mă strecor înăuntru și mă las să cad pe podea Dacă are ceva de comentat vizavi de uniforma mea furată, se abține s-o facă E o cameră mică, mobilată cu un pat îngust, un dulap de haine și o noptieră șubredă pe care este așezată o fotografie înrămată Este singura notă personală din această cameră modestă În lumina slabă care pătrunde pe fereastră, disting un bărbat, o femeie și un copil care, îmi dau seama brusc, este Jubilee Chase când era mică Bărbatul, probabil tatăl ei, este înalt și slab, cu pielea mult mai închisă la culoare decât cea a lui Jubilee, iar mama ei pare a fi chinezoaică – îi recunosc trăsăturile pe chipul fiicei ei care o ține de braț în fotografie Pe chipul fetei care mă privește din așternuturi Mă întreb cum sunt părinții ei și ce-ar crede despre noi doi dacă ne-ar vedea stând așa încordați, fără să scoatem un cuvânt Eu sunt primul care vorbește — Ce naiba s-a întâmplat aseară? N-am vrut ca întrebarea să sune atât de agresiv, dar nu-mi pot lua cuvintele înapoi și ele rămân suspendate în liniștea dintre noi — Furia a fost de vină Mereu se ascund după așa-numita lor Furie Nu-mi pot disimula îndoiala Ea observă și strânge din buze Își ferește privirea și o fixează pe perete O reacție de vinovăție — Nu am reacționat suficient de repede Parcă mă lovește cu ceva în moalele capului — Ai fost de față? A murit un civil nevinovat care n-avea nicio legătură cu… — Știu asta, mă repede ea N-am nevoie de discursurile tale, Cormac N-ar fi trebuit să se întâmple Ar fi trebuit să împiedic incidentul Se simte încordare în glasul ei Pacea dintre noi este fragilă, în cel mai bun caz N-ar trebui s-o provoc Murmur încet, pe un ton ezitant: — Nu tu ai apăsat pe trăgaci Nu, tu doar ai stat și te-ai uitat — Nu contează asta Este vina mea când un om de-al meu îi zboară creierii altcuiva, spune ea clătinând din cap Venise aici de numai câteva săptămâni și zicea că n-avea vise — Ce legătură au visele? — Visele sunt singurul semn care anunță că persoana urmează să cedeze Furiei Dacă intervenim la timp și o trimitem de-aici, se face bine Dar toți soldații staționați pe Avon ajung până la urmă să aibă vise, cu excepția Se oprește, dar eu știu care este finalul propoziției: cu excepția mea Chiar și printre membrii Fianna are reputația de a fi singurul trodaire de pe Avon care n-a cedat până acum Jubilee închide ochii — De data asta n-a fost niciun semn, s-a terminat în câteva secunde După aceea nici nu și-a amintit ce s-a întâmplat Cum să nu-și amintească? Mă așez pe marginea patului și observ cât de obosită este Jubilee; are niște cearcăne la ochi pe care nu le avea în prima seară când am răpit-o din bar Are pleoapele umflate și este trasă la față De supărare Spune adevărul Sau ce crede ea că este adevărat — Ce se va întâmpla cu ea? întreb eu într-un final Jubilee își încleștează maxilarul și deschide ochii — A plecat deja spre Paradisa Cel mai probabil va face muncă de birou până se va retrage Ce convenabil Niciun proces intentat acelui soldat, nicio pedeapsă pentru uciderea cu sânge-rece a unui adolescent O ascund într-un loc liniștit și nimeni nu va afla vreodată ce a făcut Îmi vine să țip la Jubilee și să-i spun că ei greșesc Dar dacă are dreptate? Pare atât de sigură Dacă Furia există și nu este doar un pretext pentru ca armata să-i persecute și să-i ucidă pe civili? Îmi amintesc brusc ce mi-a spus când era închisă în celula din adâncurile ascunzătorii noastre: Nimic nu are doar două fețe — Cormac, oftează ea întrerupându-mi șirul gândurilor De ce-ai venit? Aveai chef să stai la o mică șuetă cu mercenarul tău favorit? Se simte amărăciune în glasul ei când repetă cuvântul pe care l-am folosit eu — Îmi pare rău că am spus asta Și chiar constat că-mi pare rău Ea este altfel decât credeam — Am venit să te avertizez — Știm că armistițiul se clatină, răspunde ea și tonul ei capătă acel ritm sec și lent care nu transmite absolut nimic N-am nevoie să ne spui tu că asta înrăutățește lucrurile — Nu mă refer la incidentul acela Mă aplec și caut sub gulerul uniformei furate cheia surorii mele O scot și i-o arăt — Aceasta este cheia de la depozitul nostru de arme Aproape toate armele noastre au fost încuiate acolo Le țineam așa ca să fim siguri că nimeni nu va trece la acțiune fără acordul celorlalți Expresia de pe chipul lui Jubilee se schimbă puțin — Au fost? Ar putea să mă predea, ar putea să-mi ceară să-i spun asta comandantului bazei lor Ar putea să mă amenințe din nou cu arma Înghit în sec — Cineva a spart încuietoarea și a intrat acolo Toate armele, explozivii, muniția – toate au dispărut Încremenește; doar buzele i se întredeschid ușor, semn că o străbat aceiași fiori de teamă pe care i-am simțit și eu când am descoperit că ușa a fost spartă În doar câteva secunde Jubilee ajunge la aceeași concluzie ca mine — Mebride? Clatin din cap, încercând să nu privesc spre arma pe care încă o ține în mână — Cu siguranță — Câți susținători are? mă întreabă ea scurt, pe un ton ferm și rece — Cel puțin o treime dintre noi, răspund eu Faci ceea ce trebuie, repet în gând, deși îmi repugnă faptul că dau această informație — Acum, mai mulți După evadarea ta și incidentul cu băiatul din oraș — Am nevoie de nume, spune ea cu o voce grăbită și fermă — Fără nume, zic eu cu hotărâre — Dacă știm pe cine căutăm, am putea să punem mâna pe ei înainte să apuce să… — Fără nume, repet eu și mai hotărât Dacă îl găsiți pe Mebride, n-aveți decât să-l luați prizonier și aveți și binecuvântarea mea Încă nu sunt pregătit să-i denunț pe ceilalți Jubilee expiră încet — Dumnezeule, Cormac! Asta e… de ce îmi spui mie? Dacă noi îi așteptăm pregătiți, oamenii tăi oricum vor muri Mi se strânge stomacul, chinuit de sentimentul de vinovăție — Va ataca pe latura dinspre oraș a bazei, dar nu în seara asta Îi va lua ceva timp ca să se organizeze, ceea ce înseamnă că veți avea timp să întăriți paza în zonă, să trimiteți mai multe patrule, să aduceți mai mult armament la vedere Dacă vede că anticipați un atac, nu va risca Vrea să lupte, nu este un sinucigaș Jubilee nu răspunde imediat, privindu-mă îndelung și calm Apoi lasă bărbia în jos și închide ochii — Bună treabă, recunoaște ea frecându-se pe frunte cu cealaltă mână Știe cineva că ești aici? — Drace, nu! Încerc să adopt un ton lejer, dar în liniștea și întunericul din jur, nu reușesc decât să par josnic Adică exact așa cum pretinde Mebride că sunt — Nici eu nu sunt un sinucigaș Contrar așteptărilor, observ la Jubilee o ridicare abia perceptibilă a colțului gurii – începutul unui mic zâmbet Dar îi dispare imediat și ea oftează scurt — Am să vorbesc cu comandantul despre măsurile de securitate, iar tu ar trebui să te întorci la tine Ezit, cu inima grea — N-am venit doar ca să vă avertizez Jubilee — Lee, mă corectează ea pe un ton tăios — Doar atunci când ești soldat, murmur eu Sper că astăzi vei fi altceva Când mă uit la ea, văd că mă privește încruntată Dar n-am încotro și continui — Ascultă-mă, încep eu rostind rar, trebuie să vorbești cu oamenii tăi Gândește-te la un lucru cât de mic pe care ni-l poți da Ceva de care să mă agăț și să spun: „Vedeți, sunt dispuși să stea de vorbă cu noi” Altfel numărul susținătorilor lui Mebride va continua să crească — Cormac, începe ea exasperată, chiar dacă aș avea puterea să fac ceva pentru voi, n-aș face-o, nu acum Există motive pentru tot ceea ce facem Încercăm să evităm riscuri concrete, reale, la adresa securității Regulamentele există ca să vă protejeze pe voi la fel ca și pe noi — Închizând școlile? Restricționând accesul la serviciile medicale? Închizând transmisiunile HV? — Nu noi am făcut asta, răspunde repede Jubilee Atmosfera Avonului perturbă semnalele — Dar voi ați schimbat toate codurile de acces la sateliții de retransmitere ai companiei Terradyn Acum nu mai putem să transmitem sau să mai primim niciun semnal – suntem complet izolați Măcar asta dacă ne-ați da – nu neapărat buletine de știri Ci filme, documentare, orice fereastră deschisă dincolo de această viață, ca să le arătăm copiilor noștri Ea strânge în mână mânerul armei — Cormac, știi cum se organizau pe Verona în urmă cu zece ani? Printr-o metodă ingenioasă Se foloseau de emisiunile HV pentru copii ca să transmită mesaje în galaxie Prin mesaje codificate ieșite din gura unor creaturi mitologice animate — Eu nici măcar nu știu unde este Verona, răspund eu Și pentru asta plătim noi aici, după zece ani, la distanță de ani-lumină Noi nu avem nici soare, nici stele, nici hrană sau medicamente, nici energie electrică sau divertisment și nimeni nu ne spune dacă situația se va îmbunătăți vreodată Ei au tras cu tunul într-un țânțar — Țânțar? întreabă ea cu vehemență, încordată până la ultima fibră și abia stăpânindu-se să nu izbucnească Așa numești tu cea mai mare rebeliune din ultimul secol? Au ales cartierele sărăcăcioase de pe Verona, cu populația cea mai densă Unde puteau să producă pagube maxime Au făcut trafic de arme, de bombe murdare și mai știu eu ce Când a izbucnit revolta, orașe întregi, începând cu Noiembrie și terminând cu Sierra, au fost incendiate înainte ca să știe cineva ce s-a întâmplat Cei care n-au fost omorâți de rebeli au fost omorâți de tâlhari și jefuitori Mii Zeci de mii de oameni nu mai pot să cânte sau să spună povești Simt o apăsare în piept, care mă împiedică să respir cum trebuie Nu-mi pot imagina un singur oraș de mărimea asta, darămite șase astfel de orașe incendiate Ea așteaptă să răspund și, când vede că n-o fac, scutură din cap cu hotărâre — Există niște motive în spatele fiecărei reguli, indiferent dacă le pricepi tu sau nu Poate că unele dintre ele sunt prea dure – asta nu depinde de mine Dar dacă ai putea să cruți un copil de la moartea părinților săi făcând un jurământ, apărând legea cu orice preț… Înghite în sec — N-ai face-o? Când aud un trodaire vorbind despre dreptate, despre protejarea oamenilor – mă ia durerea de cap Mebride ar zice că minte Sean ar zice că e oarbă Însă eu, uitându-mă la ea în lumina slabă ce pătrunde prin fereastră, nu știu ce să zic, atâta doar că în spusele ei se simte o suferință la fel de profundă ca a noastră Ea tace și, în timp ce o privesc, chipul ei își recapătă expresia pe care toți ceilalți sunt obișnuiți s-o vadă Dar în gândurile mele începe să prindă contur o îngrozitoare certitudine — De unde ești, Jubilee? De pe ce planetă? Ea nu răspunde imediat, iar când o face, are un ton ciudat de detașat — Sunt de pe Verona Am crescut într-un oraș care se chema Noiembrie Câtva timp se aud doar zgomotele de fond din bază: navete decolând și aterizând în depărtare, oameni trecând încoace și-ncolo, acorduri de muzică venind dinspre una dintre barăci Încep s-o înțeleg pe această femeie-soldat, încrâncenarea ei, mânia ei care mocnește sub această aparență de piatră Sora mea ar fi iubit-o De fapt, nu, mă corectez eu Orla ar fi spânzurat-o ca să fie un exemplu pentru ceilalți trodairi Dar dacă Jubilee ar fi fost una de-a noastră, Orla ar fi fost prietena ei cea mai bună Mă mai uit o dată la fotografia de pe noptieră Eu nici măcar n-am o poză cu sora mea – am doar amintirea vagă a râsului ei și a părului ei negru ce-i cădea pe umeri A unor lucruri mărunte, cum ar fi imaginea ei când își lega șireturile bocancilor; și lucruri importante, oribile, cum ar fi privirea ei când mi-a spus adio în ziua dinaintea execuției Nu-i de-ajuns Niciodată nu va fi de-ajuns Jubilee mă privește în timp ce tăcerea se așterne între noi, până într-un târziu când se hotărăște să vorbească — Nu le-am spus nimic despre tine O spune pe jumătate scârbită, iritată și confuză, dar o cred Încerc să mă agăț de furia și disperarea care m-au adus aici, dar îmi vine din ce în ce mai greu să cred că Jubilee este dușmanul, chiar dacă unul constrâns de un armistițiu acceptat în silă — De ce nu le-ai spus? Îmi aruncă o privire în care licărește scurt lumina lampadarului de-afară, apoi se uită repede în altă parte — Nu știu Răsucește cu degetele un colț de cearșaf, trădând frământarea interioară ce se ascunde dincolo de vocea ei calmă — Pentru că, dacă oamenii tăi te-ar asculta, poate că n-ar mai fi niște insurgenți care pun bombe-capcană pe traseul patrulelor noastre Pentru că, dacă tu ai fi arestat, poate că și mai mulți dintre ei ar începe să facă asta Aș vrea să-mi pun mâna peste mâna ei încleștată în pumn și s-o liniștesc Nu găsesc să spun ceva potrivit; nu există cuvinte pentru această situație extrem de neobișnuită: stau pe patul unei femei-soldat la miezul nopții și îmi doresc să o ating Așa că mă uit doar la mâna ei, neavând curajul s-o privesc în față În mod ciudat, când vorbesc din nou, vocea nu-mi tremură — Asta mă sperie când mă gândesc că voi muri Că știu ce se va întâmpla aici după aceea Mâna ei se crispează, iar eu oftez Cuvintele îmi vin dintr-un loc ascuns adânc în sufletul meu – nici măcar Sean nu le-a mai auzit până acum — Și cred că voi muri, mai curând decât aș vrea Ea tace îndelung, încât încep să cred că nu m-a auzit Într-un sfârșit răspunde în șoaptă: — Și eu la fel Când ridic privirea, văd că ochii ei căprui sunt ațintiți asupra mea Ar trebui să mi se pară ciudată empatia din privirea ei, dat fiind că vine de la dușmanul meu; însă singurul lucru ciudat este faptul că nu mi se pare așa — De ce pe tine nu te atinge această Furie? mă pomenesc întrebând Unde sunt visele tale? Ea lasă privirea în jos, iar umerii îi devin din nou tensionați Un mușchi începe să-i zvâcnească în maxilar înainte să vorbească — Eu nu visez — Dar ziceai că oricine poate avea visele Furiei mai devreme sau mai târziu — Eu nu visez, Cormac Deloc N-am visat nici măcar o dată de când… de când părinții mei au fost uciși pe Verona Doctorii din baza de antrenament m-au supus la tot felul de teste, convinși că nu-mi amintesc visele, dar aparatele lor au arătat că pur și simplu nu visez — Oricine visează, Jubilee Ai înnebuni dacă n-ai visa — Unii soldați au o teorie Vorbește pe un ton lejer, iar zâmbetul care îi apare pe buze nu i se reflectă și în priviri — Ei cred că nu visez din același motiv pentru care Furia mă ocolește Ei o spun în glumă, dar teoria este valabilă Ei spun că nu am suflet Că locul ăsta nu mă înfrânge, pentru că nu am o inimă care să fie frântă În lumina felinarului de-afară care pătrunde prin fereastra spartă, îi disting trăsăturile feței, pomeții înalți și gura cu buzele strânse ferm, semn că se străduiește să-și păstreze calmul — Lasă, murmur eu Tu știi că nu-i adevărat Și eu știu că nu-i adevărat Ea nu răspunde imediat și își coboară privirea spre mâinile noastre așezate pe pătură, la mică distanță una de alta În liniștea din cameră, aud deasupra noastră, pe acoperiș, ploaia care începe să se oprească — Tu n-ai de unde să știi dacă este adevărat, șoptește ea, refuzând să mă privească Ce știi tu despre suflete și inimi și cum se distrug ele aici? Tu nu mă cunoști deloc — Oh, Jubilee! Hotărârea mea interioară se topește și întind mâna spre mâna ei Ea nu și-o retrage, dar nici nu-și ridică ochii spre mine, ci se uită cum degetele mele se împletesc cu ale ei — Inimi și suflete și cum se distrug ele? Asta e tot ce te învață Avonul Dar cuvintele nu sunt de ajuns Este o greșeală, o prostie și un milion de alte lucruri care îmi vin în minte Cu toate astea, întind mâna și-o trag mai aproape ca să-i mângâi tâmpla și obrazul cu vârful degetelor Greutatea pe care o port mereu în adâncul inimii dispare atunci când simt sub degete moliciunea pielii ei îmbujorate de căldura somnului; este un adevăr pe care n-aș îndrăzni să-l recunosc nici față de mine însumi, nici când am văzut-o pentru prima oară la Molly, nici când i-am tratat rănile, nici când am stat de vorbă în liniștea din peșterile Fiannei Dar dacă oricum se va termina totul – dacă ziua de mâine va aduce război, moarte și haos – atunci acest adevăr, de-aici, este tot ce am Tot ce are fiecare dintre noi doi Ea nu se clintește până când degetele mele ajung pe linia maxilarului ei; brusc, mă apucă de încheietura mâinii ca și când ar vrea să mi-o îndepărteze Dar n-o face Atingerea ei este atât de caldă, inima ei bate atât de repede încât îi simt pulsul în apăsarea degetului ei mare pe pielea mea Rămâne așa, privindu-mă cu ochii aceia În ciuda luminii slabe, îmi dau seama că în interiorul ei se dă o luptă; o simt de parcă ar fi lupta mea Pentru că este a mea Trodaire Fianna Luptători, amândoi – obosiți de atâta luptă — Ba te cunosc, șoptesc eu și o aud respirând în întuneric Mă aplec și-mi apropii fața de a ei, atras de căldura pe care o degajă Se apropie și ea, ridicând bărbia – mișcări ușoare, ca niște mici invitații și întrebări, amândoi ezitând Dar pe urmă buzele mele le ating pe ale ei și o clipă totul se pierde în sunetul ploii și în tăcere Apoi ea mă strânge de încheietura mâinii și mă îndepărtează — Ieși afară, șoptește ea și deodată privirea din ochii ei se schimbă Rămâne doar ardoarea care se transformă în mânie, îndepărtându-se de… îndepărtându-se de mine — Cum? Mă opun o secundă, încercând să-mi adun gândurile răvășite — Cormac, pleacă Acum! — Jubilee… Ea ridică cealaltă mână în care văd că ține arma și mă împunge cu țeava pistolului în piept, retezându-mi vorba Are părul ciufulit și, în tricoul cu care este îmbrăcată, nu seamănă deloc cu Chase-față-de-piatră, dar mâna în care ține Gleidelul nu ezită — Am spus să ieși afară! Mă îndepărtez încet, cu mâinile la vedere, și mă ridic în picioare — Te rog, Jubilee! Trebuie să stabilim ce facem, pentru armistițiu, pentru Avon Știu ce ar mai trebui să spun: Îmi pare rău Dar n-o fac Sunt tulburat ca naiba, dar nu-i pot cere scuze; ăsta este primul lucru de care sunt sigur după luni de zile — Noi? întreabă ea ținând arma ridicată ca o barieră între noi Noi amândoi nu facem nimic Tu te duci acasă, Cormac, și stai acolo Aici nu mai ai ce să cauți Du-te și lasă-mă să-mi fac treaba Vocea ei sună extrem de rece, aproape nu-mi vine să cred că a existat o scânteie de afecțiune în reacția ei la atingerea mea Mă dau înapoi, făcând un pas spre fereastră — Nu face asta Am nevoie de ajutorul tău Împreună avem o șansă să oprim războiul Ea și-a recăpătat deja controlul, redevenind un soldat din cap până în picioare — Dacă voiai un colaborator, trebuia să răpești pe altcineva Eu nu colaborez cu rebelii Și-acum pleacă, Cormac Te rog, adaugă ea înghițind în sec Ultimul cuvânt este o rugăminte, nu un ordin, și cu asta mă dă gata — Cer senin, șoptesc eu E refuzul de a renunța la speranță E o dorință imposibilă Sub privirile ei mă întorc să plec și, când mă uit în urma mea, înainte de a ieși pe fereastră, văd că stă în continuare hotărâtă, cu arma în mână Fata visează cum a fost când a zburat pentru prima oară Sunt zeci de orfani de război în navetă cu ea, dar majoritatea sunt de pe Oscar și Sierra, iar ea nu-i cunoaște Unii plâng de frică, alții vorbesc ca să o combată și câțiva râd În momentul lansării, aproape toți copiii amuțesc în timp ce motoarele navetei se aud uruind Abia când trec de atmosfera planetei Verona și zgomotul motoarelor mai scade puțin, fata îi aude din nou pe ceilalți copii care, prinși în hamuri pe locurile lor, se minunează și se amuză de cum le plutesc brațele și picioarele Fata se uită pe geam și vede că cerul albastru, blând și familiar se estompează, transformându-se în întuneric Răsar stelele, una câte una la început, apoi mai multe deodată, strălucitoare ca niște diamante, fiecare dintre ele fiind o lume nouă ce așteaptă să fie descoperită Dar oricât de mult s-ar uita, fata nu simte nimic Nedumerită, ea o caută pe fata care voia să fie explorator, fata care voia să învețe să facă scufundări la mare adâncime și alpinism, fata care voia să călătorească prin stele Dar n-o găsește Fata aceea a murit odată cu părinții ei, într-o mică prăvălie din mahalaua orășelului Noiembrie Iar acum ea nu mai are suflet, nu are ce s-o doară Fata trage oblonul peste hublou 11 Jubilee Țin Gleidelul îndreptat spre fereastră încă un minut după ce-a plecat el Nu știu de ce – n-am de gând să-l împușc, și știm amândoi lucrul ăsta Poate că e doar un gest care să-mi aducă aminte ce sunt eu și ce este el Ce relație ar trebui să existe între noi Noi n-ar trebui să ne vedem decât cu arma în mână Inima îmi bate atât de tare de-ai zice că sunt în timpul unui antrenament de luptă, zvâcnind puternic și dureros în pieptul meu Cum îndrăznește – cum poate fi atât de prost încât să se întoarcă, și încă atât de curând după incidentul din oraș? Chiar dacă eu nu i-am dat comandantului descrierea lui, există mari șanse ca soldații care au fost în bar în seara aceea să-l recunoască dacă l-ar vedea din nou Îmi forțez brațul să se relaxeze, lăsând arma să cadă pe pătură și flexându-mi degetele încordate Am strâns prea tare arma în mână O reacție emoțională Cu o grimasă, mă ridic în picioare și iau gamela atârnată de speteaza scaunului de la birou Nu-mi permit luxul să mă ocup de hormonii lui – nici de ai mei, de altfel Ce, credea că o să mă topesc în brațele lui? Să începem o dramatică poveste de dragoste a unor nefericiți îndrăgostiți aflați pe o planetă măcinată de războaie? Ar fi trebuit să-i spun de cipul de identitate pe care l-am găsit Dovada că nu este nebun, că a fost ceva acolo, în zona-tampon Că, deși n-o fi vorba despre o adevărată conspirație cum pretinde el, nu se înșală cu totul Dar în momentul în care i-aș spune că are dreptate, am deveni și mai legați unul de altul decât suntem acum Ar avea motiv să continue să ne pună pe amândoi în pericol cu ideea ridicolă că suntem de aceeași parte a baricadei, că am putea deveni aliați Iau o înghițitură zdravănă din gamelă Dar brusc nu mi se pare de-ajuns Așa că îmi torn puțină apă pe față, frecându-mă cu mâinile pe obraji, peste ochi și gură Încerc să scap de mirosul apropierii lui, de atingerea degetelor lui pe obrazul meu, de adierea respirației lui Dar oricât mă frec, tot nu scap de acea dorință obosită din glasul lui, de amintirea felului cum mă privea Arunc gamela pe pat și mă duc la fereastră Nu văd nimic, doar întuneric Nici stele, nici lună – pe Avon nu se văd niciodată Doar o beznă deasă care domnește în toată baza și dincolo de ea, peste mlaștini Cu ochii minții revăd bioluminiscența emisă de mușchii și lichenii din peșteră, strălucind în noapte și înșelându-mi privirea Nu-i de mirare că oamenii cred în focuri rătăcitoare Și chiar atunci, pe neașteptate, apare o lumină Caldă, portocalie, explodând într-un loc unde nu pot ajunge cu privirea, dar reflectându-se în clădirile din apropiere și luminând ploaia astfel încât, pentru o clipă, văd stropii cum cad de sus Apoi clădirea este zguduită de o bubuitură asurzitoare, iar eu sunt izbită de cadrul ferestrei atât de tare încât simt în coaste o mulțime de junghiuri dureroase Cu urechile țiuind, mă ridic în picioare bâjbâind pe întuneric E o explozie Primul meu gând în timp ce încerc să mă pun pe picioare: Flynn Mai departe nu pot să gândesc, refuzând să-mi imaginez că a fost surprins de explozie Mă pun în mișcare înainte să am timp de altceva, îmbrăcând costumul de luptă peste hainele de pe mine Îmi iau arma și bocancii, apoi pornesc împleticindu-mă spre ușă Abia când alerg spre flăcările ce se înalță în cealaltă parte a bazei îmi vine în minte un gând Poate Cormac nu-i cunoaște pe oamenii lui atât de bine pe cât credea Poate că ăsta este începutul războiului Găsesc un adevărat haos când ajung la locul exploziei E una dintre barăci, dar nu pot să stau să mă gândesc ce înseamnă explozia unei bombe într-o clădire plină cu soldați care dorm Ochii mei sunt obișnuiți cu haosul și-mi fac loc să mă apropii, dându-l la o parte pe un civil care plânge O jumătate din clădire nu mai este, s-a prăbușit în ruine, iar cealaltă jumătate este cuprinsă de un incendiu puternic Mirosul greu de plasten ars și de lemn compozit îmi usucă nările și abia mai pot să respir Îmi desfac fermoarul costumului de luptă și rup o fâșie lată de-o palmă din tricoul pe care îl port pe dedesubt, apoi îmi acopăr cu ea nasul și gura Sunt câteva cadavre în afara clădirii, oameni care s-au aflat în apropierea barăcilor în momentul exploziei Simt un gol dureros în stomac, dar n-am timp să văd cine sunt În lumina prea puternică a flăcărilor este imposibil să văd ceva ca să-mi dau seama dacă Flynn este printre cei morți Mulți dintre ceilalți încă n-au ajuns aici Eu am făcut parte dintr-o echipă de intervenție și știu ce am de făcut, dar nu toți aleargă în direcția de unde se aude o explozie Nu văd alți ofițeri în afară de un locotenent care stă la câțiva pași mai încolo, cu o privire rătăcită și o mânecă plină de sânge N-am timp de el în clipa asta Bărbații și femeile din barăcile învecinate încep să iasă nedumeriți, neștiind ce se întâmplă Dezorientați și haotici Fir-ar să fie Răcanii ăștia Au impresia că ne trimit luptători antrenați, dar câteva luni de exerciții și curse cu obstacole nu sunt de ajuns ca să fii pregătit pentru viața de pe Avon — Aici, soldați! strig eu la ei sperând să mă fac auzită peste zgomotul flăcărilor și țiuitul din urechile lor Doar câțiva mă aud și alerg spre ei ca să îi atenționez și pe ceilalți — Șase grupe, zic eu făcându-mi loc prin mulțimea consternată și împărțind soldații Tu și tu – da, tu, poți să-ți pui pantalonii mai târziu Aduceți canistrele cu igni- fugant V-ați antrenat pentru asta Ascultați-mă, uitați-vă la mine Dați fuga înapoi în baracă, luați canistrele și vă întoarceți aici Acum! În starea lor de șoc, novicii se tem mai mult de mine decât de ceea ce se întâmplă în spatele meu Aleargă înapoi în dormitoare de-ai zice că-i fugărește o haită de câini sălbatici Mă ocup să-i împart pe ceilalți supraviețuitori în echipe de salvare, iar când ploaia și extinctoarele încep să ne deschidă o cale de acces, intrăm în clădire, în zonele cele mai îndepărtate de locul exploziei și unde incendiul nu este atât de puternic Momentele care urmează se pierd într-o mare de fum și foc Scoteam oamenii din clădire, unii agitați și tușind, alții tăcuți și acoperiți cu arsuri sângerânde La fiecare zece minute, unii dintre noi ies să mai ia o gură de aer mai puțin contaminat, dar de fiecare dată ne este tot mai greu să ne revenim Au venit și echipele de pompieri care lucrează cu furtunuri de apă sub presiune și substanțe chimice care fac să ne usture ochii aproape la fel de mult ca fumul După ce ies din clădire a patra sau a cincea oară, o mână mă apucă de braț și mă trage înapoi chiar când mă întorc să intru iar — Ajunge, căpitane! Este maiorul Jameson care strigă în urechea mea — Ești obosită Clatin din cap, dar nu pot să vorbesc, fiindcă am plămânii plini de fum Mă simt ușurată că este aici un ofițer de rang superior, un lider adevărat care să preia comanda Să-mi dea un răgaz de câteva minute ca să-mi revin și să mă alătur apoi celorlalți ca simplu membru al echipei de salvare Dar când mă ridic în picioare, Jameson mă trage înapoi prin noroiul frământat de-afară și mă împinge în mâinile unui infirmier, apoi dispare după perdeaua de fum — Ești înlocuită! strigă infirmierul la mine Aud cuvintele, dar mintea mea nu le procesează Infirmierul se încruntă și îmi pune o mască de oxigen în mână, apoi dispare să îngrijească pacienți aflați în stare mai gravă Abia atunci îmi dau seama că soldații din barăcile învecinate, echipele organizate de mine, au fost toți înlocuiți de alții mai odihniți Observ câțiva dintre primii salvatori stând pe margine, cu măști de oxigen pe față și pături în spinare Îmi scot fâșia murdară de tricou cu care mi-am acoperit nasul și gura și inspir adânc aerul curat din mască Durează până reușesc să mă ridic în picioare, amețită de fluxul de oxigen și de oprirea bruscă Dar mă forțez să mă ridic și, respirând încă o dată în mască, ies din zona de îngrijiri medicale Peste tot sunt numai tărgi Unele cu supraviețuitori care sunt mutați în spital, la terapie intensivă, altele cu morți care sunt transferați la o morgă provizorie, un loc unde cadavrele sunt pur simplu așezate unele lângă altele în noroi, acoperite cu cearșafuri Mă dau la o parte ca să las să treacă o echipă care transportă un bărbat grav rănit Este atât de ars încât e imposibil să-i deosebești hainele de arsurile de pe corp Și totuși nu zice nimic, deși m-aș fi așteptat să țipe de durere Are ochii deschiși, ațintiți spre cerul gol al nopții Când trece pe lângă mine, privirile ni se întâlnesc o clipă Nu-l cunosc Simt bursc un sentiment de ușurare care îmi provoacă greață Cineva, undeva, îl cunoaște N-ar trebui să conteze că nu e unul dintre oamenii mei Îmi fac drum prin mulțimea de răniți, uitându-mă la fețele lor Câțiva sunt oameni de-ai mei Până acum niciunul nu este rănit atât de grav încât să fie declarat în stare critică Transpirația îmi curge șiroaie pe tâmple și pe spinare, iar cenușa din aer mi se lipește pe față Flăcările încep să se stingă, dar cineva a adus niște reflectoare mari la fața locului, așa încât chiar dacă flăcările se domolesc, întunericul nopții este ținut la distanță Mă tentează să mă întorc în clădirea care începe să trosnească sub greutatea apei și a substanțelor chimice pentru stingerea incendiilor Nu va mai rezista mult timp și este nevoie de câți mai mulți oameni pentru a-i putea evacua pe răniți înainte să se prăbușească Infirmierul care nu m-a lăsat să-mi fac datoria nu se vede pe niciunde Dar chiar când să mă întorc în clădirea incendiată, sunt obligată să mă dau la o parte ca să las să treacă o altă targă cu un rănit Mă uit la el și parcă lumea s-a oprit în loc — Căpitane, trebuie să ajungem… — Unde l-ați găsit? mă răstesc eu uitându-mă la fața lui Cormac care abia se mai vede de după masca de oxigen — Dincolo de locul deflagrației — Ce crezi că are? — Șoc, inhalație minoră de fum Va supraviețui Apoi pleacă, îndreptându-se cu Cormac spre spital A fost aici A fost la locul exploziei Oare să fi știut ce urma să se întâmple? Dar n-am timp să-mi continui șirul gândurilor, fiindcă altceva îmi atrage atenția Reflectoarele puternice șterg imaginea monocromatică în care văpaia portocalie transformă totul în roșu incandescent Acum pot să disting culori Și la marginea zonei cu trupuri neînsuflețite acoperite cu cearșafuri, zăresc ceva roz-neon Pornesc într-acolo instinctiv, înainte să-mi dicteze asta un gând conștient Nu-mi pasă că îmi ard plămânii intoxicați de fum și că îmi tremură picioarele Încep să alerg, iar lumea din jur se reduce la pata aceea de culoare E o greșeală Trăiește În nebunia asta au greșit și l-au așezat printre cadavre Se întâmplă mereu când se duc să identifice morții ca unii să se ridice de-acolo și să plece Trebuie să ajung la el ca să-l duc să fie îngrijit Mă arunc la pământ, alunecând prin noroi, și dau cearșaful la o parte Ochii lui Alexi sunt ațintiți spre cer, unul încețoșat și palid privind dintr-o porțiune de față distrusă de arsură Cealaltă jumătate de față este neatinsă, aproape senină și la fel de frumoasă ca atunci când ne-am întâlnit prima oară la antrenamente Aș vrea să-l ating cu mâinile, să fac ceva să îndepărtez arsura care i se întinde pe față, pe gât și pe umăr Părul lui roz-aprins este murdar de noroi și de cenușă, iar eu îmi trec degetele prin el, încercând să-l curăț În minte îmi răsună sec și dureros vocea lui N-aș vrea să arăt așa când mor Tot încerc să-l curăț când cineva mă cuprinde cu mâinile de după umeri și încearcă să mă tragă de-acolo Nu știu cine este, dar protestez țipând și luptându-mă să mă eliberez Aud voci strigând în urechea mea, dar nu înțeleg ce spun Apoi primesc un pumn în maxilar și aterizez amețită în noroi Mă chinui să respir, scuipând salivă amestecată cu sânge, apoi mă cuprinde un acces de tuse, semn că plămânii mei nu mai fac față De data asta mâinile care mă cuprind sunt mai blânde Ridic capul E comandantul Towers, cu părul ei blond ciufulit și legat neglijent la ceafă, cu uniforma mototolită și pătată de transpirație Mâna cu care m-a lovit este zdrelită și însângerată — Revino-ți, Chase! strigă ea apucându-mă de umeri și apropiindu-se mult cu fața de mine Pleacă de-aici! — Dar trebuie să… — Îți ordon! Vocea ei este aproape la fel de răgușită și aspră ca a mea — Dacă nu pleci acum, te trimit în fața curții marțiale, auzi ce spun? Ți-ai făcut treaba și probabil că o să mai primești un rând de medalii pentru toate faptele bune pe care le face fiecare, dar în clipa asta trebuie să pleci Gata! Mă uit la ea amețită, cu gura căscată Clatin din cap și ne ridicăm amândouă în picioare, patinând prin noroiul de pe jos Mă îndepărtez cu pași împleticiți și o las să-și vadă de treburile de care se ocupa până să i se spună că eu, căpitanul Chase, mi-am pierdut mințile Imaginea cu chipul desfigurat al lui Alexi îmi revine în fața ochilor, dar o alung imediat Fiindcă știu încotro mă îndrept acum Șoc, ușoară intoxicație cu fum Va supraviețui Probabil că este la infirmeria provizorie, nu la spital, cu astfel de afecțiuni minore Scuip iar salivă amestecată cu sânge, noroi și fiere, apoi mă șterg pe față cu mâneca hainei Miros a transpirație, a fum și a moarte, dar nu contează Dacă Cormac știa de treaba asta, dar a stat să-mi zâmbească și să mă mângâie pe obraz ca să nu observ că rebelii se infiltrează în baza noastră, atunci am să-l omor cu mâna mea Visul acesta este despre fantomele de pe Verona Fata își amintește de ele, dar numai atunci când doarme, pentru că nu mai există fantome când crești mare Este la școală Profesoara, o femeie înaltă, suplă, cu părul blond strâns în coc, încearcă să rețină atenția elevilor în ciuda zgomotului făcut de sirene, motoare de drone și, la un moment dat, de bubuitura unei explozii ce răsună în depărtare În cele din urmă, profesoara renunță, pune cartea jos și închide ecranul de pe peretele din față — Cred că e de-ajuns pentru azi, spune ea și strânge din buze, aruncând o privire spre ceasul din spate N-ați vrea mai bine să vorbim despre ce se întâmplă? Fata se uită pe fereastră O clipă are impresia că vede în geam propria ei reflexie, dar apoi aceasta se mișcă, devenind un mic glob de lumină, vizibil doar pentru că fereastra se află în umbră Globul se îndepărtează, apoi revine, apoi iar se îndepărtează, așteptând-o pe fată Băiatul cu ochi verzi care stă în banca din spate se apleacă spre ea — Să nu te iei după el, șoptește băiatul O să te atragă în mlaștină Fantoma tremură, apoi o zbughește de-acolo Câteva minute mai târziu, în blocul alăturat izbucnește un incendiu, iar fata este dusă împreună cu ceilalți copii la un adăpost 12 Flynn Îmi simt pleoapele de parcă mi le-ar fi lipit cineva și mă dor cumplit când încerc să le deschid Lumina îmi străpunge ochii ca un cuțit și îi închid din nou, așteptând până când durerea pulsatilă mai scade puțin Când încerc să-i deschid iar, parcă e ceva mai bine Deasupra văd un tavan gri murdar și imediat îmi dau seama că nu sunt acasă, unde toate tavanele sunt dăltuite în stâncă Auzul meu înregistrează un sunet ascuțit, mecanic, și abia după câteva momente reușesc să înțeleg de la ce vine De la un monitor medical Întorc puțin capul, dar pâcla luminoasă începe să se estompeze și să scânteieze și sunt nevoit să închid ochii Ceva îmi acoperă nasul și gura, îngreunându-mi respirația Duc mâna la gură, pipăind cu vârful degetelor, și dau de un plastic moale de care încep să trag ca să-l dau la o parte Am o durere ascuțită în gât, dar înainte să încep să tușesc, simt o mână peste mâna mea și cineva îmi pune masca la loc Când încerc să deschid din nou ochii, o văd pe Jubilee aplecată asupra mea, ținându-mi masca peste gură Murdară, cu părul năclăit, cu fața înnegrită de funingine, mă privește furioasă Este echipată de luptă, iar costumul antiglonț cu strălucire semimetalică este murdar de funingine — Ai știut? șoptește ea furioasă Jur pe Dumnezeu că te omor chiar aici! Mă uit la ea, încercând disperat să înțeleg despre ce vorbește, dar gândurile mi se împotmolesc — Ce s-a întâmplat? întreb eu, și ea îmi dă masca la o parte ca să pot vorbi Am vocea gâjâită, gâtul iritat și aproape că mă sufoc când mă cuprinde un acces de tuse care mă scutură din tot corpul Vederea începe să mi se întunece în timp ce mă lupt să trag aer în piept și pulsul mi-l simt bubuind în tâmple Ea îmi pune masca la loc, ținând-o așa până când încep să mă liniștesc Clipesc fiindcă mi-au dat lacrimile și aștept răspunsul ei Are o voce egală, furioasă — Un rebel a reușit să se strecoare în baza noastră A detonat o bombă la barăcile Bravo și a omorât treizeci de soldați care dormeau Se apleacă și mă privește fix în ochi — În timp ce eu stăteam de vorbă cu tine Șocul pe care îl simt este aproape palpabil și un val de adrenalină îmi inundă brațele, provocându-mi furnicături în mâini — Nu se poate Plasticul măștii de oxigen îmi înăbușă glasul — Dumnezeule, nu! N-am știut Știi bine că n-aș… Chase-față-de-piatră mă privește neiertătoare, cu fața mânjită de funingine și cenușă, de parcă ar fi pictată cu vopsea de camuflaj O clipă mă aștept s-o văd că scoate arma și mă împușcă pe loc, atât de vizibilă este durerea de pe chipul ei Apoi răsuflă încet, lăsând capul în jos, și îmi dau seama că știe — Te-ai intoxicat cu fum și ai suferit un șoc, dar n-au avut timp să facă și alte verificări, spune ea pe un ton mai blând și mai potolit Te mai doare ceva? Mă pipăie de-a lungul brațelor, uitându-se la mine să vadă dacă tresar de durere — Nu cred Mă doare peste tot și nu-mi doresc decât să închid ochii și să mă las pradă durerii Precis a fost Mebride sau unul dintre lacheii lui Simt că lucrurile scapă de sub control și eu nu știu cum să mă mișc, cu atât mai puțin cum să stabilizez situația de pe Avon Reușesc să întorc capul și să mă uit în jur — Nu cred că ar fi bine să fiu într-o cameră plină cu soldați când aceștia se vor trezi, zic eu cu vocea răgușită Am cămașa tăiată și electrozi lipiți pe piept Îmi aud bătăile inimii pe monitorul de lângă pat Ea scutură scurt din cap, trecându-și mâna de-a lungul piciorului meu, apoi palpându-mi coastele să vadă dacă sunt rupte Cu numai câteva zile în urmă asta făceam eu pentru ea Nu știu dacă ne vom întâlni vreodată fără ca unul dintre noi să ajungă la spital — Nimeni de-aici nu știe cine ești, răspunde ea Ești încă îmbrăcat în uniformă Maxilarul i se încleștează, iar eu știu că lucrul ăsta este încă o ofensă pentru ea, o nouă trădare care o macină — Trebuie să ies de-aici Îmi trag masca de pe față pentru ca ea să mă audă mai bine — Trebuie să intervin înainte ca lucrurile să se înrăutățească Jubilee ia o sticlă de lângă pat și înclină paiul din ea astfel încât să pot să iau o înghițitură Mă ustură gâtul când înghit — Continuă să bei din ea, îți face bine la gât Când ai să poți să te miști, am să te ajut să ieși de-aici și pe urmă vezi cum te descurci Ea pune sticla deoparte și ia un bandaj adeziv de pe o etajeră de deasupra capului meu Apoi văd că mi-l lipește pe antebraț ca să-mi acopere tatuajul codului genetic Îmi stă inima în loc Ce-aș fi zis dacă cineva ar fi vrut să mi-l scaneze? Termină să-mi pună bandajul cu o figură sobră, închisă în ea, apoi ridică privirea spre mine — Trebuie să plec Dacă se trezește careva, spui că ești de pe Patron Ieri a sosit un nou transport de trupe, deocamdată nimeni nu-i cunoaște Se întoarce să plece, însă mersul ei hotărât de altădată s-a transformat într-un târșâit obosit de picioare Chiar și atunci când era închisă în celulă, bătută și plină de sânge, legată de stâlpul înfipt în pământ, n-a renunțat nicio clipă la atitudinea ei demnă; acum stă cu umerii căzuți și își ascunde mâinile în buzunare ca să nu se vadă că-i tremură Știu ce este în sufletul ei și îi secătuiește forțele, fiindcă la fel este și în sufletul meu Suntem pierduți Acordul de încetare a focului nu mai există Ea este tot acolo când mă trezesc, după o noapte întreagă în care n-am făcut decât să beau din siropul dulce care începe să-mi vindece gâtlejul iritat și să mă prefac că dorm ca să evit întrebări la care nu știu ce să răspund În care am încercat să nu mă gândesc la Sean care a rămas acasă, nevoit să inventeze un motiv pentru absența mea, să mă acopere, să-și facă griji pentru mine și să se întrebe pe unde sunt Sper ca asta să fie partea cea mai rea din tot ce se întâmplă Dacă atentatul cu bombă a fost lovitura de început a lui Mebride, înseamnă că în mlaștini ar putea izbucni războiul total Când o văd îmbrăcată în costumul de luptă, mi-e imposibil să mă gândesc la ea altfel decât ca la un soldat, mai ales când mă uit la arma pe care o are la șold Dar acum și-a tras un scaun de plastic lângă mine și stă cu capul culcat pe brațele încrucișate, sprijinite de marginea patului Ochii nu mă mai înțeapă, iar medicamentele pe care mi le-au dat mi-au atenuat durerea cumplită de cap destul cât să o văd înconjurată doar de o aură palidă de lumină Din cât pot să văd, s-a spălat pe față, dar tot i-au mai rămas urme de negreală pe lângă păr și încă nu și-a scos costumul de luptă murdar Asta înseamnă că oamenii din bază sunt încă îngrijorați că atentatul cu bombă a fost prima fază a unui atac Îmi dau la o parte masca de oxigen ca să văd dacă pot să respir singur Pot, dacă nu inspir prea adânc Stând atât de aproape de mine, îi simt mirosul de transpirație, de cenușă și de amărăciune și-aș vrea să ridic mâna, s-o întind spre ea, deși mă doare brațul N-o fac și, după câteva clipe, ea simte că m-am trezit și înalță capul spre mine Clipește o dată, apoi se trezește de-a binelea mai repede decât aș fi crezut că este posibil Își drege vocea — A murit Cel care a plasat bomba A murit în explozie Mă forțez să respir încet În aer plutește un miros puternic de dezinfectant pe care îl simt înțepător pe limbă Mintea mea preia această informație, evitând să afle ceea ce nu vreau să știu Ar putea fi oricine din tabăra noastră Nu vreau să fie cineva cunoscut, nici măcar cel mai rău dintre ei — Era… Vocea îmi este încă o șoaptă răgușită — Mebride? mă întrerupe Jubilee scutindu-mă să duc fraza până la capăt Nu N-au putut recupera amprentele, dar după fișa dentară l-au identificat ca fiind un bărbat pe nume Davin Quinn N-are cazier, nici măcar n-a primit o amendă Locuia în oraș Ea se oprește și mă lasă să asimilez informația Era din oraș Nu era un rebel, niciun soldat lovit de Furie Îl cunosc pe Davin Quinn, o cunosc pe fiica lui Nu e nici măcar un simpatizant de-al nostru N-are nicio legătură cu noi Ea continuă supărată și derutată: — Figura în sistem doar pentru că a venit să-și extragă un dinte acum câțiva ani Cum de-au reușit oamenii tăi să racoleze un om ca el? E o reacție ridicolă, dar îmi vine să râd fiindcă în ruptul capului nu-mi vine să cred — Nu l-am racolat Quinn era dispus să arunce locul ăsta în aer cum ai fi tu Probabil că avea alte treburi la voi în bază N-a fost el — Ba a fost Se dă mai aproape și continuă să vorbească pe un ton scăzut astfel încât să nu ne audă ceilalți din salon — Avea detonatorul asupra lui În înregistrarea de pe camera de supraveghere apare vorbind cu o fată ca și când nimic nu s-a întâmplat, apoi intrând în baracă cu un minut sau două înainte de explozie — Înseamnă că altcineva l-a obligat să facă asta, îi spun eu Are o fiică de vârsta mea Îmi răsare în minte chipul Sofiei Quinn așa cum era când eram copii, zâmbind în amintirea mea Mă întreb dacă ea era fata cu care stătea de vorbă în înregistrarea de pe camerele de supraveghere — Jubilee, nu i-ar face una ca asta N-avea niciun motiv — Nici Mori n-a avut niciun motiv să împuște un civil în oraș, spune ea calmă — Dar atunci s-a întâmplat din cauza Furiei, insist eu E cu totul altceva Soldatul tău venise de pe altă planetă; Davin s-a născut aici Nimeni dintre cei născuți aici n-a fost lovit de Furie Dar când mă gândesc la asta, simt că mă trece un fior de groază Întotdeauna am fost convins că Furia era o scuză inventată de trodain până când Jubilee mi-a jurat uitându-se în ochii mei că este ceva real Numai că Davin Quinn era un om pașnic, un om care n-avea motiv să lupte, ci avea o fiică pentru care să trăiască — Ai dreptate într-o singură privință N-a fost din cauza Furiei Când sunt loviți de Furie, oamenii noștri pun mâna pe cuțit și își înjunghie prietenii sau pe oricine se află în preajma lor, Cormac Nu stau să construiască bombe Vorbește pe un ton tăios și precipitat și abia după ce mă uit peste umărul ei la ceilalți colegi de salon care zac inconștienți, ea inspiră profund ca să se calmeze și reia cu glasul potolit de mai devreme: — Ca să construiești o bombă, ai nevoie de timp, planificare, deliberare Furia este o izbucnire sălbatică Brutală Te lovește brusc și dispare la fel O dezaprob scuturând din cap și strângând din dinți — N-a fost el Sunt în stare să jur pe viața mea Probabil ceva sau cineva l-a obligat să facă lucrul ăsta Jubilee oftează nemulțumită, trecându-și mâna peste față Văd că este tulburată; asta îmi dă speranța că poate mă crede, că poate altceva s-a întâmplat în bază în seara asta Dar apoi îmi dau seama că mă privește încordată Încep să o văd mai bine, să înțeleg nuanțele figurii ei impenetrabile – și știu că asta nu este singura veste pe care a venit să mi-o dea — Spune-mi odată Vocea mea sună complet altfel Din cauza fumului inhalat s-a transformat într-o imitație răgușită Mă fixează o clipă cu ochii ei căprui, apoi își pironește privirea pe perete, deasupra capului meu, vizibil preocupată de o luptă interioară scurtă, dar intensă Mă tem că, dacă vorbesc, am să o fac să se închidă din nou în ea, așa că aștept și o las să se hotărască singură — Trebuie să înțelegi, Cormac Tu ești inamicul meu Eu nu dau informații rebelilor Își deschide fermoarul costumului de luptă atât cât să ajungă cu mâna în buzunarul interior de unde scoate un mic obiect pe care îl ține strâns între degete — Mă gândeam cum să fug și să mă întorc în bază… Se oprește brusc și întinde mâna spre mine, punându-mi obiectul în palmă — L-am găsit când m-ai dus la baza secretă din zona de est, îmi spune ea fără să se uite la mine Aia care nu mai era acolo Ar trebui să mă supăr – ar trebui să-mi doresc să o pedepsesc cumva pentru că m-a păcălit Dar am în mână dovada că nu sunt nebun și nu mai simt mânie Este un cip de identitate, asemănător cu cel pe care soldații îl poartă încorporat în echipamentul lor militar Dovada clară că a fost acolo ceva la un moment dat Pe o parte este acoperit cu circuite și, când îl întorc, observ și un cod de bare pe partea cealaltă Ce-aș vrea să am un scanner — Este militar? Ea scutură din cap în semn că nu — Ale noastre sunt mai noi Acesta este vechi, poate de-acum douăzeci de ani — Vrei să spui că am dat peste un obiectiv de-acum douăzeci de ani care a dispărut câteva ore mai târziu? — Nu știu, răspunde ea ridicând din umeri și uitându-se la mine Dar vreau să spun că, deși modelele mai vechi conțin mai puține informații, sunt mai ușor de criptat Pentru acesta ar fi nevoie de un scanner foarte special, pe care noi nici nu-l mai avem N-am cum să-l scanez ca să aflu al cui este — De ce îmi spui asta acum? — Pentru că asta cauți O dovadă Și eu am ascuns-o de tine Încerc să-i citesc chipul, dar acum stă cu privirea ațintită în perete și n-o pot privi în ochi ca să-i descifrez expresia — Jubilee… Ea mă întrerupe scuturând din cap — Am văzut ceva acolo; o imagine fulgerătoare, o viziune, ca o amintire a obiectivului secret care fusese acolo Nu știu cum, dacă acum a dispărut, dar l-am văzut Aproape că nu-mi vine să cred ce aud; mă uit la cip întorcându-l pe toate părțile de parcă aș putea ghici ceva din el, vreo explicație pentru ce se întâmplă sau unde să caut mai departe — Stai! Oprește-te! Jubilee sare de pe scaun și mă apucă de încheietura mâinii Încremenesc, dar ea se uită fix la cip — Întoarce-l pe partea cealaltă Fac cum îmi spune în timp ce ea îmi conduce mâna Când lumina se reflectă în folie, văd ceva sclipind Ea exclamă uimită, apoi se apleacă astfel încât să privim amândoi din același unghi Un moment sunt extrem de tulburat de apropierea ei, deși e murdară de funingine și miroase a substanțe chimice arse Apoi ea întoarce cipul într-un unghi anume ca să pot vedea și eu ce a văzut ea și toate gândurile mele despre apropierea dintre noi se evaporă Printre circuite este ascunsă o literă, vizibilă numai atunci când lumina cade pe suprafața reflexivă într-un anumit unghi Este un V și ne uităm amândoi la el încercând să ne dăm seama ce înseamnă — Vericorp? întreb eu în șoaptă Doar că logoul Vericorp este alcătuit dintr-un V și un C, și ei nu sunt o companie destul de mare pentru a avea propriii producători de cipuri de identitate Jubilee scoate o mică exclamație de surpriză și îmi ia cipul din mână Înainte să apuc să protestez, îl răsucește între degete, întorcându-l cu susul în jos Brusc nu mai pare un V Nu există om în galaxia asta care să nu cunoască simbolul acesta Este un lambda — Laroux Industrie Vreau s-o întreb ce înseamnă și dacă armata știe ceva ce noi nu știm despre motivul pentru care Laroux Indus- tries, companie neimplicată în terraformarea Avonului, ar fi construit o bază secretă în mijlocul mlaștinilor Dar îmi dau seama după expresia de pe chipul ei că și ea este la fel de nedumerită ca mine Înainte să apuc să zic ceva, se aude un fâșâit din dispozitivul de comunicare de pe mâneca uniformei de luptă: — Securitatea către căpitanul Chase, spune o voce neidentificabilă din cauza interferențelor, de pe Avon Jubilee se uită la mine o fracțiune de secundă, apoi se întoarce cu spatele, dar nu înainte să apuc să observ panica din privirea ei Ridică mâna și activează dispozitivul pe emisie — Aici Chase, răspunde ea aplecând puțin capul ca să vorbească mai aproape de receptor — Căpitane, puteți să vă prezentați la biroul de securitate? Nu este un ordin, este o rugăminte; o văd cum i se relaxeză puțin umerii — Sunt cam ocupată, răspunde ea, răsucind cu două degete firul transperantelor de la fereastră ca să se uite afară Ați mai aflat ceva despre atentator? — Nicio grabă, dar ne-ați fi de ajutor dacă ați veni aici să aruncați un ochi L-am găsit pe tipul care v-a răpit de la Molly Cuvintele acestea mă pun pe jar și încep să tușesc, plămânii mei intoxicați de fum refuzând să coopereze Jubilee se întoarce spre mine, țintuindu-mă cu privirea de parcă ar vrea să dispar în arest Așteaptă până îmi trece tusea, apoi apasă din nou pe butonul dispozitivului — Vrei să repeți? spune ea cu o voce glacială Aici nu te aud bine — Răpitorul de la bar, se aude vocea Am stat să pieptănăm toate înregistrările, dar acum am găsit câte ceva care ne va ajuta să-l identificăm Nedumerirea lui Jubilee se transformă în groază — Și? Cine este? — Imaginea are destul de mulți purici din cauza interferențelor Acum încercăm s-o mai curățăm — Ocupați-vă de atentat, spune Jubilee tăioasă Înghite în sec, apoi reia pe un ton mai calm: — Indiferent cine era tipul de la bar, a dispărut de mult Noi trebuie să aflăm mai multe despre atentat și dacă Davin Quinn acționa singur — Căpitane, aproape toți oamenii mei se ocupă de atentat, răspunde încet vocea din dispozitiv, dar pentru securitatea bazei va trebui să știm cum arată acest individ ca să-l identificăm dacă va mai încerca vreodată Jubilee își rotește privirea în jur, uitându-se la ceilalți ocupanți ai camerei care zac în continuare inconștienți, fără nicio reacție — Bine, răspunde ea Am să vin mai târziu să văd dacă pot să vă ajut cu ceva Dispozitivul amuțește, iar ea își lasă brațul să-i cadă pe lângă corp și se întoarce spre mine Nu pot decât să mă uit la ea, fiindcă simt că mi s-a făcut un gol în stomac În cameră nu se mai aude decât bipul delicat al monitoarelor și sunetele înfundate din curtea bazei – motoare de vehicule, frânturi de conversații, șuierul unei navete aterizând în golful de lansare din cealaltă parte a bazei Este imposibil să uit unde mă aflu: pe teritoriul inamicului Cu greu reușesc să mă smulg din starea de stupoare și epuizare și dau pătura la o parte Apoi încerc să mă ridic în capul oaselor, în ciuda amețelii și a stării de rău Trebuie să fug — Hei – potolește-te! Jubilee mă apucă de umeri și mă forțează să mă așez la loc Acum ea este mult mai puternică decât mine și, neavând încotro, mă supun — Dacă ar fi să vină încoace să te aresteze, crezi că aș mai sta aici să mă uit la tine? La ora asta te-aș târî după mine prin ușa din dos Nu pot să răspund fiindcă mă cuprinde un nou acces de tuse chinuitoare Jubilee așteaptă să-mi treacă, ținându-mă în continuare de umeri, sprijinindu-mă Când mă liniștesc, își retrage încet mâinile — Avem puțin timp la dispoziție Plămânii tăi nu vor rezista la un drum lung prin mlaștină Înghit ca să-mi curăț gâtlejul înainte să încerc din nou să vorbesc — Cât timp mai am? — Nu știu, spune Jubilee făcând câțiva pași spre celălalt capăt al patului Ieri ar fi fost o prioritate maximă, dar acum sunt ocupați cu alte treburi mai urgente Poți să-i mulțumești prietenului tău Quinn pentru asta Trebuie să mă gândesc Închide ochii și strânge din buze concentrată — Își vor da seama că nu le-ai povestit tot Jubilee își încordează maxilarul și face un gest scurt, tăind aerul cu mâna — Deocamdată ei o cred pe Towers, că a fost o traumă și de aceea nu mi-am amintit cum arăți, deși am stat de vorbă cu tine zece minute bune înainte să mă scoți afară — Spune-le că ai fost lovită în cap – spune-le că ai amnezie sau ceva Ai grijă Dacă te pierd… — Știu, mi-o retează ea scurt Se detestă pentru faptul că se află aici Că mă ajută — Dacă mă pierzi pe mine, pierzi omul de legătură din baza militară Mintea mea nu poate concepe ce ar urma după dacă te pierd Aș vrea s-o corectez, dar încă nu-mi dau seama care ar fi continuarea frazei Ea inspiră adânc, făcându-și curaj — Ascultă Eu acum am să plec, dar dacă nu mă întorc până dimineață, trebuie să găsești singur o cale să scapi de-aici Fură o barcă dacă este nevoie Nu reușesc să descifrez ce se ascunde dincolo de figura ei calmă Dar tonul vocii ei mă alarmează — Cum adică dacă nu te întorci? Ea se încruntă, dar nu ezită o clipă — Probabil că în curând mă vor trimite în patrulare Dacă voi fi în patrula de dimineață, n-am să reușesc să mă întorc și va trebui să te descurci singur Cum ziceați voi? Cer senin Cuvintele astea, venind de la ea, mă lovesc în inimă ca un cuțit Nu așteaptă să-i răspund și pornește spre ușă Se oprește, sprijinindu-se cu un braț de cadrul ușii — De ce n-ai putut să-ți vezi de treaba ta? — V-am spus, zice tatăl fetei, nu ne interesează — Noah, șoptește mama fetei, uită-te la ochii lor — Ultima șansă, spune omul cu ochii ca niște bile negre Fata se uită prin crăpătura din tejghea și-l vede cum își desface tunica și scoate un pistol pe care îl ținea vârât la brâu — Nu-mi place că trebuie să mă întorc și să le spun tuturor că sunteți de partea lui Lambda — Noi nu suntem de partea nimănui, spune mama fetei Noi nu vrem să ne amestecăm în povestea asta Fata se mișcă în ascunzătoare până când reușește să-i vadă pe părinții ei care stau amândoi în vestibulul prăvăliei — Vă rog, spune tatăl ei Avem o fată Timpul parcă și-a încetinit curgerea Fata aude binecunoscutul clic al pistolului armat și reflexul ei de soldat antrenat se declanșează instantaneu Țâșnește din ascunzătoarea de sub tejghea; scoate Gleidelul; se aruncă între bărbatul înarmat și părinții ei; elimină doi dintre ei înainte ca șeful lor să țintească în direcția ei În doar câteva secunde i-a pus la podea pe toți, dezarmați și inofensivi Doar că lucrurile nu s-au întâmplat așa 13 Jubilee În bază este încă haos În aer plutește un miros de fum amestecat cu un iz înțepător de substanțe chimice și, cu toate că tot personalul civil a fost evacuat, e o agitație cum n-am mai văzut până acum Fiecare are câte ceva de lucru sau dacă nu are, se grăbește să-și caute Mă opresc doar cât să-mi schimb hainele Ținând cont de asigurarea lui Cormac că Davin Quinn nu are nicio legătură cu Mebride, este puțin probabil ca atentatul cu bombă să fi fost o declarație de război Nu am nevoie de armură pentru ce urmează să fac Îmi scot cu greu costumul de pe mine; este rigid și are un miros acru, de fum Îl arunc într-un colț al camerei, cu gândul să mă ocup de el mai târziu Chiar și după ce îmi pun o uniformă curată și vesta antiglonț din imitație de piele, tot miros a pârlit Ar trebui să fac un duș – drace, ar trebui să trag un pui de somn Dar Cormac, probabil, nu are acest timp la dispoziție Poate că n-ar fi trebuit să-l mint Poate că ar fi trebuit să-i spun ce plan am Dar încep să-l cunosc pe Romeo și cum gândește el, și știu destul cât să-mi dau seama că el nu m-ar lăsa să-l pun în aplicare Poate că el e cel cu mintea luminată Biroul de securitate nu este departe de mine, dar mă dor atât de tare picioarele încât mi se pare imposibil să mă urnesc într-acolo Așa că pornesc în pas alergător ca să-mi înviorez puțin mușchii prin simpla putere a obișnuinței Aproape imediat simt că încep să-mi ardă plămânii și nu pot să nu mă gândesc cum trebuie să se simtă Cormac, care a inhalat și mai mult fum Ajung la biroul de securitate unde e plin de oameni care vin și pleacă Deși atentatorul a fost identificat și s-a confirmat că a murit în explozie, oamenii noștri sunt ocupați să afle totul despre el, despre bomba respectivă, despre cum a făcut-o Cu inima bătând nebunește din cauza unei nesiguranțe ce nu-mi este familiară, înclin capul în semn de salut spre soldatul postat la intrare, apoi mă strecor înăuntru Clădirea securității a fost una dintre primele ridicate în baza noastră Fără pereți subțiri din material compozit, fără camere din prefabricate Este făcută în întregime din beton și plasten gros și rezistent Principala încăpere este camera de supraveghere unde arunc o privire spre bancurile de monitoare conectate la diverse camere video din perimetrul bazei Înregistrarea este stocată și accesată de pe un server aflat la capătul holului, dar văd ce se transmite de pe camera care monitorizează barul lui Molly Malone Pe undeva mă așteptam ca barul să fie pustiu, dar la Molly afacerea merge ca pe roate E un alt tip de tratament pentru soldații ale căror răni nu se pot vindeca la spital Cercetez imaginea cu ochii îngustați Nu-i de mirare că erau atât de încrezători că vor putea curăța înregistrarea destul cât să-l identifice pe răpitorul meu Imaginea are o rezoluție proastă, dar se vede clar locul unde stau eu de obicei, locul unde Cormac m-a amenințat prima dată cu arma Înghit în sec, alungându-mi din minte gândurile despre el Mă dau un pas înapoi, cu intenția de a mă îndrepta spre camera unde este accesată înregistrarea, dar mă ciocnesc de cineva din spatele meu — Căpitane Mi se face un gol în stomac — Doamnă comandant Mă dau deoparte și automat iau poziție de drepți — Parcă ți-am spus să-ți iei două zile libere În sfârșit, o văd și eu pe doamna comandant Towers nearanjată Părul ei blond este în continuare strâns neglijent la ceafă, iar uniforma în dezordine Totuși, pe chipul ei nu se vede nici urmă de epuizare, o calitate pe care o invidiez Eu cred că arăt de parcă n-aș fi dormit de o săptămână — Nu pot, doamnă comandant Sunt prea multe de făcut Asta, cel puțin, nu este o minciună Ea clatină din cap cu un aer aproape absent, ca și cum s-ar fi așteptat la acest răspuns Pare oricum neatentă, cu ochii la ecranele pe care le studiam eu Este monitorizat fiecare metru pătrat din bază, de la barăci până la bar și până la camera în care ne aflăm noi acum Mă văd și pe mine dintr-o parte, la câțiva pași de comandant — Vrei să vii cu mine, căpitane? Mi se adresează pe un ton neobișnuit de formal, date fiind împrejurările, ceea ce face să-mi tremure puțin inima de emoție Încetează să te mai comporți ca un copil vinovat, îmi spun cu asprime N-au cum să-ți citească gândurile — Desigur, doamnă comandant Comandantul Towers o ia înainte pe hol și se uită prin camere, căutând una liberă Până la urmă bagă capul pe o ușă și spune pe un ton răstit: — Voi – afară! Doi soldați speriați se grăbesc să iasă, aruncând o privire scurtă mai întâi spre comandant, apoi spre mine O urmez pe Towers înăuntru și mă crispez toată când îmi dau seama unde suntem În arhiva înregistrărilor de pe camerele de supraveghere Comandantul Towers se îndreaptă spre unul dintre birouri de unde trage un scaun pe care îl împinge pe podea spre mine Apoi își trage și ea unul și se lasă să cadă pe el cu greutate Eu mă așez cu mai multă grijă, fără s-o scap din ochi pe Towers, dar încercând totodată să nu se vadă că sunt agitată Dacă au terminat de curățat înregistrarea, înseamnă că am ajuns prea târziu Vor avea o imagine clară cu chipul lui Cormac Vor ști că el este chiar în infirmeria noastră, iar eu am fost să-l vizitez nu o dată Și Towers va ști că am mințit-o Dar ea nu se uită la ecrane și nici la servere — Căpitane, voiam să văd cum te mai simți Mă privește în ochi și, chiar dacă în privirea ei se citește compasiune, îmi dau seama că ascunde ceva Un interes viu, intens și pătrunzător — În ultimele câteva zile ai trecut prin multe — Sunt bine Altă minciună În urmă cu câteva săptămâni m-ar fi consolat interesul arătat de superiorul meu față de mine Acum am senzația că, dincolo de trădarea mea, vede direct adevărurile pe care le ascund Towers clatină din cap, privindu-mă ușor insistent, apoi coboară privirea în podea, în spațiul dintre noi — Îmi pare rău pentru locotenentul Alexi Știu că voi doi ați fost împreună la un moment dat Cu greu îmi stăpânesc nodul de lacrimi din gât Clătinând energic din cap ca să alung din minte imaginea cu chipul desfigurat al lui Alexi, răspund scurt: — Mulțumesc, doamnă comandant — Facem eforturi în continuare ca să aflăm cum s-a întâmplat De ce s-a întâmplat Atentatorul – acest Quinn – a apărut din senin Avem o înregistrare cu el îndreptându-se spre barăci, chiar înainte să se producă explozia, și în rest, nimic Cei mai buni specialiști ai noștri în analiză comportamentală o studiază și nu găsesc nimic – nici agresivitate ascunsă, nici semne de vinovăție, nimic care să sugereze că avea intenția să ucidă zeci de oameni Scrâșnesc din dinți Se potrivește cu ce spunea Cor- mac, că este imposibil ca acest Quinn să fie atentatorul, că nu era genul Și totuși, el a fost găsit cu detonatorul în mână sau mai bine zis în ce-a rămas din mâna lui Este oare posibil ca el să nu fi știut ce face? — Locul ăsta, murmură comandantul Towers privind în gol, dincolo de mine Ne înghite puțin câte puțin — Cineva trebuie să fie aici, doamnă comandant Slabă consolare când chiar și-aici, în buricul biroului de securitate, amândouă simțim încă mirosul de plasten ars Ne-a pătruns în păr, în hainele de pe noi, s-a impregnat în porii pielii noastre Towers întoarce privirea spre mine și clatină scurt din cap — Desigur Doar că uneori mă întreb cât mai durează până ce Avonul ne înghite pe toți Nu-i stă în fire să fie atât de meditativă Este unul dintre lucrurile care îmi plac la comandantul Towers, că ea și cu mine suntem niște persoane directe, care preferă acțiunea în locul introspecției, inițiativa în locul reflecțiilor pasive Și totuși, iat-o cu umerii ușor căzuți, cu ochii ațintiți în ochii mei de parcă eu aș deține răspunsuri pe care să i le ofer Numai că eu nu le am Preț de o clipă, simt un impuls nebunesc de a-i spune adevărul ce clocotește în mine Dar îmi țin gura Comandantul Towers oftează, îndreptându-se de spate — Chase, voiam să te întreb despre ceva ce-ai declarat în raportul de informare după capturarea și evadarea ta Încerc să par relaxată — Da? — Ai menționat că rebelul credea că noi avem o bază sau un obiectiv secret în zona de est Mă aplec ușor în față, nereușind să-mi ascund emoția pe care mi-a stârnit-o brusc, făcând să-mi tresalte inima Știe ceva — Da, doamnă comandant Se apleacă și ea puțin în față, într-o mișcare identică cu a mea, preluând toate semnalele nonverbale pe care le transmit Este mult mai abilă decât mine când vine vorba de interogare și manipulare Trebuie să fiu prudentă Îmi las mâinile să atârne lejer, cu coatele sprijinite pe genunchi Relaxată Calmă — Mă tot întreb de ce-ar crede el lucrul acesta, continuă ea Mi se pare un lucru greu de crezut Localnicii cunosc foarte bine terenul acela Ezit Va observa, va ști că nu-mi stă în fire, va ști că ascund adevărul Dar sunt prea multe la mijloc Pe de o parte, Towers ar putea fi un aliat Eu sunt un biet căpitan, dar ea este comandantul unui întreg avanpost de pe Avon și dacă ea este avertizată în legătură cu posibila existență a unui obiectiv al companiei Laroux Industries ascuns de ochii lumii, ar putea juca un rol esențial în aflarea mai multor informații Dar dacă este implicată în cine știe ce conspirație secretă care se desfășoară în mlaștini? Sigur persoana care răspunde de bază ar trebui să fie implicată în această conspirație? Îmi dreg vocea — Așa a spus Trebuie să fiu atentă, să-i pândesc orice reacție, oricât de mică, prin care mi-ar putea da de înțeles ce știe — Mie mi s-a părut o aiureală, dar m-am prefăcut că îl cred cât am așteptat ocazia să scap Comandantul Towers nu reacționează, ascultându-mă cu un aparent interes politicos și atât Totuși, nu-mi scapă o foarte ușoară zvâcnire nervoasă pe linia maxilarului ei — Sunt sigură că nu era adevărat, spun eu cu indiferență, lăsându-mă din nou pe speteaza scaunului Parcă era o poveste dintre cele pe care și le spun ei seara ca să-și țină de urât Cum că o mută de colo-colo și niciodată în același loc, chestii de genul ăsta Towers clatină din cap — Altceva? Scutur din cap în semn că nu — Doar zvonuri Towers se îndreaptă în scaun, netezindu-și părul cu mâna, apoi se ridică în picioare — Mulțumesc, căpitane Îi scrutez chipul, căutând ceva, orice, care să explice acest interes brusc din partea ei, dar și faptul că mă trimite la plimbare la fel de brusc Nu citesc nimic pe el – bărbații îmi spun Chase-față-de-piatră, dar nici Towers nu e mai prejos când vine vorba să ne ascundem intențiile Doar că privirea ei se mișcă prea repede, buzele i s-au subțiat, umerii îi sunt mai încordați decât de obicei Este în alertă, iritată Și nu cred că este numai din cauza atentatului cu bombă — Desigur, doamnă comandant Nu cred că avem motive de îngrijorare Sunt doar povești Ea clatină din cap, arcuindu-și buzele într-un zâmbet reținut — Am înțeles, căpitane Liber – ținem legătura N-aș putea să spun de ce, dar am sentimentul puternic că nu este implicată Că este la fel de hotărâtă ca mine să afle ce se întâmplă acolo Are gesturi bruște, sacadate, nervoase Vrea să plece mai repede, la fel cum vreau și eu N-am uitat de ce mă aflu aici de fapt O fracțiune de secundă, sunt pe punctul de a spune adevărul Dar făcând asta, ar ieși la lumină și rolul jucat de mine în această poveste; faptul că aș fi putut captura un om important al organizației Fianna și n-am făcut-o, că acum l-aș lăsa să scape nu o dată, ci de două ori Ar ieși la iveală faptul că mi-am trădat rostul meu de-aici Dar înainte de toate, l-aș trăda pe Cormac Așa că îmi mușc limba și mă ridic în picioare, salutând-o pe Towers care se întoarce și iese cu pași mari din cameră Eu rămân pe loc, încercând să mă reculeg, apoi închid ușor ușa în urma ei Scoțându-i din cameră pe tehnicieni, mi-a oferit fără să vrea ocazia de care aveam nevoie Cu un picior împing un scaun spre ușă, astfel încât oricine o va deschide va lovi scaunul cu zgomot O ușă încuiată ar da de bănuit, dar scaunul va distrage atenția oricui intră, lăsându-mi mie suficient timp ca să mă îndepărtez de console și să ascund ceea ce fac Inspirând adânc, mă așez pe un alt scaun și încep să caut fișierele de care am nevoie Îmi ia ceva timp până ajung acolo unde sunt stocate înregistrările de pe camerele de supraveghere, dar nu asta este partea cea mai grea Ștergerea fișierelor nu durează decât câteva secunde Adevărata problemă este să localizez copiile de siguranță ale diferitelor fișiere Mâinile mele știu cum să se miște, însă mintea mea se concentrează doar pe jumătate pe ce am de făcut Unul dintre oamenii cu care m-am antrenat mi-a arătat cum să fac asta, iar el a învățat de la un puști care cu asta se ocupa Pe vremea când eram caporal, fostul meu căpitan ne lăsa să învățăm pe ascuns Niciodată să nu lași să-ți scape ceva ce poate fi folosit ca armă, zicea el, niciun mijloc de luptă care nu implică vărsare de sânge Pe vremea aceea mă enerva – ce-mi trebuie să învăț cum să sparg fișiere securizate? —, dar acum îi mulțumesc în gând fostului meu căpitan pentru cât a fost de prevăzător Încerc să mă concentrez Nu reușesc să-mi scot din minte gândul că fac ceea ce fac, pentru că prin asta trădez toate jurămintele pe care le-am făcut, toate ordinele pe care le-am primit Trădez toate convingerile mele Este o încălcare atât de gravă a unor reguli încât mă doare sufletul, atât cât a mai rămas din el Ajut un rebel Un criminal O persoană al cărei prieten tocmai a ucis peste treizeci de oameni, inclusiv pe cineva la care țineam ca la un frate Mi se împăienjenesc ochii de oboseală și mă opresc să mă șterg pe față cu mâneca hainei Pe material rămâne o urmă neagră de transpirație și de murdărie Din când în când se aud pași pe hol, dar niciodată nu se opresc în dreptul ușii, ci se îndepărtează, făcând să-mi tresară inima de emoție Totuși, oricând cineva poate să bage capul pe ușă Gata – în sfârșit A patra și ultima copie de siguranță Armata face întotdeauna patru copii – trei în mod normal, a patra ca să fie sigură Sistemul de operare face o pauză lungă, procesând comanda mea de ștergere, timp în care aștept cu sufletul la gură, apoi fișierul dispare Fără să declanșeze vreo alarmă, fără să lase un semn că a existat vreodată Fără nicio urmă a trădării pe care tocmai am comis-o Închid repede calculatorul, având grijă să șterg orice dovadă că mi-am băgat nasul pe-aici Odată închis monitorul, pun scaunul la locul lui, mă strecor afară, pe coridor, și închid ușa în urma mea Cu mintea golită de gânduri, cu urechile țiuind, merg pe holul spre ieșire de parcă plutesc, iar picioarele încep să-mi tremure Înghit cu dificultate, încercând să-mi reprim starea de rău Trebuie să mă întorc în camera mea Să fac un duș, să mă întind câteva minute Să stau să mă gândesc, să-mi trag sufletul Să găsesc un mod de a-l scoate pe Cormac din bază, acum, cât mai avem timp Coridorul dă în camera principală, unde tehnicienii de la arhiva înregistrărilor de pe camerele de supraveghere s-au alăturat ofițerilor de serviciu S-au adunat cu toții în jurul unui monitor care acum nu mai este împărțit în secțiuni pe care se transmite direct din diverse locuri din bază Pe el rulează întruna aceleași trei sau patru secunde de înregistrare Mă apropii câțiva pași, uitându-mă pe furiș pe deasupra capetelor lor și, când văd, îmi stă inima în loc Este înregistrarea pe care tocmai m-am chinuit s-o șterg Probabil că unul dintre tehnicieni a pus-o pe un driver local ca să poată lucra cât timp au fost evacuați din camera de arhivare Și nu doar că este înregistrarea, ci au și reușit s-o prelucreze și să-i îmbunătățească imaginea În fragmentul care se repetă iar și iar apare clar chipul lui: bărbia frumoasă, sprâncenele groase, zâmbetul arogant Mă retrag ușurel, străduindu-mă să nu intru în panică Niciunul dintre tehnicieni nu observă că sunt acolo și mă strecor afară, în noapte Țin capul plecat, forțându-mă să merg normal, și răspund la salutul celor cu care mă întâlnesc, ofițeri obosiți ca și mine, ocupați cu treburile lor Imaginea apare deocamdată doar în biroul de securitate Vor avea nevoie de timp – probabil ore – ca să parcurgă toate etapele necesare până s-o facă publică Îmi frământ mintea, încercând să găsesc o soluție pentru a-l scoate pe Cormac de-aici înainte să se întâmple asta Acum n-am timp să mă gândesc la implicații Mai întâi trebuie să-l ajut pe el să scape și pe urmă o să mă gândesc ce înseamnă asta pentru mine Și chiar atunci, toate monitoarele din bază se aprind brusc Ecrane albe prind viață la fiecare colț de clădire, aruncând și mai multă lumină pe alei și în intersecții O voce puternică bubuie în noapte, asurzindu-mă Ridic privirea și văd chipul lui Cormac afișat pe toate ecranele Există un ecran și în barul lui Molly și câte unul în fiecare baracă Există unul în fiecare birou și în terminalul de andocare Există unul și în spital Renunț să mă mai prefac și o rup la fugă Cine o să mă oprească să mă întrebe unde mă duc? Sunt căpitanul Chase Aici e locul meu Forțez ușa din dos a spitalului, speriindu-l pe un infirmier care scapă o tavă cu mâncare pe podea Mormăi o scuză și gonesc pe hol, spre camera lui Cormac Pe drum mă opresc la spălătorie de unde iau un costum de infirmier care îmi pare a fi pe măsura lui Este cel mai banal truc pe care l-am găsit, dar altceva nu am și n-am nici timp să mă gândesc la un plan mai bun Dau buzna în salonul lui Cormac și primul lucru pe care îl văd este ecranul HV montat în colț Din el îmi zâmbește chipul lui Cormac, cu părul căzându-i ușor peste ochi Al doilea lucru pe care îl văd este patul lui Cormac, cu cearșafurile mototolite și pe jumătate date la o parte, pătate cu câțiva stropi de sânge acolo unde a fost aruncat acul perfuziei, după ce a fost smuls din brațul lui Masca de oxigen este aruncată pe podea, pe monitoare apare o linie continuă, iar electrozii zac împrăștiați pe pat Mă sprijin de cadrul ușii, simțind că mă cuprinde amețeala cu forța unui tsunami, în timp ce urechile încep să-mi țiuie și mi se înmoaie genunchii Patul este gol Aproape toți soldații de aici sunt în stare de inconștiență, dar unul ridică puțin capul și, amețit de analgezice, îngaimă ceva ce nu aud de panicată ce sunt Probabil că l-a văzut fugind; în starea lui de confuzie, încearcă totuși să-mi spună pe unde a luat-o fugarul Mă reped afară din salon și o rup la fugă spre ieșirea din spate Cormac este slăbit și nu va reuși să iasă din bază fără să-l vadă cineva, mai ales acum, când ceilalți știu pe cine să caute Și chiar dacă reușește, n-are cum să se întoarcă la ascunzătoarea rebelilor fără barcă I-ar lua ore întregi și, în starea în care este el, s-ar putea să se înece încercând să ajungă la oamenii lui Deși o parte obosită din mintea mea se codește în fața ideii de a mă întoarce în mlaștină, restul din mine nu ezită Abia apuc să fac vreo câțiva pași după ce ies din spital și deodată gura mi se umple de un gust de cocleală și starea de amețeală se intensifică Picioarele îmi tremură la fel cum îmi tremurau pe insula mlăștinoasă, înainte să văd fantoma bazei ascunse despre care vorbea Cor- mac Clipesc din greu în timp ce susurul șoaptelor crește, acoperind zgomotele de fond din bază Voci distincte – două, poate trei –, dar nu-mi dau seama ce spun Trebuie să ajung la o barcă Strâng din dinți, îndreptându-mi pașii spre docuri Nu mă gândesc decât la un singur lucru: trebuie să-l găsesc pe Cormac Sunt mereu împreună, fantoma și băiatul cu ochi verzi Sunt în prăvălia mamei ei, la garajul tatălui ei Sunt pe Paradisa Sunt în avanpostul de pe Patron El este unul dintre soldații care au murit în primele câteva săptămâni după ce ea s-a transferat pe Avon Chipul lui apare pe toate afișele din baza militară Fantoma o conduce pe străzile pustii din Noiembrie, și la capătul zonei devastate este băiatul cu ochi verzi, cu o cutie de chibrituri în mână și un zâmbet fermecător — Să nu vii după mine, spune băiatul întinzând mâna s-o mângâie pe obraz De data asta să nu vii după mine 14 Flynn Noroiul se lipește de mine, trăgându-mă în jos Simt că-mi ard plămânii în timp ce mă lupt să înaintez prin mlaștină și la fiecare respirație o durere mă săgetează în piept Traseul ăsta e destul de dificil de parcurs pe jos și atunci când sunt în putere, însă acum mă simt de parcă am fost lovit de un camion O oră se transformă în două, apoi în trei, apoi renunț să le mai număr Dacă aș fi putut aștepta, aș fi făcut-o Dar și-acum văd înregistrarea din bar reluată iar și iar, de fiecare dată când închid ochii: mă văd pe mine apropiindu-mă de Ju- bilee, zâmbind, intrând în vorbă cu ea, apoi totul o ia de la capăt Dacă aș fi putut fura o barcă, și pe-asta aș fi făcut-o Dar docurile erau înțesate de patrule și, chiar dacă uniforma mea furată m-ar fi ajutat să trec, imaginile din bar erau transmise pe un ecran de pe peretele hangarului Am mai încercat s-o iau pe scurtătura asta, fără barcă, doar o singură dată Atunci nu aveam plămânii intoxicați de fum; dar aveam numai opt ani și fugeam de naveta care aștepta să mă ducă într-un orfelinat de pe altă planetă Și am fost găsit la doar câțiva kilometri de oraș, de patrulele Fianna care mă căutau De data asta nu am pe nimeni care să mă ajute să ajung acasă Trec pe lângă un banc de stuf, respirând din greu, ciulind urechile să văd dacă se aude vreun zgomot în urma mea Nu-mi permit să mă odihnesc mai mult de câteva secunde Îmi vâjâie capul și de data asta nu-mi dau seama dacă luminile care strălucesc în fața ochilor mei sunt ierburi luminiscente sau e doar privirea mea încețoșată Înaintez cu greu prin noroiul înalt până la brâu și prin apa neagră, vâscoasă Merg, înot și, când nu mai pot să stau în picioare, mă târăsc până când sunt acoperit de noroi, apoi spălat iar de ape Corpul meu amorțit știe drumul spre casă și mă târăsc într-acolo Trodairii au o înregistrare cu figura mea Dacă mă prind – dacă îmi recunosc figura și îmi scanează tatuajul codului genetic –, se vor folosi de mine ca să ajungă la Fianna și vor da vina pe noi pentru atentatul cu bombă și pentru toate relele care s-au abătut asupra Avonului Și nu se vor lăsa până ce oamenii mei nu vor fi omorâți După încă o oră și jumătate de târât prin mlaștină, zăresc în depărtare silueta întunecată a complexului de caverne Îmi ia mult timp ca să realizez ceea ce văd Casa mea De-acum fiecare mișcare necesită un efort bine calculat Îmi spun în sinea mea Să mă țin de stuful ăla ca să pășesc înainte, apoi să împing cu piciorul Am mâinile albe și lipicioase și sunt ud până la piele, cu părul lipit de frunte N-am încercat niciodată să ajung în port prin apă decât cu barca și îmi ia mult timp și efort până reușesc să ajung acolo gâfâind Ceva mă neliniștește și abia după un moment îmi dau seama ce anume mă îngrijorează: o șalupă militară plutește abandonată la câțiva metri de doc Pe banchetă este aruncată o vestă antiglonț; aceasta n-a fost furată și adusă aici de vreun membru Fianna Pornesc pe coridor împleticindu-mă, ciocnindu-mă de pereții aspri de piatră, lăsând pe jos urme de noroi și apă Nimeni nu a schimbat lămpile, iar pe coridoarele întunecate și pustii sunt niște dâre de ceva ud Un coș este răsturnat în mijlocul coridorului, iar chiflele întărite s-au împrăștiat peste tot În caverna principală este liniște Luminile sunt mai puternice aici și deodată îmi dau seama că petele de pe podea sunt de un roșu-aprins; urmăresc cu privirea dâra de pe jos care duce spre o grămadă de zdrențe aruncate pe podea Zdrențele au mâini, un cap și niște ochi care se uită la mine – este un cadavru Brusc totul devine clar Pe jos e plin sânge și pe lângă pereți sunt împrăștiate cadavre – patru, șase, opt Unele par să fi fost mutate, lăsând dâre lucioase de sânge pe podea Rănile și hainele de pe ele sunt carbonizate, iar în aer plutește un miros de carne arsă; armele noastre nu puteau să facă asta S-a folosit o armă militară Îngrozit, mă dau înapoi până ce mă lovesc de perete și mă sprijin de el fiindcă simt că se învârte totul în jurul meu Nu-mi pot lua ochii de la ele, de la răni, de la dârele de sânge Cadavrul cel mai apropiat de mine este al lui Mike Doyle, cel care m-a ajutat să-l îndepărtez pe Mebride de Jubilee, cel care cânta cel mai frumos dintre toți membrii Fianna și care avea râsul cel mai zgomotos Apoi observ că stă ghemuit în jurul unui trup mic de sub el Văd o mânuță sub mâna lui și, când mă uit mai bine, văd o fețișoară de copil Este Fergal, nepotul lui Sean Mă apropii de ei clătinându-mă și cad în genunchi, durerea provocată de impactul cu solul săgetându-mă prin coapse până în coloană — Fergal, nu se poate, zic eu cu vocea gâtuită și tremurată, apucându-l de mânuță Vorbește cu mine Te rog! Dar când îi mângâi fața, mânjindu-i pielea palidă cu degetele mele murdare de sânge, îmi dau seama că Mike, încă ghemuit peste el, n-a putut să-l salveze Ochii lui Fergal sunt ficși și goi — Nu! Urlu de durere, cuprins de groază, și simt că mi se întoarce stomacul pe dos Mă îndepărtez de Mike și Fergal, apoi vomit, sprijinit cu mâinile de peretele de stâncă Trăgând aer în piept, ridic capul Și atunci o văd pe Jubilee Stă în genunchi în fundul încăperii, neclintită ca morții din jurul ei Privește fix înainte, cu o mână sprijinită pe podea, cealaltă ținând pistolul și atârnându-i moale pe lângă corp Mânerul armei este murdar de sânge, al ei sau al lor Privește în gol Dacă n-ar sta în genunchi, aș zice că este și ea moartă Te rog Te rog Cuvintele îmi răsună în conștiință în ritmul bătăilor inimii, dar nici măcar nu știu ce cer Să mă trezesc din acest coșmar Să mă uit încă o dată și să văd că nu este ea Să mă întorc și să-l văd pe Fergal ridicându-se și alergând în brațele mele Mă îndepărtez cu greu de Fergal, uitându-mă cu ochii încețoșați la Jubilee, la hainele ei murdare de sânge, la arma din mâna ei Aș vrea să privesc în altă parte, refuzând să mai văd toate astea, și mă prăbușesc în genunchi în fața ei — Ce-ai făcut? Durerea îmi smulge cuvintele parcă din adâncul ființei mele, aspre și guturale — Am avut încredere în tine Am avut încredere în tine Ea are ochii goi, cu pupilele atât de dilatate încât par negri Vasăzică asta este nebunia lor Furia lor Se uită la mine, încremenită ca o creatură hăituită; ochii ei sunt lipsiți de însuflețire și nu cred că mă văd — Spune ceva! Cu mâna murdară de sânge o apuc de umăr și ea nu se opune, apoi o zgâlțâi până începe să geamă, deși pupilele îi rămân dilatate și privirea absentă, nepăsătoare Mă uit încă o dată în jurul meu, rugându-mă ca lucrurile să fie altfel, căutând o rezolvare, și atunci dau cu ochii de armă În acest moment nu-mi doresc decât răzbunare Simțind cum se războiesc în mine durerea și furia, i-o smulg din mână, înfiorându-mă la atingerea mânerului lipicios, și o îndrept spre soldatul din fața mea care nu reacționează în niciun fel Apoi ochii ei îi întâlnesc pe-ai mei și, în sfârșit, revenindu-și din starea de șoc și de Furie, ea mă recunoaște Își rotește privirea prin peșteră și ochii îi cad pe cadavre și pe dârele de sânge Pe chipul ei se așterne groaza, crudă și reală ca durerea, apoi se prăbușește la pământ, sprijinindu-se în palme Abia atunci se uită în jos și-și vede mâinile năclăite de sânge, lipite pe podeaua de piatră Când ridică ochii spre mine, vede arma pe care o țin îndreptată spre ea cu mâna tremurând Citesc în ochii ei cum treptat își dă seama de grozăvia celor întâmplate și ne cutremurăm amândoi Ridică o mână tremurândă spre armă; mintea mea țipă la mușchii mei să reacționeze, să n-o las să mă dezarmeze și să mai adauge un cadavru lângă celelalte care zac împrăștiate prin cavernă Dar ea apucă de țeava armei, nu de mâner Trage arma mai aproape până când țeava i se lipește de frunte Închide ochii, ținând de armă și așteptând să trag, dar nu înainte să văd în privirea ei că este la fel de îndurerată și de distrusă ca mine, implorând o cale de scăpare Orice cale de scăpare Nu pot să apăs pe trăgaci Apoi tăcerea este spulberată de un zgomot puternic de pași, iar eu mă întorc cu fața spre tunel Turlough Doyle este primul care intră în cavernă și se oprește după doi pași, astfel că următorul care intră – Sean – se ciocnește de el Mebride apare ultimul O clipă, toți cinci rămânem încremeniți Apoi Tur- lough rupe tăcerea cu un strigăt și se repede să îngenuncheze lângă trupul neînsuflețit al lui Mike, apucându-și soțul de umăr și întorcându-l cu fața în sus Scoate un geamăt de durere și se apleacă peste trupul lui Mike, lipindu-și fața de cămașa lui Apoi Sean îl vede pe Fergal Vărul meu rămâne perfect nemișcat, ca o stană de piatră În ciuda luminii palide din cavernă, văd cum sângele i se scurge din obraji Când Mebride o vede pe Jubilee, se încordează Suspinele lui Turlough aproape că acoperă zgomotul Gleidelului scos din toc de Mebride — Dă-te la o parte, Cormac, spune el cu o voce joasă și egală, perfect calmă Figura lui e rece și inexpresivă, de parcă emoțiile care ar trebui să fie acolo s-au ascuns Dacă eu nu pot să apăs pe trăgaci, Mebride cu siguranță poate Aș vrea să arunc arma lui Jubilee, să-l dau la o parte pe Mebride ca să ajung la Sean, dar corpul îmi tremură și nu mai ascultă comenzile pe care i le dau Mebride înaintează și mă îmbrâncește de parcă n-aș cântări nimic Cad la pământ lovindu-mă atât de tare încât, pentru o fracțiune de secundă, durerea fizică îmi eclipsează durerea sufletească Mebride se oprește în fața lui Jubilee și ridică Gleidelul în timp ce gura i se arcuiește încet într-un zâmbet vag, pe care numai eu i-l văd — Căpitane Chase, murmură el pe un ton foarte calm Doar cât să auzim noi Poziționează arma, gata s-o împuște în frunte; ea nu se clintește — Pentru pace pe Avon Mebride pune degetul pe trăgaci și eu sar în picioare, aruncându-mă asupra lui; raza laser se duce aiurea în timp ce țiuitul Gleidelului mă asurzește — Lasă arma jos, îi spun eu gâfâind înainte ca el să încerce din nou Vocea mea sună altfel, fiecare cuvânt făcând să-mi ardă gâtlejul — Se întâmplă ceva mai grav decât crezi – avem nevoie de ea Recăpătându-și echilibrul, Mebride începe să-și piardă calmul aparent — Pleacă de lângă ea, altfel trag prin tine! Îndreaptă Gleidelul direct spre pieptul meu, ridicând și cealaltă mână ca să-l țină mai bine În spatele meu, Jubilee se mișcă, târându-se pe podeaua de piatră — Lasă-l să mă împuște, șoptește ea cu o voce tăioasă ca un ciob de sticlă — Nu Parcă vorbește altcineva în locul meu Cineva de deasupra urii și a suferinței; cineva căruia nu-i pasă că vocea lui Jubilee îmi provoacă greață, că trădarea ei a produs un rău ireparabil Cineva căruia nu-i pasă decât că am nevoie de ea pentru a salva planeta Sean bâjbâie după propria-i armă pe care o scoate de la brâu și o ține nehotărât pe lângă corp, în timp ce mâinile îi tremură violent — Flynn, strigă el cu o voce răgușită Nu face asta — Ce ți-a oferit? întreabă Mebride cu o voce plină de dispreț Întotdeauna ai fost slab, Cormac, dar nici măcar eu nu mi-am imaginat că ești în halul ăsta Să-ți trădezi familia de dragul unei trodaire Încă nu-mi pot lua ochii de la Sean Acum respiră precipitat, iar arma îi tremură violent Cu mâinile tremurând, ridic arma lui Jubilee și-i de- blochez siguranța Șuierul ușor al bateriei care se încarcă răsună în cavernă O clipă totul e nemișcat Turlough, aplecat peste trupul neînsuflețit al lui Mike Sean, în picioare neclintit, uitându-se la mine Jubilee, cu ochii închiși, așteptându-și sfârșitul Pentru o clipă, care pare că ține la nesfârșit, există doar alegerea pe care tocmai am făcut-o Apoi se termină — Trădătorule, șoptește Mebride când îndrept arma spre el, și cuvântul acesta mă lovește ca un cuțit Dar eu mă uit în spatele lui Mebride, la Sean, care stă în continuare cu arma în mână — Așa n-o să-l aduci înapoi pe Fergal Nu ea a fost de vină, ci Furia Este reală Ai avut încredere în mine toată viața Ai încredere și acum Totul în jur dispare și nu mai văd decât chipul vărului meu și toți anii din urmă, zâmbetele arogante, durerea împărtășită, momentele de tăcere, când cuvintele erau de prisos Va înțelege Va recunoaște adevărul, că Furia este reală; că planeta noastră este îmbolnăvită și nebunia poate să lovească pe oricare dintre noi acum, că Jubilee este singura noastră speranță de a afla răspunsul Mă cunoaște Mă cunoaște Apoi Sean ridică arma și o îndreaptă spre mine Mă privește cu ochii lui înroșiți o jumătate de secundă, apoi apasă pe trăgaci Glonțul se duce aiurea, răsunând în cavernă și rupând vraja Cu un răcnet, Mebride face un pas în față și îndreaptă Gleidelul încă o dată spre Jubilee Mă arunc spre ea, apucând-o de braț și ridicând-o în picioare, făcându-mă scut în fața ei Laserul șuieră O țin strâns pe Jubilee de mână și mă năpustesc spre pasajul din spatele nostru Sunt orbit de imagini, dar picioarele mele știu drumul Fergal rămâne în urma mea, atât de nefiresc în nemișcarea lui, Turlough este tot acolo, lângă Mike, iar Sean, Sean al meu, ține arma îndreptată spre mine Dacă i-aș da drumul lui Jubilee, s-ar prăbuși O cuprind cu brațul de mijloc, ignorând strigătul ei de durere când o apăs din greșeală pe rana provocată de glonțul meu, și o trag după mine în întuneric Îi revin în minte fragmente Țipătul mamei ei Un miros de ceva ars Tejgheaua vibrând în momentul când ceva cade greu pe podea Zgomotul strident, cutremurător al focurilor de armă Vocea cuiva spunând: — O să fie nasol de curățat O fetiță țipând undeva departe Gustul metalic Trebuia să fie curajoasă Dar fata avea doar opt ani și n-a fost curajoasă, iar când au venit lucrătorii de la orfelinat să o ia, niciunul n-a catadicsit să-i șteargă sângele de pe mâini 15 Jubilee Strânsoarea lui Flynn pe încheietura mânii mele este fermă și rece ca gheața Mă străduiesc să mă concentrez, să-mi dau seama unde suntem, ce se întâmplă – mintea mea încearcă în mod automat să recapituleze pașii pe care îi am de făcut într-o astfel de situație și care mi s-au întipărit în minte la orele de instrucție militară Să evalueze situația, locul, inamicul, rănile, obstacolele… Toate mi se învălmășesc în minte, am ochii plini de lacrimi și gâfâi din greu El iese din coridor și mă trage printr-o deschidere îngustă în peretele de stâncă, piatra zgâriindu-mi bărbia și brațele Gândurile mele caută mereu imagini care nu există; văd patul de spital unde l-am lăsat pe Flynn, mă văd pe mine luând o barcă a patrulei ca să plec în căutarea lui Dar dincolo de astea este numai sânge; îmi pătrunde prin toți porii, îi simt gustul metalic pe limbă, îmi clocotește în vene Când închid ochii, văd caverna plină de sânge, cum n-am mai văzut în viața mea de soldat E ca o pictură în sânge, care declară victoria asupra Fiannei, asupra rebelilor cruzi și nemiloși, prea tineri sau prea neputincioși ca să riposteze Mâinile noastre, a mea și a lui Flynn, se lipesc din cauza sângelui Nu văd în fața ochilor decât acel copil pe jumătate ghemuit sub un alt rebel care probabil încerca să-l protejeze Nu știu dacă era băiat sau fată Nu știu – nu știu Parcă mă trage în jos greutatea tocului armei care îmi atârnă gol la brâu, amintindu-mi de gravitatea faptei mele Mi se înmoaie genunchii și mă prăbușesc, atârnată de mâna lui Flynn E nevoit să se oprească, smucindu-mi brațul din umăr în încercarea de a mă ridica în picioare — Stai, zic eu gâfâind, înecându-mă cu mirosul de sânge de pe pielea mea Acum înțeleg acel gust metalic, tremuratul membrelor; acum știu ce gust are Furia De sânge — Stai – Flynn, te rog ! Lasă-i să mă omoare — Pe dracu’! spune el printre dinți Are o figură impenetrabilă Nu vrea să mă asculte În clipa asta nu am putere să mă cert cu el A făcut o alegere și, dacă îl tot țin pe loc, va muri din cauza mea Mă ridic în picioare, sprijinindu-mă cu toată greutatea pe el El mormăie ceva, poate de atâta efort, de durere sau doar de aproape, și pornim mai departe pe coridor Tremurăturile mă lovesc ca un tren mag-lev, de zece ori mai rău decât pe insula din est unde m-a dus Flynn Mai rău decât după prima mea misiune de luptă Pentru că nimic nu se compară cu asta Nicicând în timpul instrucției mele nu mi s-a spus cum să accept masacrarea oamenilor nevinovați și neînarmați A copiilor Mi-e mintea încordată și înfrigurată, ca mâna lui Flynn care mă strânge de încheietura mâinii, și nu pot să depășesc panica și groaza care m-au cuprins Oriunde mă uit, văd numai sânge, simt miros de sânge Pe piele, pe haine, în păr Mă lupt să-mi înfrâng greața pentru că pur și simplu nu mă pot opri, nu acum, când fugim pentru ca Flynn să scape de niște oameni care cred că s-a întors împotriva lor Brusc, văd sfârșitul apropiindu-se, punctul dincolo de care nu mai pot funcționa – simt epuizare, șoc, vinovăție, durere, toate la un loc E ca marginea unei prăpăstii care se apropie vertiginos și știu că dacă Flynn mă trage dincolo de marginea ei, s-ar putea să mă prăbușesc pentru totdeauna Mai bine îi lăsa să mă omoare și gata Orice ar fi mai ușor decât calvarul ăsta Și-atunci, el mă trage înainte, apucându-mă cu brațul de mijloc, și sărim de pe o terasă stâncoasă Urmează un moment de cădere, nebunesc și confuz, apoi aterizăm în apa rece ca gheața Mă duc la fund și simt că-mi amorțește creierul În vis, ea se sufocă, se luptă să tragă aer în piept, dar nu există aer, e înghițită de vidul spațial Nu există stele, pentru că aici niciodată nu sunt stele, doar o beznă groasă care îi inundă gâtlejul și i se revarsă în inimă Visează că se îneacă 16 Flynn Țin un braț în jurul ei și o trag după mine, luptându-mă să înaintez prin noroaie și apă Îl aud foarte slab pe Mebride strigând în urma noastră, căutând pe cineva care să poată să se strecoare prin aceeași spărtură prin care eu m-am strecurat cu Jubilee Tăcuți, doar plescăind ușor prin apă, dispărem în întuneric Aproape că o simt pe Orla alături de mine în timp ce mă îndrept spre stânca noastră M-a pus să fac drumul ăsta de atâtea ori când eram copil, încât aș putea să ajung aici cu ochii închiși dacă ar avea loc un raid Stânca are aproape doi metri lungime și se ridică la numai o jumătate de metru deasupra apei Nici măcar Sean nu știe acest secret O trag pe Jubilee mai aproape de mine, uitându-mă cu atenție la fața ei Se vede că încă este în stare de șoc și nu mai gândește; luându-mi inima în dinți și încercând să-mi reprim dezgustul, o apuc pe Jubilee de bărbie și o întorc cu fața spre mine Cu celălalt braț o țin strâns de mijloc, de teamă că se va scufunda în apă dacă îi dau drumul Ea deschide ochii când o strâng — Jubilee, asculți ce-ți spun? Ea nu răspunde, ci se uită speriată în bezna din jur, panica făcând-o să tremure în brațele mele — Soldat! mă răstesc eu, încercând să vorbesc cât mai încet, dar ferm Ea face ochii mari și observ că soldatul din ea reacționează, ridicând puțin bărbia — Stânca asta este goală pe dinăuntru Pot să te trag, dar când ajungem sub apă, trebuie să-ți ții respirația Ai înțeles? Ea clatină din cap, ridicând o mână ca să se sprijine de stâncă și lăsând o urmă roșie pe ea Apa n-a reușit s-o spele de sânge Trag aer în piept, cât pe ce să mă sufoc și să mă apuce tusea din nou Ne lăsăm sub apă și o ghidez pe Jubilee înăuntru, ținând-o de încheietura mâinii Prin apă, îmi ajung la urechi strigătele îndepărtate ale oamenilor mei, apoi ieșim la suprafață, tușind, în interiorul micului adăpost Doar un mic spațiu este ocupat de apă; restul este stânca scobită de natură și polița pe care a construit-o Orla pentru mine când eram de vârsta lui Fergal Îi împing brațele lui Jubilee spre stâncă până se prinde instinctiv de ea, iar eu mă întind spre poliță și încep să caut pe întuneric Plasa cu stocul pentru situații de urgență este tot acolo și respir ușurat Iau mica lanternă de formă cilindrică și o aprind; fasciculul de lumină joacă în jurul nostru în timp ce o ajut pe Jubilee să se ridice pe mica poliță, apoi mă cațăr după ea Ne înghesuim în spațiul mic, cât să încapă în el un copil, în timp ce ea suspină Scrâșnesc tare din dinți Trebuie să mă gândesc la un plan, dar nefericirea mea mă împinge să mă întorc la Sean E nevoie să fiu lângă el în aceste momente grele Aș vrea să-i spun că îmi pare rău că n-am ajuns la timp, că n-am putut să-l salvez pe Fergal În loc de asta, stau ascuns aici și, când Jubilee începe să se liniștească, îndrept lanterna astfel încât să-i pot vedea o parte din față Stă cu buzele întredeschise, cu ochii pierduți, fără să ia în seamă apa care îi picură din nas și de pe bărbie Trebuie s-o pun în mișcare Trebuie să trezesc suficientă voință în ea pentru a putea scăpa amândoi de-aici Înfrânându-mi suferința și repulsia, ridic mâna ca să-i dau părul ud de pe față Ea se ferește de mângâierea mea — Te rog, Flynn, nu! Arată de parcă ar avea jumătate din vârsta pe care o are, doar că e murdară de sânge pe față Dacă inima mea n-ar fi deja distrusă, acum mi-ar zdrobi-o – fiindcă în momentul ăsta și-a găsit să-mi spună, în sfârșit, pe nume Acum, când nu mai suport să mă mai uit la ea Soldatul pe care am ajuns să-l cunosc n-ar fi făcut una ca asta și totuși mâinile ei mânjesc piatra cu sângele neamului meu — Nu pleca de aici, îi spun Trebuie să rămâi cu mine Nu pot să te duc într-un loc sigur, ne vor găsi pe amândoi — Trebuia să-l lași să mă omoare Are un glas pierdut și îndurerat — Nu tu i-ai omorât, mă forțez eu să spun Ci Furia Nu tu i-ai omorât Îmi repet asta în gând, iar și iar, fiindcă nu vreau să accept ceea ce am văzut Fiindcă vreau să-mi potolesc cumva suferința — Nu-mi amintesc nimic O îneacă plânsul și, cum stă ghemuită, încă tremură, dar de data asta altfel Nu este tremuratul care a cuprins-o când avea pupilele dilatate sau mișcările sacadate Este din cauza șocului, iar eu o cuprind cu brațele și o țin să nu cadă în apă Brusc, parcă n-o mai țin în brațe pe Lee Chase, ci pe o fată îngrozită care se lipește de piatră de parcă ar vrea să intre în ea și să rămână acolo pentru totdeauna — I-am omorât pe oamenii tăi Ar trebui… ar trebui să mă omori chiar tu, de ce nu mă omori? — Pentru că nu tu ai făcut-o Repet cuvintele la urechea ei, încercând cu disperare să le fac să fie adevărate pentru amândoi — N-ai de unde să știi! șoptește ea pe un ton vehement Încetează, Flynn, n-ai de unde să Încetează odată! Își răsucește degetele în cămașa mea, la început ca să mă îndepărteze, dar apoi nu mai opune rezistență, mă lasă s-o trag mai aproape până ce se agață de mine și plânge în hohote la pieptul meu Și mie îmi șiroiesc lacrimi fierbinți pe obraz; mi s-a pus un nod în gât și înghit cu greu, încercând să mă liniștesc Aș vrea să pot uita măcar pentru o clipă ce s-a întâmplat, s-o țin în brațe și să las apropierea dintre noi să ne vindece Dar nu pot Până și mirosul ei s-a schimbat; părul îi miroase a aliaj folosit la fabricarea armelor Inima mea vrea s-o cuprind în brațe Inima mea vrea ca ea să sufere pentru ce-a făcut Frisoanele ei devin mai puternice și, parcă în replică, încep să tremur și eu din tot corpul Întind mâna și bâjbâi prin plasă până găsesc un săculeț de încălzit; activez sigiliul, apoi îl presez între corpurile noastre ca să ne mai încălzim puțin Din când în când, murmure îndepărtate răzbat prin apă și piatră până la urechile noastre Într-un târziu, după ce s-a făcut liniște de-a binelea, Jubilee mă întreabă în șoaptă: — Acum ce facem? Aș vrea să am un răspuns Inima îmi zvâcnește puternic în piept, provocându-mă să intru în panică, să mă las copleșit de suferință, spaimă și epuizare Acum, când stau liniștit, mă dor plămânii — Nu știu — Cipul Laroux Industries, spune ea, privind în întuneric Când l-am luat de pe jos pe insula aceea, am avut aceeași senzație – același gust în gură… Aceiași ochi cu pupilele dilatate, privind în gol, așa cum i-am văzut în cavernă O strâng în brațe înainte să înceapă să tremure iar, încercând să alung frica fiindcă și-așa sunt copleșit de durere Acum nu pot să mă gândesc că este posibil ca o corporație să fie vinovată pentru nebunia care mi-a lovit căminul — Trebuie să ajung la bază, spune Jubilee pe un ton precipitat, recitând parcă dintr-un manual de instrucțiuni Trebuie să raportez Trebuie să le spun Tresar și mă uit la ea — Jubilee, nu se poate Soldații sunt expediați de pe Avon atunci când Când devin criminali Buzele mele refuză să articuleze aceste cuvinte Se uită la mine cu o privire de om chinuit — Ăsta e protocolul E tot ce știu — Ascultă-mă O apuc de umăr și o strâng tare până ce se uită din nou la mine — Acum tu ești tot ce am Ești singura care mă poate ajuta să opresc ceea ce se întâmplă cu lumea mea Eu nu pot intra în bază ca să caut răspunsuri, dar tu poți — Nu pot Oh, Doamne! Privirea îi devine din nou sticloasă și știu că nu mă mai vede pe mine Vede sânge, cadavre și țeava unui pistol îndreptată spre fruntea ei — Nu pot — Ba poți, îi spun eu pe un ton scăzut și îndârjit — De unde știi? — Pentru că tu ești Jubilee Chase, murmur eu Nu ceea ce face din tine un moment de orbire Lumina lanternei ce se leagănă deasupra noastră face să i se schimbe întruna trăsăturile feței și mi-e imposibil să-i citesc expresia de pe chip până când ea se uită din nou la mine Se cutremură din tot corpul, apoi clatină din cap Respir mai ușurat, văzând în sfârșit în ochii ei o licărire din fata pe care o știu, din soldatul în care mi-am pus toate speranțele — Du-mă înapoi, șoptește ea Stingem lanterna și alunecăm din nou în apa rece ca gheața, lăsând în urmă ascunzătoarea surorii mele, pustie și rece Băiatul care n-ar trebui să apară în visele ei stă întins lângă ea, pe capota unui vehicul zburător, la marginea orașului, fiind amândoi acoperiți cu o pătură Băiatul are părul roz de data asta, deși atunci când ea își trece degetele prin el, părul se schimbă la atingerea ei, crescând mai lung și căzându-i pe tâmple în bucle lejere Amândoi privesc cerul — Pe-aceea o vom numi femeia-vânător, spune amuzat băiatul Vezi, acolo e arma, iar nebuloasa aceea e părul ei și roiul acela este cuta dintre sprâncene pe care o face când țipă la mine — Mai taci din gură, eu nu fac așa — E rândul tău Fata privește cerul, dar e gol Singurele constelații care se văd de pe Avon sunt cele pe care și le imaginează ei — Nu pot, șoptește ea, închizând ochii Nu mă pricep la jocul ăsta Ea știe ce se întâmplă mai departe în acest vis El o va săruta și vor sta întinși amândoi, iar când se vor furișa înapoi în bază, ea se va întoarce la munca ei și toate vor fi la fel, poate doar îi va fi puțin mai frig fără pătură Dar de data asta, băiatul cu ochi verzi o ia de mână și când ea deschide ochii, cerul e plin de stele 17 Jubilee Portul subteran forfotește de rebeli Sunt ca furnicile roind în jurul unui mușuroi, ca niște drone de reparare adunate în jurul unui Firebird avariat Unii dintre ei sunt însemnați cu roșu și maro-ruginiu, dar nu se mișcă de parcă ar fi răniți Sunt prea mulți oameni însemnați cu sângele celor dragi — Mebride încă nu i-a organizat, îmi șoptește Flynn la ureche, aducându-mă la realitate înainte ca imaginile masacrului să mă paralizeze din nou Am putea să profităm de această stare de confuzie Chiar dacă vorbește în șoaptă, tot îi simt durerea din suflet Ar trebui să fie alături de oamenii lui Ar trebui să-i ajute să găsească o soluție Dar nu poate fiindcă el este cel pe care ei îl caută Din cauza mea Cercetez cu privirea apele întunecate ale portului până găsesc ceea ce caut, plutind la câțiva metri de mal — Barca cu care am venit, îi răspund în șoaptă, arătând spre locul unde se află și unde nu ajunge lumina din port Un mușchi îi zvâcnește în obraz Nu se uită la mine sau la bărci Stă cu ochii la oamenii lui, suferind că nu este alături de ei Dar apoi clatină din cap, uitându-se din nou spre bărcuțele legate de-a lungul digurilor Înaintăm prin apă extrem de încet, ca să nu facem valuri și să ne trădăm prezența, apoi tot mai încet, pe măsură ce nivelul apei crește până la genunchi, până la coapse, până la mijloc Reintru în rolul de soldat, forțându-mi mușchii obosiți să funcționeze destul cât să-mi controlez cu grijă fiecare mișcare Pot să mă furișez E o treabă care necesită concentrare, care îmi distrage atenția de la… de la orice Am fi văzuți dacă ne-am urca în barcă acum, așa că, atunci când ajungem la ea, trecem unul de-o parte, altul de cealaltă parte a ei și începem s-o împingem spre ieșirea din port Chiar când să răsuflu ușurată, o lumină mătură suprafața apei și mă orbește Flynn mă avertizează în șoaptă, spunând ceva în irlandeză, în timp ce mușchii mei se încordează, reacționând în fața pericolului înainte ca mintea mea să aibă timp să-l proceseze Un strigăt răsună în cavernă și o mulțime de oameni se precipită în direcția noastră O clipă acționăm amândoi la unison Eu apuc de co- pastia bărcii ca s-o stabilizez, iar Flynn sare în barcă, apoi, aplecându-se peste bord, mă prinde de mână și mă ajută să urc după el Flynn se grăbește să acționeze motorul Din cauza luminii care mă orbește, făcând să-mi lăcrimeze ochii, urmăritorii noștri îmi apar ca niște umbre neclare Flynn trage de cablul de pornire al motorului o dată, de două ori Motorul pornește, dar el îl ambalează prea repede și barca se ridică de vârf Un glonț lovește co- pastia și din cavernă se aud strigăte Ne aruncăm amândoi pe fundul bărcii Îmi recapăt instinctul și mă reped spre el – am nevoie de arma pe care mi-a luat-o Mă uit la el și văd o umbră de teamă trecând peste chipul lui Teamă – de mine Nu zice nimic, nici măcar în șoaptă, nici măcar din priviri Dar într-un moment de conectare intuitivă cum a fost cel când am acționat amândoi ca să urcăm în barcă, știu ce gândește când se uită la mine și mă vede încă murdară de sânge, ținând în mână arma care a ucis șase dintre oamenii lui Mă simt groaznic, murdărită până în măduva oaselor de ceea ce am făcut; aș da orice în acest moment pentru ca el să nu se mai uite așa la mine Ne îndreptăm în viteză spre ieșire, dar și rebelii au urcat în bărcile lor și au pornit în urmărirea noastră Sunt prea aproape de noi ca să ne piardă urma în mlaștina din afara portului Destul de aproape ca să tragă asupra noastră, însă destul de aproape pentru a trage asupra lor Flynn își ferește privirea când vede că ridic capul să văd ce se întâmplă Astăzi nu mai vreau să omor pe nimeni, nu cât timp sunt eu însămi Nici măcar dacă ei vor deschide focul asupra mea Dar au îndreptat luminile spre noi și nu văd nimic Mă uit în sus, încercând să scap de lumina albă orbitoare din fața mea, și văd plafonul portului Stâncă dură, plină de striații, din care picură apă Gleidelul nu va avea niciun efect asupra stâncii, dar va vaporiza apa care se scurge printre crăpături Ridic arma și mă proptesc în bancheta bărcii ca să pot să trag peste capul lui Flynn, expunându-mă în fața celor care trag în noi Flynn strigă la mine, dar n-aud ce zice, fiindcă nu mai văd nimic altceva, doar ținta asupra căreia mă concentrez Gleidelul vibrează în mâinile mele și eu mă arunc din nou pe fundul bărcii înainte ca rebelii să mă ia în cătarea armei Șuierul laserului răsună în cavernă, urmat de zgomotul stâncii care se crapă și de uruitul bolovanilor care se prăbușesc în apă Apoi de zgomotul frenetic al motoarelor acționate în marșarier de rebelii care încearcă disperați să evite pietrele căzute în apa puțin adâncă din gura portului Mă ridic din nou în timp ce ne îndepărtăm de ieșirea din port și zăresc prin stropii de apă din siajul nostru cum grupul de bărci încearcă să facă slalom printre bolovanii care le blochează calea Mă uit la Flynn și el se uită la mine o fracțiune de secundă, după care își concentrează atenția asupra rutei noastre Am scăpat Nu vorbim N-avem ce să ne spunem, chiar dacă am avea puterea să strigăm peste zgomotul motorului O singură dată îmi arunc privirea în direcția lui și-i văd fața albă, ochii roșii și lacrimile amestecate cu stropii de apă aruncați de prova bărcii, apoi mă uit repede în altă parte Nu mai încerc să mă uit la el a doua oară Cerul a început să-și schimbe culoarea din albastru-închis în gri-închis, iar la orizont răsar ca un miraj luminile bazei Flynn reduce viteza și motorul începe să toarcă liniștit Ne strecurăm prin coridoarele de apă până când prova bărcii se înfige în mâlul de pe fundul apei cu o hurducătură oribilă Motorul se oprește de tot Liniștea îmi reverberează în urechi, asemenea imaginilor remanente care plutesc în fața ochilor după ce ai fost lăsat brusc pe întuneric Pe Avon nu există broaște și nici insecte, nimic care să coloreze această liniște Mă uit fix spre luminile îndepărtate ale bazei până mi se încețoșează privirea — Tu unde ai să te duci? întreb în șoaptă, rupând liniștea din jur — Nu știu Are vocea răgușită De atâta tăcut Din cauza frigului De supărare N-aș putea să spun de ce — Găsesc eu unde să mă duc Îmi iau jacheta abandonată pe fundul bărcii și i-o pun lui în mâini Dacă va rămâne aici, fără adăpost, fără căldură, va avea nevoie de ea mai mult decât mine — Molly, barmanul Poți să-mi lași la el un mesaj dacă… Vocea îmi tremură și mă opresc încurcată Dacă ai nevoie de mine El clatină din cap, dar nu sunt convinsă că a auzit ce-am spus Simt că intru iar în starea de șoc, fiori reci trecându-mi pe șira spinării și amorțindu-mi mușchii N-am fost instruită pentru o astfel de situație Nimic nu m-a pregătit pentru o astfel de situație Dacă ar fi vorba numai de mine, aș putea să rămân aici până ar putrezi barca, până s-ar scufunda și noroaiele mi-ar înghiți oasele Dar nu pot Înghit cu greu, străduindu-mă din răsputeri să alung din minte acest gând Flynn avea dreptate – sunt singura care poate intra în baza noastră pentru a încerca să aflu mai multe despre ce se întâmplă pe Avon Îmi forțez mușchii amorțiți să se miște și sar din barcă în apa care îmi vine până la coapse Mă apuc de copastie ca să-mi țin echilibrul, fiindcă simt că-mi cedează genunchii din cauza apei reci — Flynn Ar trebui să mi se pară ciudat că îi rostesc numele Am evitat atâta timp s-o fac, încercând să păstrez distanța dintre noi Și totuși, constat că mă fascinează felul cum îl afectează acest lucru E mai puțin rezervat, deși tristețea din ochii lui rămâne aceeași; se uită din nou la mine cu maxilarul încleștat — Flynn… aș vrea să știi că n-aș fi făcut niciodată una ca asta Oamenilor tăi Vorbesc cu glas scăzut, prea speriată să spun aceste lucruri cu voce tare Dar vocea îmi sună aspră și tăioasă — Niciodată Mai bine aș muri eu El mă privește tăcut în timp ce mie îmi bate inima în piept, dureros de tare Când îmi răspunde, are același glas scăzut ca al meu — Știu, Jubilee Se reazemă în genunchi astfel încât ne privim în ochi de la același nivel — Știu cine ești Știe Știe, cred lucrul acesta Dar nu reușește să mă privească mai multe de câteva secunde Iar eu nu-mi pot lua ochii de la el — Nu renunța Îndemnul meu este pentru el și pentru mine în egală măsură — Ai nevoie de un lucru real de care să te agăți De ceva concret în toată povestea asta El se uită la mâinile mele încleștate pe copastia bărcii – mâini încă mânjite de sânge, prea închegat ca să fie spălat de apă Dau să mă retrag, încercând să le ascund în umbră, dar el se întinde și mă prinde cu blândețe de o mână Ia apă în căușul palmei și începe să-mi spele mâna de sângele închegat, dovada ticăloșiei mele Îmi simt brațele grele și neputincioase, ca ale unei păpuși, parcă n-ar mai fi ale mele Încep să mă usture ochii, iar vederea mi se încețoșează din cauza lacrimilor Nu mai simt decât atingerea lui Flynn, frecându-mi mai întâi o mână, apoi pe cealaltă, readucându-le treptat la viață Spălând orice urmă de sânge care mă dă de gol ca fiind o victimă a Furiei Când termină, se oprește și se uită la mâna mea pe care o ține într-a lui Momentul se prelungește, apoi se termină brusc când el îmi dă drumul și se retrage, întorcându-și de la mine fața îndurerată Mi se taie respirația fiindcă simt un junghi în piept cum n-am mai simțit până acum, un dor greu în suflet N-ar trebui să-mi fie dor de el, dar îmi este; de acest băiat care avea tot dreptul să apese pe trăgaci, dar care totuși s-a aruncat între mine și moarte De acest băiat, singurul care crede că nu sunt ceea ce se spune că sunt, ceea ce eu credeam că sunt: un soldat fără suflet, o fată fără inimă El este singurul care mi-a arătat că m-am înșelat Simt în mine o nevoie disperată, un dor de atingerea lui, de tăcerea pe care el o găsește în mijlocul acestui haos, de vindecare De el Dar rămân pe loc, la un pas de el, însă distanța dintre noi mi se pare un imens canion Mi-aș dori să se facă dimineață, să fie destulă lumină ca să-i văd trăsăturile feței și nu doar o umbră Deși i-am spus, știu că nu-mi va transmite niciun mesaj prin Molly Știu că nu se va mai întoarce În adâncul inimii mele știu că n-am să-l mai văd niciodată — Adio, Flynn Cormac! Se joacă cu băiatul, fără să se mai mire cum de mintea ei i l-a țesut în vise de parcă ar fi fost acolo dintotdeauna Îl caută pe alee, cu inima tresărindu-i de bucurie la fiecare zgomot Când ajunge la incineratorul de gunoi, el sare din spatele ei strigând: — Pfiu, pfiu! Te-am omorât! Fata scoate un țipăt și, ascultătoare, cade la pământ Băiatul cu ochi verzi râde și se ghemuiește jos, aplecându-se deasupra ei — Gata, de data asta tu ești omul rău Dar când fata se ridică de jos, băiatul a dispărut E singură pe alee, nu mai e nimeni în jurul ei; Noiembrie a fost distrus 18 Flynn Închid ochii Nu pot s-o văd plecând, pentru că m-a distrus Pentru că n-am s-o mai văd niciodată Pentru că ard de focul răzbunării, dar și de dorul ei, și nu știu care dorință va învinge Când îi deschid din nou, zorii sunt foarte aproape Jubilee a plecat și odată cu ea s-au dus toate speranțele mele că ar putea opri acest haos Până acum lupta a fost oricum destul de grea, dar ideea că prezența companiei Laroux Industries pe planeta Avon are legătură cu Furia m-a bulversat de-a binelea și nu știu ce să fac mai departe Ce înseamnă faptul că Furia s-a manifestat la Jubilee cu tremurături și gust de sânge în gură, la fel ca starea aceea misterioasă pe care ea a avut-o când a găsit cipul de identitate Laroux? Noi doi suntem singurii care știm despre implicarea companiei Laroux Industries, singurii care bănuim că Furia nu este provocată de Avon, ci provocată Avonului Mai există o singură persoană care cred că s-ar putea să mă asculte O persoană care a fost nevoită să vadă cum cineva de încredere, cineva de nădejde, s-a transformat într-un monstru Poate că fiica lui Davin Quinn n-a auzit că am trădat Fianna Poate că ea va avea răbdare să asculte și partea mea de adevăr înainte să mă denunțe Peste câteva zile, când lucrurile se vor mai liniști, poate că am să mă aventurez să scot nasul în lume ca s-o caut Mă îndrept de spinare pe bancheta unde m-am prăbușit și mă îmbrac cu jacheta ei, puțin cam strâmtă pentru mine, dar călduroasă Încerc să nu mi-o imaginez pe Jubilee alături de superiorii ei și de ceilalți soldați care se bucură că s-a întors la ei Încerc să nu mi-o imaginez la bar, înconjurată de oamenii din plutonul ei, stând liniștită într-o lume unde nu există ce a făcut ea Dar tot mi-o imaginez O văd cu ochii minții revenind în lumea ei așa cum eu n-am să mă pot întoarce niciodată într-a mea Apuc încet vâslele și îndrept prova bărcii spre mlaștină Departe de baza militară, departe de casa mea Departe de tot, singur în pustietatea Avonului Fata este pe planeta Patron împreună cu fostul ei căpitan, în timpul unei acțiuni de patrulare, când primesc un apel că s-au tras focuri de armă în sectorul alăturat Rebeliunea de pe Patron s-a încheiat acum zece ani, dar grupuri izolate de insurgenți încă se ascund pe ici, colo, clocotind de ură și răbufnind la oarecare intervale de timp Nu sunt complet echipați pentru luptă, dar căpitanul ei nu ezită Se întorc în marș rapid la hidroavion, apoi el dă ordin să se îndrepte spre sectorul alăturat pentru a veni în ajutorul plutonului prins într-o ambuscadă la marginea pădurii Fata n-a mai participat niciodată la o luptă, nu în prima linie Se uită la căpitanul ei și frica i se citește pe chip Căpitanul se uită la ea și-i face cu ochiul, iar ea inspiră adânc El are o privire blândă și ea reține acest detaliu — Nu va fi ca la orele de instrucție, spune el și, cu toate că vorbește tare, cât să-l audă tot plutonul, se uită la ea în timp ce grăiește Cine spune că este, minte Fata înghite cu noduri și strânge mai tare Gleidelul în mână, dorindu-și să fi avut mai degrabă o pușcă Când se uită din nou spre căpitan, vede că sunt doar ei doi din hidroavion — Ești rapidă, Lee, și înveți repede Nu trebuie decât să fii atentă Fii cu ochii în patru Vei vedea ce alții nu văd 19 Jubilee Reflectoarele care luminează perimetrul bazei sunt orbitoare și, când ajung la spărtura din gardul de sârmă despre care mi-a spus Flynn, simt că nivelul de adrenalină începe să-mi scadă Ca urmare, devin amorțită, împiedicată; degetele mele se chinuie să deznoade sârmele din gard destul cât să mă strecor înăuntru Dacă intru pe la punctele de control, risc să mi se pună întrebări la care nu pot să răspund Dacă se află ce am făcut, voi fi transferată pe o altă planetă și nu va mai rămâne nimeni care să pună lucrurile cap la cap pentru a afla ce se întâmplă cu Avonul Ar trebui să încerc să dorm sau să mănânc ceva ca să nu mai tremur, dar aproape că nici nu mai știu în ce direcție se află baraca mea Mă pomenesc refăcând drumul parcurs de Flynn când m-a răpit pe mine și ajung în aleea de lângă barul lui Molly Pe-aici e plin de graffiti, unele pe jumătate șterse, altele mai noi Unul este scris jumătate în spaniolă, jumătate în irlandeză – recunosc doar cuvântul trodaire Vopseaua de un roșu-aprins s-a scurs în firișoare lungi și subțiri înainte să se usuce, și rămân cu ochii ațintiți la ele Nu reușesc să scap de imaginile care mi-au rămas întipărite în minte: sânge, carne arsă, piatră cu pete stacojii și… Cutremurându-mă, îmi smulg privirea de la inscripțiile roșii de pe perete Nu te-a salvat ca să te lași doborâtă Înainte să-mi recapăt puterea să merg mai departe, ușa din spatele barului se deschide brusc și trei soldați ies împleticindu-se După ei apare și Molly — Duceți-vă acasă, le spune el Deși are un ton ferm, nu pare supărat Se vede că cei trei răcani au băut peste măsură, dar se țin încă pe picioare Niciunul dintre ei nu este din plutonul meu Molly mă vede stând în întuneric și înalță capul spre mine — Lee? Apasă pe întrerupătorul de la intrare și aleea este brusc inundată de lumină Vag îi aud pe soldați vorbind, chemându-mă, spunând cuvinte pe care nu le pot înțelege Mă dau un pas înapoi, amețită, și inima începe să-mi bată atât de tare că nu mai pot să respir Întind mâna, dar în aceeași clipă îmi dau seama că n-am de ce să mă țin și sunt pe punctul să mă prăbușesc O mână puternică mă apucă de umăr, ținându-mă, sprijinindu-mă Clipesc și văd fața lui Molly care mă privește de-aproape cu ochi îngrijorați — Cred că am comanda aceea specială aici în spate, scumpo, spune el cu vocea lui blândă, dar puternică Replica este pentru urechile celor trei care acum se îndreaptă spre dormitoarele lor — Minunat, zic eu slăbită în timp ce el mă conduce spre ușa din spate Imediat ce mă bagă în magazia prăfuită și slab luminată, Molly mă conduce spre o ladă veche și mă așază pe ea ca să mă odihnesc fiindcă îmi tremură picioarele Când în sfârșit ridic capul spre el, văd că mă privește cu îngrijorare și teamă Nici măcar Molly nu poate s-o vadă pe Chase gata să leșine fără să se întrebe dacă nu cumva a venit sfârșitul lumii — Arăți groaznic, spune el cu glas scăzut S-a întâmplat ceva în timpul patrulării? Mă uit la hainele de pe mine și observ cu surprindere că sunt pătate de noroi și ude în unele locuri Câteva pete arată altfel Sunt de un roșu-brun Deschid gura, dar în loc de răspuns, mă înec și tușesc aproape isteric — Mă duc să-ți pun ceva de băut, spune el neliniștit și dă să pornească spre ușă Îi pun o mână pe braț și îl opresc — Nu am nevoie să beau în clipa asta Molly… am nevoie de ajutorul tău Se freacă cu o mână pe capul ras, iar tatuajele răsucite în jurul degetelor par să se miște în lumina slabă a camerei din spate Nu e prima oară când aș vrea să știu să-i citesc caracterele tatuate de sus până jos pe ambele brațe, dar deși îmi amintesc câte ceva din mandarina vorbită pe care am învățat-o de la mama pe vremea când eram copil, am uitat de mult caracterele scrise Molly mi-a spus cândva că pe un braț are niște fragmente din Arta războiului și Prințul, iar pe celălalt citate din diverși filosofi de pe vechiul Pământ, cum ar fi Confucius, dr King și Gandhi Război și pace, îmi explicase el, când i-am spus că este un nebun Lumină și întuneric Yin și Yang Rebel și soldat Lui Molly îi plăcea să încerce să se regăsească în trecutul său cultural și îl interesau toate stereotipurile pe care le găsea în filme și cărți vechi Probabil de-asta m-a plăcut de cum m-a văzut – fiindcă sunt unul dintre puținii oameni din bază care pot să-i pronunțe numele real A rămas orfan de mic – părinții lui terracoloniști l-au adus într-o lume nouă, au murit în condiții grele, iar el a ajuns să fie adoptat de o familie de pe Babel Habar n-am cum de-a ajuns aici, într-o colonie predominant irlandeză N-are alte legături cu originea chineză pe care o împărtășim amândoi în afară de legătura de sânge, dar aceasta nu încetează niciodată să-l fascineze În schimb eu am rămas doar la învățăturile mamei Însă asta era înainte ca ea să moară, și am pierdut acea legătură pentru totdeauna Molly ezită, crezând în continuare că un pahar de băutură mi-ar prinde bine în ciuda protestelor mele — Ce se întâmplă? întreabă el într-un târziu — Aș vrea să aștepți un mesaj O parte din mine știe că n-are niciun rost, că Flynn Cormac n-are să-mi trimită acum niciun mesaj, dar cealaltă parte refuză să rupă acest ultim fir care ne leagă — Este important Nu știu cine sau când îl va aduce, dar trebuie să mi-l aduci mie – să nu mai spui nimănui Molly încruntă din sprâncene vizibil îngrijorat — Gagico, în ce te-ai băgat? Inspir adânc, simțindu-mă vlăguită după atacul de panică ce m-a cuprins când am intrat în bar — Nu pot să-ți spun, Baojia Puțini din bază cunosc numele real al lui Molly, și mult mai puțini îl folosesc Rămâne surprins, apoi clatină aprobator din cap Mă strânge de umăr — O să am grijă Odihnește-te și tu, copilă dragă Arăți ca moartea-n vacanță * Încerc să urmez sfatul lui Molly când mă întorc în camera mea Dar chiar și după ce fac duș, mă spăl de urmele de sânge și noroi și mă îmbrac cu haine uscate și călduroase, tot mă simt murdară Sunt obișnuită să dorm oriunde și oricând pot, dar în ciuda oboselii, a nevoii disperate de a închide ochii ca să uit această noapte, rămân mereu cu privirea pironită în tavan Poate din cauză că atunci când închid ochii, văd copilul acela din ascunzătoarea rebelilor, întins pe jos, cu o gaură imensă în cap, cu pielea și părul din jur arse, așa cum numai un Gleidel al Armatei ar fi putut s-o facă Copilul pe care l-am ucis când eu nu eram eu însămi Mă întorc pe o parte, încercând cu disperare să scap de șuvoiul neîncetat de gânduri Dacă aș avea pe cine să sun la telefon, fie și pentru o banală conversație, aș face-o Deși Towers este extrem de intransigentă când vine vorba despre folosirea sateliților de retransmisie ca să ne uităm la HV, avem legături bune și clare pentru lansarea mesajelor de pe Avon Dar noi nu suntem făcuți să avem prieteni – nu ni se oferă această șansă Cu doi ani în urmă i-aș fi sunat pe camarazii mei răcani, dar acum ne-am risipit prin galaxie Nu mai am pe nimeni Alexi mi-a fost cel mai apropiat Toți ceilalți cu care am servit în Armată nu mai sunt Au murit sau au fost detașați pe alte planete atât de îndepărtate încât este ca și cum ar fi murit și ei Uneori mă gândesc că ne izolează în mod intenționat Asta mă face să mă întreb cum ar fi arătat viața mea dacă aș fi rămas la orfelinat, dacă nu m-aș fi înrolat în Armată Sau dacă aș fi reușit să renunț la dorința mea de răzbunare Fostul meu căpitan îmi spunea mereu că trebuie să găsesc ceva pentru care să lupt, nu doar un motiv ca să lupt Dacă l-aș fi ascultat, aș fi avut prieteni cu care să păstrez legătura după ce au fost detașați în altă parte? Nu știu de ce mi-a venit în minte fostul meu căpitan, dar acum îmi dau seama că aș vrea să fie aici Avea un fel de a face ca lucrurile imposibile să pară posibile, ca și cum escaladarea unui munte sau traversarea unei câmpii n-ar fi cine știe ce Mă ridic brusc în capul oaselor fiindcă mi-a venit o idee Căpitanul meu Flynn și cu mine încercăm să înțelegem în ce fel este implicată compania Laroux Indus- tries Ce căuta un cip de identitate Laroux pe locul bazei secrete dispărute Cum am putut să fiu atât de proastă? Fostul meu căpitan n-a mai fost pe Avon de mai bine de un an de zile și s-ar putea ca faima și bogăția să i se fi urcat la cap, dar chiar și-așa nu cred că ar refuza să mă ajute dacă l-aș ruga Arunc pătura de pe mine și mă așez pe scaun Mătur cu o mână toate obiectele de pe birou, apoi cu cealaltă apăs pe partea de sus a ecranului Acesta se ridică din blatul biroului în care este încastrat și se deschide ascultător, adaptându-se automat la înălțimea mea Tastatura se ridică după el, ieșind din spațiul de sub ecran Aici n-avem sistem de monitorizare oculară – doar chestii low-tech, care nu le-ar fi de mare folos rebelilor dacă ar pune mâna pe ele Încep cu liniile de cod de care am nevoie ca să ajung la ecranul de lansare a apelului Doar pentru că ecranul meu nu este ultra-performant nu înseamnă că nu poți să faci o mulțime de lucruri cu ajutorul lui dacă știi cum Iar omul pe care am de gând să-l apelez este cel care a avut grijă să învăț lucruri pe care alții nu le-au învățat După ce verific dacă sunt spionată cu vreun program de captare a tastelor pe care le apăs și mă asigur că lucrez fără să fiu înregistrată, încep Introduc adresa de rețea, adăugând o nouă linie de cod ca să mă asigur că solicitarea mea va pleca printr-un proxy securizat, ascunzând locația apelului meu Adaug taguri de confidențialitate ca să semnalez o convorbire personală aprobată și mă scot din registrul bazei – nu este perfect, dar dacă nu „sapă” nimeni, nici n-o să se vadă că am lansat un apel Însă degetul meu ezită deasupra tastei ENTER Distragerea atenției prin stabilirea unei linii securizate nu poate dura mult Dacă el s-a schimbat și nu mai este același om alături de care am luptat? Dacă cineva îmi monitorizează activitatea calculatorului în ciuda eforturilor mele de a-mi acoperi urmele? Dacă… Închid ochii Aș putea găsi o mie de motive ca să nu-l apelez Și doar unul singur ca să-l sun: am încredere în el Apăs tasta cu hotărâre și mă las pe speteaza scaunului cu ochii închiși, așteptând ca apelul să plece prin satelitul de retransmisie de deasupra mea și să se conecteze la rețeaua hiperspațială După o tăcere interminabilă, în difuzoare se aude un mic cârâit și percep o undă de lumină prin pleoapele închise — Ce-i? întreabă o voce morocănoasă, iritată, adormită Deschid ochii și îl văd La el este întuneric, de parcă s-ar afla în camera mea, dar îl văd luminat de monitorul calculatorului său În semiîntuneric, are o figură palidă, fantomatică În ciuda luminii slabe, arată bine Mai bine decât mi-l amintesc Nu poartă tricou și nu mai are nici tăblițele de identificare la gât Și-a lăsat părul să crească și are o dezinvoltură în expresia gurii pe care nu i-o știam De parcă a găsit ceea ce căuta – acel ceva pe care îl caută fiecare dintre noi, în tranșee, buncăre și mlaștini — Domnule? bâigui eu simțindu-mi deodată gâtul uscat El deschide ochii mai bine, clipind somnoros — Lee? Înalță ușor capul În difuzoare se aude o voce înfundată și somnoroasă; nu e vocea lui — Tarver, spune nerăbdătoare vocea Vino înapoi în pat Mai e cineva în camera lui O femeie Merendsen se uită peste umăr, dar în spatele lui nu se vede decât întunericul din cameră — Culcă-te la loc, Lilac În ciuda vorbelor repezite, se simte o tandrețe în vocea lui care, în mod ciudat, face să mi se strângă inima Simt că îmi ard obrajii – nu m-aș fi așteptat să-l aud vorbind pe un astfel de ton Brusc mă întreb de la ce anume îl deranjez Ar putea fi dezbrăcat, după câte îmi dau seama; pe ecran apare doar de la brâu în sus Apoi se întoarce spre mine încruntat și tandrețea din glas îi dispare, rămânând doar exasperarea omului trezit din somn — Lee, tu știi cât este ceasul aici? Nu m-am gândit să verific diferența de fus orar Nici nu mi-a trecut prin cap, atât eram de disperată să văd o figură cunoscută în care să pot avea încredere — Scuze, domnule Nu mai lucrează în cadrul Armatei, dar n-aș putea să-i spun altfel Acum că s-a mai dezmeticit, văd că pe chip începe să i se citească nedumerirea Nu-l învinuiesc Nu mai lucrăm împreună de un an de zile, n-am mai vorbit unul cu altul de nouă luni — Ce s-a întâmplat, Lee? Ezit, așteptând să aud zgomote în camera din spatele lui Nu se aude nimic, dar știu foarte bine că fiica lui Roderick Laroux stă în patul lui Merendsen și aude tot ce spun — Puteți să vorbiți din altă cameră? Merendsen face o pauză — A adormit Nu-i nicio problemă Scutur din cap, înghițind în sec, fiindcă nu îndrăznesc să vorbesc Merendsen privește ușor în jos, uitându-se la figura mea de pe ecran, nu la cameră Ridic privirea și mă uit în micul orificiu din partea de sus a ecranului ca să poată să-mi vadă ochii El nu zice nimic, ci se ridică de la birou Constat că este îmbrăcat, purtând niște pantaloni cu șiret care îi atârnă lejer, dar îmi dau seama că l-am sculat din pat Iese din lumina reflectată de monitor și, pe măsură ce camera web se autoajustează, văd doar o formă întunecată care se îndreaptă spre pat și se apleacă O aud pe Lilac Laroux protestând pe un ton plângăcios și văd niște brațe ridicându-se și încercând să-l tragă spre ea Un schimb de cuvinte în șoaptă Râsul scurt și amuzat al lui Merendsen Un oftat în semn de capitulare Tăcere Apoi sunetul ușor și inconfundabil al unui sărut El se întoarce la calculator — O secundă Se produce un fâșâit și o perturbare a imaginii, iar eu îmi dau seama că are un singur computer mobil, nu se află într-un loc cu monitoare în fiecare cameră Bruiajul dispare după un minut și îi văd din nou chipul Camera web se refocalizează, adaptându-se unui alt nivel de luminozitate și observ că este undeva afară Este noapte, iar peisajul din spatele lui este scăldat în lumina albastră-argintie a lunii Tot ce pot să văd este un câmp cu flori — În regulă, Lee Merendsen inspiră adânc, ceea ce știu că este un îndemn la calm — Spune-mi despre ce este vorba Mi s-a uscat gâtul atât de tare încât abia pot să mai vorbesc Îmi pare atât de schimbat și totodată același, încât simt că mă cuprinde o timiditate neobișnuită cum n-am mai simțit de când am plecat de pe Verona Se apleacă spre monitor — M-ai apelat în toiul nopții ca să te zgâiești la freza mea zbârlită? Umorul ăsta al lui îmi este atât de familiar încât simt că mi se strânge inima Din nou scutur din cap — Domnule… pot să am în continuare încredere în dumneavoastră? Ce mi-ați spus atunci când ați fost detașat în altă parte este valabil și acum? Merendsen devine serios — Întotdeauna, Lee Are vocea fermă, așa cum mi-o amintesc Vocea unui adevărat lider — Întotdeauna, ai înțeles? Mi se încețoșează vederea, de parcă m-aș îneca, și mă chinui să respir — Logodnica dumneavoastră Cât de bine o cunoașteți? — O cunosc mai bine decât oricine, Jubilee, răspunde el, deși pe un ton circumspect Folosește numele meu întreg în mod deliberat Știe că numai părinții mei îmi spuneau așa, știe că lucrul ăsta îmi provoacă suferință – mă testează Mă testează să vadă cât sunt de hotărâtă, cât de mult am nevoie de ajutorul lui — De ce mă întrebi despre Lilac? Ridic bărbia și privesc în lentila din micul orificiu al camerei web — Am nevoie de informații despre corporația tatălui ei — Vrei să-l spionez pe viitorul meu socru? Încerc să nu bat în retragere; dar auzind aceste cuvinte, regret că l-am contactat pe fostul meu căpitan — Nu, domnule Vreau să spun… — Fiindcă eu și Lilac am devenit specialiști în privința asta Mă holbez la ecran, amuțind de uimire — Lee, nu cred că vrei să ai de-a face cu compania Laroux Industries Nu știu despre ce este vorba, dar Nu te băga Înfrânge-ți instinctul și vezi-ți de treaba ta — Nu pot Aici mor oameni și cred că LRI este de vină Aveam pe cineva, dar acum s-a dus Am rămas doar eu, domnule Nu mai este nimeni care să cerceteze ce se întâmplă — Lee, spune el încet, adoptând același ton ca și mine Unde ești? — Pe Avon El nu răspunde imediat, dar se schimbă la față Deși nu înțeleg de ce, în privirea lui se citește teamă Îngrijorare De la o distanță de milioane de ani-lumină, el a reușit să vadă pe chipul meu ecoul celor întâmplate aici — Pe Avon? repetă el într-un târziu pe un ton aspru Ești încă pe Avon? Clatin din cap, neîndrăznind să vorbesc Îmi vine să plâng, ca să mă descarc Până să intre Flynn în viața mea, n-am mai plâns de când eram pe Verona Am impresia că am adunat un șuvoi de lacrimi ce stă să erupă în acest moment Dar Merendsen este ultimul om din lume care aș vrea să mă vadă plângând El scutură din cap, nevenindu-i să creadă — Nimeni nu rezistă acolo mai mult de o lună – eu abia am rezistat două — Sunt bine, mint eu Dar se apropie inspecția planetară din partea Consiliului și aici situația devine explozivă Și s-ar putea ca de vină să fie Laroux Industries — Ce se întâmplă? Aș vrea să-i spun despre baza pe care am văzut-o când eram cu Flynn în mlaștină și care – culmea! — a dispărut, dar nu-mi găsesc cuvintele — Furia, zic eu în schimb E din ce în ce mai rea Mai puternică — Nu mai sta acolo, spune el imediat Pleacă Cere să fii transferată Dezertează dacă e nevoie — Să dezertez, repet eu pe un ton ezitant Am impresia că-mi fuge podeaua de sub picioare — Domnule, eu nu… — Lee, nu te înșeli în privința lui Laroux, spune Me- rendsen pe un ton sumbru și privirea i se adumbrește Am văzut documente în care se vorbea despre Avon când eram , când am cunosut-o pe Lilac Am crezut totuși că experimentele de-acolo s-au terminat de mult Am crezut că le-am pus capăt — Ce experimente? El ezită, privindu-mă încruntat — Nu m-ai crede dacă ți-aș spune, spune el într-un târziu Lee, rezistă Am să mă gândesc la o modalitate de a ajunge acolo — Nu, răspund eu, apropiindu-mă și mai mult de monitor de parcă așa m-ar auzi mai bine Domnule, nu vă ceream să veniți Situația cu Fianna este prea periculoasă, iar acum sunteți civil Eu doar caut informații pe care să le putem aduce în atenția superiorilor ca să lămurim lucrurile — N-am să stau aici cu mâinile încrucișate până aflu că ai fost lichidată pe ascuns pentru că ai pus niște întrebări care n-ar trebui puse Vocea lui Merendsen devine precipitată, trădând o încordare neobișnuită Se apleacă și el spre monitor – suntem la o distanță de câțiva centimetri unul de altul, deși ne despart lumi întregi — Sunt lucruri pe care nu le pot spune printr-o linie de comunicații, chiar dacă este una securizată Ușurarea pe care mi-a produs-o răspunsul lui la suspiciunile mele legate de Laroux Industries începe să se risipească rapid, lăsând în loc o senzație de groază, apăsătoare și glacială Ce secret poate fi acesta – mai grav decât Furia, mai grav decât a-ți spiona propriul socru și decât a recunoaște că ai văzut niște documente demult îngropate – încât preferă să zboare jumătate din galaxie, până pe o planetă sfâșiată de război, ca să mi-l spună? — Am să vin acolo, continuă el Aici nu prea vin mijloace de transport, dar găsesc eu o soluție Va trebui s-o las pe Lilac aici – nu pot s-o mai implic în povestea asta Nu știu ce s-ar întâmpla Mă abțin să-i spun că ultimul lucru pe care mi l-aș dori este s-o aducă aici pe Lilac El continuă să vorbească — Mă aștepți, da? Vorbesc serios, căpitane Până ajung eu acolo, să nu fugi și să nu faci nimic riscant cum îți e obiceiul — Da, domnule, spun eu clătinând din cap — Juri? În mod bizar, în fața ochilor îmi apare figura lui Flynn Ar putea dura săptămâni întregi până să urce Merendsen la bordul unei nave ca să ajungă aici Dacă, prin absurd, Flynn îmi trimite vorbă prin Molly că are nevoie de mine? Cum să promit că rămân aici fără să fac nimic în timp ce viața idiotului ăluia ar putea fi în pericol? Dar apoi îmi dau seama de un lucru: nu-mi stă deloc în fire să gândesc așa În ce univers căpitanul Lee Chase ar risca viața, integritatea și siguranța oamenilor săi pentru un rebel exilat și pentru planeta pentru care el dorește să moară? Nu există nimic pentru care merită să risc toate astea Clatin încet din cap, ignorând senzația de gol în stomac în timp ce vorbesc — Jur să nu fac nimic riscant! Merendsen mă privește neîncrezător, văzând că ezit Dar apoi clatină din cap și se relaxează — Vin acolo cât pot de repede Monitorul devine negru și apare un text alb: CONVORBIRE TERMINATĂ Împing tastatura și ecranul se rabatează, retrăgându-se silențios în locașul din masa de lucru Ca și cum nimic nu s-a întâmplat Încerc să nu mă gândesc la ce ar spune Flynn dacă ar ști ce am făcut Dimineață am să-i las un mesaj la Molly Nu prea am ce să-i spun în afară de faptul că s-ar putea să găsesc curând o soluție Nu va fi de ajuns S-ar putea să nu fie niciodată de ajuns și îmi vin mereu în minte suferința și supărarea lui, aversiunea lui față de mine și de lumea mea Știu că nu va primi mesajul meu; știu că este un fugar și că baza asta este ultimul loc unde s-ar mai întoarce Dar dacă îi las vorbă este ca un fel de consolare De speranță Un semn că n-am renunțat Că dacă el se va întoarce… Dar acum a plecat Sunt singură — Xiao Jie, mei kan jian ni lai guo zher Tresare la auzul vocii – de ani de zile nu i-a mai vorbit cineva în limba mamei ei Când se întoarce, vede o matahală de bărbat, mare cât un munte și plin de tatuaje, care stă în spatele barului E prima ei seară liberă de când a fost transferată ca și acum îi pare rău că nu s-a dus direct la baracă — Îmi pare rău, i-o taie fata Nu vorbesc mandarina Nu este o minciună N-a mai vorbit-o de la moartea părinților ei — Am înțeles, răspunde barmanul zâmbind prietenos, dar știind acest lucru de parcă i-ar putea citi gândurile Eu sunt Molly Bun venit pe Avon Fata nu-și poate lua privirea de la el, mirată de contrastul dintre vocea lui prietenoasă și înfățișarea de bărbat musculos și tatuat El râde, obișnuit probabil să fie judecat greșit de către oameni O clipă, fetei i se pare că seamănă puțin cu tatăl ei, deși n-au nimic în comun — Avem fiecare trecutul nostru, spune el ridicând un braț și arătând spre tatuajele ce par că se mișcă și se schimbă sub privirile ei Dar aici trebuie să alegi ce păstrezi 20 Flynn Patrulele s-au triplat în ultimele zile de când mă ascund în zona de tampon și presupun că fiecare a primit o fotografie cu rebelul care a răpit-o pe Lee Chase de la barul Molly Malone Ceea ce nu știu ei este că mai devreme sau mai târziu, Mebride și Fianna se vor răzbuna pentru masacrul comis de Jubilee – un act de război despre care Armata nici măcar nu știe că a avut loc – și când se va întâmpla lucrul acesta, capturarea mea va fi ultima dintre prioritățile lor Am avut grijă să fiu mereu în mișcare, nici prea aproape de perimetru, nici prea departe Baza militară este ca un monstru viclean, ghemuit la orizontul Avonului – Avon, o lume plină de cursuri de apă ce șerpuiesc blând și mase de alge ce se mișcă lent În atmosfera sa încețoșată, clădirile din prefabricate apar nefirești, făcute din metal ruginit și plasten în unghiuri drepte Întotdeauna mi-am imaginat baza ca pe o plagă ce trebuie îndepărtată, plină de soldați care calcă pământul în picioare, provocându-i răni de mocirlă Când eram mic, întotdeauna îmi imaginam că plaga aceasta va dispărea într-o bună zi și de sub ea va răsări un nou Avon, vindecat și strălucitor Fac un ocol mare înainte să găsesc un loc aproape de țărm unde să-mi ascund barca O jumătate de oră mai târziu, mă furișez printre două clădiri de la periferia orașului, evitând privirile iscoditoare ale soldaților care stau de pază Pe înregistrarea camerelor de supraveghere din noaptea atentatului, apărea o fată cu Davin Quinn chiar înainte ca el să detoneze bomba Trebuie să știu dacă era fiica lui, Sofia Ne jucam împreună când eram copii și mă gândesc că poate, subliniez poate, va avea totuși încredere în mine Trebuie să aflu dacă știe ce anume l-a determinat pe un om pașnic ca tatăl ei să devină un criminal Ce anume a transformat-o pe Jubilee într-o criminală Întrebarea asta – ca și imaginea cu figura lui Jubilee cu ochii întunecați ca atunci când eram pe insulă, cu expresia aceea absentă – nu mi-a dat pace deloc în ultimele trei zile Orașul este un teren cu clădiri învechite, din prefabricate, divizat de o rețea de străzi murdare, unde indicatoarele stradale arată doar numere În mod normal ar trebui să fie oameni pe stradă, dar este închis aproape peste tot Din cauza interdicției de circulație și din precauție Mi-aș dori să spun că doar le-a fost teamă de mâna de fier a Armatei, dar atâția orășeni au fost prinși în schimburile de focuri încât nici noi nu le mai știm numărul Merg grăbit pe lângă case cu obloanele trase, cu capul plecat și gulerul jachetei împrumutate ridicat, ca să-mi ascund profilul Îmbrăcat în cenușiu, sunt doar o umbră printre umbre Un câine trece alergând pe lângă mine, grăbindu-se spre casă sau cine știe ce adăpost Întorc automat capul să văd de unde vine și îngheț Ceva se mișcă în spatele meu, ceva prea mare pentru a fi un câine Inima începe să-mi bată mai repede, dar mă străduiesc să merg încet și calm, făcându-mă nevăzut pe strada alăturată, la adăpostul clădirilor Ăsta e secretul – fără mișcări rapide, bruște, care să atragă atenția Sunt trei siluete care vin pe stradă și nu sunt trodairi Nu merg în același pas, bătând pământul cu piciorul Dar se mișcă prudenți, furișându-se, și recunosc această mișcare un moment mai târziu: sunt din Fianna În frunte este Mebride, flancat de alți doi; pe unul nu-l recunosc, dar dintr-o privire îmi dau seama cine merge în stânga lui E Sean În timp ce ei se apropie de intersecție, mă lipesc de peretele unei case, aplecând capul astfel încât haina mea cenușie nici nu se deosebește de ziduri – cel mai bine este să rămân nemișcat, la adăpostul întunericului Mebride trece țanțoș de parcă ar fi stăpânul orașului, ceilalți doi urmându-l îndeaproape Vine dinspre bază și se îndreaptă spre marginea orașului; indiferent ce treabă a avut acolo, a terminat-o Sean are gluga trasă pe cap, dar îi văd gura care altădată era mereu zâmbitoare, surâzătoare – acum are o expresie dură, încrâncenată Fără Fergal, fără mine, nu mai are pe nimeni Mi-aș dori atât de mult să mă duc la el – parcă mă și văd ieșind la vedere, strigându-l –, dar rămân pe loc, cu pumnii încleștați, în timp ce ei dispar în semiîntuneric Inima mă îndeamnă să mă duc după Sean, dar mă abțin și plec pe drumul meu Am venit aici cu un motiv și, dacă vreau să-l ajut – să-i ajut pe toți –, trebuie să merg mai departe Sunt cât pe ce să dau nas în nas cu un pluton de trodairi Sunt încă la un bloc distanță, dar eu, cu gândul la vărul meu, îi observ cu câteva secunde înainte să traversez strada Înjurând în sinea mea, mă retrag din nou în umbră și îi urmăresc cum se apropie Ei se mișcă altfel decât rebelii, cu hotărâre, și în momentul acela îmi dau seama că de fapt sunt pe urmele rebelilor Îi urmăresc pe Sean și Mebride Mă aplec, scormonind în noroi până găsesc o piatră mică și alunecoasă Cu o mișcare iute o arunc pe strada laterală, apoi mă retrag în umbră în timp ce trodairli schimbă direcția de mers, abandonându-i pe rebeli, ale căror siluete se îndepărtează, atrași de acest zgomot nou, mai apropiat Este tot ce pot să fac pentru ei ca să câștige un avans și sper că e suficient Mă furișez repede pe a treia stradă și număr casele până ajung la casa lui Davin Acum, a Sofiei, deși nu pentru mult timp Încă n-a împlinit șaisprezece ani, practic nu e adult Sunt șanse s-o trimită cu următorul transport care pleacă din portul spațial Mă opresc în fața ușii și bat ușurel, uitându-mă să văd dacă mai apare vreo patrulă Îi ia mult timp până răspunde – destul cât să-mi dau seama că probabil a așteptat să audă sunetul pașilor mei îndepărtându-se Apoi ușa se crapă puțin și în prag apare fata pe care o știam, suplă, cu părul blond-zmeuriu Are un bandaj care i se vede din gulerul rochiei și un altul la încheietura mâinii, ceea ce îmi amintește că fata din înregistrarea atentatului n-a fost prea departe când a avut loc deflagrația Parcă este o fantomă, cu pielea albă, nevăzută de soarele Avonului care nu apare niciodată, contrastând cu cearcănele adânci de sub ochi, ca niște semicercuri întunecate E trasă la față de atâta suferință Abia dacă se uită la mine, privirea ei alunecând spre strada noroioasă — Mulțumesc, spune ea obosită pe un ton răgușit, dar nu mai am nevoie de mâncare Și dă să închidă ușa — E bine, zic eu scoțând mâinile din buzunar ca să-i arăt că sunt goale Fiindcă nu am așa ceva Sof, sunt eu, Flynn Lasă-mă să intru până nu mă vede cineva Brusc devine atentă și mă privește surprinsă, cu buzele întredeschise, și preț de o clipă nu mai pare supărată Există un cod între oameni ca ea – orășeni – și Fianna Chiar dacă nu sunt de partea noastră, ne ignoră când trecem pe lângă ei și le spun soldaților că n-au văzut nimic Nu e un secret faptul că mulți dintre ei ar vrea ca noi să câștigăm și, chiar dacă Davin era un om prudent, sper din tot sufletul că fata care obișnuia să fure cărți din clasă pentru ca apoi să născocească niște minciuni fantastice ca să iasă basma curată, are mai mult entuziasm în ea Și că nu și-a pierdut de tot acel entuziasm După un moment care mi se pare că durează o veșnicie, se apleacă afară să se uite în stânga și-n dreapta pe strada pustie, apoi se dă la o parte și mă poftește înăuntru Casa este mică, exact ca toate celelalte din oraș Ici-colo se văd lucruri de-ale Sofiei – ibricul roșu-aprins pe aragaz, o fâșie de mătase de import atârnată pe perete În rest pereții sunt vopsiți în obișnuitul galben-pal liniștitor, iar mobilierul anost este model standard Cizmele lungi de cauciuc ale tatălui ei sunt încă atârnate lângă ușă, împreună cu trusa de testare Înainte de noua lui slujbă la depozitul bazei, Davin se ocupa cu prelevarea eșantioanelor pe care le aducea în laboratoare pentru ca tehnicienii să confirme, ca întotdeauna, că pe Avon nu există viață bacteriană, fără de care planeta nu poate deveni un mediu normal Pe măsuța din mijlocul camerei sunt stivuite vase și oale cu mâncare aduse de vecini și prieteni care și-au arătat astfel compasiunea pentru pierderea suferită de Sofia Ea închide ușa în urma mea și se întoarce spre mine Ultima dată când am vorbit eram aproape de aceeași înălțime, iar ea încerca să mă pună la pământ în curtea plină de noroi a școlii Acum sunt cu aproape zece centimetri mai înalt decât ea Îmi caut cuvintele, ceva de spus, ca să-i arăt că-i împărtășesc durerea, dar ea mi-o ia înainte — Ce dracu’ ai pățit? Spre surprinderea mea, încep să râd Deși e un râs trist, presiunea din piept îmi dispare N-am mai vorbit cu un om de trei zile — Probleme în mlaștină, ce să pățesc? zic eu, iar ea zâmbește scurt Îmi pare rău, Sof Aș vrea să pot să-ți spun ceva care să conteze Dar știu că nu am ce Ea strânge din buze și se uită în altă parte Pare atât de obosită — N-ar fi trebuit să vii aici, Flynn Figura ta apare pe toate holopanourile din oraș Să răpești un ofițer? Ce se întâmplă? — E o poveste incredibil de lungă Ascultă, Sof, nu am unde să mă duc Am venit aici pentru că… pentru că m-am gândit că tu m-ai putea înțelege — N-ai unde? Încruntă sprâncenele și îmi dau seama că nu i-a spus nimeni de masacru, de alegerea mea de-a o salva pe Jubilee — Dar peșterile Înghit cu greu Au trecut trei zile și tot nu pot vorbi despre asta — Mebride mă vrea mai abitir decât soldații Am făcut o alegere și ei nu înțeleg de ce am făcut-o Sofia mă privește ușor mirată, dar se pricepe prea bine să-și ascundă sentimentele ca să-mi arate și altceva din ce simte — Ce-ai făcut? — Am salvat viața unui soldat După ce ea a… Strâng din dinți în încercarea de a-mi stăpâni emoția — Din cauza Furiei Își mută privirea spre cizmele lungi de la ușă, apoi vine și se reazemă de mine, dând frâu liber tristeții ei alături de a mea — Am nevoie de un loc unde să dorm o noapte, șoptesc eu Și de niște răspunsuri Știu că este periculos Am să plec până dimineață — Vino, zicea ea cu blândețe Am să scot niște apă să te speli Îți împrumut niște haine de-ale tatei Vorbește pe un ton egal, dar deși am fost separați mulți ani de această luptă pe care am moștenit-o, încă o cunosc foarte bine Îi văd suferința clar imprimată pe chip — Vei sta la mine cât timp ai nevoie Inima îmi bate cu putere, teama și ușurarea luptându-se în sufletul meu — Sof, nu pot să accept Dacă mă găsesc aici, te vor aresta și pe tine Cum poți să — Pentru că ai încercat s-o salvezi de Furie, mă întrerupe ea, și vocea ei capătă acea însuflețire pe care mi-o amintesc de când eram copii Pentru că, dacă cineva ar fi încercat să-l salveze pe tatăl meu, l-aș fi ținut ascuns pe omul ăla până veneau soldații să mă scoată din casă * Umplu bazinul de patru ori cu apă rece până dau jos toată mizeria de pe mine, dar Sofia continuă să aducă găleți cu apă de la pompă Deși cămașa și pantalonii pe care mi-i găsește sunt mult prea largi, hainele curate și uscate, fără urme de sânge sau murdărie, îmi dau o senzație de fericire Dar când mă așez pe podea în fața micii sobe, mă iau iar gândurile; stau cu ochii ațintiți la manșetele pantalonilor care au fost îndoiți cu grijă de mai multe ori Cusăturile sunt ordonate și îngrijite; ața folosită are culoarea crem Când se așază și Sofia, dându-mi o felie groasă din ceea ce localnicii numesc arân, observ că ața cu care retușează manșetele pantalonilor tatălui ei este de aceeași culoare cu tunica ei care este cu câțiva centimetri mai scurtă decât ar trebui Închid ochii și brusc pâinea capătă gust de cenușă în gura mea Asta nu este lupta ei – și totuși este Este a noastră, a tuturor Însă mi-aș dori să nu aibă acest final violent — Tu nu mănânci? întreb eu după ce înghit o îmbucătură Ea ridică din umeri, privind în gol la cărbunii aprinși din sobă — Se pare că acum numai asta fac: mănânc și dorm Oamenii tot vin să-mi aducă mâncare Nu pot s-o mănânc pe toată – acum nu mai sunt decât eu Întotdeauna au fost doar ei doi, Sofia și tatăl ei, de când eram copii Mama ei a plecat când a izbucnit prima revoltă și, din câte știu, Sofia n-a mai auzit nimic de ea de-atunci Mă uit la cutiile cu mâncare stivuite pe masă — Tu erai, nu? o întreb cu glas scăzut, deși suntem singuri Fata din înregistrarea de pe camerele de supraveghere, chiar înainte de… chiar înainte Se schimbă la față și închide ochii, înghițind cu greu și roșind Aș vrea s-o iau de mână, să-i arăt că și eu simt acest chin, dar starea ei de încordare mă ține pe loc — Știi, șoptește ea, s-ar zice că partea cea mai rea din povestea asta este felul cum sunt privită N-au murit numai soldați în explozie Și oamenii de-aici au pierdut o rudă Toți se uită la mine de parcă ar fi trebuit să știu că urma să se întâmple sau ar fi trebuit să împiedic asta Dar nu-mi pasă Vocea i se subțiază și o îneacă plânsul — Doar că mi-e dor de tata Tristețea ei o stârnește pe-a mea, rezonând în pieptul meu Nu singurătatea ar trebui să fie partea cea mai rea; n-ar trebui să mă doară sufletul pentru că mi-e dor de o trodaire pe care o cunosc de numai câteva săptămâni Pentru că tot Furia mi-a răpit-o și mie — N-aveai de unde să știi, murmur eu N-ar fi trebuit să se întâmple niciodată Ea inspiră scurt, strângându-și genunchii la piept și cuprinzându-i cu brațele — N-a fost el, Flynn Știu că au înregistrarea, știu că ei spun că el avea detonatorul Dar nu plănuia nimic Nu voia să se implice în luptă Era confuz, obosit, dar am crezut că era doar din cauza stresului de la noua lui slujbă de la bază N-ar fi făcut niciodată ceva ca să-mi pună mie viața în pericol și, chiar dacă ar fi fost cumva obligat, aș fi observat Privește în gol, rememorând acele ultime clipe — Aș fi știut — Te cred, Sof Privirea îmi cade din nou pe bandajele ei — Atunci, dacă mă crezi, să știi că ești singurul Se uită în ochii mei și văd clar amărăciunea din sufletul ei — Trodairii spun că rudele atentatorilor nu recunosc niciodată că aceștia sunt capabili de violență — Furia – chestia asta care credeam că era doar o scuză de-a trodairilor – chiar există Am văzut-o Mă forțez să mai iau o îmbucătură de arân Sunt lihnit, dar tot mă doare gâtul la fiecare înghițitură — Și dacă s-a molipsit și tatăl tău, înseamnă că situația este din ce în ce mai gravă — Eu i-am făcut rost de slujba aceea, spune ea liniștită, fără să trădeze nimic prin limbajul trupului Fiindcă stătea în apă toată ziua ca să preleveze eșantioane, i se agravase artrita într-atât încât dimineața abia mai putea să meargă Am vorbit cu ofițerii de la aprovizionare să-l angajeze ca magazioner Încă de când era copil, Sofia știa să vorbească și ne scotea din orice încurcătură — Dacă n-aș fi intervenit eu, șoptește ea privind pierdută spre cizmele lungi de cauciuc de lângă ușă, el nici măcar n-ar fi fost acolo Dimineață sunt trezit din somn de răpăitul grindinei pe acoperiș și sar speriat Sunt înconjurat de zidurile urâte, din prefabricate, și o clipă mă simt complet dezorientat Apoi îmi aduc aminte: sunt la Sofia, dorm în fosta cameră a tatălui ei Iar zgomotul care se aude nu este grindină Sunt focuri de armă în depărtare Dau la o parte pătura subțire și, năuc, mă ridic în picioare și deschid ușa din spate Drumurile noroioase ale orașului sunt pline de oameni fugind care încotro, civilii încercând să se adăpostească Focurile de armă se aud dinspre mlaștini Probabil că patrulele care împânzeau orașul i-au găsit pe Mebride și oamenii lui – sau Mebride i-a atras într-o capcană Tactică inventată de sora mea Și pe care am transmis-o și eu mai departe Plutoane întregi de soldați se îndreaptă în marș forțat în direcția de unde se aud împușcăturile Nici urmă de Jubilee, dar nu cred că aș putea să-mi dau seama dacă se află printre ei Când sunt echipați cu căști, veste an- tiglonț și alimentatoare pentru muniție, nici nu-ți dai seama care sunt bărbați și care femei Toți arată la fel O mână mă apucă de braț și mă trage înapoi în casă — Să nu te vadă, șoptește Sofia, cu fața îmbujorată de somn Îmi aruncă în brațe cămașa tatălui ei, moment când îmi dau seama că, buimac de somn, am ieșit pe jumătate dezbrăcat, apoi mă îndepărtează de la ușa din spate Ușa se trântește, dar tot mai aud zgomotul îndepărtat al împușcăturilor Luptele continuă toată ziua, răsunând din locuri diferite; aceste schimbări arată că Mebride este încă acolo și, chiar dacă n-a învins, cel puțin rezistă Armata a adus mai multe arme – dar Mebride și Fianna știu acest teren mult mai bine decât soldații care nu rezistă mai mult de o lună-două înainte să fie transferați în altă parte Sofia se aventurează afară de vreo două ori, aducând la întoarcere frânturi de informații Prin ea aflu că au izbucnit ostilitățile în ciuda întăririi securității bazei, că rebelii din mlaștini au declanșat un atac de tip gherilă – îi scoate pe soldați din ascunzători cu tactica lovește și fugi, apoi îi atrage în locuri unde sunt vulnerabili Asta îi obligă pe soldați să joace după regulile lor, să lupte pe teren, privându-i de avantajul tehnicii de luptă pe care trupele organizate îl au asupra noastră E un chin pentru mine să nu pot să ies ca să împiedic toate astea sau să ajut Oare Sean o fi acolo? M-ar împușca dacă m-ar vedea? Aș da orice ca să am șansa să vorbesc cu el, să-l fac să mă asculte, să înțeleagă de ce m-am așezat între el și Jubilee Nu-mi iese din minte suferința lui – clipa când a îndreptat arma spre mine, când toți anii petrecuți împreună n-au fost de ajuns pentru a trece peste distanța dintre noi Împușcătura armei lui încă îmi răsună în urechi Nu m-a nimerit pentru că s-a răzgândit în ultima secundă? Sau pur și simplu pentru că îi tremura prea tare mâna ca să țintească bine? Sofia încearcă să mă pună la muncă pentru a-mi distrage atenția, arătându-mi mobila care trebuie reparată și apa care se scurge din tavanul de care tatăl ei a tot vrut să se ocupe Muncesc cu mâinile, dar mintea îmi lucrează frenetic, tresărind speriat de fiecare dată când aud o împușcătură dintr-o nouă direcție — Crezi că ea e acolo? întreabă Sofia într-un târziu văzând că scap șurubelnița din mână pentru a treia oară în timp ce încerc să repar un scaun șubred Femeia-soldat pe care ai salvat-o? — Nu știu, răspund eu scurt Probabil — Nu pot să cred că te-a părăsit după toată povestea asta, când n-ai unde să te duci În ciuda celor spuse de ea, simt aversiunea și teama din vocea Sofiei de fiecare dată când vorbește despre soldați, despre Jubilee — Eu am părăsit-o pe ea, șoptesc eu Șurubelnița mi se pare grea ca plumbul și îmi las mâna să se odihnească pe coapsă — Am salvat-o pentru că aveam nevoie de ea vie Nu pot să aflu de unul singur ce se întâmplă, dar nu pot… Îmi piere vocea de parcă cineva mi-ar fi dat un pumn în burtă Sofia nu răspunde imediat — Îmi pare rău, spune ea după un lung moment de tăcere, pe un ton mult mai blând de data asta Știu cât este de dureros să stai, să aștepți, să știi că s-ar putea să nu afli niciodată răspunsurile Ridic privirea și văd că se uită la mine cu ochii ei cenușii, atenți și interesați — Ce pot să fac? mă întreabă într-un târziu — Ai făcut deja prea mult, îi răspund Am să plec în curând Nu pot să te las să-ți asumi acest risc Măcar de-aș ști unde să mă duc pe urmă — Nu ești singurul care a pierdut pe cineva, răspunde ea pe un ton tăios Îmi aleg singură riscurile pe care mi le asum, Flynn Când mă uit din nou la ea, văd că mă privește cu hotărâre și cu pumnii strânși Îmi aduc aminte că, atunci când era copil, avea întotdeauna grijă să nu trădeze nimic prin limbajul trupului, prin vocea ei; deși avea un talent înnăscut de a-i citi pe alții, nu voia ca alții s-o citească pe ea Acum mă întreb dacă așa vrea ea, să mă lase să văd acest lucru Să-mi arate această nevoie — Există un loc, zic eu încet, unde ea îmi va lăsa un mesaj dacă află ceva Dar nu pot risca să mă duc eu — Unde? întreabă ea repede — La Molly Malone, în bază — Ține ușile încuiate și lumina stinsă până mă întorc Fata așteaptă, ascultând balada tech-rock puternic sintetizată care cântă la tonomat Băiatul cu ochi verzi trebuia să se întâlnească la Molly cu ea, dar de fiecare dată când se deschide ușa, e altcineva O femeie înaltă, cu părul blond, se așază pe scaunul din celălalt capăt al barului; un soldat cu privire zâmbitoare, mergând la braț cu o roșcată veselă, ocupă colțul din spate; un tip cu părul roz vrea să-i ofere unei fete ceva de băut, dar ea nu vrea să bea și el renunță până la urmă Mama fetei se așază pe scaunul de alături și încearcă să intre în vorbă cu ea Dar fata nu vrea să asculte — Trebuie să mă întâlnesc cu cineva, insistă ea Nu pot să fac asta de una singură Până și fantoma din Verona a dispărut 21 Jubilee Au trecut patru zile și n-am primit nimic de la Flynn; nici măcar n-a primit mesajul pe care i l-am lăsat la Molly, în care îi spuneam să aibă răbdare N-ar trebui să mă mire Între timp n-am aflat nimic, în ciuda eforturilor mele de a lua la puricat înregistrările din biroul de securitate, în ciuda faptului că studiez imaginile surprinse de camerele de supraveghere cu Davin Quinn înainte de atentat Găsesc câteva cadre cu mine în noaptea masacrului, trecând prin dreptul camerelor în partea de nord a bazei, îndreptându-mă spre o barcă Nu-mi amintesc să fi făcut asta, dar iată-mă-s Nu mi se vede fața, însă mă comport ca mine, mă mișc la fel N-am mai primit nimic nici de la Merendsen – singura mea pistă, singura mea speranță Mă uit încă o dată prin bar, dar Molly îmi face semn că n-a primit nimic, scuturând din cap cu părere de rău Încerc să-mi stăpânesc frustrarea și plec de la bar, îndreptându-mă spre baraca mea Noroc că toată lumea știe că nu sunt zâmbitoare de felul meu, așa că, dacă arăt cam abătută, nimănui n-o să i se pară ciudat Nici nu mai știu cum să mă comport dacă totul ar fi normal Norocul meu că nimic nu mai este normal Baza noastră este acum o zonă de război, iar noi suntem sub asediu Deocamdată putem să primim și să trimitem oameni și materiale pe calea aerului, dar ni s-a raportat că lipsesc mai multe lansatoare de rachete sol-aer și bănuim că le-au furat rebelii Și că e doar o chestiune de timp până când vor începe să le folosească împotriva navelor militare care vin și pleacă Deschid ușa camerei mele lovind-o cu pumnul, făcând să se cutremure pereții șubrezi, din prefabricate Abia după ce îmi scot cizmele și îmi arunc jacheta pe scaun, văd că monitorul este deja rabatat pe biroul meu și ledul clipește Un mesaj prioritar Nu poate fi de bine dacă este de la ofițerii superiori Poate că este de la Merendsen Mă așez repede pe scaun, apăsând palma pe ecran ca să-l pornesc și să-mi confirm identitatea Calculatorului îi ia câteva secunde ca să pornească, timp în care inima îmi bate nebunește în liniștea din cameră Oh, ce n-aș da să am un calculator cum sunt cele de la cartierul general, care ies din starea de repaus și intră în funcțiune cât ai clipi! Au trecut patru zile; poate că a avut destul timp ca să afle când va face escală următoarea navetă de transport pe planeta izolată unde se află el În sfârșit, monitorul se aprinde și caut mesajul care m-a pus în alertă – este de la comandantul Towers Nu de la Merendsen Mă crispez de dezamăgire și teamă Deși știu că este imposibil, o parte din mine se panichează la gândul că a descoperit ce am făcut în ascunzătoarea Fiannei sau apelul meu disperat către viitorul ginere al lui Laroux, sau că am început să încalc sistematic toate jurămintele pe care le-am făcut ca să ajut un rebel să-și salveze oamenii – și pe mine Mă aștept să fie un mesaj video, dar când îl deschid, sunt doar câteva rânduri de text Terradyn trimite un expert de teren ca să evalueze nivelul de securitate al bazei după recentele atacuri A plecat încoace înainte ca situația să devină critică, dar a decis să aterizeze, deși este riscant Te însărcinez pe tine să te ocupi de el Date fiind experiențele tale din ultimul timp, tu ești cea mai în măsură să înțelegi ce se întâmplă afară Îmbracă-te și prezintă-te la biroul meu la ora 19:00 — AT Mă îngrijorez și mai mult Cum să caut răspunsuri, să ascund legătura mea cu Flynn, să împiedic preluarea bazei de către rebeli și să mă întâlnesc cu Merendsen când vine, dacă am un „expert” sclivisit, de pe cine știe ce planetă-metropolă, care să se țină după mine peste tot prin bază? Mă uit la ceas și oftez Mai am zece minute ca să-mi caut uniforma de protocol pe care nu mai știu unde naiba am pus-o și să ajung la Comandamentul Central Fata stă într-un loc retras și își trece o mână prin păr, sprijinindu-se cu spatele de tapetul modern de parcă acesta ar putea s-o înghită dacă se lipește mai tare de el O femeie tânără, cu părul roșu și ochi albaștri pătrunzători, al cărei chip îi este cunoscut de pe ecrane și panouri publicitare, se machiază într-o oglindă În timp ce-și retușează rujul pe buze, o vede pe fată și se întoarce spre ea cu o exclamație de nemulțumire — Săraca de tine, spune ea Ai nevoie de o rochie, altfel niciun băiat nu va dansa cu tine Fata vrea să protesteze, dar tânăra cu părul roșu nu o aude și o îmbracă într-o rochie lungă, ușor sclipitoare, de culoarea răsăritului de pe Avon Când se privește în oglindă, fata nu se recunoaște – e transformată, schimbată pentru totdeauna Inspiră adânc și pentru prima oară vede că reflexia din oglindă îi zâmbește Ea se rotește, admirându-și rochia, care are culoarea speranței Apoi, fata observă o pată pe rochie O freacă puțin, dar degetele ei o întind și mai mult Cu ambele mâini încearcă să șteargă pata, speriată să n-o vadă cineva Freacă mai tare, dar rochia se murdărește de la mâinile ei și, după fiecare efort, pe ea rămân dâre roșii, până când toată rochia capătă culoarea sângelui, iar fata suspină îngrozită, rușinată și vinovată, însă sângele tot nu se curăță, nu se curăță deloc 22 Flynn Recitesc cuvintele iar și iar, și iar Cred că am găsit ceva Ai răbdare Biletul nu este semnat, dar existența lui îmi spune de la cine este — Ești sigură că asta-i tot? Scoțându-și jacheta și tropăind ca să-și scuture ghetele de noroi, Sofia mă privește ridicând din sprânceană — Crezi că mai era o jumătate și m-am gândit s-o las acolo? Își pune jacheta în cuier și cizmele aliniate lângă cele ale tatălui ei Fiecare lucru la locul lui Au trecut ani de zile de când n-am mai trăit într-o casă ca asta Întorc bucata de hârtie pe partea cealaltă Se vede că este ruptă dintr-o chitanță de primire pentru o livrare de marfă către Molly Malone și, deși încerc să văd un înțeles ascuns, vreun cod secret care poate că mi-a scăpat, nu mai găsesc nimic — Și ziceai că barmanul a spus că biletul era acolo de câteva zile – adică își închipuie că stau aici să aștept în timp ce ea s-ar putea să știe ceva? Mototolesc hârtia și o arunc în chiuvetă pentru ca apa să dizolve cerneala — Poate că nu vrea să-ți ia careva capul, spune Sofia pe un ton glumeț, deși în expresia ei nu se vede nici urmă de amuzament Mă duc la fereastră și mă uit prin spațiul îngust dintre jaluzele și cadru Nu se vede decât noroiul de-afară și din când în când câte un trecător care merge mult prea repede ca să-l pot recunoaște Nu-mi vine să stau locului fiindcă nu sunt obișnuit cu lipsa de acțiune Când mă ascundeam prin mlaștini, nu mă gândeam decât la un pat adevărat în care să dorm Acum tânjesc să fiu liber, să mă duc unde vreau Iar eu vreau să mă duc la Jubilee — La ce se referă când zice că a găsit ceva? Vocea Sofiei îmi întrerupe șirul gândurilor și, când mă uit la ea, văd că mă privește stând sprijinită de masa încărcată — Mi-ai citit biletul — Te rog, spune ea ridicând o sprânceană Spune-mi ce este atât de important — Încercăm să aflăm ce se întâmplă cu Avonul De ce planeta asta nu se schimbă niciodată, de ce oamenii de aici înnebunesc, de ce corporațiile ascund obiective secrete în zona de tampon Sofia tace și nu reacționează la dezvăluirile din mica mea răbufnire — Se pare că ea face progrese, spune încet Sofia Iar tu rămâi aici în siguranță până mă vor trimite la orfelinat O parte din supărarea mea se topește și este înlocuită de compasiune Sofia împlinește șaisprezece ani peste câteva luni, dar potrivit legii, ea este orfan de război Va trebui să plece la un orfelinat de pe Patron sau Babel Astfel, șansele ca orfanii unor rebeli să devină la rândul lor niște luptători rebeli scad dacă sunt duși departe de casele lor Acolo urma să fiu și eu trimis după moartea Orlei, înainte să mă refugiez la cei din Fianna — Când? — Nu știu Ridică dintr-un umăr, cu un zâmbet palid — Acum încearcă s-o găsească pe mama, dar nu vor reuși N-a vrut niciodată să fie găsită Probabil că la următorul transport sau la celălalt – nu-ți spun când vin să te ia ca să nu fugi E vina mea Din nou — Sofia, nu voi fi aici când vor veni Vreau să mă duc la bază Dacă Jubilee a găsit o pistă, trebuie să găsesc o modalitate de a ajunge la ea — Nu ești în toate mințile? spune Sofia ridicând capul și holbându-se la mine Sigur, acum îi preocupă luptele, dar figura ta apare în continuare pe panourile de securitate din sfert în sfert de oră — Atunci am să plec la noapte, când e întuneric Sofia nu răspunde, ci stă încruntată, frământându-și buza de jos Se uită la mine vizibil preocupată să ia o hotărâre, apoi se întoarce în camera ei bombănind: — Așteaptă aici Dispare în camera alăturată, apoi se întoarce imediat cu o găleată cu apă și un mic sac de iută Pune găleata jos și se lasă în genunchi, răsturnând sacul din care cad niște haine și câteva suvenire Pe podea cade și un mic portret desenat și înrămat al tatălui ei – majoritatea orășenilor nu au acces la aparate de fotografiat – și atunci îmi dau seama ce este E bagajul ei de mână pentru atunci când vor veni s-o ia Dar ea nu se uită la lucrurile ei, ci golește sacul, apoi ia un cuțit de pe tejghea Începe să-i taie căptușeala, scoțând fundul fals al bagajului Înainte să apuc să exclam surprins, ea scoate de-acolo câteva pachete neetichetate la care se uită cu o expresie indescifrabilă Pe urmă se uită la mine și zâmbește în colțul gurii — Șezi, îmi poruncește ea arătând cu degetul spre covor Nedumerit, mă așez jos în timp ce ea desface un pachet și îi miroase curioasă conținutul După aceea se foiește în spatele meu, fără s-o văd Apoi simt că-mi picură în cap ceva foarte rece și exclam nemulțumit: — Ce faci acolo? — Încerc să-i împiedic să te împuște pe loc, răspunde ea sec Îmi masează părul cu degetele, repede și minuțios, chiar dacă nu foarte blând Un strop de gel îmi sare pe frunte, iar ea mă șterge cu încheietura mâinii — Nu mi te pot imagina cu părul blond platinat, deci cred că nici alții nu pot — Tu vorbești serios? Încerc să mă trag deoparte, iar ea mă apucă de păr și mă ține pe loc precum o mâță care își ține pisoiul — Cum naiba ai făcut rost de vopsea pentru păr blond? — Am cerut, răspunde ea simplu Ca și când asta ar fi de-ajuns – și poate că este în cazul Sofiei-cea-cu-vorba-mieroasă, dar eu știu că nu i-a fost chiar atât de ușor Termină să-mi aplice vopseaua pe păr și ia celelalte două pachete Se duce la bucătărie și aduce o farfurie și o cârpă Golește în farfurie pachetele care conțin pudră maro, apoi adaugă puțină apă până se formează o pastă — Așa, spune ea expirând scurt Și-acum, dezbracă-te! Ridic mirat din sprâncene — Nu-i nevoie să-mi dai ordin, Sof Majoritatea bărbaților binevoiesc să se dezbrace oricând le cere o fată Ea pufnește și, în timp ce eu îmi deschei cămașa, constat că pot să respir ceva mai ușor de bucurie că pot s-o fac să zâmbească fie și numai pentru o clipă — Dar pentru că știu că răspunsul nu este cel pe care sper să-l primesc, de ce să mă dezbrac? — Am să-ți vopsesc pielea cu chestia asta Înmoaie cârpa în pastă, apoi mă freacă zdravăn cu ea pe braț cu mișcări circulare, lăsând pe piele un strat maro-închis, ca o cremă de ghete — Pe Avon n-o să găsești un tip alb, cu pielea bronzată Vor crede că ești venit de pe altă planetă — O să arăt ridicol, mă plâng eu uitându-mă la brațul meu nefiresc de maroniu — N-ar fi o noutate, mi-o întoarce ea E bine să arăți ridicol Oamenii ridicoli nu sunt luați în seamă – sunt trimiși la plimbare Nimeni nu-i bănuiește că ascund ceva Mă uit cum mă unge până sus pe braț Deșteaptă idee Mai mult decât deșteaptă – este genială Asta te învață o viață întreagă petrecută pe o planetă măcinată de război: cum să-i citești pe oameni Cum să te amesteci printre ei Cum să dispari Dar asta – asta nu mi-ar fi trecut niciodată prin minte — Sofia… de ce ai chestiile astea? Nu-mi răspunde, ci strânge și mai tare din buze Se concentrează să mă ungă cu cremă pe umeri, pe gât, pe urechi, pe față Mă uit la ea când mă tamponează cu grijă în jurul ochilor, observând cât de diferită este față de Jubilee Blondă, blândă, cu trăsături dulci, cu o gură făcută să zâmbească Pare inocentă, fericită chiar, dacă n-ar fi tristețea din ochii ei — Aveai de gând să fugi, zic eu cu blândețe Când veneau să te ia — Și unde să fug? Îmi întinde crema pe piept în jos până unde consideră că restul nu se va vedea de sub cămașă — Nu mai am de ce să rămân pe Avon Decât dacă nu cumva crezi că m-ar primi cei din Fianna O privesc cum se mișcă, aplecându-se ca să-mi ungă mâinile, ocolind cu grijă unghiile Una ca ea ar fi un mare câștig pentru noi – o minte ageră și o bună vorbitoare Poate că m-ar fi putut ajuta să-l combat pe Mebride Sau poate că ar fi murit alături de Mike și Fergal, iar eu aș fi pierdut încă un om în ziua aceea — Sofia, nu te duce în mlaștini Mă privește în ochi — Nu mă duc, răspunde ea oftând Lasă să intre puțin în piele, îmi spune pe un ton autoritar, ridicându-se în picioare și umplând un pahar cu apă cu care să-și curețe petele de pe mâini deasupra chiuvetei — Nu știu la ce voiai să folosești chestiile astea, dar… poți să mai faci rost? Sofia ridică din umeri — Nicio problemă, pot să am singură grijă de mine Își clătește mâinile și întoarce capul ca să se uite la mine — Dar tu poți? — Cred că nici Sean nu m-ar mai recunoaște așa Simt o strângere de inimă din cauza asta, dar o ignor — Nu la asta mă refer Sofia mă fixează cu privirea și îmi cercetează figura cu atenție, încercând să mă citească așa cum îi citește pe trodairi când vrea să se hotărască pe care dintre ei să-l ușureze de rațiile suplimentare — Flynn… crezi că ea merită? Rămân cu gura căscată; mă opresc din curățat pasta care a început să se usuce și să se transforme într-o crustă pe brațul meu și mă uit la ea — Nu pentru ea am făcut alegerea asta Sofia surâde în colțul gurii — Poți să te ascunzi de cei din Fianna, Flynn, dar nu te poți ascunde de mine Ți se măresc ochii când te gândești la ea; vorbești mai repede, mai nepăsător Sunt obișnuită să fiu atentă la tot felul de semne – cum crezi că aflu atâtea lucruri de la trodairi? Scutur din cap, știind că Sofia va citi vinovăția întipărită clar pe fața mea Că fata aceea i-a omorât pe oamenii mei, fata pe care am găsit-o mânjită de sânge, ale cărei mâini a trebuit să le spăl – că gândul la ea încă mă face să mă comport așa este detestabil — Nu contează Ce a făcut ea, Sof… nu contează ce cred sau ce simt eu — N-ai știut niciodată să minți, Flynn Lasă vopseaua să acționeze câtva timp, apoi mă ajută să-mi spăl părul și pasta de pe piele Spre ușurarea mea, după ce spăl maglavaisul maro închis, pielea rămâne cu o nuanță cafeniu-aurie mult mai naturală Tot caraghios arăt, dar nu se vede că este ceva artificial decât dacă te uiți foarte atent N-am adus nimic cu mine, așa că, după ce mă spăl de vopsea, rămân lângă ușă și mă pregătesc de plecare Afară a început ploaia, dar zgomotul ei pe acoperiș este înăbușit de mușchiul care crește acolo și care protejază împotriva frigului Când mă uit la Sofia, văd că își mușcă buza, iar ochii ei obosiți în sfârșit s-au mai luminat, surâzând amuzați — Chiar arăți ca un idiot, glumește ea văzând cum mă uit — Asta-i bine, sper — Poți să intri în bar pe ușa din dos Este în aleea din spatele clădirii și dă în magazie Aerul amuzat îi dispare — Probabil că n-o să ne mai vedem după ce mă vor lua Tonul ei sec îmi frânge inima — Poate că nu, recunosc eu Nu se știe niciodată Ea este ultima amintire despre casa mea – ultima persoană de pe Avon care nu mă privește cu ură Sunt nevoit să înghit și să tușesc ușor, fiindcă mi se pune un nod de lacrimi în gât — Am să mă gândesc la tine Ea clatină din cap și schițează un zâmbet — Și eu am să mă gândesc la tine Am să-mi amintesc că arătai absolut ridicol — Măcar sunt memorabil Ăsta e umor negru, dar ajută Puțin Fac un pas spre ea și dau s-o îmbrățișez Micul ei surâs dispare, iar ea se îndepărtează de mine și se uită în altă parte — O să-mi fie mai ușor dacă n-o faci, spune ea încet Nu trebuie să mă mai gândesc la locul ăsta ca la casa mea Trebuie să rămână doar un loc unde am locuit o vreme Atunci simt că mă îneacă plânsul și tăcem amândoi, ascultând ploaia care cade pe acoperiș O privesc cu atenție pe fata pe care o știam, o altă victimă a război, întrebându-mă ce urme îi vor lăsa rănile cate de el — Cer senin, Sof! E tot ce mi-a mai rămas să-i spun — Cer senin, șoptește ea Sper să găsești ceea ce Fata apucă penelul și, cu limba scoasă în colțul gurii, se concentrează pe pagina din fața ei La caligrafie, totul e să aibă grijă la mișcări Mâna nu trebuie să-i tremure, altfel cerneala se întinde Și nu mai iese frumos Trebuie să-i scrie un bilet băiatului cu ochi verzi, și asta numaidecât Dar mâna i se încleștează pe coada penelului până i se albesc încheieturile degetelor și apasă prea tare pe hârtie Literele se contorsionează pe hârtie și plâng cu lacrimi mari de cerneală, așa încât nu se mai disting între ele Fata nu le mai poate citi și nici nu-și amintește ce voia să scrie Se uită la coala de hârtie, exasperată, cu sentimentul că era ceva urgent, dar nu reușește cu niciun chip să-și aducă aminte Oare ce trebuia să-i spună băiatului? Sub ochii fetei, literele întinate încep să se estompeze și în curând hârtia este complet goală 23 Jubilee — Căpitane Chase, ai întârziat Comandantul Towers mă privește aspru Dar nu-mi pasă Nu-mi vine în minte nicio scuză – nu-mi vine în minte nici măcar un salut Sunt prea ocupată să-l privesc pe bărbatul care stă de cealaltă parte a biroului ei Încă poartă Gleidelul în tocul de la brâu; a fost prea mult timp soldat ca să vină neînarmat pe o planetă ca Avon, deși a demisionat din armată E îmbrăcat civil, curat și ordonat, practic și adecvat pentru terenul noroios de pe Avon: ghete, pantaloni, un tricou mulat pe corp, asemănător cu cel din uniforma noastră, dar în varianta casual Eu, cu părul prins neglijent sub pălărie și nasturii hainei având mare nevoie de lustru, mă simt penibil Dar, mai ales, mă simt ușurată Pentru că, dintre toți oamenii pe care mă așteptam să-i însoțesc prin baza noastră, Tarver Merendsen era categoric ultimul pe listă — Tocmai îi spuneam doamnei comandant că tu și cu mine am fost mai demult camarazi de luptă, spune el întorcându-se cu fața spre mine Gura i se arcuiește ușor, schițând un mic zâmbet familiar — Mă bucur să te revăd, căpitane — Domnule Mi-e greu să vorbesc – mi-e greu să respir Nu cu mult timp în urmă eu îi spuneam lui căpitane Comandantul Towers închide e-filerul pe care îl ține în mână și îl aruncă pe birou Pare agitată, obișnuitul ei calm glacial vizibil perturbat de o presiune nevăzută — Merendsen a venit să evalueze securitatea bazei în urma recentelor evenimente, spune ea uitându-se când la mine, când la bărbatul din fața biroului ei Cineva s-a plâns la Terradyn că Armata nu-și respectă partea ei din înțelegere, așa că, ținând cont de experiența pe care o are, au apelat la el în calitate de contractant independent ca să analizeze aranjamentele noastre După ton, îmi dau seama că lui Towers nu-i convine O deranjează insinuarea că ea nu este capabilă să-și facă treaba — Cunosc destul de bine viața de pe Avon, spune Merendsen cu detașare, întorcându-se spre Towers și clătinând din cap politicos Așa că înțeleg foarte bine problemele cu care vă confruntați, doamnă comandant Dar sunt convins că s-au schimbat multe de când am fost eu aici Ce ziceți, căpitanul Chase ar putea să mă însoțească să dăm un mic tur? Nicio femeie nu este imună la farmecul lui Merend- sen, iar Towers nu face excepție Umerii ei încordați se mai relaxează puțin, iar ea face un mic gest cu mâna în semn că putem pleca — Dați-i drumul Dacă ai nevoie de ceva cât timp ești aici, căpitanul Chase e la dispoziția ta, s-a înțeles? Este un ordin nerostit, adresat mie, prin care îmi transmite să mă port frumos Towers se întoarce spre mine, fixându-mă cu o privire severă și pătrunzătoare Așa că iau poziția de drepți de parcă aș primi o mustrare și execut un salut bățos Merendsen înclină simplu din cap, apoi ne îndreptăm amândoi spre ieșire — Un moment, căpitane Domnule Merendsen, puteți să așteptați afară? Mă crispez când o aud adresându-i-se ca unui civil, dar el nu pare deranjat Merendsen îmi aruncă o privire și îmi dau seama că se întreabă dacă e vreo problemă să mă lase singură cu ea Încă nu știe de ce l-am chemat aici sau în cine să aibă încredere Nici măcar eu nu știu în cine să am încredere Îi fac un semn discret din cap că este în regulă și Merendsen deschide ușa să iasă — Desigur, doamnă comandant Am să arunc o privire prin preajmă Towers așteaptă până se închide ușa în urma lui Nu-mi pot lua privirea de la ea – are cearcăne mai adânci decât ale mele pe care le văd în oglindă în fiecare zi și i se văd niște riduri fine în jurul gurii de parcă a îmbătrânit brusc în ultima săptămână — Căpitane Intensitatea cu care mă privește mă sperie mai mult decât orice, de parcă ar fi obosită, dar prea nervoasă pentru a se deconecta S-a lămurit după raportarea făcută de mine când, în mod ciudat, a închis reportofonul imediat ce eu am întrebat de sectorul din est, unde am văzut fantoma obiectivului secret de care spunea Flynn Aștept, dar ea nu zice nimic — Doamnă comandant? Strânge din buze, semn că în interiorul ei se dă o luptă În final spune pe un ton blând: — Să nu-i spui ce se petrece aici Inima începe să-mi bată mai tare — Doamnă comandant, știe ce se întâmplă, de aceea a fost trimis aici Atacurile… — Nu la astea mă refer, mă întrerupe Towers scuturând din cap Nu-i spune nimic Lasă-l să-și facă treaba și să plece Mă străduiesc să rămân calmă, să fac pe proasta — Doamnă comandant, nu înțeleg — Străduiește-te, mă repede Towers Face o pauză, stăpânindu-se cu un efort vizibil Înalță capul și își îndreaptă umerii — Să nu-i spui că ai auzit de o bază secretă la est de noi Mă privește direct în ochi — Am să fac tot ce pot, doamnă comandant Acum îmi vine atât de ușor să mint – ce repede m-am obișnuit să-mi înșel superiorii Gândul ăsta îmi provoacă greață Towers se relaxează puțin, iar eu îmi cântăresc cuvintele înainte să adaug: — Dar știți că am încredere în Merendsen, nu? — Nu de el îmi fac eu griji, răspunde ea Cu un gest brusc, recuperează e-filerul de pe birou, îl deschide și îl împinge spre mine Este prima pagină a unei reviste mondene – imaginea lui Merendsen și Lilac Laroux pozând în fața aparatelor de fotografiat Merendsen se apleacă s-o sărute pe tâmplă pe Lilac Laroux Înghit în sec, ignorând impulsul de a-i spune lui Towers tot adevărul Probabil că ea știe mai multe decât mine Dacă știe de prezența lui LRI aici și de baza secretă, atunci s-ar putea să știe ce legătură are cu masacrele în care am fost implicați Mori, Davin și eu Mai întâi trebuie să aflu ce poate să-mi spună Merend- sen E clar că el știe unele secrete despre afacerea de familie a logodnicei lui și dacă asta mă ajută să aflu niște răspunsuri, poate că nu-i nevoie s-o amestec pe Towers în povestea asta Pentru că, deocamdată, nu știu de partea cui este ea Agitată, mă strecor afară din biroul ei și îl găsesc pe Merendsen la zece pași mai încolo, așteptând cu mâinile la spate Towers este atât de sigură că nu pot avea încredere în el – pe mine ce mă face să cred că aș putea avea? La urma urmei oamenii se mai schimbă E foarte posibil ca și el să fie implicat în povestea asta Când ușa se închide în urma mea, el se întoarce și mă privește cu același surâs pe care îl avea întotdeauna când aștepta ca eu să-mi dau seama că am intrat în bucluc Doar că de data asta așteaptă să mă ajute să ies din el Nu, mă decid eu Trebuie să am încredere în cineva și am încredere în el — Mă bucur să vă văd, domnule — Acum spune-mi Tarver — Cum doriți, domnule Îmi zâmbește — Și eu mă bucur să te văd, Lee Surâde amuzat uitându-se la uniforma mea de protocol și adaugă: — Frumoasă pălărie Zâmbetul lui mă deconectează întru câtva și reușesc să-i zâmbesc și eu în timp ce îl conduc În bază este agitație mare, cum e întotdeauna seara Se schimbă patrulele, la fel și gărzile Mă întorc spre Merendsen cu dorința de a-i povesti pe nerăsuflate tot ce s-a întâmplat în ultimele două săptămâni Dar îi spun încet: — Vă este foame, domnule? Mă gândeam să vă duc la Molly ca să mâncați ceva El ridică dintr-o sprânceană — Eu mă gândeam că ar fi bine să dăm o tură prin bază să vedem ce se mai întâmplă Situația era cam delicată la coborâre, se pare că aveți o problemă în afara perimetrului Nu există alt loc suficient de liniștit unde să putem discuta ce avem de discutat Din câte știu eu, dacă am stârnit cuiva suspiciuni, camera mea ar putea fi monitorizată cu microfoane Așa că îi spun: — Molly are marfă bună pusă la păstrare în camera din dos, domnule Sigur nu vă este foame? Merendsen ridică o mână și se scarpină la ceafă Recunosc gestul de pe vremea când avea părul tuns scurt Acum are părul mai lung – nu chiar regulamentar, dar acum nu mai are obligația să se supună regulamentelor Mă privește cu atenție — Dacă stau să mă gândesc, mi-e puțin cam foame După dumneata, căpitane Îmi croiesc drum prin mulțime, evitând băltoacele mai mari și mocirla Iată unul dintre numeroasele motive pentru care rareori purtăm ținuta de protocol în bază Niciodată nu rămâne curată mai mult de cinci minute decât dacă stai perfect nemișcat, în interior și eviți mlaștina Suntem nevoiți s-o luăm prin mijlocul bazei, pe unde drumul este mai aglomerat și mai noroios, ca să fim în permanență la adăpostul șirului de clădiri dintre noi și mlaștinile de dincolo de garduri Nu l-am adus pe Merendsen până aici ca să fie împușcat de un glonț rătăcit tras de un rebel iresponsabil Pe drum ne prinde ploaia, la început doar câțiva stropi care bat în acoperișurile din prefabricate, apoi din ce în ce mai tare Grăbesc pasul La Molly, ușa de la magazia din spate este încuiată, dar știu unde ține cheia Caut sub treapta de jos, pipăind scobitura din lemn, și trag cheia afară cu vârful degetelor Bâjbâi până nimeresc încuietoarea, conștientă că Merendsen mă privește Ar fi mult mai ușor dacă aceste clădiri ar fi dotate cu scanere de amprentă digitală, dar din cauza creșterilor bruște de tensiune cauzate de furtuni și a faptului că durează mult până ajung aici piesele de schimb electronice când se defectează ceva, tot mai bune sunt vechile metode Și, cel puțin în felul ăsta, Molly nu trebuie să explice de ce m-a adăugat pe lista de furnizori care pe bună dreptate au acces în bar În sfârșit reușesc să descui ușa Ascund cheia la locul ei și îl conduc pe Merendsen pe treptele din lemn, închizând bine ușa în urma lui Lumina este aprinsă, dar în cameră nu e nimeni, nici Molly, nici vreun muncitor de la aprovizionare Bun Mă uit din nou la Merendsen, dar explicațiile îmi rămân pe buze El nu se uită la mine așa cum se uita Flynn – nu mă vede mânjită de sânge El se uită la mine și nu vede o criminală Îmi zâmbește așa cum obișnuia atunci când eu făceam vreo gafă pe teren și el era căpitanul meu, în urmă cu un an – și deodată mi se pare că timpul n-a trecut și nu s-a schimbat nimic Mi se usucă gura — În regulă, Lee Vorbește pe un ton blând, dar ferm Are un fel de-a fi pe care eu n-am reușit să-l imit niciodată, abilitatea de a fi încrezător, chiar sever, și totodată de a rămâne amabil și încurajator — Am doar două zile de stat aici – Armata a făcut tărăboi când a auzit de vizita inopinată a unui auditor privat, așa că asta e limita Trebuie să ne punem repede pe treabă Începe cu începutul Vreau să răspund, dar mi s-a pus un nod în gât și nu pot să deschid gura Cum să încep să-i povestesc cât de pierdută mă simt? — Domnule, totul este foarte încâlcit Totul… Las capul în jos și închid ochii fiindcă nu suport să mă vadă atât de distrusă Dar el îmi pune mâinile pe umeri și mă strânge tare, iar când ridic privirea spre el, văd că se uită la mine cu hotărâre — Orice-ar fi, se poate repara, murmură el Cuvintele astea le-am auzit de la el de o mie de ori Clatin din cap fiindcă nu sunt sigură pe vocea mea, iar expresia feței lui devine mai blândă în timp ce el trece peste toate regulile de protocol și mă îmbrățișează E cald și solid, și miroase incomparabil mai bine decât noi, cei de pe Avon, fiindcă n-a apucat să facă duș cu apă de mlaștină prost filtrată Mă agăț de el, încercând să nu mă gândesc la ochii verzi și la suferința mea, la faptul că brațele care mă strâng nu sunt ale cui aș vrea eu să fie Îl țin atât de strâns încât nici n-aud când se deschide ușa din spate Dar Merendsen aude și înalță capul În clipa următoare mă strânge mai tare, dar de data asta ca să mă avertizeze Mă dau puțin înapoi și mă uit spre ușă E Flynn Încremenesc în brațele lui Merendsen, mută de uimire — Pot să te ajut cu ceva, prietene? întreabă Merendsen pe un ton vesel în timp ce-mi dă drumul încet ca să nu stârnească suspiciuni N-ai ce să vezi, spun mișcările lui Flynn nici măcar nu se uită la el Stă cu ochii ațintiți la mine, cu o figură inexpresivă Respiră greu de parcă ar fi alergat, dar acum are mușchii rigizi și tensionați E ud până la piele și îi picură apa din păr – părul! Mă holbez la el și deodată observ că în zilele cât am fost despărțiți s-a bronzat, iar buclele lui negre sunt acum vopsite blond platinat și ude, lipite de cap Arată atât de diferit Mi se pune un nod în gât și mi se usucă gura Nu văd nimic pe chipul lui Nici urmă de iertare Nici urmă de repulsie Nimic, dar pare că nici nu poate să-și ia ochii de la mine Aud un mic zgomot pe care creierul meu îl prelucrează – nu-i decât foșnetul unei haine, dar l-aș recunoaște oriunde Merendsen a scos încet pistolul din toc Când întorc privirea spre el, văd că se uită când la mine, când la Flynn, iar zâmbetul prietenos i-a dispărut — Stai, îi spun cu respirația întretăiată de parcă eu aș fi cea care a alergat până aici Nu Merendsen se oprește, dar nu pune arma în toc — Ce se petrece, Lee? întreabă el cu glas scăzut, pe un ton imperativ Dar Flynn continuă să-l ignore, de parcă nici n-a observat că nu suntem singuri — Biletul tău, spune el până la urmă Are o voce aspră și întretăiată, marcată parcă de experiențele trăite de el după despărțirea noastră — Am venit — Ți-am spus să aștepți, răspund eu pe un ton tăios fără să vreau Încordat ca o sârmă bine întinsă Mușchii maxilarului i se încleștează vizibil înainte să vorbească — Tu ai fi așteptat? La asta nu știu ce să răspund Sau știu, dar nu este un răspuns care să-mi servească drept argument În sfârșit, Flynn se uită la Merendsen și îmi dau seama că în tot acest timp a fost perfect conștient de prezența lui Are o privire cel puțin glacială când se uită la fostul meu căpitan — Scuze, prietene, spune el repetând cuvântul folosit mai devreme de Merendsen Am fost surprins Abia am debarcat aici Caut de lucru Nu știe să mintă convingător – nu aici, nu acum — E-n regulă, îi spun Eu și Merendsen ne cunoaștem de mult Putem avea încredere în el Flynn nu răspunde, uitându-se de la Merendsen la mine, și îmi dau seama că Merendsen încă arată ca un soldat, deși e îmbrăcat civil Are o atitudine de soldat, reacționează ca un soldat E imposibil să nu-ți dai seama Nici Merendsen nu arată mai convins decât Flynn pe care îl măsoară din priviri, observându-i părul decolorat și bronzul fals Deghizarea îl ajută, iar faptul că arată destul de ridicol pentru a fi ignorat este un lucru bun, dar brusc simt dorința de a-l apăra de judecata tacită a lui Merendsen Încerc să aplanez situația — Merendsen, acesta este Flynn Flynn Cormac Fratele mai mic al Orlei Cormac Flynn rămâne cu gura căscată văzând că-i trădez adevărata identitate Dar reacția lui nu se compară cu cea a lui Merendsen, căruia îi dispare zâmbetul suspicios, căpătând o expresie rece Nu există și n-a existat soldat pe Avon care să nu cunoască acest nume Atmosfera este tensionată Merendsen nu ridică arma, dar îmi dau seama după cum se dă înapoi că este pregătit să lupte dacă este nevoie Nu pot să nu mă întreb ce s-a întâmplat cu el cât timp a stat izolat, de instinctele lui sunt la fel de agere ca atunci când era în serviciul activ — În regulă, Lee Spune-mi ce se întâmplă Presupun că nu ne-am adunat aici ca să ne omorâm între noi Și Flynn mă privește încordat, cu ochii îngustați Nu te descurci prea grozav, Lee Îmi fac curaj — Flynn, el este Tarver Merendsen, fostul meu căpitan când era detașat aici L-am chemat să ne ajute După privirea inexpresivă a lui Flynn, îmi dau seama că numele nu-i spune nimic Cum să-i spună? În mlaștini nu au holovideo ca să vadă buletinele de știri Ei n-au cum să știe de prăbușirea navei spațiale Icarus Așa că adaug: — Logodnicul lui Lilac Laroux Flynn se uită la mine cu o privire acuzatoare, îngrozită Sub bronzul fals, probabil că fața i s-a albit — Ce înseamnă… Se trage brusc înapoi, dând peste stivele de navete și făcând să zornăie sticlele Zgomotul îl tensionează și mai mult pe Merendsen care e gata să reacționeze și nu-l scapă din ochi pe Flynn — Amândoi, încetați, intervin eu pe un ton tăios Ultimul lucru de care am nevoie este să vă omorâți între voi Ascultați-mă, bine? Flynn, am încredere în el Încredere deplină Am luptat amândoi aici, el cunoaște Avonul Este un om bun și chiar dacă se va căsători cu Lilac La- roux, asta nu-l schimbă cu nimic El este șansa noastră – ne poate ajuta Dumnezeule, sper să nu mă înșel — Domnule, zic eu întorcându-mă spre Merendsen El e Flynn nu e Îmi caut cuvintele, încercând să-i explic logic legătura mea cu Flynn Să nu pară că mi-am pierdut mințile Cine zice că nu mi le-am pierdut? — Nu este ceea ce credeți, zic eu neajutorată Pe lângă mărturia mea în sprijinul încrederii în Merendsen ca aliat, această explicație sună jalnic Dar cum aș putea începe să descriu ce a devenit Flynn pentru mine? Mintea mea se teme de acest gând, de acest adevăr pe care îl evită de atâtea zile De data asta mă bucur că nu visez, altfel cine știe ce-ar spune visele mele despre Flynn Mă trece un frison — Îmi promiteți să nu vă omorâți unul pe altul cât timp explic ce se întâmplă aici? Merendsen răspunde primul, înălțând puțin capul și sprijinindu-se cu spatele de perete Are o postură nonșalantă, dar ochiul meu antrenat sesizează faptul că rămâne vigilent în continuare, gata să reacționeze — Desigur, spune el Flynn își mută din nou atenția de la Merendsen la mine Din privirea lui îmi dau seama că se simte rănit, supărat că a fost exclus din planurile mele Deși amândoi știm bine că nu ne așteptam să ne reîntâlnim — Bine, bombăne el Inspir adânc — În regulă Domnule, poate vreți să luați loc Sunt sigură că o să credeți că mi-am pierdut mințile, dar credeți-mă că nu mi le-am pierdut În fine Cel puțin nu astăzi sau ieri Încep cu noaptea când l-am întâlnit pe Flynn și l-am înjunghiat în picior cu săbiuța de cocktail, când am plecat în căutarea bazei secrete care nu există Fata stă în fata clasei și toți sunt cu ochii la ea Elevii stau pe rânduri de bănci, iar pereții sunt decorați cu afișe colorate de mână Săptămâna aceasta este rândul fetei să vorbească despre familia ei Mama i-a dat o jachetă de mătase pe care ea a ascuns-o la fundul genții, în schimb a adus o holopoză În ea apar toți trei – mama, fata și tatăl ei – zâmbind și făcând cu mâna, iar imaginea se repetă — Dar acesta cine e? întreabă profesoara, arătând spre imagine Și când fata se uită din nou, vede că sunt patru figuri A mai apărut un băiat brunet și chipes, cu o tăbliță de identificare strălucind pe lanțul de la gât — Cine este acesta? întreabă din nou profesoara, iar fata se uită lung la el, dorindu-și să-i vină răspunsul în minte, fiindcă vrea să fie sigură că ia o notă bună Nu e băiatul cu ochi verzi Acest băiat are ochi căprui Băiatul stă între mama și tatăl fetei; și deodată ea își amintește — E fratele meu mai mare, le spune ea copiilor — Eu nu sunt fratele ei Fata ridică privirea și vede că băiatul stă pe rândul din față El scutură din cap — Eu nu sunt fratele ei Nu știți ce-a făcut ea? Fata lasă privirea în pământ, cu obrajii arzând de rușine, și vede că fotografia din mâinile ei sângerează, iar sângele i se scurge printre degete 24 Flynn Nu încetez să-i urmăresc limbajul trupului în timp ce discută cu el, aplecată ușor în față, atentă la fiecare reacție de-a lui, cu ochii în ochii lui Nu vreau să observ toate astea, dar nu mă pot uita în altă parte Să-i privesc pe amândoi, s-o privesc pe ea, e un chin insuportabil, e ca și cum i-aș asculta pe oamenii mei care luptă fără mine Ea nu mai este singură, ci înconjurată de plutonul ei, alături de comandantul ei, de fostul ei căpitan A reușit să meargă mai departe Dar tot am nevoie de ea și mă disprețuiesc pentru asta Începe cu noaptea când ne-am întâlnit și îi povestește despre încercarea noastră de a găsi baza dispărută, despre evadarea ei, apoi despre sinuciderea lui Davin Quinn Este calmă, obiectivă – îmi acordă mai mult credit decât mă așteptam și expune totul în stilul unui raport militar Asta până când ajunge la seara când eu am fugit din spital și ea a ajuns în mlaștinile noastre Din acel moment, vocea ei nu mai e atât de sigură și o văd retrăind groaza și șocul din clipa când și-a revenit și s-a văzut înconjurată de moarte Aproape că nu mai suport s-o aud povestind și mă întorc cu spatele, apucându-mă atât de strâns de raftul de care mă sprijin încât mă dor vârfurile degetelor Durerea din vocea ei ar trebui să mă ajute, ar trebui să-mi aducă aminte că n-a uitat; dar nu reușește decât să mă facă să-mi doresc s-o ating, să găsesc calmul și liniștea în felul cum rănile noastre se oglindesc reciproc M-am gândit la ea tot timpul în ultimele zile Și când mă ascundeam prin mlaștini, și când mă adăposteam în oraș la Sofia, Jubilee m-a însoțit tot timpul Am crezut că va fi mai bine dacă am s-o văd, dar în mine încă se dă această luptă și nu știu dacă o vreau pe ea sau vreau ca ea să plece Se oprește din a da explicații despre masacrarea oamenilor mei și termină brusc — Pe urmă Flynn m-a ajutat să mă întorc aici De-atunci se ascunde, fiindcă oamenii lui vor să-l ucidă pentru că m-a protejat pe mine, iar eu am fost aici, încercând să aflu ce se întâmplă De aceea am apelat la tine Pentru că tu ești apropiat de Laroux Industries și tu ești singurul care n-ar crede că eu am clacat pur și simplu Tu ești singurul om pe care îl cunosc și care nu l-ar omorî dacă l-ar vedea — În privința asta se mai gândește Îmi dau seama că tonul vocii mele sună exact invers de cum încerc să fiu Agresiv În stilul lui Mebride El ridică din umeri — Dacă trebuia să fii omorât, s-ar fi ocupat Lee de treaba asta Trage o ladă mai aproape și se așază pe ea — În regulă Deci Furia s-a agravat Afectează oameni ca Lee care era imună și civili care înainte erau oameni pașnici — Noi credem că are legătură cu Laroux Industries, spune Jubilee îndreptându-și atenția spre Merendsen Ei n-ar trebui să aibă niciun interes pe Avon, dar sunt prezenți aici dintr-un motiv anume Sau au fost, în orice caz Cipul de identitate pe care l-am găsit n-ar fi o probă solidă pentru superiorii mei, dar pentru mine este de-ajuns — Crezi că obiectivul pe care l-a văzut Cormac era al LRI? Îl cred în stare pe Monsieur Laroux, e destul de arogant să se creadă intangibil Mai ales pentru că este Merendsen își trece degetele prin păr — Doamne, ce încurcătură! Laroux este un om periculos, Lee Nu poți să-l înfrunți de una singură — Aici sper să ne ajuți tu, recunoaște Jubilee După cum își încleștează maxilarul, îmi dau seama că mai are ceva de adăugat, și se pare că Tarver Merendsen o cunoaște la fel de bine ca mine, fiindcă și el așteaptă Continuarea este o scurtă izbucnire: — Pentru numele lui Dumnezeu, de ce te însori cu Lilac Laroux? În clipa următoare este dezolată, dar ridică bărbia cu un aer sfidător Merendsen izbucnește în râs și ridică o mână, făcându-i semn să aștepte până poate să vorbească — Oh, știam că asta urmează, bombăne el Fiindcă îmi place viața de huzur, Lee Mă știi doar, îmi place luxul De ce naiba crezi că mă însor cu ea? — Sinceră să fiu, nu știu, domnule Tot încerc… Dar e vorba de Lilac Laroux, pentru numele lui Dumnezeu Rostește numele cu dispreț, de parcă numele ar fi un argument în sine, iar el își va da seama că a greșit dacă îl aude încă o dată — Ea este unul dintre ei Merendsen se mulțumește să zâmbească — Pentru că o iubesc, căpitane Pentru că este încăpățânată, bună, puternică și deșteaptă și nu mai vreau să treacă o zi din viața mea fără ea, niciodată Jubilee se apropie de el și se lasă pe vine în fața lui, ca un om care se roagă — Spune-mi că nu te-ai dat de partea lor, Tarver Când Jubilee mi-a spus pe nume prima oară, tocmai îi trădam pe toți cei la care țineam și îmi dădeam seama că mă îndrăgostesc de fata care mi-a omorât familia Dar acum, numele lui i se rostogolește de pe buze cu atâta ușurință Strâng din dinți și mă uit în altă parte, fiindcă nu mai suport s-o văd uitându-se la el Merendsen scoate un oftat lung și ușor — Lee, am renunțat la prețiosul și puținul timp pe care îl petrec singur cu Lilac și m-am oferit să debarc pe guguloiul ăsta mocirlos – nu te supăra, Cormac – și iată-mă-s Mă mai ții minte? — Îmi pare rău, domnule După ton, nu s-ar zice că-i pare rău În schimb, simt mâhnire în glasul ei — Mi-a fost dor de dumneavoastră — Mi se întâmplă asta tot timpul, răspunde el simplu Iubita mea este exact persoana de care avem nevoie dacă trebuie să facem săpături De unde putem să accesăm un com-ecran privat? — Din camera mea Se ridică în picioare și abia atunci pare să-și amintească de mine, făcându-mi semn din cap să-i urmez — Vă conduc Fostul ei căpitan clatină din cap și ieșim amândoi după ea, eu în spatele lor Pe drum aud împușcături în depărtare – sunt oamenii mei care se luptă pentru viața lor, fără mine Fata și băiatul cu ochi verzi se joacă de-a prinselea, fugărindu-se pe aleile și străduțele din Noiembrie Fata încetinește cât să-i dea băiatului cu ochi verzi impresia că o va prinde, apoi cotește brusc pe o stradă laterală El alunecă încercând s-o urmeze și cade Fata îl aude strigând și se întoarce într-un suflet la el Băiatul și-a julit amândoi genunchii și sângele îi picură pe pavajul crăpat Ea încearcă să-i bandajeze zgârieturile, dar sângerarea nu se oprește, orice-ar face; când ridică privirea, vede că băiatul se albește la față — Tu mi-ai făcut asta, șoptește el, întinzând mâna spre obrazul ei Dar înainte să apuce s-o atingă, degetele lui se năruie, transformate în pulbere — Nu, strigă fata Îmi pare rău Te rog, nu pleca! Dar băiatul cu ochi verzi s-a preschimbat în cenușă, iar ea nu îndrăznește să-l atingă de teamă că se va nărui, și însăși forma lui, a celui care a fost, se va pierde — Flynn, întoarce-te! Jubilee Merendsen scoate din buzunar un dispozitiv portabil și apasă pe două butoane, plimbându-se încet prin camera mea ca să verifice dacă au fost implantate microfoane Niciodată nu a avut o astfel de aparatură pe vremea când îl cunoșteam Abia după ce ne asigurăm că nu vom fi ascultați, îmi face semn să pornesc computerul Sunt foarte conștientă că amândoi mă privesc în timp ce stau la biroul meu și tastez pe consolă Știu că Merendsen îmi monitorizează eforturile de a securiza acest capăt al canalului – asigurându-mă că nu sunt spionate sau înregistrate semnalele mele trimise de la tastatură și că fentez softul jurnalului de apeluri al armatei –, dar nu înțeleg de ce Flynn este atât de interesat Deși nu-l văd stând în spatele meu, îi simt privirea ca un laser care mă arde în ceafă Flynn nu știe nimic despre computere Probabil că n-a folosit niciodată unul; fără îndoială că rebelilor din mlaștini nu le-au fost distribuite comscreen-uri cu conexiune la hipernet Și totuși, mă urmărește cu atenție Mă foiesc jenată, tastând greșit și fiind nevoită să șterg, apoi îi fac semn lui Merendsen El inspectează ecranul, apoi se apleacă peste umărul meu și introduce adresa lui Lilac Laroux Am lăsat lumina la intensitate mică, astfel încât oricine trece prin preajmă să creadă că trag un pui de somn de care am atâta nevoie Merendsen termină de scris, iar eu mă ridic în picioare când începe să se formeze legătura, lăsându-l pe el să se așeze pe scaun în locul meu Lilac Laroux n-are niciun motiv să vorbească cu mine – mai bine îl las pe logodnicul ei să se ocupe Mă dau înapoi, așteptând cu mâinile la spate — Să sperăm că nu doarme, murmură Merendsen, vorbind repede Așteptarea asta, îmi spun în sinea mea Nerăbdător s-o vadă, stă aplecat cu tot corpul spre ecran Mă uit la Flynn, dar el stă cu ochii ațintiți la monitor, cu maxilarul încleștat și umerii încordați Oftez — Sper să nu fie plecată la vreuna dintre faimoasele ei petreceri, cu alte zece prietene extrem de vorbărețe Merendsen pufnește în râs și-mi răspunde pe un ton surâzător: — Nu cred că asta va fi o problemă Înainte să-l rog să explice, se formează legătura și apare o imagine pe ecran Este o femeie – o fată de vârsta mea, poate mai tânără Pe moment n-o recunosc fără coafură, machiaj, haine strălucitoare și bijuterii Îmi dau seama că mă uit lung, încercând să fac legătura între această fată cu părul ciufulit, cu ochii somnoroși, și moștenitoarea averii Laroux E drăguță – frumoasă chiar –, dar n-are nimic din individa care îmi vine în minte când mă gândesc la „Lilac Laroux” — Tarver, spune ea somnoroasă, înăbușindu-și un căscat și frecându-se puțin în colțul ochiului E clar că a trezit-o din somn: poartă un halat de mătase peste hainele în care doarme — Bună, frumoaso, spune el cu un ton blând pe care nu i l-am mai auzit până acum Încă nu m-ai pus pe liber pentru c-am plecat? Ea se mai dezmeticește puțin și un zâmbet îi luminează fața în timp ce se apropie mai mult de ecran — Tarver! repetă ea mai vioaie de data asta Zâmbetul îi devine ironic și se îmbujorează, amuzată — Încă nu te-a împușcat vreunul din oamenii ăia răi din mlaștină? Îmi vine să protestez, dar mă abțin E clar că Lilac Laroux nu ne vede pe mine și pe Flynn care stăm mai în spate Dar Merendsen râde pe înfundate ca de-o glumă bună — Nu, dar nu-i timpul pierdut Ce mai e pe-acasă? — Bine Încă n-am apucat să testez cada Lilac se apropie mai mult de ecran și în cadru îi apare o mână pe care și-o plimbă pe decolteul halatului Cu mișcări sfioase, seducătoare, atât de grațioase încât mă face să mă simt ciudat de invidioasă pe această abilitate a ei Mă uit din nou la Flynn, dar de data asta el stă cu ochii în podea, ferindu-și privirea de fata de pe ecran — Cineva trebuie să verifice noua instalație, asigură-te că funcționează, spune Merendsen amuzat, pe un ton scăzut și intim — Ai puțin timp? Aș putea să iau comscreen-ul cu mine Să-ți arăt cât de mult aș vrea să fii aici Trage cu degetul de decolteul halatului și-l desface puțin Văd destul cât să-mi dau seama că nu poartă nimic pe dedesubt, apoi mă uit repede în altă parte și rămân privind concentrată în tavan Prea târziu pricep de ce Flynn se uită atât de insistent în podea — Oh, zău așa, se plânge Tarver Ți-am spus că-mi pare rău că plec, chiar trebuie să mă torturezi? Și, ăă – vocea lui capătă un ton ușor jenat – Lee este aici, deci poate ai vrea să… Nu mai continuă fraza și se uită peste umăr la mine Fir-ar să fie, Merendsen Îmi dreg vocea și fac un pas în față, în lumina degajată de ecran Lilac țipă speriată și își trage halatul până sub bărbie — Tarver! strigă ea surprinsă De ce n-ai spus că este cineva acolo? Cine dracului mai este și ăsta? S-a înroșit de rușine — Este Lee Îmi dau seama că Merendsen încearcă să se arate împăciuitor, însă cu greu își ascunde amuzamentul — Stai liniștită, sunt sigur că stătea cu ochii la perete Este o persoană foarte discretă și nu crede în romantism Îmi iau ochii de la fata de pe ecran, încercând s-o las să-și recapete puțin din demnitate — La tavan, domnule, îl corectez eu Dinspre computer nu se mai aude nimic, iar Lilac se holbează la imaginea de pe ecranul ei Apoi întreabă prudentă în șoaptă: — Lee este femeie? Mă abțin să nu exclam surprinsă Merendsen nu i-a spus logodnicei lui că va zbura în sistemul solar vecin pentru a se întâlni cu o fată? Știu că n-a făcut-o pentru că el nu mă vede așa – din punctul lui de vedere, el a zburat o zi și jumătate pentru a se întâlni cu un soldat de-al lui Și eu aș face la fel pentru ai mei Dar pentru Lilac Laroux… — N-am observat până acum, răspunde Merendsen, având grijă să nu se uite în direcția mea E și prietenul lui Lee aici Lilac, poți să stabilești o linie securizată? Ea devine serioasă și aerul de viitoare mireasă rănită și îmbufnată îi dispare cu totul Clatină scurt din cap — Lasă-mă două secunde Apoi se pune pe treabă, tastează – face ce am făcut și eu fiindcă nu are încredere în interfața eye-tracking Se ridică și se întinde în spatele ecranului spre ceva ce noi nu putem vedea Se aude ca și cum ar umbla la niște butoane Nu înțeleg ce face În orice caz, e ceva mult mai complicat decât ceea ce am făcut eu Exclus ca Merend- sen s-o fi învățat lucrurile astea În sfârșit, Lilac se așază din nou pe scaun cu un mic dispozitiv care, atunci când îl deschide, trimite în imagine o undă de bruiaj Imaginea se stabilizează după ce ea începe să facă niște mici ajustări de pe cadranul dispozitivului Este un fel de câmp de amortizare Mă uit pe furiș spre Merendsen, întrebându-mă de ce e nevoie să se ascundă atâta — În regulă, spune Acum e o fată total diferită de ființa aceea sfioasă și seducătoare de mai devreme Această Lilac e o adevărată profesionistă — El este Flynn Cormac, spune Merendsen îndemnându-l pe Flynn să vină mai în față, la lumină Unul dintre rebelii de aici Pe undeva mă aștept la o exclamație teatrală din partea sperioasei Lilac Laroux, la o remarcă frivolă despre cât de caraghios arată Flynn cu părul decolorat Dar ea se apleacă să-l observe mai bine în ecranul ei — Măiculiță! spune ea fără să exagereze El este un membru al odioasei Fianna? Nu arată deloc așa cum m-aș fi așteptat Flynn intervine pe un ton sec: — De-asta funcționează atât de bine E mai bine dacă nu arăți odios Este o imitație a umorului său obișnuit, dar are ceva diferit Îi lipsește o nuanță pe care nu știam că învățasem s-o recunosc și de care îmi dau seama acum, când a dispărut Lilac zâmbește cu o expresie pe care nu m-aș fi așteptat s-o văd la ea — Bine spus, zice ea aprobator Văd că suntem toți experți în a părea ceea ce nu suntem Cu excepția mea, spune un glas mic și furios în mintea mea Eu sunt exact așa cum am fost dintotdeauna — După tot ce mi-a povestit Lee, îi spune el fetei de pe ecran, cred că ai avut dreptate — Șoapte? Fața ei are o paloare fantomatică în lumina monitorului Merendsen clatină din cap — Și devin tot mai puternice Oamenii de aici înnebunesc, cum s-a întâmplat cu cercetătorii din stația aia, dar mult mai repede Lilac închide ochii, iar trăsăturile chipului ei, atât de potrivite cu râsul și frivolitatea, capătă acum semnele unei suferințe profunde, chinuitoare — Știam eu, murmură ea Ți-am spus că simțeam… — Te cred, o întrerupe Tarver și, cu toate că nu se uită spre noi, știu că nu dorește să auzim toată povestea din spatele conversației lor cifrate N-am să mai fac niciodată greșeala asta Lilac face ochii mari, concentrându-se din nou pe ecranul din fața ei — Prietenii tăi se simt bine? Au cumva… Sunteți bine? Ni se adresează direct mie și lui Flynn E o schimbare în vocea ei în care se simte clar compasiunea, iar expresia feței i s-a transformat Cumva știe prin ce trecem noi Dar cum? Este compania tatălui ei; ce-ar fi putut să-i facă ei? — Eu… nu sunt sigură, zic eu încurcată Merendsen intervine din nou: — Vom vedea Îi vom ajuta — Tarver, știi că nu poți să rămâi acolo mult timp Eu voi încerca să aflu ce pot, dar dacă lucrurile care se întâmplă acolo au legătură cu șoaptele, faptul că tu îți bagi nasul în treburile astea nu va face decât să atragă atenția și nu e bine Ei și-așa ne urmăresc în permanență; asta va înrăutăți lucrurile Cine îi urmărește? Tatăl ei? Dar conversația avansează cu repeziciune și n-am timp să reflectez la asta, fiindcă ei trec mai departe — Știu Mai am doar două zile până să plec de-aici cu raportul Dar Lee și Cormac caută o bază secretă pe care se pare că LRI ar avea-o aici, în zona de tampon Nu este prima oară când folosesc teritoriul altei companii în secret, deci au experiență în îngroparea dovezilor — Patron Lilac are o figură sumbră, cu ochii lipiți de monitorul ei de parcă ar încerca să descifreze cele mai mici detalii de pe chipul lui Merendsen El clatină din cap — Doar că asta ar fi fost mutată recent dintr-o locație în alta și nu se poate să nu fi lăsat pe undeva niște dovezi scrise Poți să te ocupi de chestia asta? — Am să încerc să intru în fișierele tatălui meu Și-a schimbat parolele, dar pot să… Ezită — Am să vorbesc cu Valetul Merendsen face o grimasă — Ești sigură? Iar îi dăm informații, îi încredințăm secrete de-ale noastre Lilac scutură din cap — Haide, Tarver El ne-a învățat cum să ne protejăm, cum să ne păstrăm intimitatea vieții private Dacă n-ar fi el, n-am purta acum această conversație Trebuie să avem încredere în el Merendsen nu zice nimic, doar scoate un sunet care seamănă cu un mârâit și clatină din cap Îmi dreg vocea — Valetul? Îmi dau seama că am un ton neîncrezător Una este să-l implic pe Merendsen și alta să-l las s-o implice pe logodnica lui Dar lucrurile se precipită și deja încep să-mi scape de sub control — Valetul de inimă roșie, spune Lilac Un hacker de pe Corint Nicio grijă, căpitane Putem avea încredere în el Merendsen nu-și ia ochii de la ecran și când vorbește are o voce duioasă Îi este dor de ea — Îmi pare rău că te implic în povestea asta, Lilac Probabil că n-o să mai putem să te sunăm E greu să stabilești o linie complet securizată chiar și-atunci când ai cele mai bune condiții, iar aici nu le avem — Găsesc eu cum să-ți dau de știre, spune ea încrezătoare Hackeri, figuri mondene cu abilități tehnice ascunse – e deja prea mult — E ridicol, izbucnesc eu, făcându-i pe toți să întoarcă privirile spre mine Domnule Întorc privirea spre Merendsen — Mă așteptam să mă ajutați să aduc problema în atenția superiorilor Asta ar fi trebuit să fac mai întâi Simt privirea lui Flynn asupra mea — Nu se poate, tună din difuzoare vocea lui Lilac, făcându-mă să încremenesc — Apreciez că vreți să ne ajutați, domnișoară Laroux Mi se pare ciudat să vorbesc cu ea, cu această ființă dintr-o lume total diferită de a mea — Dar dacă îl voi informa pe generalul Macintosh, el va avea puterea să facă ceva Lilac Laroux nu răspunde imediat Mă aștept oarecum ca Merendsen să intervină în favoarea ei, dar el așteaptă, uitându-se la fata de pe ecran Într-un târziu, ea înclină capul într-o parte și spune: — Căpitane, planeta pe care ne-am prăbușit noi n-a fost ce s-a scris mai târziu c-a fost Până să fim salvați, eu și Tarver am descoperit o grămadă de dovezi ale implicării tatălui meu într-o conspirație care l-ar fi ruinat Mi se usucă gura și mă pomenesc uitându-mă la Flynn care în sfârșit a ridicat privirea din podea — Și de ce nu faceți public acest lucru? — Pentru că a distrus-o — Nimeni nu poate distruge toate dovezile unei astfel de conspirații, comentează Flynn, iar eu știu că se gândește la cipul de identitate pe care eu l-am găsit în mlaștină — Nu, nu la dovezi mă refer, domnule Cormac, el a distrus planeta După aceste cuvinte, în cameră se face liniște Simt că Flynn este la fel de speriat ca mine și că atmosfera a devenit atât de apăsătoare încât abia mai pot să respir Întorc privirea spre el și văd că se uită la ecran cu niște ochi duși în fundul capului Mi se strânge inima — L-am lăsat s-o îngroape, murmură Lilac închizând ochii Noi am crezut că… în fine, am crezut că povestea s-a terminat acolo Știam că luase ființele șoptitoare din falie, dar n-am crezut că a supraviețuit vreuna până acum câteva luni — Ființe șoptitoare? exclam eu Merendsen se foiește și începe să tușească astfel încât s-o împiedice să-mi răspundă la întrebare, iar eu îmi dau seama că îi este teamă să discute astfel de lucruri pe calculator, în ciuda măsurilor de securitate pe care le-au luat — Nu este vina ta, Lilac, spune el încet Acum știm — Nu se poate să distrugă Avonul, spune Flynn cu o voce răgușită, ce-i iese din gâtlej cu un efort care face să-i tremure umerii Sunt oameni aici Nu doar coloniști – soldați, personal civil, reprezentanți ai corporației Ar fi un masacru Dar Lilac Laroux ascultă cu o mâhnire obosită care se vede în expresia gurii și a sprâncenelor lăsate — Nu-l cunoști pe tatăl meu Încă mă străduiesc să diger ceea ce Lilac tocmai ne-a spus Înseamnă că n-avem unde să ne ducem Dacă ne dăm de gol, chiar dacă începem să câștigăm această luptă secretă din spatele războiului, în momentul când Laroux va începe să suspecteze că pierde controlul asupra Avonului, ar putea să distrugă planeta și toate ființele de pe ea Pe mine, pe comandantul Towers, pe Molly, pe Flynn Suntem singuri — Singura voastră șansă este să găsiți dovezi Lilac Laroux a devenit din nou pragmatică, ascunzându-și mâhnirea astfel încât să nu se mai vadă deloc Se pricepe mult mai bine decât mine, deși mie mi se spune Chase-față-de-piatră — Găsiți dovezi în legătură cu ce se întâmplă acolo, găsiți o cale de a le face publice, de a spune oricui vrea să asculte ce anume face tatăl meu – asta este protecția voastră Nu poate să distrugă nimic dacă restul galaxiei stă cu ochii pe voi Apoi își mută privirea, fără îndoială pentru a mă căuta pe mine în imaginea de pe monitorul ei, și ridică din nou glasul — Domnule Cormac, căpitane, nu sunteți singuri Mă auziți? Am să vă ajut Rezistați Niciunul dintre noi nu se aștepta ca fiicei lui Rode- rick Laroux să-i pese că pe Avon mor oameni, cu atât mai puțin să ne ofere ajutorul și compasiunea ei — Căpitane, continuă Lilac, atrăgându-mi atenția Dacă este vorba despre experimentele tatălui meu, atunci nu poți avea încredere în nimic Poți să ai încredere în Flynn, poți să ai încredere în tine, dar să ai încredere în ceea ce simți, nu în ceea ce vezi Ei pot să facă niște lucruri – să-ți bage în cap niște imagini, să te facă să ai vedenii, să auzi lucruri care nu există Ai încredere în ceea ce simți Mă dau un pas în spate, neștiind ce să răspund Ai încredere în ceea ce simți Mă abțin să mă uit din nou la Flynn, dar simt privirea lui îndreptată spre mine Merendsen intervine și mă scutește să răspund — Ar trebui să încheiem convorbirea, pentru orice eventualitate Lilac încuviințează clătinând din cap — Desigur Fără proteste de a mai rămâne sau rugăminți ca el să mai stea de vorbă cu ea E calmă, liniștită, competentă O clipă îmi trece prin minte că ar fi un bun soldat, apoi gândul ăsta mi se pare absolut ridicol și îl alung — Am să văd ce găsesc până mâine și vă trimit Merendsen oftează lung și nu mai pare atât de grăbit Nu-i văd fața, dar îmi dau seama că se uită la logodnica lui de pe ecran și că a rămas fără cuvinte Ochii ei devin blânzi — Ai grijă, Tarver, spune ea simplu Să te întorci la mine — Promit El ridică mâna și mângâie figura de pe ecran – după o fracțiune de secundă, ea face la fel Își lipesc palmele într-o atingere care străbate anii-lumină ce îi despart Mă uit în altă parte, fiindcă nu vreau să impietez acest moment de intimitate După câteva momente de tăcere, lumina se stinge brusc și imaginea dispare Când mă uit din nou, în partea de jos a ecranului apare mesajul SESIUNE ÎNCHEIATĂ Merendsen se lasă pe speteaza scaunului, inspirând scurt După câteva secunde se rotește cu scaunul și se întoarce spre mine — Ei bine, spune el, asta e iubita mea Nici acum nu ți-e clar de ce vreau să mă însor cu ea? Înghit în sec până să-mi regăsesc vocea — M-am înșelat, domnule Îmi pare rău El zâmbește — S-a obișnuit cu asta Acum și eu m-am obișnuit Sau cel puțin încep să mă obișnuiesc Nu-i ușor să vezi că oamenii o tratează ca pe o proastă obsedată de modă, dar așa e cel mai bine și îi împiedică pe ceilalți să creadă că ascunde ceva — Și ce ascunde? întreabă Flynn făcându-mă să tresar O clipă și uitasem că mai e cineva în cameră în afară de Merendsen și imaginea logodnicei lui de pe monitor Merendsen scutură din cap — Povestea este puțin cam… nu pot să vă spun totul În privința asta va trebui să aveți încredere în mine Sunt lucruri pe care nu putem să le spunem nimănui Dar pot să vă spun câte ceva Suficient Ne așezăm comod: Merendsen pe scaunul de la calculator, eu pe cufărul meu cu haine, Flynn la capătul patului Merendsen ezită, neștiind de unde să înceapă Își frământă degetele, un gest nervos pe care nu l-am mai văzut la el – nici pe câmpul de luptă, nici măcar atunci când a fost chemat să i se acorde primele medalii și a trebuit să le primească în fața întregii companii Îmi dau seama că noi suntem primii oameni cărora le dezvăluie secretul pe care îl ascund el și Lilac Laroux Și pentru care a fost distrusă o întreagă planetă ca să fie păstrat — Îți amintești de prăbușirea navei Icarus de acum opt luni? Merendsen începe să ne spună cea mai ciudată poveste pe care am auzit-o vreodată – un naufragiu cu doi supraviețuitori, o planetă terraformată cu o floră și o faună nefirești, voci aduse de vânt, vedenii peste tot Vorbește scurt și la obiect, sigur pe el, dar chiar și-așa este greu de crezut O planetă terraformată în secret, fără locuitori, care nu figurează în autorizațiile guvernului Dar asta nu-i tot — Am găsit acolo niște creaturi Niște ființe Diferite de tot ce avem aici — Aici… pe Avon? întreabă Flynn neîncrezător ca și mine — Aici, în acest univers Merendsen ezită, apoi continuă — Laroux Industries a deschis o falie pe planeta aceea, un portal între această dimensiune și alta Cum sunt cele folosite de navele spațiale pentru a călători prin hiper- spațiu, doar că aceasta era forțată să rămână deschisă permanent, iar în interior trăiau niște creaturi sensibile Savanții companiei Laroux le-au scos din acea dimensiune și le țineau captive — Niște ființe? Nu-mi pot ascunde scepticismul Vorbește ca pifanii pe care îi aducem pe Avon și care sunt dispuși să creadă toate poveștile incredibile spuse de localnici despre focurile rătăcitoare din mlaștini Merendsen îmi aruncă un zâmbet sumbru — Nu știi nici măcar jumătate din povestea asta Nici nu știu ce erau de fapt Eu și Lilac le spuneam ființe șoptitoare — De ce crezi că asta are legătură cu Avonul? întreabă Flynn pe un ton încordat Aici sunt prea mulți oameni – ar fi observat cineva dacă ar exista astfel de creaturi pe această planetă — Nu și dacă Laroux le-ar ascunde într-o bază mobilă secretă, răspunde Merendsen și se uită la Flynn ridicând o sprânceană Șoaptele puteau să facă lucruri pe care noi nu le înțelegeam În anii petrecuți acolo, au schimbat planeta pe care ne-am prăbușit noi Au accelerat creșterea plantelor, au modificat genetic animalele aduse acolo inițial Îi arunc o privire lui Flynn care se uită la fostul meu căpitan ca lovit de trăsnet Noi doi ne-am întâlnit doar pentru că el a fost la Molly în seara aceea, încercând să obțină de la soldați informații despre baza secretă din mlaștină care ar putea avea legătură cu stagnarea terraformării Avonului Argumentele care mi s-au părut atât de absurde la vremea aceea – teoriile lui conspiraționiste despre implicarea corporațiilor care dețin Avonul și care împiedică intenționat dezvoltarea planetei – îmi revin în minte, făcând să mă treacă fiori pe șira spinării Mă cuprinde brusc un val de furie și sar în picioare — Dacă e așa cum spui tu, avem șanse să luptăm împotriva lor? Merendsen ridică din sprâncene — Să luptați împotriva lor? Lee, nu ele sunt dușmanul Ele sunt victimele lui Laroux la fel ca și locuitorii Avonului Ființele șoptitoare nu ne-au fost ostile – de fapt, ne-au ajutat Dar ele nu sunt ca noi, nu ne văd așa cum ne vedem noi unii pe alții, ca indivizi, unici Ele nu înțeleg moartea Ele formează împreună o singură entitate Se uită spre fereastră ca să-mi evite privirea Simt că ocolește adevărul fiindcă am observat o mulțime de mici gesturi grăitoare: felul cum îmi evită privirea, ticul nervos când se abține să-și treacă mâna prin păr, frazele scurte, spuse pe un ton dezinvolt, care contrazic importanța celor spuse — Domnule, ce anume nu ne spuneți? Ridică privirea, uitându-se mai întâi la mine, apoi la Flynn Câtva timp tace, apoi se așază mai bine pe scaun — Acolo s-a întâmplat ceva care… ne-a schimbat Pe mine m-a schimbat — O astfel de experiență ar schimba pe oricine, spune sec Flynn — Vreau să spun că m-a schimbat în adevăratul sens al cuvântului, spune Merendsen calm Uneori le simt – sunt încă parte din mine Îndepărtate, tăcute, dar prezente Și se aud din ce în ce mai tare Simt nevoia să mă cutremur din tot corpul, să cercetez cu atenție chipul lui Merendsen și să încerc să găsesc pe el niște dovezi care să confirme ceea ce spune Mă așez încet la locul meu și toată furia mea în numele Avonului – în numele lui Flynn – se topește — Ce vrei să spui? Că tu Nu mai ești tu? — Ba sunt, se grăbește el să răspundă pe un ton ușor defensiv ce nu-i stă în fire Sunt eu, aceeași persoană din- totdeauna Mă cunoști Are dreptate Chiar îl cunosc pe căpitanul meu și nu l-am văzut niciodată atât de preocupat să se protejeze ascunzând adevărul Mă trece un fior, răspândindu-mi în corp răceala unei oribile certitudini — Ce s-ar întâmpla dacă Laroux Industries ar afla de tine? Merendsen mă privește în sfârșit în ochi și citesc pe figura lui confirmarea suspiciunilor mele: frică În tot timpul cât am servit amândoi în Armată, nu cred că l-am văzut niciodată să-i fie frică — M-ar elimina, Lee Mă gândesc la fata de pe monitor, la faptul că Me- rendsen a oprit-o de atâtea ori să vorbească, la cum s-a grăbit el să vină când și-a dat seama că era vorba de spre așa-numitele ființe șoptitoare Toate acele mici indicii, frânturi din conversația lor, piese pe care Merendsen m-a lăsat să le pun cap la cap Îi împiedică pe ceilalți să creadă că ascunde ceva Ne urmăresc Ai încredere în ceea ce simți Asta e iubita mea — Înțeleg, domnule, zic eu pe un ton vehement Merendsen clatină din cap: — Mulțumesc, căpitane Flynn se uită la noi înlemnit Știu că nu înțelege ce anume i-am promis prietenului meu; ar trebui să-l cunoască pe Tarver Merendsen așa cum îl cunosc eu ca să poată să descifreze cât de cât aceste indicii Dar Flynn mă cunoaște pe mine Recunoaște încordarea din glasul meu, emoțiile de pe chipul meu Când observă că îl privesc, se uită repede în altă parte — Domnule Îmi tremură vocea, dar nu mă pot controla — Când vorbeați cu Lilac spuneați că ființele șoptitoare i-au făcut pe niște cercetători să înnebunească Dacă atunci când am comis masacrul, de vină a fost o astfel de creatură care mă controla și nu mintea mea care a luat-o razna, oare ar fi mai bine? Ar conta pentru Flynn? Întrebările îmi mor pe buze la fel de repede cum mi-au venit în minte Dacă răspunsul ar fi nu? Merendsen mă privește cu atenție — Vrei să știi dacă ele pot fi cauza Furiei? Nu răspund – nu pot, am un nod în gât că abia pot să respir Aș vrea să mă uit la Flynn, să văd dacă există vreo șansă ca asta să schimbe lucrurile dintre noi Dar știu că nu le va schimba Tot eu cu mâna mea am făcut-o Cu arma mea Merendsen oftează — Nouă nu ne-au făcut asta Dar am găsit un… un raport în sensul acesta, despre ce s-a întâmplat în stația de cercetare din apropiere de locul unde ne-am prăbușit Și da, Lee Situația semăna foarte bine cu Furia Are un ton calm, blând chiar, dar îl cunosc prea bine ca să cred așa ceva Se simte o mânie bine ascunsă în glasul lui, care mă face să mă întreb ce anume i s-a întâmplat pe planeta aceea de tot nu vrea să ne spună — Indiferent în ce scop le folosește Laroux, probabil că Furia este un efect secundar În orice caz, experimentele lui Laroux nu s-au încheiat pe planeta aceea Cu mâinile încleștate pe capacul cufărului, întorc privirea spre ușă, ocolindu-l pe Flynn Îi simt totuși prezența, simt povara vinovăției ce ne leagă și ne desparte totodată — Lee, dă-mi arma ta Merendsen se ridică în picioare și întinde mâna spre mine Soldat sau nu, e un ordin, iar eu mă conformez scoțându-mi arma cu tot cu centură și dându-i-o lui El scoate Gleidelul din toc, cu aceleași gesturi de expert ca și mine, apoi îl întoarce ca să se uite la panoul de acces După ce dă capacul la o parte, mi-l înapoiază — Uită-te la datele înregistrate Când s-a tras ultima dată cu ea? Mă uit pe afișaj — În urmă cu patru zile Am tras în plafon ca să declanșez o cădere de pietre, astfel încât eu și Flynn să câștigăm timp să putem scăpa — Și înainte de asta? De câte ori s-a tras cu el? Mi se face inima ca un purice — Vă rog, domnule Nu pot să mă uit, nu înțelegeți — E un ordin, căpitane! Mă forțez să mă uit la afișaj și derulez înapoi, așteptându-mă să văd douăzeci, treizeci de focuri înregistrate în memoria armei Dar nu găsesc nimic Derulez înapoi mai multe zile și după un timp mă opresc, iar mâna îmi cade inertă în poală El se apleacă și își așază mâna peste a mea — Probabil că o ființă șoptitoare te-a condus acolo, dar nu ca să omori pe cineva Tu n-ai tras cu arma Simt că-mi vâjâie mintea — Nu eu i-am omorât pe oamenii aceia Nu pot să gândesc, să procesez informația Mă străduiesc să respir Nu mă mai pot gândi la altceva decât la Flynn Cu greu ridic capul și văd că el mă privește fix, palid la față Captivă în privirea aceea, simt cum îmi bubuie pulsul în urechi și încremenesc Își întoarce privirea de la mine și se ridică tulburat în picioare Aș vrea să spun ceva, dar nu pot, iar el se repede spre ușă și dă zăvorul la o parte Înainte să apuc să zic ceva, a și plecat, iar eu rămân uitându-mă în urma lui, încercând să-mi regăsesc echilibrul Merendsen se lasă pe vine dinaintea mea și mă întoarce ușurel cu fața spre el Mă tratează așa cum suntem instruiți să le tratăm pe victimele dezastrelor aflate în stare de șoc O parte din mintea mea recunoaște cu detașare acest lucru — Nu-mi vine să cred că nu ți-a trecut prin minte să-i verifici memoria, îmi spune Merendsen calm, cu un zâmbet în glas Nu te-ai schimbat Privești mereu înainte, niciodată înapoi — N-ai fost aici Vocea mi se îneacă, în ciuda eforturilor mele de a rămâne calmă — Tu nu te-ai trezit plin de sânge, fără să-ți aduci aminte cum ai ajuns acolo Tu n-ai văzut… — Hei, ssst, zice Merendsen strângându-mă de umăr Acum știi Știe și el Mă uit spre ușă, dar Flynn a plecat demult — A plecat — Are nevoie de timp ca să înțeleagă Scutur din cap — Și el și eu, amândoi Merendsen oftează — Știi că e îndrăgostit de tine, nu? Tresar, ridicând capul, și ne uităm unul la altul Dacă a vrut să mă scoată din starea de șoc, cu siguranță a reușit — Nu fii cară… — Haide, zău, mă întrerupe el Înghit, gândindu-mă la noaptea când Flynn mi-a spus că poate dovedi că am suflet, că nu sunt un om fără inimă; noaptea când m-a sărutat Mă gândesc cum mi-a spălat mâinile de sânge, chiar dacă știa că probabil n-o să mă mai vadă niciodată Mă gândesc la figura lui când stătea în pragul ușii din spate, când m-a văzut cu Merendsen la bar — Toți cred că sunt îndrăgostiți de mine la un moment dat, zic eu jenată într-un târziu E o diferență între felul cum se poartă Flynn și felul cum se poartă noii recruți când încep să primească ordine de la mine, dar încă nu sunt pregătită să reflectez la lucrul acesta — O să-i treacă — E la fel ca tuturor răcanilor tăi? Inima îmi bubuie în liniștea din cameră, stomacul mi se strânge O durere surdă crește în mine și simt că mi-e rău — Nu contează că el este altfel, șoptesc eu Nu suntem de aceeași parte a baricadei Eu și el suntem adversari Merendsen schițează un zâmbet — Îi spui asta unuia care se căsătorește cu Lilac Laroux, îmi atrage el atenția Nimic nu este insurmontabil Asta, cel puțin, mă face să zâmbesc la rândul meu — Nu cred că diferențele de clasă socială sunt totuna cu „oamenii mei vor să-i omoare pe oamenii tăi și viceversa” Zâmbetul îi pălește — Ți-am spus că nu pot să-ți povestesc tot ce ni s-a întâmplat pe planeta aceea Crede-mă când îți spun că n-a fost vorba doar de faptul că ea este bogată și eu sunt sărac Înghit în sec, plecând privirea — Tu n-a trebuit să speli sângele oamenilor tăi de pe mâinile ei Sunt lucruri cu care nu poți trăi Merendsen îmi ia mâinile și mi le strânge într-ale lui — Sunt lucruri fără de care nu poți trăi Fata se trezește dintr-un vis în alt vis și vede că e acasă, în patul ei, în camera de deasupra prăvăliei mamei ei Fantoma este acolo, aruncând în încăpere o lumină palidă-verzuie Fata se ridică în capul oaselor, dar cumva nu se teme Oscilând între somn și visare, ea își amintește că a mai văzut-o și înainte, nu doar la scoală, nu doar pe alee, ci peste tot — Te cunosc, spune ea în șoaptă ca să nu-și trezească părinții Fărâma de lumină se leagănă ușor, iar fata simte că o străbate un fior prin tot corpul și un gust metalic îi inundă gura; dar și această senzație i se pare cunoscută și nu se teme Pe neașteptate, lumea din jurul ei se schimbă; tapetul este o apă, perdelele sunt alge marine, iar stelele fosforescente de pe tavan sunt acum meduze de toate formele și mărimile Fata stă pe un pat de coral și respiră în apă cum ar respira aer Totul în jurul ei este lumea la care visează ea, extrem de reală și de clară, iar ea râde, încântată Sub ochii ei înflorește o anemonă de mare de un violet aprins, apoi alta și alta, până când se formează o cărare violetă ce duce departe, într-o lume necunoscută, plină cu submarine și monștri de mare, și care doar pe ea o așteaptă s-o descopere 26 Flynn N-am unde să mă duc, nici timp să stau să reflectez Merg împleticit prin noroiul de pe drumul principal al bazei, cu mintea învolburată de gânduri Hainele mele sunt încă ude și brusc mi se face frig și încep să-mi clănțăne dinții Ar trebui să încerc să înțeleg cele povestite de Merendsen, ce spunea despre creaturile dintr-un alt univers – dar, bine-rău, mintea nu-mi stă decât la Jubi- lee Simt cum crește durerea în mine, revărsându-se nestingherită acum, când știu că n-a fost mâna ei, arma ei Am atâtea la care trebuie să mă gândesc – dacă n-a fost Jubilee, atunci cine? —, dar sunt aici, înconjurat de trodairi Cu mintea zumzăind de gânduri, mă opresc abia când un soldat aproape se ciocnește de mine Privirile ni se întâlnesc, iar eu mă dau în spate ridicând mâinile în semn că-mi asum vina El deschide gura să mă întrebe ceva, dar eu fac stânga-mprejur și mă îndepărtez cu pași mari N-ar fi trebuit să fug de acolo, singurul loc unde eram în siguranță Trebuie să găsesc un loc unde să mă ascund și unde să stau să reflectez Soldații care mă văd aici, pe-afară, cred că aici trebuie să fiu – dar, dacă vreunul dintre ei mă întreabă ceva, ce spun? Mă furișez în aleea din spatele barului, dorindu-mi să mă pot uita peste umăr să văd dacă sunt urmărit E o greșeală să arăți că te furișezi – un pont de-al Sofiei Mă forțez să adopt o atitudine degajată și ridic bărbia Deschid ușa și intru, cu gândul la stivele de lăzi Pot să mă ghemuiesc acolo, probabil am să găsesc ceva de mâncat sau de băut, să-mi iau puțin timp de gândire Și chiar atunci dau nas în nas cu barmanul E un munte de om, mult mai înalt decât mine și, în timp ce mă uit la el, ia o sticlă și o ridică cu subînțeles într-o mână — Stai, strig eu înainte să am timp să mă gândesc ce voi spune mai departe ca să opresc sticla să ia contact cu tâmpla mea Stai, sunt cu Jubilee E de-ajuns ca să obțin suspendarea execuției, dar privirea lui mă sfredelește până în ceafă Pare că vede tulburarea din interiorul meu, un amestec de nedumerire, durere și nevoie de ajutor — Și de ce te-aș crede? Caut în minte o explicație care să-l liniștească — Ți-a lăsat un mesaj – era pentru mine Jubilee poate confirma ce spun Tăcerea se prelungește, iar eu mă străduiesc să rămân nemișcat și-mi mușc limba ca să nu vorbesc Într-un târziu el răspunde cu vocea lui hodorogită: — Poți să rămâi aici, iar eu am să vorbesc cu Lee ca să verific Dar dacă-mi faci necazuri și moare careva din cauza ta, chem imediat soldații Cu o senzație de rău la stomac, îmi dau seama că mă recunoaște Fie din noaptea când am răpit-o pe Jubilee, fie din imaginile cu figura mea care apar pe ecranele din toată baza Dar el așteaptă – datorită lui Jubilee Își încrucișează brațele la piept și adaugă pe un ton scăzut: — Și dacă o mai lovești, cu un deget dacă o mai atingi, am să chem autoritățile cât ai zice pește — Da, domnule, spun eu încet Aș vrea să-i promit că Jubilee va fi în siguranță cu mine Dar amândoi am ști că ar fi o promisiune pe care n-o pot respecta El mă studiază îndelung și eu îl studiez pe el: are capul ras, brațele tatuate până sus cu caractere străine complicate, voce nazală cu accent provincial cum au unii străini veniți de pe alte planete Un tip misterios Mă întreb ce l-a adus aici — Hai în față, zice el — În față? — Crezi că am de gând să te las aici nesupravegheat? Mă apucă de umăr, iar eu simt că mi se înmoaie genunchii — Poți să lustruiești niște pahare acolo ca să pot să te văd Trebuie să stau, să mă gândesc Am nevoie de timp, am nevoie de liniște Pentru că, dacă nu Jubilee a fost cea care i-a împușcat pe oamenii mei, atunci trebuie să aflu cine Dar după atitudinea barmanului, îmi dau seama că n-am încotro Înghit în sec — Da, domnule Cu inima bătând nebunește, îl urmez în barul plin de trodairi Îmi face semn spre un dulăpior cu pahare curate de sub bar, așa că mă pun pe treabă și țin capul plecat, rugându-mă ca bronzul și părul meu vopsit să fie de-ajuns pentru a nu fi recunoscut în spatele tejghelei uzate Dar oricât aș încerca să nu mă mai gândesc la nimic, să mă concentrez la ce am de făcut, nu-mi iese din minte figura uluită a lui Jubilee, profunzimea ochilor ei când s-a uitat la mine Lumea mea s-a destrămat și am cârpit-o ca pe-o haină, de prea multe ori, iar acum exist doar ca un eu peticit – incapabil să gândesc, incapabil să simt ceva, doar o amorțeală După o oră, ușa se deschide și o văd pe Jubilee intrând însoțită de Merendsen Arată jalnic, așa cum n-am mai văzut-o de la masacru, și înțepenesc cu paharul pe care îl lustruiesc în mână Merendsen nici nu se uită în direcția mea și se îndreaptă spre o masă unde stau numai trodairi, dar Jubilee se oprește o fracțiune de secundă când mă vede Se citește ușurare în privirea ei – starea jalnică era din cauza mea –, dar imediat îi dispare, înlocuită de furie Vrea să vină spre bar, dar Molly îi iese în întâmpinare și ea se oprește uitându-se la el El scutură ușor din cap – nu acum – și după un lung și încordat moment de ezitare, ea încuviințează clătinând din cap Îmi întoarce spatele și se duce să se așeze lângă Tarver Merendsen Trodairii se întrec să-i facă cinste lui Merendsen, iar el intră în jocul lor cu o naturalețe înnăscută În ciuda atmosferei tensionate de după atacul Fiannei și reluarea ostilităților, Merendsen îi readuce la starea de normali- tate și îi face să râdă la povestirile lui Majoritatea sunt despre el, dar vreo două sunt despre Jubilee când era mai tânără Timp de douăzeci de minute povestește cum ea s-a lovit la cap atât de tare încât timp de câteva săptămâni a simțit în gură un gust de șobolan mort, făcându-i pe toți de la masă să râdă amuzați Se pricepe N-ai zice că în urmă cu o oră era în camera ei destăinuind în șoaptă secrete teribile Jubilee este totuși schimbată Râde cu întârziere și parcă nu e râsul ei Îl lasă pe Merendsen să domine conversația, scutind-o pe ea de nevoia de a reacționa Își consumă băutura mai încet decât ceilalți Privirea îi devine uneori absentă, dar niciodată n-o îndreaptă spre mine Cât timp are de gând să mă lase aici, la lustruit pahare, într-o încăpere plină cu oameni care vor să mă omoare? Fir-ar să fie Dar văd că stă în continuare încordată, cu acea vigilență de felină tipică ei, cu corpul încă tensionat E bulversată ca și mine, atât de zguduită încât nu mai poate reacționa Aș vrea să mă duc la ea Aș vrea să… Nu știu ce aș vrea Pe măsură ce se face tot mai târziu, ceilalți soldați încep să plece, până când la masă nu mai rămân decât Jubilee și fostul ei căpitan La bar mai sunt câțiva clienți întârziați, și Molly numără banii din casa de marcat în timp ce eu strâng paharele Jubilee desenează o formă complicată în berea vărsată pe masa lor E irlandeză Mă întreb dacă știe Nu reușesc să-mi potolesc mintea agitată Mă năpădesc gânduri de regret și ușurare care nu încetează să se întoarcă la Jubilee Când ridic privirea, o văd la câțiva metri mai încolo, stând de vorbă cu Molly Paharul pe care îl lustruiesc îmi scapă din mână și se face țăndări pe podea Molly îmi aruncă o privire încruntată și-mi face semn din cap spre ușa care duce în spate Mă duc Jubilee se strecoară pe ușă la scurt timp după mine Îmi tresaltă inima când îi recunosc silueta în semiîntuneric și mă forțez să rămân pe loc, sprijinit de stiva de lăzi Îmi vâjâie capul de oboseală și simpla ei prezență în cameră face să-mi crească pulsul, deși nu știu dacă de dorință, de furie sau de cu totul altceva Sufletul meu este atât de tulburat încât nici nu pot să gândesc — Molly zice că poți să rămâi aici, în camera din spate Pare obosită, cel puțin la fel de obosită ca mine — Dacă te întreabă cineva, să spui că ești vărul lui Să mă dau drept vărul unui chinez de 150 de kilograme… asta depășește cu mult până și imaginația Sofiei — Eu nu — Molly este orfan, la fel ca mine A fost adoptat Pe altă planetă se întâlnesc frecvent familii ai căror membri nu sunt rude de sânge Aici, voi nu sunteți obișnuiți cu așa ceva Se sprijină de stivele de lăzi cu bere din fața mea și își încrucișează brațele la piept, încordată și nesigură, afundându-se în muțenie Stă și mă privește îndelung încât îmi vine să țip ca să spulber liniștea asta, apoi într-un târziu izbucnește: — Voiai să fii arestat atunci când ai spart paharul, atrăgând atenția asupra ta? Dintre toate emoțiile care mă încearcă, frustrarea mă copleșește și mă ridic în picioare — Tu m-ai lăsat să lucrez la bar ore în șir, sub aceeași blestemată cameră de supraveghere care transmite imagini cu figura mea în toată — Pentru că ai fugit! Dacă ai fi rămas, aș fi putut să stabilesc următoarea noastră mișcare, să găsesc un loc unde să te ascunzi până rezolv situația — Să mă ascund? Până rezolvi tu situația? Frustrarea mea este reală, dar dincolo de ea, sunt conștient de faptul că nu ea este criminala Acum aș putea s-o ating fără să mă disprețuiesc pentru asta Dar ea tot o trodaire rămâne, nu-mi pot permite să gândesc așa Caut cuvinte care s-o îndepărteze, care să pună o anumită distanță între noi astfel încât să nu mai pot ajunge la ea — Crezi că am de gând să mă ascund și să te las pe tine să rezolvi totul în timp ce eu sunt ținut pe margine? Tu și fostul tău căpitan aveți situația sub control? — Ținut pe margine? pufnește ea, nevenindu-i să creadă, deși se vede că se simte ușurată Mă măsoară din cap până în picioare, incapabilă să se uite în altă parte Niciunul dintre noi nu știe ce să spună acum, când situația s-a schimbat, dat fiind că Ju- bilee este nevinovată E mai ușor să fim furioși — Dă-o dracului de treabă, Flynn! Îmi încalc toate jurămintele pe care le-am făcut ascunzându-te aici Acum sunt o trădătoare Sunt personajul negativ — Faci asta pentru o cauză dreaptă, încerc să argumentez eu, dar știu că pentru Jubilee sunt vorbe goale — Știu, răspunde ea scurt Știu asta Și aș face-o din nou Doar că… nu m-am gândit niciodată, nici într-o sută de ani, că aș putea ajunge aici, în acest punct Se întoarce cu spatele, frecându-se la ochi cu podul palmei — Ți-am spus că părinții mei au murit în timpul revoltei de pe Verona Dar nu ți-am spus că nu rebelii i-au omorât Cei care i-au omorât erau simpatizanți Oameni care îi sprijineau pe rebeli Oameni ca mine Nu zic nimic Asta nu-i o conversație – ea nu se așteaptă s-o contrazic sau să-i spun că nu este vina ei Stau și ascult — Ei voiau să folosească prăvălia mamei mele ca zonă de tranzit Părinții mei nu voiau să aibă de-a face cu rebeliunea, așa că au refuzat Și pentru asta simpatizanții i-au omorât Înghite cu greu și reia pe un ton calm: — Erau oameni pe care îi cunoșteam, Flynn Vecini Colegi de muncă Oameni pe care i-ai saluta dacă i-ai întâlni la plimbare Și pentru că au trecut de partea unora într-un război care nici măcar nu era al lor, au împușcat doi oameni în timp ce fiica lor de opt ani se ascundea sub tejghea Încet, mă apropii de ea — De aceea nu-ți place când îți spun Jubilee Pentru că așa îți spuneau părinții tăi — Acum nu mă mai deranjează Înghite iar în gol Apoi continuă cu o voce care îmi sfâșie inima: — Mi-ai distrus viața, să știi Nu pot să vorbesc, respirând precipitat la fel ca ea, frustrarea și dorința împletindu-se în mine, ca un fitil care arde repede — Mi-era bine înainte să apari tu să mă duci în mlaștini, spune ea cu vocea sugrumată de lacrimi și mânie Trebuia să rămân fără suflet – trebuia să fiu un om mort Jubilee trebuia să fi murit odată cu părinții ei, în prăvălia din Noiembrie; Lee nu era decât un vis… În bar a început să cânte muzica la tonomat Probabil că Molly încearcă să acopere glasurile noastre ridicate Mă apropii de ea fiindcă nu mai rezist; are ochii în lacrimi și s-a îmbujorat, iar eu pot în sfârșit să mă uit la ea, s-o doresc, s-o ating, fără ca suferința mea să transforme totul în amărăciune — M-ai distrus, repetă ea pe un ton ceva mai scăzut, suspinând M-ai distrus – m-ai făcut să mă trezesc Iar acum nu mai pot să scap de tine Ridică din nou tonul când întind mâna și o apuc de braț, simțindu-i pielea fierbinte — Nu mă lași în pace Îi privesc chipul, dornic să recuperez timpul pierdut când încercam să nu mă uit la ea Nu-mi pot lua privirea de pe chipul ei — Crezi că eu vreau să fiu aici cu tine? zic eu cu voce răgușită Crezi că, dacă acum ai pleca, eu aș veni după tine? Mă privește provocator — N-ai face-o? — Știi bine c-aș face-o, îi răspund eu dându-mă bătut Și nu înțeleg de ce-ar fi o problemă Ea își smulge brațul din strânsoarea mea și se dă un pas în spate, lovindu-se de ușă — Este o problemă, pentru că eu te-aș lăsa! izbucnește ea Apoi suspină adânc și adaugă în șoaptă: — Este o problemă pentru că eu aș vrea s-o faci Mă apropii de ea și înclin capul, căutându-i buzele E tot ce-mi doresc Cu buzele întredeschise, ea se lipește de mine, de parcă atât aștepta, și mă cuprinde cu brațele de după gât Toate emoțiile se amestecă într-un amalgam – suferință, dorință, mânie – și, mai presus de toate, un aprig licăr de speranță ce răzbate în energia ce erupe între noi Îmi plimb mâna mai sus de talia ei, mângâindu-i cu vârful degetelor pielea și adâncitura spatelui, iar ea își încleștează degetele în părul meu Geme cu gura aproape de gura mea, ezită o fracțiune de secundă, apoi ne sărutăm iar de parcă ne-am fi regăsit după o eternitate Cu un icnet scurt, ea se desprinde și întoarce capul într-o parte ca să mă oprească din sărutat Respiră precipitat, iar eu mă apropii mai mult și o lipesc cu spatele de ușă, apăsându-mi coapsele peste ale ei Asta îmi doresc — Dumnezeule, Flynn, nu se poate, spune ea gâfâind Nu se poate! Mă aplec s-o sărut sub linia bărbiei și o simt lipindu-se mai mult de mine — E un lucru real, zic eu respirând în părul ei, amintindu-mi ce-a spus ea în noaptea când am adus-o înapoi în bază, noaptea când i-am spălat mâinile de sânge Ceva real în toată povestea asta Asta e realitatea — Noi suntem dușmani Asta este realitatea În ciuda protestelor, brațele ei mă strâng în continuare și nu vor să-mi dea drumul O sărut apăsat pe tâmplă și-mi lipesc fruntea de părul ei negru — Eu nu sunt dușmanul tău, Jubilee Chase, șoptesc eu Și cred că nici tu nu ești dușmanul meu Mă aplec spre ea până îi găsesc din nou buzele Palmele îmi ard acolo unde o ating și orice altceva se pierde în fundal, rămânând doar acest sărut, doar ea, doar noi Muzica ce se aude dinspre bar se schimbă și, ca și cum această schimbare ar întrerupe magia momentului, Jubilee icnește și murmură: — Este prea periculos — Nu-mi pasă Și chiar nu-mi pasă fiindcă i-am dezvelit pielea gâtului lângă lanțul cu plăcuțele de identificare și, în timp ce o ating cu buzele, o aud cum își pierde cuvintele, apoi îi dau gulerul la o parte și-i sărut pielea moale dinspre umăr Corpul ei se arcuiește, fremătând sub atingerea mea O fracțiune de secundă mai târziu, ea se oprește totuși, iar eu mă uit la ea și văd că își mușcă buza și are privirea tristă — Flynn, nu se poate Are buzele fierbinți și ochii întunecați, dar în timp ce înghite și încearcă să se adune, văd că privirea îi redevine fermă — Nu-i vorba că este prea periculos pentru noi, Flynn Este prea periculos pentru ei Dacă ar trebui să alegi, dacă s-ar ajunge la asta, pe cine ai salva? Pe oamenii tăi sau pe mine? Mă lasă să-i dau la o parte părul ce-i cade peste față, să-mi plimb degetele aspre pe pielea delicată a obrazului ei și așteaptă în timp ce eu încerc să-mi adun gândurile răvășite Am ales în cavernă, când am fugit de Mebride, dar nu știu de partea cui am ales să fiu Încercam s-o salvez pe această fată sau încercam să opresc un război? Nu mă pot gândi în perspectivă, la ziua când va trebui să aleg una sau alta Totul amenință să reizbucnească, noianul de probleme pe care sunt prea obosit să-l înfrunt De un singur lucru sunt absolut sigur și, în timp ce-i șoptesc numele, mă aplec din nou s-o sărut, iar ea mă lasă Ia mâna de pe pieptul meu și mă trage mai aproape – îmi cuprinde obrazul în palmă în timp ce buzele noastre se întâlnesc, îndepărtându-mă de pasiunea frenetică și aducându-mă spre ceva mai blând, ceva mai liniștit Ceva real După câtva timp ne oprim să respirăm, iar ea lasă capul în jos O sărut pe tâmplă și aștept să vorbească — Mai devreme sau mai târziu unul dintre noi va trebui să aleagă și, dacă facem asta, vom alege greșit Noi suntem singurii care vedem ce se întâmplă Ei au nevoie de noi Se întoarce și se desprinde din brațele mele, îndepărtându-se cât eu să n-ajung la ea sau ea să ajungă la mine — Tu nu obosești niciodată să fii omul de care ceilalți au nevoie? Brusc chiar așa mă simt – obosit, chinuit de dorul de sora mea, de vărul meu, de prietenii mei Doborât de furia lui Mebride, de suferința Sofiei, de propria mea neputință Vreau să fug departe de toate astea O vreau pe Jubilee — Până acum, nu Suferă enorm, dar rămâne lângă ușă, departe de mine Mă doare sufletul, dar nici eu nu mă duc spre ea Pentru că are dreptate — Pleacă! Îmi trebuie toată voința de care sunt în stare ca s-o las să plece De dragul oamenilor care m-ar împușca pe loc dacă m-ar vedea Care cred că ea este o criminală și eu un trădător Ea nu zice nimic, ci stă și se uită la mine preț de două respirații lungi și lente Apoi pune mâna pe clanță, deschide ușa și iese, în noapte Ușa se trântește în urma ei, dar nu rămâne închisă, ci se mai deschide o dată, din inerție Lovesc cu palma în perete, simțind o durere ascuțită care mă săgetează până sus, în umăr Prin spațiul lăsat de ușa ce se deschide încet, o văd pe ea îndepărtându-se O urmăresc cu privirea cum trece pe sub proiectoarele de lumină Chiar înainte ca ușa să se închidă de-a binelea, am impresia că o văd încetinind pasul Apoi spațiul prin care o zăresc se închide cu un clic și rămânem amândoi singuri Fata așteaptă Se află într-un port spațial pe care nu l-a mai văzut până acum, pe orbita unei planete pe care n-o recunoaște Nu are bagaje, doar hainele de pe ea, dar stă lipită de fereastră, cu inima tresărind de fiecare dată când o navă se oprește în terminalele de andocare E sigură că o va recunoaște pe-a ei atunci când o s-o vadă Un bărbat care o căuta vine să-i spună că nava de explorare pe care ea a fost angajată e gata de plecare El o însoțește până la terminalul de andocare, unde o așteaptă o navă mică, dar modernă Hublourile sclipesc verde-auriu și înăuntru se văd niște oameni – un copil cu părul închis la culoare, un adolescent nemulțumit, cu identitate falsă, o femeie mai în vârstă pe care n-o recunoaște Însoțitorul ei, care într-un fel e și căpitanul navei, arată cu mâna spre pasarela de acces la bord — Ei, ce zici? Undeva, în străfundurile minții ei, încolțește ceva – certitudinea că acest lucru nu s-a întâmplat niciodată și că n-are cum să se întâmple acum Nu așa va fi viața ei Va fi întunecată, rece și probabil foarte scurtă; iar luminile strălucitoare ale navei spațiale n-au fost niciodată pentru ea — Nu pot, șoptește fata, și cuvintele parcă îi răsucesc un cuțit în inimă Căpitanul se întoarce spre ea, iar ea își vede propria durere reflectată în ochii lui verzi și adânci — Îmi pare rău Nu pot Jubilee Nici nu-mi amintesc cum am ajuns la mine Dar brusc mă pomenesc în camera mea, amețită de gânduri, cu pielea înfiorată Mă pregătesc de culcare cu destulă ușurință, având în sânge acest ritual după atâția ani în care m-am simțit extrem de obosită la sfârșitul unei zile pentru a mai face și altceva Nu trebuie să mă mai gândesc, nu trebuie să mai rămân în această stare teribilă în care simt cum adrenalina îmi pompează prin vene Nu trebuie să mai rememorez cele întâmplate cu Flynn Nu trebuie să mă îndrăgostesc de un băiat care reprezintă toate lucrurile împotriva cărora am luptat de când aveam opt ani Dar pentru că nu mă pot opri să fac toate astea, măcar pot să nu-l mai ating vreodată A doua zi intru de serviciu abia spre mijlocul dimineții, dar tot mă trezesc la răsăritul soarelui, această obișnuință fiind prea adânc înrădăcinată în mine ca să trec peste ea N-am primit nicio veste de la Merendsen în legătură cu următoarea noastră mișcare, ca să am cu ce să-mi satisfac nevoia de acțiune, cu ce să-mi țin gândurile ocupate, departe de lucrurile periculoase Ar trebui să-i ofer organismului meu cât mai mult timp de recuperare înainte să ies iar pe baricade Acolo e frig, e umezeală, e dificil; rebelii sunt ascunși prin mlaștini, gloanțele vin din senin Vin prea aproape de bază ca să putem organiza un atac aerian, dar prea departe ca să-i împușcăm din spatele fortificațiilor noastre Suntem nevoiți să stăm culcați la pământ, iar noroiul îmi intră în costumul de luptă, producându-mi niște mâncărimi insuportabile când începe să se usuce, și miros a mlaștină oricât m-aș spăla după aceea Când îi urmărim prin mlaștini, dispar te miri pe unde, atrăgându-ne pe teren nesigur ca niște focuri rătăcitoare Mai sunt câteva ore până intru de serviciu, dar simt că mă furnică pielea de nerăbdare și de fiecare dată când stau pe loc – de fiecare dată când închid ochii – îl văd pe Flynn Singurul lucru real, a spus el în timp ce buzele lui căutau să mă sărute pe gât Asta este ceva real Mă îmbrac în uniforma militară pe care am purtat-o și ieri, mototolită și murdară, dar hainele sunt ultima mea grijă în clipa asta și n-o să zică nimeni nimic dacă arăt neglijent cât ies să dau o tură de alergare După o clipă de ezitare, îmi pun totuși centura cu Gleidelul Jenant să alerg cu el, dar nu-i momentul să ies neînarmată niciunde pe Avon Îmi iau adidașii în locul bocancilor regulamentari și ies, în aerul rece și cețos al dimineții Din cauza cerului înnorat, răsăritul soarelui pe Avon este mai lent, ca și cum însăși lumina ar ajunge aici mai greu, revărsându-se încet-încet peste împrejurimi Este încă întuneric, dar văd că prin ceața de deasupra răzbate lumina difuză a soarelui Este prea periculos să fac obișnuita tură de alergare, adică opt kilometri, cât are perimetrul bazei, care se termină cu o cursă de obstacole lângă sala de antrenament Dincolo de garduri sunt rebelii care cunosc terenul mai bine ca noi și nu mă încântă ideea să alerg la o distanță de trei metri de cineva cu arma îndreptată spre mine și pe care eu nici nu-l văd Așa că o iau printre clădiri, ignorând faptul că mă stropesc cu noroi pe pantaloni Cu greu mă abțin să nu mă forțez să alerg mai tare, astfel încât să nu mă mai pot concentra la nimic altceva decât asupra pașilor, dar nu-mi pot consuma toată energia înainte să plec în patrulare Trec pe lângă biroul de securitate scoțând aburi în aerul rece și umed și o iau pe drumul care duce spre Comandamentul Central Este mai puțin accidentat decât alte alei și nu la fel de noroios E mai ușor de alergat pe el Chiar când ajung la Comandamentul Central, o văd pe Towers intrând în biroul ei Mă opresc brusc, împroșcând cu noroi Avem nevoie de dovezi pentru ce se întâmplă – așa a spus Lilac Laroux Poate că ea și Merendsen se mulțumesc să pună soarta noastră în mâinile unui hacker din celălalt capăt al galaxiei, dar eu nu sunt obișnuită să aștept să mă salveze cineva Cred că Towers știe mai mult decât îmi spune Și nu pot să cred că este implicată Dacă Laroux o are la degetul mic, de ce m-ar fi avertizat să nu-i spun logodnicului lui Lilac ce se petrece? Aș vrea ca Flynn să fie aici Nu-mi place că l-am lăsat baltă, mai ales după ce-am văzut aseară cât suferă pentru că trebuie să se ascundă în continuare în loc să-l caute pe cel care a comis masacrul Dar încă nu sunt pregătită să dau ochii cu el; numai cât mă gândesc la el și îmi ard obrajii Îmi alung din minte imaginea lui și mă îndrept spre biroul comandantului Towers Pașii mei răsună înfundat pe scările de lemn ale rulotei din prefabricate, în ritm cu bătăile inimii mele — Da? strigă ea dinăuntru Nu-i convine că este întreruptă — Sunt Chase Pot să vorbesc cu dumneavoastră? Urmează un moment de tăcere care mi se pare că se prelungește cam mult — Desigur Intră Deschid ușa șubredă și intru — Doamnă comandant — Închide ușa! spune ea printre dinți, stând în picioare lângă birou Clipesc luată prin surprindere, dar instinctiv trântesc ușa în urma mea — Îmi cer scuze, căpitane Chase Dar trebuie să fii mai prudentă Nu se știe cine ne urmărește Îmi reprim un fior de teamă și iau loc pe scaunul pe care mi-l arată, așteptând să se așeze și ea la birou Doar că ea începe să se plimbe prin cameră, cu ochii ațintiți spre ușă și nu la mine Aștept să se liniștească, să vorbească cu mine, să mă lase să-i explic de ce am venit, dar parcă a uitat complet că sunt acolo — Ăă… doamnă comandant? Se oprește surprinsă și se întoarce spre mine Ochii ei albaștri strălucesc; parcă prea tare Cred că n-a mai dormit de când am vorbit cu ea ultima dată — Scuze, căpitane Ai vrut să vorbești cu mine? — Da, doamnă comandant Înghit în sec și brusc simt că mi s-a uscat gura Ai încredere în ceea ce simți, mi-a spus Lilac Laroux Am încredere în comandantul Towers — Doamnă comandant, știu ce se întâmplă Știu de Laroux Industries, știu că a existat o bază secretă în zona de est și știu că are legătură cu Furia Știu că și dumneavoastră știți ceva În liniștea din cameră se aud doar bătăile nebunești ale inimii mele și, la un moment dat, răpăitul scurt și îndepărtat al unei mitraliere Towers mă privește respirând precipitat, iar cearcănele de sub ochii ei mi se par mai pronunțate ca niciodată Mi-e greu să-i susțin privirea; dincolo de ochii ei albaștri e o teamă mistuitoare, disperarea unei femei cu nervii întinși la maximum Apoi închide ochii — Dumnezeule, Lee, nici nu știi ce mă bucur să te aud spunând asta! Nu trebuie să mai afle nimeni, dar… Se oprește și umerii i se lasă ca sub povara secretului ei Simt propria mea ușurare ca pe o adiere de aer proaspăt care mă lasă să respir din nou pentru prima oară de când am intrat pe ușă Se întoarce, rezemându-se de birou — Știu că ai fost la baza aceea secretă; știu că de-asta ai întrebat de ea Mi-a fost teamă de ce ai fi putut vedea acolo Tu nu știi ce le fac oamenilor care știu prea multe Ei știu tot – pot să-ți citească gândurile Avertizările lui Lilac Laroux îmi răsună în minte și încerc să nu mă las înfricoșată de temerile comandantului meu — Doamnă comandant, încep eu, Laroux Industries este — LRI? întreabă mirată Towers Nu despre ei vorbesc Eu vorbesc despre… despre lucrurile care există acolo, în mlaștină Mi se face pielea de găină, aducându-mi aminte ce zicea Merendsen despre ființele lui șoptitoare, lucruri pe care nu le-am putea înțelege niciodată — Dacă a existat ceva acolo, acum nu mai există Nu se mai vede nimic, doar mlaștina pustie — Asta nu înseamnă că au dispărut, murmură ea, trecându-și degetele prin păr și deranjându-și cocul care de obicei este bine strâns Mai face câțiva pași prin cameră, apoi se întoarce brusc și se apleacă în fața mea Toate jaluzelele sunt închise, făcând ca biroul să semene și mai mult cu o peșteră, așa cum arată majoritatea clădirilor de pe Avon Acum, când am șansa să mă uit în jur, văd ambalaje de rații alimentare risipite prin cameră, căni murdare de cafea lăsate pe automatul de băuturi și pe birou Pare că a stat închisă aici o săptămână Îmi răspunde cu o voce tărăgănată — Toți înnebunesc, toți În afară de tine Tu de ce nu înnebunești? De ce nu? Se sprijină cu mâinile de brațele scaunului meu și își apropie fața la câțiva centimetri de a mea Ba am înnebunit, îmi vine să strig Am omorât vreo șase oameni Doar că nu i-am omorât Tarver Merendsen a dovedit asta — Nu știu, șoptesc eu — Baza secretă pe care ai văzut-o tu nu era militară, spune ea într-un târziu Aparținea companiei Laroux Industries Pulsul mi se accelerează – trebuie să am grijă ce spun dacă vreau să obțin răspunsurile de care am nevoie — De ce? Ce interes au ei pe Avon? — M-au abordat când am fost detașată aici, ziceau că încearcă să găsească o modalitate de a stopa Furia Ziceau că toți comandanții de bază din ultimii zece ani le-au permis să-și desfășoare cercetările aici Dar de ce? În ce scop? Deschid gura, dar Towers continuă să vorbească, cu capul plecat, mormăind pe o voce joasă și monotonă care mă sperie — Uneori îi găsim acolo, mormăie ea Soldați răpuși de Furie Înecați sau îngropați în nisipuri mișcătoare sau morți cu arma în mână și un glonț în cap Se duc spre est, în zona de tampon, dacă nu-i nimeni prin preajmă ca să aibă pe cine să omoare atunci când îi lovește Furia O caută Caută locul Doar că ea se mută, se mută mereu Nu este niciodată în același loc de două ori Am încercat s-o găsesc, dar… Dacă n-aș avea motive să cred cel puțin o parte din ce zice ea, i-aș spune că și-a pierdut mințile Are privirea rătăcită, ochii duși în fundul capului, buzele uscate Nu a avut grijă de ea Se vede că nu doarme Arată cum arătam eu când mă simțeam cumplit de vinovată în dimineața de după masacrul din peștera rebelilor, când am crezut că eu i-am omorât pe toți acei Încremenesc — Ce-ați făcut? Comandantul Towers scutură din cap — La momentul acela părea că nu-i nicio problemă În fiecare lună intră un bonus suplimentar în contul meu, iar eu trimit copii după dosarele medicale Uneori cadavrele dispar, cele pe care le găsim în mlaștini Trebuie să înțelegi, Laroux Industries desfășoară niște cercetări revoluționare în domeniul medical și nimeni altcineva nu ne ajută, nu-i ajută pe soldații mei Credeam că ei au o explicație pentru apariția Furiei Înțelegi lucrul ăsta, știi ce înseamnă să trăiești și să mori alături de plutonul tău — Da, doamnă, zic eu cu prudență, păstrând un ton neutru Nu sunt convinsă că eu aș fi procedat altfel dacă eram în locul ei și vreau ca ea să continue să vorbească Dar ea parcă nici nu m-aude — Nu mai pot să fac lucrul ăsta, șoptește ea Locul acela, lucrurile pe care le studiază ei – Furia este din ce în ce mai rea Acum îi afectează și pe civili, cum s-a întâmplat cu omul acela, Quinn, care până atunci nu comisese nicio violență Le-am spus că n-am să-i mai acopăr, Lee Și îți spun ție chestia asta în caz că… Înghite în sec și inspiră adânc, recăpătându-și cât de cât expresia de om normal — În caz că mi se întâmplă ceva Mi-au transpirat palmele pe care le țin lipite de scaun — De ce mie? — De ce ție? repetă ea Asta vor să știe și ei Mi-am dat seama de asta LRI vrea să știe de ce tu nu cedezi, de ce tu nu visezi niciodată De aceea tu ești încă aici Lee, ei nu mă plătesc doar ca să mă fac că nu văd Ei mă plătesc și ca să te urmăresc pe tine De groază mi se pune un nod în gât și abia pot să îngaim: — Cine? Cine face chestia asta? Ea se uită la mine, stând încă aproape Deschide gura, apoi o închide Observ că ochii ei privesc în gol, apoi devin atenți, apoi din nou absenți — Lee, șoptește ea Apoi din nou, de data asta pe un ton ciudat de insistent: — Lee — Doamnă? Mă forțez să mă mișc, să scap de teama care mă ține pe loc și să întind mâna spre ea — Doamnă, ce se întâmplă? Când mă uit la ea, văd că i se dilată pupilele și mușchii încep să-i tremure Așa s-a întâmplat și cu Mori, așa arăta când i-a zburat creierii acelui adolescent în oraș Pun mâna pe armă, dar degetele mi se crispează la atingerea familiară a mânerului; știu că nu pot să-mi împușc comandantul Prima dată când am văzut un camarad murind a fost la câteva săptămâni după ce am intrat în serviciul activ Eram într-o acțiune de patrulare, iar el a călcat pe o bombă-capcană prost făcută – dar eficientă – rămasă din timpul unei rebeliuni de demult, care i-a sfârtecat picioarele Dar a fost un moment după ce el a călcat pe sârmă și înainte să se declanșeze explozibilul, când am știut amândoi ce s-a întâmplat El s-a uitat în ochii mei și clipa aceea s-a transformat într-o eternitate care s-a așternut între noi; pe chipul lui se vedea că știe că va muri, pe al meu se vedea neputința de a împiedica asta A fost doar o fracțiune de secundă, dar mi s-a părut că a durat o veșnicie Momentul acela îmi revine în minte acum, când comandantul Towers se uită în ochii mei O clipă știe și ea că e pe cale să cedeze Mă pregătesc, așteptând răbufnirea violentă Dar momentul trece și ea se îndreaptă de spate Rămân tensionată, uitându-mă la ea, așteptând să cedeze la fel ca Mori Mă privește absentă, cu pupilele dilatate, apoi, scuturându-se ușor, se întoarce și întinde mâna după un teanc de dosare de pe biroul ei pe care îl ocolește cu un mers grav și se așază pe scaun Mă uit mirată cum se apucă din nou de lucru, așteptând totuși ca ea să izbucnească Dar lucrul ăsta nu se întâmplă Deși în continuare are pupilele neobișnuit de mari, mișcările și limbajul corpului sunt perfect normale De fapt, se comportă chiar mai normal decât la început când am intrat în biroul ei — D-doamnă comandant? Ea ridică privirea spre mine, clipind surprinsă — Căpitane, spune ea pe un ton blând N-am observat când ai intrat Cu ce pot să te ajut? Parcă primesc un pumn în stomac și rămân căutându-mi cuvintele, chinuindu-mă să înțeleg — Doamnă comandant, am venit să vorbesc cu dumneavoastră Îmi spuneați de fișele medicale De Laroux Industries — Da? Se încruntă la mine, așezându-și cu grijă o șuviță de păr desprinsă din coc Un gest obișnuit, familiar, pe care îl recunosc, dar puțin cam repezit Doar puțin altfel — Nu cred — Doamnă comandant, fișele – baza secretă din est… — Acum sunt foarte ocupată, căpitane, spune ea amabilă Poate să mai aștepte? Dacă n-aș fi văzut-o acum zece minute, n-aș putea spune că este ceva în neregulă Însă uitându-mă acum la ea, observ unele indicii mărunte Toate gesturile ei sunt corecte, inflexiunea vocii, felul cum se exprimă Dar toate sunt mai reținute Atenuate Parcă ar fi ea însăși, dar… nu tocmai — Da, doamnă comandant, bâigui eu, retrăgându-mă spre ieșire Am să Mulțumesc, doamnă comandant Nu ridică privirea când o salut și eu mă grăbesc să ies Tot ce pot să fac este să mă întorc în cealaltă parte a bazei, deși îmi vine s-o iau la fugă, să mă urc în prima navetă și să plec cât mai departe de locul ăsta Nu știu ce caută Laroux Industries pe Avon Nu știu de ce comandantul meu a fost plătit să mă spioneze Dar indiferent cine era în realitate persoana care primea mită și se simțea vinovată, ea nu mai există Pentru că ființa care tocmai mi-a arătat cu politețe ușa – aceea nu era comandantul Towers Intenționam să-l caut pe Merendsen ca să-i povestesc ce-am auzit și să încercăm amândoi să punem lucrurile cap la cap Mă pomenesc în schimb că mă îndrept spre barul lui Molly Fiind mereu câte cineva de serviciu, barul este deschis non-stop Încerc să-mi spun că mă duc într-acolo pentru că am nevoie de companie, dar știu că nu ăsta este motivul Încerc să-mi spun că mă duc într-acolo pentru că vreau să aud părerea lui Flynn despre povestea asta, sperând că el are o explicație logică pentru ceea ce am văzut Dar eu știu motivul real pentru care picioarele mă poartă într-acolo și nu mă mândresc cu asta Sunt îngrozită și, pentru prima oară de când aveam opt ani, simt nevoia să-mi spună cineva că totul va fi bine Când ajung pe la jumătatea drumului, mergând îngândurată, cu ochii încețoșați de oboseală și teamă, simt un miros de ceva ars; recunosc mirosul greu și acru de fum Ceva, undeva, arde Ridic iute capul Atunci văd în depărtare un fum negru și gros și automat o iau la fugă într-acolo În direcția aceea sunt atâtea clădiri care ar putea să ardă; acolo sunt două barăci, câteva magazii, chiar și depozitul de muniție Deși ar fi dezastruos, cumva știu că nu e niciuna dintre ele Dumnezeule, nu Te rog, nu Habar n-am când parcurg distanța care mă desparte de barul lui Molly – nici măcar nu mă surprinde când ies în fugă dintre două barăci și văd barul în flăcări Continuu să fug și nu mă opresc decât atunci când cineva mă apucă de jachetă și mă trage înapoi, moment în care, din cauza vitezei cu care alerg, cad la pământ Mă ridic din noroi împleticindu-mă și dau să plec mai departe spre barul care arde, când aceleași mâini mă prind din nou — Chase! aud ca prin vis o voce care strigă în urechea mea Nu poți intra acolo! — Poate sunt oameni înăuntru! țip eu în timp ce mă lupt să mă eliberez și vocea mi se gâtuie — Dacă sunt, atunci au murit și n-ai cu ce să-i mai ajuți! Este căpitanul Baltimore și nu mă lasă să plec — Potolește-te, căpitane! se răstește el Când îmi dă drumul, cad din nou și de data asta este de-ajuns ca să mă facă să renunț la dorința mea disperată de a intra acolo Cu mintea golită de gânduri, privesc cum arde focul Nu se vede nici urmă de Flynn Nu mai gândesc, nu mai simt N-am loc de durere – încă nu înțeleg, nu pot să accept Nu așa Simt un gol în inimă Aud strigătele echipelor de intervenție, eforturile coordonate ale pompierilor care încearcă să izoleze focul înainte să se răspândească spre alte clădiri O bârnă se prăbușește, aruncând spre cer un torent de flăcări și scântei Toate geamurile s-au spart din cauza căldurii infernale și prin cadrul unei ferestre văd conturul barului înroșit de foc Când respir, mi se usucă nările din cauza mirosului de chimicale arse Nu știu de ce, mă gândesc la tonomatul vechi al lui Molly, al cărui plastic roșu și auriu se topește de căldură, și ale cărui bănci de memorie cu muzică veche, de pe planeta Pământ, sunt transformate în simple circuite topite și emanații toxice Cineva se ciocnește de mine, cât pe ce să mă doboare, alungându-mi imaginea din minte Recăpătându-mi echilibrul, văd doi infirmieri cărând o targă pe care este un corp înfășurat într-un cearșaf Pare a fi o persoană masivă – prea masivă ca să fie Flynn Într-o clipă înțeleg cine este și îl dau la o parte pe Baltimore — Ce s-a întâmplat? mă răstesc eu la infirmieri, întinzând mâna să ridic cearșaful Dacă este vorba doar despre intoxicație cu fum, poate că… — Nu, căpitane, este mort Vă rog, nu Unul dintre infirmieri încearcă să mă oprească, dar sunt mai puternică decât el și îl dau la o parte, reușind să ajung la cearșaf și să trag de el Văd fața lui Molly, calmă și relaxată Pare că doarme sau se preface Dar pe urmă văd sângele, semnele de arsură de pe țeasta lui rasă Mă aplec să mă uit și îmi dau seama că a fost împușcat în ceafă fiindcă îi lipsește o parte din craniu Totul în jurul meu încetinește Ca prin vis îi aud pe infirmieri spunând ceva Era mort dinainte să izbucnească incendiul Împușcat, cu o armă de-a noastră După unghiul din care s-a tras, a fost forțat să îngenuncheze înainte să fie omorât Executat Când ridic privirea, văd doi soldați care trag după ei un bărbat de vârstă mijlocie care se zbate și înjură în gura mare — Cine-i ăla? Am o voce liniștită, rece Foarte calmă Infirmierul de alături se uită la mine, apoi la bărbatul pe care l-au prins soldații — Unul dintre nermernicii care au dat foc barului, răspunde el Se pare că au fost mai mulți, dar au reușit să fugă, iar el e singurul pe care l-au prins Îl duc să-l interogheze Inima mi se umple de furie și nu-l mai văd în fața ochilor decât pe omul pe care soldații îl târăsc după ei Vinovatul Nu va fi nevoie să-l interogheze oficial – am de gând să mă ocup eu, personal, și să aflu tot de la el, cu orice preț Scot arma din toc și mă iau pe furiș după el și după cei care îl escortează, grăbind pasul Am să aflu cine a făcut asta și am să-l distrug A trecut ora ei de culcare, iar fata e pe punctul de a adormi în zgomotul delicat al pieselor de mah jong din imitație de fildeș, pe care mama ei le amestecă Stă ghemuită în pătură, sub masa acoperită cu postav, la care sunt așezați prietenii mamei ei O piesă gravată cu o crizantemă cade pe podea și o voce hodorogită spune: — O iau eu Un braț se întinde în jos, peste marginea mesei, iar fata se uită la el – e acoperit cu tatuaje, mai multe decât a văzut vreodată la un om Adulții discută în timp ce mama fetei împarte piesele, iar zumzetul scăzut al vocilor aproape c-o adoarme pe fată — Cine o să aibă grijă de prăvălie cât timp sunt eu plecată? întreabă mama ei — O să am eu grijă, spune omul cu tatuaje — Și când ești tu plecat? Atunci cine o să aibă grijă de ea? 28 Flynn Privesc de pe o alee dintre o baracă și magazia de muniție, lipit de peretele dur și chinuindu-mă să respir Nu-mi dau seama pe cine au capturat soldații și nu văd pe niciunde silueta masivă a lui Molly, dar nu pot să fac nimic decât să stau aici, să strâng din pumni și să aștept Dacă oamenii mei au făcut asta și mă văd pe mine, se va dezlănțui iadul Vor muri și mai mulți oameni Cu ochii la incendiu, sunt cât pe ce să n-o observ pe Jubilee care trece prin apropiere O apuc de braț și o trag spre mine, gândindu-mă în aceeași fracțiune de secundă că probabil o să-mi spargă nasul pentru chestia asta Dacă n-ar fi atât de șocată, sunt convins că ar face-o Apuc să văd o sclipire sălbatică în ochii ei și o mână murdară de funingine ridicându-se să mă lovească, dar mă feresc — Jubilee, eu sunt Cu un strigăt mut și o figură surprinsă, se smucește din mâna mea și se dă înapoi până se lovește de peretele barăcii Mirată, ridică privirea spre mine și, când mă vede, se luminează la față Arma pe care o ține în mână îi cade în noroi Mă apucă de brațe, ținându-mă de mânecile hainei și trăgându-mă mai aproape, de parcă ar vrea să se convingă singură că sunt eu, în carne și oase — Flynn? șoptește ea Când îi văd chipul pe care supărarea este amestecată cu bucuria, o trag spre mine fără să mai stau pe gânduri și-o îmbrățișez Și ea mă strânge în brațe la fel de tare și o clipă rămânem așa, îmbrățișați, în timp ce dincolo de capătul aleii se desfășoară un adevărat haos — Am crezut că ai… scrâșnește ea supărată și se dezlipește puțin de mine, surprinsă de intensitatea propriei reacții Și eu tremur puțin și sunt nevoit să-mi dreg vocea ca să pot vorbi — Eram în drum spre magazie când am auzit strigătele Unde e Molly? Era înăuntru când am plecat, ar trebui să Cuvintele îmi rămân pe buze când văd privirea de pe chipul ei și atunci înțeleg ce s-a întâmplat Mâinile îmi cad inerte pe lângă corp și mă sprijin de peretele magaziei de muniție, fiindcă îmi tremură picioarele — Au prins pe unul dintre rebelii care au făcut asta, spune ea întorcându-se spre capătul aleii Ceilalți au scăpat Tocmai mă duceam la interogatoriu, l-au luat să — Du-mă acolo, o întrerup eu bâlbâindu-mă de atâta grabă Poate îl conving să vorbească Îi propun o înțelegere — E un criminal, Flynn! izbucnește ea și mâhnirea pentru moartea prietenului ei se transformă în furie Își recuperează arma de pe jos, cu o figură sumbră — Dacă nu acceptă o înțelegere, va fi condamnat — Și dacă este unul dintre oamenii lui Mebride? Dacă știe ce planuri au? Nu-mi pot imagina că oamenii mei au declanșat incendiul Cu siguranță că a fost o greșeală — Te rog Știe că am dreptate, dar dorința ei de răzbunare este aproape la fel de puternică Văd lupta ce se dă în ea, rezonând în adâncul sufletului meu; cel care mi-a omorât oamenii este încă liber Până la urmă își pune pistolul în toc, murmurând: — Să nu-i promiți nimic Când ajungem la celulele de detenție, îi ordonă scurt gardianului să plece Agitat, caporalul se uită la mine, dar nu mă oprește când intru după ea înainte ca el să dispară Poate că speră s-o împiedic să-l omoare pe prizonier Mi se strânge inima când văd cine stă ghemuit pe bancheta din colțul camerei Este Turlough Doyle, cu coama lui de păr blond care acum e gri de atâta cenușă, cu ochii înroșiți de fum și supărare El s-a refugiat în mlaștini doar pentru că sora lui a sabotat o fermă de alge, iar trodairii nu mai conteneau să vină să-l întrebe de ea, de fiecare dată mai insistenți Apoi l-a cunoscut pe Mike și a avut motiv să rămână Dar nu este un rebel sângeros Înainte a fost asistent biolog Stă cu capul plecat, oboseala și frica spunându-și cuvântul Fără să ezite, Jubilee trântește ușa celulei în urma noastră — Cine a făcut asta? întreabă ea fioroasă, apropiindu-se să-l privească în ochi Este prea orbită de șoc și de episodul Furiei din peșteră ca să-l recunoască pe omul rămas văduv după masacru Dar Turlough și-o amintește Când ridică privirea, ochii lui o privesc fix, cu o ură îndârjită care face să-mi înghețe inima — Oricum ai să mă omori, trodaire, spune el cu dispreț N-am să te ajut să mai omori pe altcineva — Spune-mi, i-o întoarce ea cu același dispreț, altfel fii convins că te omor și o să am grijă să mori încet Care dintre voi l-a omorât pe Molly? Turlough inspiră adânc, cutremurându-se, iar fața lui rotundă devine palidă – de frică sau de furie, nu-mi dau seama — Eu Am acționat singur — Nu-i adevărat! urlă ea, schimbând tonul După urmele de arsură de pe craniul lui, numai un Gleidel putea să facă asta Tu ai un pistol vechi — Tu ai un Gleidel, i-o întoarce el pe același ton Tu i-ai omorât pe oamenii noștri, pe copiii noștri Acum o țintuiește cu privirea, ochii lui sfredelindu-i pe-ai ei — Tu l-ai omorât pe soțul meu Sper să ajungi să putrezești în iad! Încă nu-mi revin și stau lipit de perete, după ușă, fără să mă vadă niciunul dintre ei Molly a fost împușcat? Simt că mi se strânge stomacul de supărare Jubilee se uită încă o dată la el și-mi dau seama după tăcerea ei că l-a recunoscut Apoi îl privește sfidător Nici nu se sinchisește să nege acuzația și-mi pare rău de ea, dar știu de ce Ce-ar putea să-i spună pentru ca el să creadă? — Îți mai dau o șansă, rebelule Dă-mi nume Acum! Turlough o privește cu ură, îngrozit, dar hotărât Doar suferința poate da atâta tărie unui om atât de blând Într-o altă împrejurare, aproape că aș fi fost mândru să-l văd dând dovadă de atâta curaj Acum însă, Jubilee o să i-l înfrângă dacă nu fac nimic Mă îndepărtez de ușă și ies la vedere Turlough se uită la mine și rămâne cu gura căscată când mă recunoaște — Ce cauți aici? Șoapta lui mă străpunge ca un glonț — Ea l-a omorât pe Mike, continuă el ridicând vocea într-un strigăt răgușit, iar tu stai lângă ea — Nu ea l-a omorât Îți dau cuvântul meu de onoare A fost acolo, dar nu ea l-a omorât Mă privește mut, făcându-mă să mă întreb dacă vorbele mele mai au vreo valoare pentru el Lângă mine aud respirația întretăiată a lui Jubilee, însoțită de bătăile puternice ale inimii mele Dacă Turlough poate să aibă încredere în mine, atunci pot să cred că și Sean ar avea Pot să cred că prăpastia dintre noi ar dispărea, că am putea jeli împreună Îl întreb cu o voce blândă: — Turlough, unde este Mebride? El se schimbă la față, furia și supărarea lui făcând loc unei spaime reci — Nu știu, răspunde el scurt Dar loialitatea lui se clatină, groaza fiind mai puternică decât tăria pe care i-a arătat-o până acum lui Jubilee — Ți-e teamă de el, zic eu cu blândețe Spune-mi El ezită, uitându-se când la mine, când la Jubilee — El l-a împușcat, spune Turlough într-un târziu Pe barman, pe ăla gras Am intrat s-o căutăm pe Chase – nu voiam decât să-i speriem puțin până ne spuneau unde s-o găsim — Continuă Jubilee are o figură indescifrabilă, furia ei topindu-se încet și transformându-se în altceva, ceva glacial — Mebride tot țipa la tipu’ ăla, întruna Tipul n-a vrut să ne spună unde ești, trodaire Așa că Mebride l-a împușcat și apoi a dat foc la… De frică i se pune un nod în gât și nu mai poate vorbi Dar când Jubilee se întoarce cu spatele, vizibil tensionată, Turlough se aprinde din nou de supărare — Flynn, ea a fost acolo Toată lumea știe Trebuie să plătească Simt o greutate în piept — Știu că a fost acolo, dar nu s-a tras cu arma ei — Dar oamenii ăia – Mike și ceilalți – n-au fost omorâți cu o armă obișnuită S-a tras cu un Gleidel Cine are o astfel de armă dacă nu un soldat? Brusc se face liniște în cameră Jubilee ridică iute capul și toți trei ne dăm seama de unul și același lucru Parcă s-a prăbușit lumea în jurul meu și pielea mi se înfioară în timp ce mă cuprinde un val de amețeală Știm cu toții cine mai are o astfel de armă, pentru că tocmai a folosit-o ca să-l împuște pe Molly în ceafă Din depărtare se aud focuri de armă în timp ce eu și Jubilee traversăm baza Văzduhul răsună de pocnetul armelor balistice de modă veche folosite de Fianna și de șuierăturile armelor letale cu laser În aer plutește un miros greu de plasten topit și chimicale arse Aș vrea să mă îndepărtez cât mai repede de celulele de detenție De Turlough Doyle, de Molly’s care nu va mai fi niciodată Molly’s Cum abia îmi târăsc picioarele și încep să mă poticnesc, Jubilee mă apucă de braț ca să mă ajute să merg Mebride În ciuda diferențelor dintre noi și a setei lui de război, eu am crezut întotdeauna că amândoi vrem același lucru – prosperitate pentru Avon, liniște și dreptate pentru oamenii noștri Dar el l-a omorât pe Fergal L-a omorât pe Mike I-a omorât pe toți cei care zac morți în sanctuarul nostru doar pentru a reaprinde scânteia războiului Iar acum pe Molly, pentru că n-a vrut s-o trădeze pe Jubilee Și încă este liber, ascunzându-se pe undeva împreună cu Sean Dumnezeule! Sunt smuls din gândurile mele de dispozitivul de comunicare de pe mâneca lui Jubilee, care începe să sune, iar ea se trage deoparte, ca să audă mai bine E o voce familiară, care se aude slab, cu interferențe — Lee, sunt Merendsen, răspunde Ea ridică brațul și vorbește în dispozitivul de la încheietura mâinii — Spuneți, domnule Vocea lui Merendsen se aude înfundat, dar clar identificabilă — Lee, comandantul Towers a ridicat nivelul de alertă și a ordonat ca toate persoanele neesențiale să fie evacuate din bază și de pe Avon Adică inclusiv eu — Din cauza incendiului de la Molly? întreabă ea închizând ochii când rostește numele — Pentru că li s-a confirmat că Fianna deține armament antiaerian S-ar putea ca următoarea navetă care pleacă de-aici să fie ultima și eu plec cu ea Sunt dispus să-mi asum riscul de a rămâne, dar Towers a spus că, dacă nu mă îmbarc de bunăvoie, va fi nevoită să mă trimită sub escortă Mă îndrept spre stația orbitală Tu ești agentul meu de securitate, dar dacă nu vii tu aici s-o pilotezi, va fi altcineva Face o pauză, timp în care se aude doar fâșâitul bruiajului — Mi-ar plăcea să am ocazia să ne luăm rămas-bun, adaugă el Deși nu-i nimic nefiresc în ce spune, îmi dau seama ce încearcă să transmită Am încercat să rămân, dar nu mă lasă Trebuie să vorbesc cu tine înainte să plec Însă linia lor de comunicații nu este privată — Vin acum, răspunde ea pe un ton energic, îndreptându-și umerii Căpitanul Chase se întoarce din nou la datorie Indiferent ce are să-i spună Merendsen, trebuie să aflăm, mai ales acum — Căpitane, încă ceva — Da, domnule? — Toți civilii sunt ridicați și aduși în sala de mese pentru verificări Li se scanează tatuajul codului genetic Urmează o pauză apăsătoare — Dacă vezi vreunul, să-l trimiți acolo Ea mă privește îngrijorată — Am înțeles, domnule Mulțumesc pentru atenționare, răspunde ea calm Sunt în continuare extrem de confuz – numele lui Mebride îmi răsună în cap ca o tobă Dar apoi Jubilee îmi trage mâneca hainei ca să-mi acopere tatuajul cu spirala codului meu genetic Îmi pune o mână între omoplați și mă împinge s-o iau din loc Ne îndreptăm în pas alergător spre docurile de lansare Dinspre mlaștini se aude ecoul unei explozii, un memento cutremurător al nebuniei lui Mebride Iar noi suntem pe cale să pierdem singura noastră legătură cu Laroux Industries, singura noastră șansă de a afla ce anume ucide Avonul Fata caută fantoma din Noiembrie E foarte sigură că este pe-aici pe undeva, într-una dintre nenumăratele săli și camere Până acum n-a mai părăsit-o, iar unei fantome n-ar trebui să-i pese pe ce planetă se află O caută de ore întregi Orfelinatul este mai gol înăuntru decât afară, iar ea nu va putea să caute în toate camerele Într-un dormitor este un miniecran vechi, dar rezistent, adus pe furiș de unul dintre ceilalți copii Camera e goală, dar cineva a lăsat ecranul pornit și cârâie singur Pe el vorbește o femeie despre sfârșitul unui război pe o planetă îndepărtată, pe fondul unor imagini cu distrugeri și refugiați, filmate din hovercopter Fata se uită la ecran și vede că orașul este Noiembrie Dar când se apropie, își dă seama că n-are cum să fie Noiembrie Orașul de pe ecran se vindecă de rănile războiului, clădirile se reconstruiesc, copiii de pe stradă aprind pocnitori Parcă e de jucărie, o machetă, o copie a orașului unde trăia ea; imaginile de pe un ecran nu vor fi niciodată reale pentru ea Orașul Noiembrie din inima ei a fost distrus și va rămâne distrus pentru totdeauna Iar fantoma din Noiembrie a dispărut 29 Jubilee Organismul meu protestează împotriva atâtor abuzuri Mereu să lupte, să alerge, să se ascundă Cu prea puțină odihnă și prea multă supărare O simt curgându-mi prin vene în timp ce fug și mai tare spre docurile de lansare Dacă nu ajung să pilotez naveta lui Merendsen, voi rata șansa de a ști dacă a mai aflat ceva de la Lilac – și, judecând după tonul lui insistent, sunt convinsă c-a aflat Trebuie să obținem acele informații Nici măcar n-am apucat să-i povestesc lui sau lui Flynn despre comandantul Towers Ce-aș putea să spun? În timp ce alerg, îmi concentrez atenția pe mușchii dureroși Încerc să nu mă gândesc la Molly; încerc să nu mi-l imaginez sub amenințarea armei, refuzând să-i spună lui Mebride unde sunt De tristețe, dar și din cauza aerului rece, ochii mi se umezesc și ridic mâna să-mi șterg lacrimile ce stau să-mi curgă Îl aud pe Flynn la jumătate de pas în urma mea – când măresc viteza, o mărește și el În urmă cu două săptămâni m-ar fi surprins că poate să țină pasul Acum nu mă mai surprinde N-am crezut niciodată că viața în mlaștini este ușoară, dar nici n-am știut cât de mult seamănă antrenamentul lui – fiindcă este vorba despre antrenament, chiar dacă el nu poartă uniformă – cu al meu În drumul nostru trecem pe lângă sala de mese Se pare că jumătate din populația civilă a bazei este acolo, rândul de oameni șerpuind printre mese și bănci Doi soldați își fac loc pe lângă rând, iar civilii își suflecă mânecile așteptând să le fie scanate codurile Cei de la pază nu l-au prins decât pe unul dintre autorii incendiului de la bar Toți ceilalți care nu sunt militari trebuie să demonstreze că trebuie să fie acolo Zona de lansare este un șir de hangare masive, lungi și joase, care se întind pe numai două niveluri deasupra solului, dar care coboară și la subsol ca să adăpostească toate vehiculele militare și civile aparținând bazei sau din oraș Unul dintre acoperișurile boltite este deschis, semn că o navă se pregătește de decolare – sau tocmai a decolat Ne oprim din fugă în fața ușii, iar eu mă întorc spre Flynn — OK Nu uita, spui că ești vărul lui Molly Ai tot dreptul să fii aici Comportă-te ca și cum te gândești să pleci de pe Avon acum, când Molly… Glasul mi se gâtuie și din amalgamul de emoții care cresc în mine, aleg mânia Mi-e mai ușor așa — Acum, când Molly nu mai este Asta ar trebui să-i convingă să te scaneze mai târziu El clatină din cap — Am înțeles Eu unde să merg până îl duci pe Meren- dsen cu naveta? Încă nu mi-am recăpătat suflarea — Te ascunzi Poate în camera mea, dacă nu vor căuta prin toată baza Nu știu unde să te duci după aceea – înapoi în mlaștini Nu știu Nu știu Cuvintele care îmi displac cel mai mult din toată galaxia și pe care le-am tot spus în ultimul timp Zona de lansare este mereu plină de oameni, dar astăzi este un haos total Flynn se alătură unui grup de civili care se tot învârt în zona pasagerilor, amestecându-se printre ei de parcă ar fi unul de-al lor, iar eu rezist tentației de a mă uita înapoi spre el în timp ce mă îndrept spre unul dintre controlorii de trafic, un bărbat scund, de vreo patruzeci de ani, pe care îl recunosc În apropiere se ambalează un motor și sunt nevoită să strig ca să fiu auzită — Merendsen? țip eu apropiindu-mă de el Tipul de la Terradyn care a venit pentru evaluarea securității? Controlorul se uită pe lângă mine, apoi îmi arată cu mâna în direcția unei navete, a patra sau a cincea mai încolo — Ar fi bine să vă grăbiți – toți decolează imediat Îi fac semn lui Flynn în mulțime, arătându-i direcția, apoi mă îndrept spre un grup de ofițeri îmbrăcați civil, care stau lângă navetă Merendsen este acolo – respir ușurată când îi recunosc figura El mă vede și, după ce dă mâna cu ofițerul cu care stătea de vorbă, vine spre mine — Căpitane, strigă el pe un ton încordat Îl zăresc pe Flynn care aleargă spre noi — Hei, strigă el și se întinde să dea mâna cu el Îmi pare rău că trebuie să pleci Merendsen îi strânge mâna lui Flynn, apoi vorbește pe un ton scăzut, încât abia îl aud peste zgomotul motoarelor din jurul nostru — Am primit un mesaj de la Lilac N-a vrut să riște să-mi transmită verbal, dar a reușit să strecoare un text Avem un cod pe care îl folosim de câte ori nu putem vorbi față în față Uite, l-am decodificat pentru voi, spune el strecurându-mi în palmă o bucată de hârtie mototolită Citește-l când ești singură — Domnule, zic eu încercând să mă comport normal, dar în același timp fiind atentă la personalul militar care roiește în jurul navetelor La capătul îndepărtat al hangarului, una dintre ele decolează cu un zgomot asurzitor, acoperindu-ne glasurile cât să nu fim auziți de cei din jur — Mulțumesc Mă privește fix și-mi spune cu o voce joasă: — Lee, ascultă-mă Creaturile folosite de Laroux nu sunt rele Dar dacă el a găsit o modalitate de a le constrânge, atunci nu știu de ce-ar fi în stare Ai grijă Te rog Știu ce vrea să spună Nu fi nesăbuită, nu te grăbi Nu face pe viteaza Încuviințez clătinând din cap — Așa am să fac Promit — Lilac avea dreptate, continuă el, de data asta uitându-se și la Flynn Aveți nevoie de dovezi și trebuie să aduceți o întreagă galaxie de martori Aveți nevoie de mulți ochi îndreptați spre Avon astfel încât Laroux să nu îndrăznească să-l atingă Poate când vă întoarceți reușiți să vedeți ce s-a întâmplat cu baza secretă din zona de est Înainte ca unul dintre noi să răspundă, un controlor de trafic aerian vine spre mine alergând — Este timpul să plecați, nu mai avem timp Decolează ultima navetă Văd coloana de civili și soldați care urcă la bordul navetei Majoritatea soldaților au răni vizibile, dar unii au ochii înroșiți și priviri absente, semn că au avut primul vis nefiresc și se tem să mai adoarmă de teamă să nu fie loviți de Furie Sunt doar câțiva civili, puținii norocoși pe care familiile îi așteaptă să se întoarcă acasă, cine știe unde în galaxie Merg tăcuți, cu capetele plecate, de parcă ar vrea să nu atragă atenția asupra lor În spatele lor, șase soldați se luptă să rețină cu forța o gloată de orășeni disperați să plece cât timp mai au această șansă Oficialii zonei de lansare îi îndeamnă să se întoarcă în bază, probabil ca să li se scaneze codul genetic Flynn n-are cum să iasă din această clădire, decât cu nava cu care zbor eu Controlorul de trafic aerian continuă să turuie avertismente: — Rebelii dispun de rachete sol-aer, au pus mâna pe o navă de aprovizionare care venea încoace Zborurile nu mai sunt sigure Avem o mică fereastră acum, dar pe urmă gata Dacă decolați acum, aveți șanse să scăpați teferi, dar probabil că nu veți mai putea să vă întoarceți — Cât timp mai avem? îl întreb — Nu știu, căpitane Poate o oră, dacă echipele de la sol reușesc să recupereze armele antiaeriene Poate după ce se termină războiul Tresar Dacă plec acum, s-ar putea să nu mă mai întorc niciodată — Ce se întâmplă acolo? întreb arătând cu capul spre civilii care sunt îndepărtați din zonă Nu pot să-l trimit pe Flynn cu ei dacă nu știu unde îi duc — Dacă nu trebuie să urce într-o navetă, sunt scanați și li se verifică identitatea Flynn mă privește fix A făcut ochii mari, vizibil îngrijorat Tehnicianul continuă să vorbească — V-am făcut noi verificările pentru zbor, dar sunteți trecută în registru ca pilot pentru că sunteți agentul de securitate al domnului Merendsen, și trebuie să decolați acum; ordinele comandantului Sunt împinsă spre cabina de pilotaj a navetei ca să execut ordinele primite, dar nu-mi iau ochii de la Flynn și pentru o clipă nu se mai aud decât bătăile inimii mele în timp ce distanța dintre noi crește Timpul încetinește, milisecundele se scurg, foșnind ca niște fire de nisip Apoi totul revine la normal și Flynn țâșnește în față — Și eu, strigă el grăbit Merg și eu Ofițerul se uită la el și la mulțimea care se înghesuie să ajungă la navete Flynn este dincoace de cordonul de soldați care îi ține pe ceilalți la distanță, iar omul crede că a trecut deja de filtrul de securitate Că trebuie să urce în navetă — În regulă, dar știți că s-ar putea să nu vă mai întoarceți? Ba mai rău, că s-ar putea să fiți spulberați în aer dacă vor lansa rachetele alea mai repede decât ne așteptam — Știu, spune Flynn respirând din greu, fără să-și ia ochii de la mine Știu Apoi urcă în navetă, iar timpul își reia rapid curgerea de parcă ar vrea să recupereze sincopa din urmă cu câteva secunde Merendsen îl trage spre intrarea pasagerilor, iar eu sunt nevoită să alerg spre cabină, așezându-mă pe locul pilotului De data asta nu am copilot; n-avem pe nimeni de rezervă Îmi tremură mâinile Deși zbor de câteva ori pe lună de când am făcut antrenamentul de bază la șaisprezece ani, nu sunt pilot, însă misiunile de transport de rutină sunt oricum pe jumătate automatizate Numai că evitarea rachetelor sol-aer n-a făcut niciodată parte din misiunile de rutină Memoria musculară preia comanda, iar eu îmi pun centura și pornesc motoarele Luminile de navigație din plafon se fac verzi una câte una, informându-mă că toți pasagerii sunt așezați la locurile lor, ușile sunt închise, cabina presurizată Că suntem gata de decolare Îmi pun pe cap casca de comunicații și aud turnul de control strigându-mi insistent să-i dau drumul odată Ambalez motorul, simțind cum naveta vibrează scurt în timp ce jeturile de decolare și aterizare verticală ne ridică de pe rampă Inspir lung ca să mă liniștesc, apoi las naveta să țâșnească spre cer Fata se ghemuiește în spatele unei movile de pământ, acoperind cu mâna gura soldatului de lângă ea ca să nu i se audă gemetele de durere Trebuie să se întoarcă, să reintre în luptă, dar nu poate – picioarele ei nu mai vor să se miște A aflat ce ușor e să fugi; și-a lăsat plutonul și căpitanul să lupte fără ea Abia după ce restul plutonului se retrage, căpitanul o găsește, încă înghețată, alături de soldatul pe care l-a târât afară din luptă și care acum zace inconștient — Te simți bine, caporal? Căpitanul se ghemuiește lângă ea și o privește cu atenție, încercând să-și dea seama dacă este în stare de șoc — Am fugit, șoptește fata Am fugit — Să nu crezi că Jessop ar vedea lucrurile așa Căpitanul verifică pulsul celuilalt soldat — Haide, suntem ascunși de cealaltă parte a crestei Ea stă acolo în timp ce căpitanul îl ridică pe umăr pe bărbatul rănit și face cale întoarsă spre restul plutonului Ea încearcă să se înalțe în picioare, însă nu reușește și se uită după el cum se face tot mai mic, până dispare, iar ea rămâne din nou singură, singurul soldat de pe câmp Fata trebuia să fie curajoasă, dar ea a fugit 30 Flynn Simt că-mi urcă stomacul în gât în timp ce jeturile ne propulsează departe de Avon și mă țin cu mâinile de brațele scaunului Obloanele din jur sunt închise și nu pot să văd nicio fărâmă din cerul albastru de deasupra nelipsitului plafon de nori al Avonului sau stelele Nu știu dacă amețeala pe care o simt este rău de mișcare sau incapacitatea minții mele de a procesa ce s-a întâmplat în ultimele câteva ore Cu o smucitură, motoarele încetinesc Abia când viteza propulsoarelor nu mă mai lipește de scaun, îmi dau seama că gravitația începe să scadă și bătăile mele nervoase din picior nu mai cer niciun efort Greutatea îmi dispare, la fel cum a dispărut legătura cu casa mea – într-o tăcere prelungită, în timp ce mintea îmi vâjâie și mă doare în piept Acum nu mai am nicio direcție Nici măcar nu mai știu încotro să mă îndrept să ajung acasă Dacă îmi lungesc gâtul, văd profilul lui Merendsen în fața mea, și la un moment dat el întoarce capul să se uite la mine, dar niciunul dintre noi nu-și poate desface centura fără să declanșeze alarma Nu-l cunosc de mult timp, dar îmi dau seama că îl doare sufletul că pleacă Scuturile rămân închise, așa că nu ne dăm seama dacă urmează să andocăm și nici nu vedem portul spațial când ajungem Orice persoană care vine sau pleacă dintr-o colonie de pe Avon trece pe-aici, transferându-se de pe rachete masive în navete ca aceasta, construită să reziste gravitației și presiunii atmosferice Nu-mi imaginez cum ar arăta portul spațial, ceva atât de întins, suspendat printre stele, dacă hublourile n-ar fi acoperite Cu un zăngănit puternic, nava se așază pe platformă, apoi Jubilee își scoate centurile și vine în spatele navetei să-i conducă pe pasageri spre ieșire Când trece pe lângă mine, îmi șoptește: — Să nu cobori de pe navă Rămâi la urmă, să nu te vadă careva Pasagerii încep să coboare de pe navetă Îl văd pe Merendsen întorcând capul spre Jubilee, dar sunt soldați și pasageri peste tot și nu pot vorbi Merendsen clatină scurt din cap, privind în ochii lui Jubilee; se uită unul la altul cu un aer de complicitate amicală, momentul pre- lungindu-se puțin Jubilee strânge din dinți și îi răspunde cu același semn din cap, apoi el se lasă purtat de valul de călători, dispărând în mulțime Abia când le fac loc celorlalți de pe rândul meu să iasă înaintea mea, observ că și Sofia Quinn este la bordul navetei, părul ei blond-zmeuriu ieșind în evidență din mulțime Merge la un orfelinat de pe altă planetă sau cine știe ce plan de evadare a născocit În jurul meu, pasagerii își desfac centurile de siguranță, iar eu rămân mai în urmă în timp ce ceilalți ies pe culoare și se îndreaptă spre partea din spate a navetei, cu brațele încărcate de bagaje Sofia se uită înapoi peste umăr ca să se asigure că n-a uitat nimic și rămâne perfect nemișcată când mă vede Îmi duc mâna la inimă, iar ea îmi face semn din cap Apoi bărbatul din spatele ei o împinge cu bagajul și ea o ia înainte Sofia se oprește la baza rampei să stea de vorbă cu unul dintre soldații care fac parte din personalul portului spațial și îl lasă să-i scaneze tatuajul codului genetic Toți pasagerii sunt scanați De groază, senzația de greață îmi dispare instantaneu Vor ști cine sunt îndată ce se vor uita la codul de pe brațul meu Soldatul care o verifică pe ea ridică privirea și se uită direct la mine Sofia se răsucește brusc, sprijinindu-se de parapet și ținându-se cu mâna de burtă Sofia cea descurcăreață Întotdeauna e pe fază Geme, prefăcându-se că i se înmoaie genunchii — Îmi vine să vomit, nu mai pot Din cauza gravitației Trebuie să mă duceți undeva, îmi vine să… Strânge din buze În timp ce soldații se agită în jurul ei și un voluntar ghinionist acceptă s-o conducă într-un loc unde să vomite masa de prânz, eu mă ghemuiesc în spatele unui rând de scaune și mă ascund acolo Mulțumesc, Sofia Jubilee trece pe lângă mine fără să arunce vreo privire, iar eu mă uit printre scaune și văd că îi dă unuia dintre soldați un dosar electronic — Îmi lipsește manifestul de transport, se scuză ea Jos e o adevărată nebunie — Mie-mi spuneți? zice unul dintre soldați Și aici parcă suntem la balamuc, căpitane Toți vor să fugă de pe planeta aia Văd cum Jubilee încordează ușor mușchiul maxilarului și îl privește pe soldat cu ochii îngustați, iar eu știu ce gândește Jos, pe planetă, sunt oameni care se împușcă unii pe alții și oameni care sunt despărțiți de familiile lor Aici, sus, este multă birocrație Dar ea se mulțumește să clatine din cap — Vreau să mă întorc cu naveta asta înainte ca rebelii să-și folosească armamentul antiaerian Putem să terminăm mai repede? — Desigur, căpitane, spune soldatul punând dosarul sub braț Trebuie doar să inspectăm naveta Simt că-mi stă inima-n loc — Să inspectați nava? repetă Jubilee, ridicând glasul De ce? N-are niciun rost; dacă cineva s-a îmbarcat pe ascuns, se va întoarce la sol Soldatul de serviciu ridică din umeri — Astea sunt ordinele comandantului Le-am primit chiar înainte să aterizați — Înainte… înainte să aterizez eu? Aproape că întoarce capul spre mine, dar se oprește la timp Au aflat Nu știu cum, dar ei au bănuiala că eu sunt aici Sau că Jubilee adăpostește un fugar Poate că cineva din portul spațial mi-a recunoscut figura când am urcat la bordul navetei — Da, căpitane Soldatul o privește cu respect, dar foarte hotărât Ea ezită — Bine, bine, inspectați-o Dar mai repede Se întoarce spre capătul intervalului dintre scaune cu pași grăbiți și nervoși Se oprește chiar lângă rândul în spatele căruia mă ascund, astfel încât să mă ecraneze cu corpul ei Mă las la podea, fiindcă nu mai pot risca să mă uit printre scaune Însă aud pașii bocănind pe podeaua metalică, zgomotul deschiderii compartimentelor și al trapelor inspectate Din ce în ce mai aproape Încordată, Jubilee strânge brațul scaunului de lângă capul meu Soldații – disting trei perechi de picioare – aproape că au ajuns la noi — Mulțumiți? spune ea întrerupându-i E nevoie de mine la sol, nu pot să rămân aici, de cealaltă parte a baricadei Pașii se opresc — Da, da, în regulă, spune cel care a insistat să se facă inspecția Sunteți în regulă Ieșiți afară, băieți Respir ușurat când pașii încep să se îndepărteze Văd că nici Jubilee nu mai este atât de încordată și, în timp ce soldații se retrag, îmi aruncă o privire; are ochii mari, dar pe chipul ei se citește ușurarea Se întoarce pe culoar, îndreptându-se spre cabina piloților — Așteptați… căpitane, documentele dumneavoastră! Timpul se oprește în loc, apoi începe să curgă încet și implacabil Pașii se întorc alergând pe culoar Jubilee se răsucește pe loc O voce răsună prin țiuitul estompat din urechile mele — E cineva aici Ridic privirea și văd un soldat care se uită la mine Acesta își duce mâna la arma de la brâu Ceilalți doi soldați vin în spatele lui Mă uit la Jubilee și o văd privindu-mă într-o clipă de nehotărâre îngrozită Apoi trece la acțiune Face un salt înainte, îl apucă pe bărbatul de lângă mine și îl trage în jos, sucindu-i brațul din umăr Acesta scapă arma din mâna slăbită Jubilee îl lovește cu bocancul în maxilar, apoi face un pas înainte și-l lovește cu cotul sub bărbie pe cel de-al doilea soldat, o femeie, care se duce pe spate, izbindu-se puternic de perete Jubilee e genială, periculoasă, un adevărat animal de pradă Toate astea s-au petrecut într-o clipită Jubilee se răsucește spre al treilea soldat, un bărbat care s-a ținut la distanță destul cât să scape de primele lovituri — Căpitane, spune el gâfâind, vizibil speriat Te arestez pentru atac și… și pentru trădare… Jubilee respiră greu, cu mușchii încordați — Retrage-te, soldat ! Asta nu e lupta ta Du-i pe prietenii tăi la infirmerie și reclamă-mă acolo Al treilea soldat ezită, uitându-se când la Jubilee, când la cele două trupuri nemișcate, căzute pe podea Apoi își mișcă degetele pe furiș, abia vizibil, dar este de-ajuns; Jubilee sesizează că vrea să pună mâna pe armă și ajunge la el înainte s-o facă, amândoi luptându-se să apuce Gleidelul Laserul se descarcă șuierând în spațiul închis al navetei, dar energia se disipează fără niciun efect pe interiorul metalic Jubilee îi smulge arma din mână, apoi îl atacă pe soldat, izbindu-l cu ea în tâmplă Totul s-a terminat cât ai clipi Jubilee stă lângă cei trei soldați căzuți la pământ, respirând din greu de parcă ar fi alergat trei ceasuri Cu arma în mână, stă bine înfiptă cu picioarele în podea, de-ai zice că-i gata s-o ia de la capăt Nimic din ce-am auzit despre ea nu-i adevărat E și mai rapidă decât se spune Ar fi putut să mă ucidă de zece ori în fiecare zi în care am fost împreună Deși stăm acolo doar câteva secunde, îmi pare că a trecut mai mult timp decât i-a luat ei ca să-i doboare pe cei trei soldați În sfârșit, se urnește din loc, uitându-se la mine peste umăr, apoi aruncându-mi arma pe care a luat-o de la soldat — Știi să folosești una de-asta? O prind, înghițind în sec și cu o senzație de gol în stomac — Ești sigură că vrei să mi-o dai mie? — Doar țintești cu capătul ăla spre dușmani dacă reușim să ne întoarcem pe Avon — Care dușmani? Nu-mi răspunde și o clipă văd în ochii ei greutatea gestului pe care tocmai l-a făcut A depășit o limită Când trodairii aceștia își vor reveni, vor raporta că ea este o trădătoare La fel ca mine, nici ea nu se mai poate întoarce acasă Jubilee își drege vocea, apoi amândoi îi scoatem pe soldații aflați în stare de inconștiență pe platforma de-afară, ascunzându-i în spatele unor containere de marfă Nu va dura mult până când cineva îi va găsi sau ei se vor trezi și vor da alarma Dar așa mai câștigăm puțin timp Timp ca să ne gândim ce facem mai departe Urcăm din nou la bordul navetei și de data asta Jubilee îmi spune să mă așez în scaunul copilotului Ea începe să apese pe niște butoane cu gesturi atât de iuți și atât de sigure încât aproape că nici nu văd cum îi tremură mâinile După cum stă cu maxilarul încleștat, îmi dau seama că nu vrea să vorbească despre asta, nu vrea să se gândească la ce a făcut Vrea doar să meargă mai departe și o înțeleg Naveta trepidează când se inițiază autolansarea și se simte o mișcare ușoară în timp ce ne aliniem pe rampă Tăcută, Jubilee programează modul de așteptare Computerele preiau comanda Urmează o nouă trepidație și un vâjâit, apoi sunt lipit de scaun în timp ce suntem din nou propulsați în spațiu Niciunul dintre noi nu zice nimic în timp ce Jubilee pilotează naveta pe drumul de întoarcere Monitorizează traiectoria navei pe un ecran, iar scuturile sunt încă lăsate; într-un târziu se oprește, comutând altă serie de butoane până când zgomotul motorului scade, auzindu-se acum ca un bâzâit, iar intensitatea luminilor din cabină este redusă — OkK, spune ea lăsându-se comod pe speteaza scaunului, cu palmele sprijinite de coapse Ne-am îndepărtat suficient și să sperăm că ne vedem destul de mici pe radare astfel încât să creadă că suntem un satelit dacă rămânem ascunși — Ne vor găsi până la urmă, așa-i? Ea înghite în sec — Da Îmi doresc atât de mult să-i iau mâinile într-ale mele și să-i mulțumesc pentru că i-a înfruntat pe oamenii ei pentru mine; dar știu că n-a făcut-o doar pentru mine Acum crede în această luptă Știe la fel de bine ca mine că salvarea Avonului este mai importantă decât oamenii ei sau decât mine Și mai știu că nu vrea să fie consolată Așa că îmi dreg vocea — Biletul lui Merendsen, zic eu întrerupând tăcerea Poate conține ceva ce ne-ar putea folosi Jubilee scoate din buzunar biletul codificat, trimis de Lilac Ne apropiem unul de altul ca să citim hârtia împăturită Este un mesaj tipărit, cu traducerea textului scrisă de Merendsen printre rânduri Lilac vorbește despre toate lucrurile pe care Jubilee pare să le asocieze cu ea – petreceri, modă, vacanțe – și deși Merendsen a lăsat unele rânduri așa, pe altele le-a tradus cu un scris grăbit Valetul a reușit să acceseze Nu există date despre existența unei baze mutate pe Avon Dar Valetul a găsit ascunse niște declarații de expediție de acum zece ani, dintr-o locație necunoscută din sectorul unde s-a prăbușit Icarus Trei expedieri, trei destinații Corint, Verona, Avon Hârtia începe să tremure în mâna lui Jubilee Ea a crescut pe Verona Și acolo s-a produs o revoltă – în urmă cu zece ani O iau de mână ca să nu mai tremure hârtia LRI folosește Avonul ca laborator și soldații ca subiecți Ființele șoptitoare nu le-ar face niciodată rău Probabil că Furia este un efect secundar Singura soluție pentru a opri totul este ca J și F să găsească dovezi pe care să le arate întregii galaxii Nu-l lăsați pe tatăl meu să mai facă rău altcuiva În restul mesajului, Lilac Laroux vorbește iar despre petreceri, trăncănind de parcă moda ar fi singura ei grijă pe lumea asta Jubilee lasă mâna jos, sprijinind foaia de hârtie pe genunchi — Oare de ce face asta? Nu pot să gândesc, zgomotul înfundat al motoarelor răvășindu-mi gândurile — Ce are omul ăsta împotriva Avonului? — Nu este vorba despre Avon în sine, spune Jubilee încet, ridicând privirea spre mine Avonul este un loc convenabil Este departe de centrul galaxiei, o planetă prea tânără pentru ca să-i dea atenție cineva Un război nesfârșit, un șir nesfârșit de subiecți pentru experimente — Experimente pentru ce? întreb eu ridicând vocea supărat La ce îi folosește să-i facă pe oameni să se omoare între ei din cauza Furiei? — Lilac zicea că este un efect secundar al experimentelor făcute de el Poate că mai are lucruri de perfecționat Jubilee oftează din rărunchi — N-am avut când să-ți spun, dar s-a întâmplat ceva cu comandantul Towers chiar înainte – chiar înainte de povestea cu Molly Spaima vie din ochii lui Jubilee face să mi se usuce gura, forțându-mă să-mi dreg iar vocea — A cedat Furiei? Ea scutură din cap — Nu, a fost altceva Tocmai îmi spunea că Laroux Industries este aici de câțiva ani, ne studiază Ei și predecesorilor ei li s-a spus că studiază fenomenul Furiei, dar… Își privește mâinile, iar eu știu că se gândește la sângele pe care l-am spălat de pe ele — N-a cedat, nu m-a atacat Doar s-a oprit S-a întors la treburile ei Ca și când ceva a Preluat controlul — Ceva a preluat controlul asupra ei? Încerc să ignor fiorii reci de spaimă care mă trec pe șira spinării când îmi aduc aminte de discuția mea cu Sofia — O prietenă de-a mea din oraș, cea care m-a ascuns la ea – fiica lui Davin Quinn Zicea că tatăl ei a fost confuz timp de o săptămână înainte de atentatul cu bombă, absent Tu ziceai că Furia lovește întotdeauna rapid și brutal, dar cu Davin nu s-a întâmplat așa, el a avut nevoie de timp ca să fabrice și să planteze bomba Sau cu comandantul Towers Sau cu Nu pot să spun mai departe Jubilee clatină din cap, palidă în lumina panoului de bord — Sau cu mine Bâzâitul motoarelor și al sistemului de menținere a vieții se aude înfundat și greoi Jubilee vorbește încet, ca și când, dacă ar vorbi mai tare, cuvintele s-ar adeveri — Poate că Davin a fost un test La fel și Towers, ca s-o împiedice să-i dezvăluie secretele Dar ce n-ar face un om ca Roderick Laroux ca să obțină puterea de a controla mințile oamenilor? Câteodată, fata visează în culori Orele de scoală sunt gălbui ca untul și petalele florilor, iar cărțile au culoarea albastru intens, asemenea oceanelor adânci despre care citește ea Mama ei are o culoare caldă, roșu-oranj, iar tatăl ei are culoarea piersicii, ușor mai deschisă, care o pune în evidență pe cea a mamei, se amestecă cu ea, făcându-i pe amândoi să capete culoarea răsăritului de soare Dar visele ei se estompează mereu, iar ea nu știe niciodată ce culoare are orfelinatul, baza de antrenament de pe Paradisa sau barul unde se duce după orele de program Ea există acolo într-o lume ternă – nu în alb-negru, ci într-un gri șters și mohorât Ea nici măcar nu e capabilă să simtă lipsa culorilor, ca și cum cineva a intrat în gândurile ei și i-a scos de-acolo amintirea a ceea ce înseamnă culoarea Fata știe că băiatul o caută Și când el o va găsi, ochii lui vor fi verzi, iar ea își va aminti 31 Jubilee — Nici urmă de opt-unu-nouă Continuăm scanarea Controlul traficului aerian în alertă, ordonăm foc de voie Trădători la bord Discuțiile de pe canalul de comunicații se referă la noi Am lăsat casca să plutească la câțiva centimetri de fața mea pe care mi-am îngropat-o în mâini Oftând, apăs pe butonul mute și în cabină se face imediat liniște Scuturile termice sunt în continuare închise și, dacă n-ar fi imensitatea spațiului din jurul nostru, aproape c-aș putea să-mi imaginez cum stăteam în ascunzătoarea lui Flynn și așteptam să treacă urmăritorii noștri Nu știu ce să fac mai departe și lucrul ăsta mă omoară Ridic capul și văd că Flynn mă privește cu o expresie indescifrabilă — Îmi pare rău, Flynn N-am vrut să te despart de casa ta Se foiește în scaun, trecându-și un deget pe sub una dintre centurile hamului în care este prins — A fost decizia mea, spune el încet Aș fi putut să încerc să fug Dar am ales să vin Și el este la fel de tensionat ca mine, poate chiar mai tensionat, dar este atât de greu să pun asta alături de liniștea imponderabilității Părul lui vopsit bond îi plutește în jurul capului Poartă o cămașă uzată, cârpită și prea largă, pe care presupun că i-a dat-o prietena lui din oraș ca să-l ajute să nu fie recunoscut Nu mai seamănă deloc cu Romeo care m-a răpit din bază, nici cu Cormac, cel care s-a aruncat între mine și oamenii lui Parcă individul acela nu mai este și eu sunt cea care l-a omorât — Oricum, îmi pare rău, murmur eu Dumnezeule, de ce este totul atât de complicat? — Pentru că împreună facem o echipă dată dracului, răspunde Flynn simplu, pe un ton de glumă forțat Observ că se ține strâns de brațele scaunului și, când își mișcă mâinile, văd vagi urme de transpirație pe plasticul de sub palmele lui Deodată îmi aduc aminte că el n-a mai ieșit niciodată în spațiu – n-a plecat niciodată de pe suprafața pământului Și tocmai el încearcă să mă liniștească pe mine — Hei, zic eu aplecându-mă în față cât îmi permite hamul, iar pletele mele se mișcă lent în aceeași direcție cu mine Vrei să vezi stelele? El clipește și se uită la mine cu ochii mari în timp ce falsa lui bravadă dispare — Să văd… ce? — Stelele Arăt cu mâna spre geamul acoperit din fața noastră Aș putea să-i spun că poate asta este ultima lui șansă să le vadă, dar știe deja — Sunt chiar afară În mod normal ținem scuturile termice închise, dar aici nu avem nevoie de ele, numai atunci când trecem prin atmosferă Vrei să arunci o privire? Temător, el se apucă și mai strâns de brațele scaunului Aș vrea să-i spun că n-are de ce să-i fie frică – deocamdată, aici suntem mai în siguranță decât oriunde pe suprafața Avonului Dar știu că n-are niciun rost pentru că nu este o frică rațională Chiar și eu simt cum pompează adrenalina în sânge de fiecare dată când urc aici Seamănă cu scufundările în apă, care fac parte din antrenamentul de bază al soldaților În clipa când apa îți trece de nivelul capului și tragi prima gură de aer prin aparatul de respirat, corpul îți spune că nu poate să respire, că va ceda și că vei muri Oricât ai încerca să gândești logic, nu poți opri această senzație, o lași să te străbată și să treacă Trebuie s-o accepți Îmi țin respirația și mă uit la Flynn Încet, el clatină din cap Mă aplec și mă întind spre comenzile scutului, apăsând butonul de deschidere cu un zgomot ușor Se aude bâzâitul mecanismului, apoi foaia metalică groasă se deschide în exterior și apare cerul plin de stele Flynn expiră zgomotos și se lasă pe speteaza scaunului Mă uit la el și văd că privește fascinat, iar eu mă întind să-l iau de mână Degetele lui le strâng pe ale mele cu disperarea unui om care se îneacă — Hei, sunt aici Îmi împletesc degetele cu ale lui Lasă apa să ajungă deasupra capului și ai încredere în aparatul de respirat Nu te opune Treptat, respirația îi devine regulată, iar el nu mă mai strânge atât de tare de mână Îi privesc chipul în timp ce teama începe să-i dispară și privirea îi devine fixă Cât cuprinzi cu ochii se văd numai stele și doar pe partea stângă, departe, o frântură din Avon învăluit în lumina albastră-cenușie a stratului permanent de nori E de-ajuns ca să lumineze chipul lui Flynn care se apleacă să se uite mai bine Nu-și poate lua ochii de la stele, iar eu nu-mi pot lua ochii de la el Văd stelele reflectându-se în ochii lui, văd uimirea care îl face să rămână cu gura căscată, incapabil să articuleze un sunet Ochii lui, chipul lui – sunt atât de frumoase Simt că-mi vine să plâng și brusc îi dau drumul la mână Tușind ușor și aplecându-mă să-mi desfac hamul, îi spun răgușită: — Ți-e foame? Mai târziu s-ar putea să nu mai apucăm să mâncăm și cred că găsim pe-aici o rație-două pentru situații de urgență Flynn își regăsește glasul cu greu, dar când răspunde că-i este foame, nu dă niciun semn că ar fi observat emoția care m-a cuprins în mod inexplicabil Poate că doar îmi aduc aminte cum a fost prima oară când am văzut stelele din spațiu În orice caz, asta încerc să-mi spun Dau la o parte curelele hamului și mă ridic plutind de la locul meu, folosindu-mă de mânere ca să mă deplasez în mica zonă de marfă Pe navele mari de pasageri și în stațiile spațiale, se folosesc inele rotative care generează forță gravitațională, dar pe navete suntem nevoiți să ne descurcăm în imponderabilitate Când mă întorc, văd că Flynn se uită la mine, atent la modul cum mă deplasez în condiții de gravitație zero Ajung la dulapuri și-mi fixez vârful picioarelor în mânerele de pe peretele de-acolo Din perspectiva lui, pare că stau în picioare pe perete, dar dintr-a mea, dulapurile sunt acum în podea și e mult mai ușor să am acces la ele În primul dulap pe care îl deschid, găsesc un pachet complet pentru situații de urgență Mai descopăr două după ce îl scot pe primul — Sunt rații de alimente uscate și congelate, îl avertizez eu Poți să vii și tu, numai să te miști încet Chiar și mișcările ușoare te propulsează pe distanțe mari Să nu supracompensezi dacă vezi că te miști într-o direcție neașteptată; doar te împingi ușor de ceva cu mâna sau cu piciorul ca să corectezi traiectoria Flynn își desface hamul și se mișcă exagerat de grijuliu, cu o figură concentrată — Parcă m-aș deplasa cu barca prin mlaștină Își pierde puțin echilibrul, iar eu îl apuc de tricou cu mâna liberă ca să-l stabilizez — Cam așa Ca orice începător, încearcă să țină picioarele pe „podeaua” navetei, deși nu există gravitație care să-l țină acolo Îmi vine să râd de el, dar trebuie să recunosc că se descurcă binișor Îi arunc un baton nutritiv, apoi iau și eu câteva îmbucături dintr-al meu, după care bag restul în buzunar ca să-l păstrez pentru mai târziu Flynn arată exact cum mă simt eu, frânt de oboseală și totodată neliniștit Știu că trebuie să găsim un mod de a ne întoarce la sol, dar acum, când pot să-mi trag sufletul, îmi dau seama de fapt cât de obosită sunt Trebuie să continui să mă mișc, altfel n-am să mai pot să mă ridic de jos — Mă întreb ce mai avem pe-aici, reflectez eu cu voce tare, deschizând următorul compartiment și găsind alte pachete cu rații de urgență, toate cu sigiliul intact Fiecare dintre ele a fost conceput să asigure supraviețuirea pentru doi soldați timp de două săptămâni, împreună cu sistemul de reciclare a apei — Sunt aici alimente pentru luni de zile, răspunde Flynn, terminând de mâncat batonul și deschizând alte câteva compartimente, toate pline cu pachete de supraviețuire Poate chiar ani — Sunt cu zecile, zic eu în timp ce-mi vine în minte o idee pe care nu îndrăznesc s-o abordez direct A fost pregătită pentru o misiune de transport, ca să ducă soldați într-un loc îndepărtat Flynn s-a întors în cealaltă parte a navetei ca să vadă dacă mai sunt pachete în restul compartimentelor Dar eu nu-mi pot lua privirea de la cel pe care l-am deschis Hrană cât pentru un pluton întreg pe mai multe luni de zile Ani, pentru doi oameni — Am putea să plecăm Cuvintele îmi ies în șoaptă și când le rostesc, nu îndrăznesc să ridic privirea, nu îndrăznesc să mă uit la Flynn Nu suport să-i aflu reacția Îl simt totuși întorcându-se spre mine Simt mișcarea aerului când vine spre mine Se apleacă, încercând să se uite în ochii mei, dar eu nu mă pot uita la el Indiferent ce vrea să spună, nu vreau să aud Fiindcă dacă aud, ceea ce tocmai am spus va deveni ceva real — N-are importanță, zic eu tăios Glumeam Dar eu vorbeam serios — Jubilee Cu o mână se ține de un mâner, dar cu cealaltă mă mângâie pe obraz — Las-o baltă, Flynn Câteva secunde el nu zice nimic, doar ochii lui îmi vorbesc Sub privirea lui mă simt vinovată și roșesc de rușine — Unde vrei să te duci? mă întreabă el până la urmă, cu un zâmbet în glas Îi arunc o privire, apoi mă uit din nou în altă parte — Cum adică? — Unde mergem? Oriunde în galaxie Unde vrea Jubilee Chase să trăiască? De data asta mă uit mai bine la el, încercând să-mi dau seama ce gândește – dacă mă judecă, dacă se simte vinovat sau mă învinuiește pe mine că stau aici și propun să-i părăsim pe oamenii noștri, ai lui și ai mei, să abandonăm viața noastră de până acum Să fugim Dar el îmi zâmbește doar, în timp ce degetele lui îmi abandonează obrazul și îmi răsucesc o șuviță de păr, făcând-o să plutească în spirală prin aer — Nu pe Corint, zic eu într-un târziu, cu o voce pierdută și răgușită E prea aglomerat Dar nici pe o planetă prea nouă Poate pe Patron, mi-a plăcut acolo Acolo n-au mai fost de mult revolte El zâmbește și zâmbetul lui îmi risipește groaza provocată de propriul meu impuls — Dacă acolo există un cer ca ăsta, sunt gata — Nu-i chiar ca ăsta, până la el e atmosfera Dar putem să ne căutăm un vârf de munte unde aerul este proaspăt și curat, și ar fi extrem de aproape Flynn se foiește, fixându-și mai bine piciorul în mânerul de care se ține — Și ce vrea Jubilee Chase să facă cu viața ei dacă n-o să mai vâneze lideri de rebeli ca să-i jupoaie de vii? — Nu știu Ceva extrem de plictisitor Aș putea să fac facultatea de stomatologie la fără frecvență Asta îl face să izbucnească în râs, iar chicotele lui mă fac și pe mine să zâmbesc — Oh, Doamne! Nu se poate să te faci dentist — Ba aș putea! Aș fi un dentist al naibii de bun — E și mare nevoie de un dentist în vârf de munte, nu zici? Îmi cuprinde chipul cu privirea de parcă ar vrea să-i memoreze trăsăturile — Dar tu? Tu ai putea să fii contabil sau mecanic sau altceva Încerc să arăt cu mâna spre el, dar nu fac decât să mă dezechilibrez Flynn se apleacă și mă cuprinde cu brațul ca să ne stabilizăm amândoi — În niciun caz contabil, spune el pe un ton scăzut, serios Poate mecanic Aș putea să mă ocup de întreținerea motorului… Apropo, cu ce te deplasezi când locuiești în vârf de munte? Habar n-am Singura dată când am mers pe munte a fost în timpul antrenamentului inițial când a trebuit să învăț regulile elementare ale luptei pe timp de iarnă — Ah! Cu schiurile? — Aș avea grijă ca schiurile să meargă lin, să nu se defecteze Fața lui e aproape de fața mea și îi simt mâna caldă prin cămașă În ciuda zâmbetului de pe buzele lui, are o privire atât de tristă încât îmi sfâșie inima când mă uit la el Știe la fel de bine ca mine că niciunul dintre noi nu va scăpa cu viață de pe Avon dacă am ateriza acolo El nu va vedea niciodată zăpada, iar eu n-am să-l învăț niciodată ce sunt schiurile Îmi doresc atât de mult să închid de tot canalul de comunicații, să nu mai aud nimic, să las naveta să plutească în derivă până vom fi prinși în forța gravitațională a vreunei stele îndepărtate Aș vrea să-l cuprind în brațe, să-mi eliberez picioarele din mânere și ne să lăsăm amândoi să plutim în imponderabilitate Privirea lui coboară spre buzele mele, iar eu știu că și el se gândește la același lucru; simt asta în felul cum se încarcă aerul dintre noi La un centimetru distanță de mine, aproape că-i simt gustul, simt cum se zbârlește părul pe mine și mă întind spre el ca o plantă după lumina soarelui Este cel mai greu lucru pe care l-am făcut vreodată, să mă opun impulsului de a mă apropia de el încă un centimetru, să închid distanța dintre noi Nu mai simt decât căldura, țiuitul din urechi, mișcările ușoare ale trupurilor noastre, mângâierea degetelor lui pe spatele meu, felul cum el inspiră și expiră, inspiră și expiră Îi văd mișcarea gâtului când înghite Genele lui negre coboară, ochii lui îmi caută gura Stăm suspendați în imponderabilitate, la limită, fiecare așteptând de la celălalt să ne tragă pe amândoi de-acolo Să cedăm gravitației dintre noi și să cădem Apoi, unul dintre noi, nu știu care, se mișcă puțin Strâng buzele și înghit El ridică privirea, strânge din dinți Expir ușor, iar brațul lui slăbește puțin strânsoarea Gesturi mici, mișcări imperceptibile, și fiecare dintre noi se retrage de pe marginea prăpastiei, puțin câte puțin, până la un punct unde ne putem prăbuși tremurând, văzând cu ochii minții saltul pe care era cât pe ce să-l facem — Oh, Flynn! Abia îmi recunosc propria voce – blândă, de om îndrăgostit, plină de o mâhnire pe care n-o pot defini — Nu știu cum să fiu altfel decât sunt El își încleștează degetele pe cămașa mea Nu vrea să-mi dea drumul nici după ce am convenit amândoi în mod tacit să întoarcem spatele drumului pe care n-am pornit — Și cred că nici tu, adaug eu — Trebuie să cred că există un nou mod de a fi ceea ce suntem Are o voce obosită, din care buna dispoziție a dispărut cu totul Este trist, atât de trist – iar eu știu că nu doar din cauza mea și mă doare sufletul cu atât mai mult cu cât știu lucrul acesta El întoarce capul, și lumina Avonului care pătrunde prin fereastra de vizualizare îi conturează profilul, nasul, gura lui de artist Trag aer în piept, reamintind plămânilor mei cum să respire — Flynn, noi nici măcar nu ne cunoaștem unul pe altul Nu așa cum ar trebui Nu în afară, zic eu arătând spre navetă, dar el știe că mă refer la întregul context Poate că nici măcar nu ne-am plăcea unul pe altul dacă n-am fi nevoiți să luptăm pentru viețile noastre în fiecare secundă, în fiecare zi — Poate că într-o bună zi vom avea șansa să aflăm El se îndepărtează, mâna lui alunecând încet, ca și când corpul lui nu vrea să se despartă de al meu Degetele lui coboară pe spatele meu și până la urmă se retrag Într-o bună zi În aceeași zi în care oamenii lui vor fi liberi și ai mei nu vor mai fi nevoiți să lupte Aceeași zi în care el va fi bătrân – ceea ce nu se va întâmpla niciodată fiindcă el va muri de tânăr, așa cum și eu voi muri de tânără, și amândoi vom fi murit până să se termine acest război fără sfârșit – și va apuca să vadă cerul fără nori, va apuca să vadă răsăritul soarelui pe Avon Mereu într-o bună zi Ascult bătăile neliniștite ale inimii mele în timp ce căldura brațului său în jurul meu începe să dispară — Într-o bună zi, repet eu E Ajunul Anului Nou, iar fata este la datorie În copilăria ei petrecută pe Verona, unde anul este aproape la fel de lung ca pe Pământ, sărbătoarea cădea la mijlocul primăverii; și ei așa i se părea normal Dorințele pentru noul an înmugureau odată cu frunzele, căldura alunga frigul îndoielii Aici, pe Patron, Anul Nou cade aiurea; sărbătoarea este sincronizată cu cea de pe Pământ, dar anotimpurile de aici se succed după un calendar mai lung cu o jumătate de an Anul acesta cade la sfârșitul toamnei Fata încearcă să-și r r imagineze că se scutură de trecut așa cum copacii se scutură de frunzele veștede din crengi, dar frunzele nu dispar niciodată cu adevărat Ele cad pe pământ și se aștern ca un giulgiu în jurul copacului, unde putrezesc Într-o zi, se gândește ea, voi petrece Anul Nou în cer Se stârnește o pală de vânt care fură din copaci ultimele câteva frunze, făcându-le să danseze lent în jurul ei ca o întruchipare a fantomei din Noiembrie, ca niște stele moarte care și-au pierdut strălucirea, și în timp ce aburii respirației ei se răspândesc în aer, fata se gândește: Nu mai e mult 32 Flynn Aproape că tremur în încercarea de a mă abține să întind din nou mâna spre ea, capul mă doare de tare ce strâng din dinți și mă forțez să-mi țin mâinile pe lângă corp, încleștate în pumn Însă știu ce vrea de la mine și ce trebuie să fac, așa că afișez o expresie care numai zâmbitoare nu este Mișcându-mă încet, ca să nu mă dezechilibrez, mă reazem de un compartiment de bagaje — Lucrurile pe care nu le știi despre mine sunt groaznice, Jubilee O parte din mine se minunează de cât de relaxată sună vocea mea Nu-mi place Nu-mi place — De fapt, sunt groaznic de dezordonat Îmi las hainele împrăștiate Parcă îl și aud pe Sean, alt motiv de suferință, povestind despre Oisin și Niamh Nici lumile lor nu s-au putut uni, oricât au încercat O clipă zăresc ceva în ochii ei, un fel de recunoaștere – o acceptare a faptului că împreună vom găsi o cale de-a merge mai departe și de-a găsi un loc mai sigur Mă întorc să admir stele, lăsându-mă absorbit de vârtejurile de lumină, încercând să înțeleg distanțele dintre ele Nu mi-am imaginat niciodată ceva atâta de vast cum este spațiul cu stelele suspendate în el — Trebuie să stabilim ce facem mai departe, spune Ju- bilee întrerupând tăcerea Nu fugim și nici nu putem rămâne aici la nesfârșit Asta înseamnă că… — Ne întoarcem Îmi tresare inima când spun asta Ideea de a mă duce acasă n-ar trebui să mă sperie atât de tare — Facem cum a spus Lilac și încercăm să dovedim ce face Laroux Mă întorc în scaun și o privesc cu atenție pe Jubilee, căutând pe chipul ei semnele aceleiași spaime care mă cutremură și pe mine Cu o săptămână în urmă nu le-aș fi găsit Dar acum văd cum își încruntă sprâncenele, cum clipește din ochi prea des, cum își umezește buzele Și ei îi este frică — Ceea ce ai făcut în portul spațial, încep eu pe un ton ezitant Pentru mine Ea mă întrerupe, scuturând din cap — Nu face asta Micul ei surâs îndulcește ceea ce altfel ar fi fost o replică tăioasă — Romeo, nu mai e cazul să ne mulțumim unul altuia N-are rost să mai ținem astfel de socoteli — Totuși De data asta, ea continuă să zâmbească, uitându-se în ochii mei Ne uităm unul la altul, luminați de stele și de strălucirea atmosferei Avonului Aș vrea să nu se mai sfârșească acest moment, o oază de liniște în mijlocul furtunii ce stă să vină Consola de comunicații începe să cârâie, spulberând tăcerea — Opt-unu-nouă, aici baza Răspunde Tresar și mă uit la panoul de bord — Credeam că ai închis comunicația Jubilee înghite în sec, cu ochii ațintiți la căștile care încă plutesc deasupra comenzilor — Am închis-o Asta nu e o conversație din fundal – ne apelează direct — Ce înseamnă asta? Vocea tăioasă de femeie repetă apelul în timp ce Jubilee se grăbește să umble la butoane, deschizând scanerele și monitorizând datele afișate — Înseamnă că ne-au găsit Mă aplec să mă uit la imaginea de pe radar, iar ea îmi arată cu degetul pe ecran cinci puncte luminoase care se apropie de centru Deși n-am mai văzut o astfel de aparatură până acum, nu-i nevoie să fiu savant ca să-mi dau seama ce înseamnă Sunt nave care ne-au interceptat și vin după noi Jubilee se întinde după cască și și-o pune pe cap cu mâinile tremurând — Baza, aici opt-unu-nouă Suntem neînarmați – spune-le luptătorilor tăi să stea cuminți — Căpitane, spune vocea din radio, tu ești? — Comandante, răspunde Jubilee S-a făcut palidă ca un mort în lumina reflectată de atmosfera planetei, iar eu îmi amintesc ce mi-a spus despre ultima ei întâlnire cu Towers, comandantul bazei Că a văzut cum ceva i-a preluat controlul minții chiar acolo, în biroul ei — Da, sunt Lee Chase — Căpitane, nu mai vrem vărsare de sânge Vocea se aude neclar și cu întreruperi, semnalul de la bază fiind afectat serios de interferențele din atmosfera Avonului — Nu cred că ai intenții criminale Predă-te acum și vei fi escortată până la bază unde putem sta de vorbă Știu ce vrea Dacă se întoarce, eu voi fi arestat Am încredere în tine, îi transmit mișcându-mi buzele Știu ce înseamnă această a doua șansă pentru ea Știu ce ar însemna pentru mine, dacă oamenii mei mi-ar oferi șansa de-a mă întoarce — Predă-te acum, repetă Towers, și predă-ne rebelul pe care îl ascunzi Va fi arestat, dar nu va fi executat fără un proces corect Putem să discutăm aspectul ăsta, căpitane Jubilee nu mai ezită Își smulge casca de pe cap de parcă aceasta ar fi ars-o Scutură din cap, lovind cu palma butonul de întrerupere a transmisiunii — Asta nu e Towers, spune ea închizând ochii Oferta lor nu e reală Privesc din nou stelele de-afară, știind că s-ar putea să nu le mai revăd în această viață Jubilee stă cu ochii pe radar, urmărind cele cinci puncte luminoase care zboară în formație, apropiindu-se de noi din spate — Flynn? spune ea, deturnându-mi din nou atenția de la priveliștea nesfârșită ce se vede prin fereastră — Da? Ea pune mâinile pe manșele navetei, inspirând adânc — Pune-ți din nou centurile Visează din nou că se îneacă Icnește, căutând aer, dar nu respiră decât întunericul care-i umple plămânii asemenea apei, golind-o de tot, lăsând-o pustie Încearcă să țipe, dar vidul din spațiu este tăcut, neclintit și negru… Până când o lumină blândă, verzuie o face să deschidă ochii Băiatul cu ochi verzi este acolo; el o apucă de mână și o trage mai aproape – brusc, ea poate respira întunericul Ca în visele subacvatice pe care le avea în copilărie, fata simte întunericul în plămâni, dar n-o doare, parcă ar fi aer El vorbește și, cu toate că ea nu-l aude, vibrațiile glasului său se propagă prin mâinile lor unite și ea îl înțelege — Ai încredere în ceea ce simți, spune el 33 Jubilee Pe panoul de bord se aprind luminile de avertizare în timp ce deasupra capului sună alarmele; am o viteză prea mare, unghiul de pătrundere în atmosferă fiind periculos de aproape de căderea liberă Dar pe asta mizez Navele care ne urmăresc sunt nave de luptă și este imposibil să le fentezi în spațiu deschis cu o navetă de transport Așa că va trebui să le provoc Scuturile termice se închid peste ferestre când pătrundem în mezosferă, protejându-ne de temperaturile extrem de ridicate generate de coborârea noastră În secunda când dăm de aerul mai dens, naveta începe să trepideze, compartimentele și locurile pasagerilor nefiind concepute pentru o astfel de presiune Aud hamurile goale lovindu-se unele de altele în spatele meu Din cauza trepidațiilor, există riscul să scap manetele de control, așa că le strâng în mâini cât pot de tare Simt că mă taie curelele hamului în timp ce accelerația ne lipește de scaune, făcând să mă doară tot corpul Aș vrea să văd ce face Flynn; e o situație în care până și un soldat experimentat ar începe să se roage la toți sfinții, iar pentru Flynn este prima oară când zboară Dar nu pot, pentru că, dacă fac o singură mișcare greșită, dacă nu calculez bine această manevră, naveta se va dezintegra și vom muri amândoi într-o clipă Având fereastra de vizualizare acoperită, sunt nevoită să mă bazez pe imaginile digitale de pe ecranul de la bord Aștept ca liniile să se miște, indicând că am ajuns la plafonul de nori; niciodată n-am fost atât de bucuroasă să fiu pe Avon, unde sunt nori peste tot Fiindcă în nori am de gând să scap de urmăritorii noștri Cum intrăm în plafonul de nori, trag tare de manșă Naveta protestează cu zgomot, iar eu sunt țintuită în scaun cu atâta putere de forța gravitațională încât mi se încețoșează vederea și mi se întunecă imaginea periferică Simțind că nu mai am aer, slăbesc strânsoarea pe manșă destul cât să pot să respir Cu puțin noroc, navele de luptă, incapabile să ne urmărească prin nori, au trecut chiar pe lângă noi, spre suprafața Avonului Ne redresăm și-atunci îmi revine vederea, deși tâmplele îmi pulsează și am o senzație de amețeală, apoi imediat mă răsucesc spre dreapta, luând-o spre est Acolo nu sunt rebeli și nici patrule militare; e doar insula unde se afla baza secretă a lui Flynn Într-acolo mă îndrept Mi se desfundă urechile și aud o respirație precipitată; când încerc să vorbesc, îmi dau seama că eu sunt cea care își hiperventilează plămânii Arunc o privire spre scaunul copilotului — Flynn? Mai trăiești? El nu răspunde imediat și când mă uit încă o dată, văd că stă cu capul lipit de spetează și se ține cu mâinile atât de strâns de brațele scaunului încât i s-au albit încheieturile degetelor — Cred că nu, răspunde el gâfâind Izbucnesc într-un mic râs isteric — Încă n-am aterizat, îl avertizez eu Și nu putem ateriza la bază — Poți să aterizezi cu chestia asta în mlaștină? mă întreabă el cu o voce gâtuită — Aproximativ, răspund eu printre dinți, încercând să-mi ascund propria frică Un pilot instruit ar putea s-o facă Dar eu sunt specialist militar, iar ceea ce fac eu acum… nimeni nu m-a instruit pentru asta Rămânem în nori câtva timp, zgâlțâiți de turbulențe aproape la fel de rău ca la coborâre Pe ecranele mele nu se mai văd aparatele de luptă, dar asta pentru că atmosfera Avonului face ca radarele să fie aproape inutile în aer Același lucru pe care mă bazez ca să ne ascundem mă împiedică să știu dacă suntem în continuare urmăriți Stau cu ochii pe harta topografică desfășurată în partea dreaptă a panoului de bord până încep să recunosc contururi familiare Schimb cursul ca să ne îndepărtăm de baza militară și o iau spre insula din est, singurul loc unde știu că găsesc un teren solid pe care să ne retragem Nu pot să aterizez chiar pe insulă; în lipsa unei platforme de aterizare astfaltate, am nevoie de un teren moale ca să evit zdrobirea de sol Dar pot să aterizez cu naveta în mlaștină, la câțiva kilometri mai încolo, putem să abandonăm nava și s-o luăm spre insulă înainte să ajungă armata la locul prăbușirii Nu e chiar cea mai reușită aterizare făcută de mine Nava se oprește într-o poziție înclinată, cu platformele de aterizare pe jumătate scufundate pe o parte Vreau să văd dacă Flynn este bine, dar nu mă îndur să las manșa din mână Nu pot să-mi iau ochii de la instrumente Până la urmă, Flynn își desface centura, vine la mine și mă ia în brațe — Jubilee… am aterizat Suntem aici, suntem bine Poți să-i dai drumul Îmi descleștează mâinile de pe comenzi și începe să mi le maseze fiindcă mi s-au albit încheieturile degetelor de tare ce le-am strâns Reușesc cu greu să-mi iau privirea de la monitoare — Te simți bine? El face semn din cap că da, deși văd că e alb la față în semiîntunericul cabinei — Numai să nu mă mai obligi să plec de la sol prea curând Cu pași împleticiți ne îndreptăm amândoi spre spatele navetei, iar eu apăs butonul pentru deschiderea ușii Pasarela coboară într-un unghi atât de înclinat încât sistemul hidraulic nu-l poate compensa, făcând-o să zăngăne când capătul ei cade în apă Naveta scoate un geamăt, afundându-se încă puțin în mâlul de pe fundul mlaștinii, întărindu-mi convingerea că nu vom mai decola niciodată cu ea Închid ochii, lăsând aerul umed, cu miros de mlaștină, să-mi mângâie obrazul Abia s-a înserat; doar o geană de lumină se vede la orizont închizându-se peste rămășițele zilei — A fost incredibil, spune încet Flynn Scutur din cap — Dacă aș fi fost pilot de meserie, aterizarea ar fi fost ușoară ca fulgul A fost proastă, dar asta e Am avut noroc că nu ne-am zdrobit de sol — Cât de departe suntem de bază? — La trei-patru ore de mers cu barca Poate mai puțin, dacă ne-au localizat coborârea și trimit un elicopter încoace Naveta este foarte ușor de localizat – nu putem rămâne aici Flynn nu răspunde imediat, scrutând întunericul din jur Stă cu tot corpul înclinat spre ascunzătoarea îndepărtată unde se adăpostește Fianna, unde a trăit în ultimii zece ani Aș vrea să-l ating, să-i arăt că fără ei nu este singur Dar până să fac asta, el oftează scurt și clatină din cap — Există un adăpost nu foarte departe de-aici, absolut invizibil din aer Cu hrană pentru câteva zile și o trusă medicală; servește ca ascunzătoare dacă vreunul dintre ai noștri rămâne izolat și nu se poate întoarce la peșteri Putem să ne ascundem acolo până termină ei să ne caute Mă uit la el, deși nu-i disting trăsăturile feței în semiîntuneric — Vorbești serios? Dumnezeule, Flynn, câte ascunzători din astea mai sunt și de care Armata nu știe? De data asta îi văd zâmbetul obosit și hotărât în lumina slabă a luminilor de urgență — Încă una, cel puțin, din fericire pentru noi Durează doar câteva secunde până când șalupa se umflă automat, dar în acest răstimp ne aprovizionăm cu rații de urgență de pe navetă și luăm din trusa de prim ajutor tot ce ne-ar putea folosi Trebuie să avem grijă unde punem piciorul pe pasarela instabilă și neluminată, dar nu riscăm să aprindem vreo lumină care s-ar vedea de la kilometri distanță și ne-ar trăda poziția Singura lumină e cea a beculețelor de la ieșirea de urgență Le-aș închide și pe acestea dacă aș putea, dar sunt concepute să rămână aprinse Abia după ce-am coborât în barcă toate lucrurile care îmi vin în minte, mă opresc să-mi trag sufletul Îl văd pe Flynn doar ca o siluetă profilându-se în lumina roșiatică a iluminatului de urgență Vine mai aproape și se întinde spre mine – ca să știe unde sunt și totodată să mă ia de mână — Ești gata să mergem? mă întreabă el cu glas scăzut, deși nu-i nimeni să ne-audă — Sunt gata, îi spun eu, dar îmi dau seama ce voce obosită am Luptătorii lui, soldații mei; avem dușmani de ambele părți și nici unii, nici alții nu știu ce se întâmplă de fapt Ei sunt niște pioni în acest experiment sinistru al lui Laroux, pus în practică de șoaptele misterioase, aceste ființe chinuite și nefericite El îmi ia mâinile într-ale lui și, aplecându-se, mi le sărută — Vom reuși Vom dispărea în mlaștini dacă va fi nevoie, vom cerceta locul ăsta metru cu metru până vom găsi dovezi Chiar și aici, pierduți în mijlocul mlaștinilor, vocea lui degajă o siguranță pe care el n-are cum s-o simtă, o ardoare care începe să topească spaima rece ca gheața din sufletul meu E aceeași pasiune cu care sora lui a chemat oamenii la război Mă bucur că el este de partea mea — Hai să… Dar nu apuc să termin ce am de spus Peste umărul lui Flynn, în bezna din mlaștini, se vede o lumină Este atât de slabă încât la început sunt aproape convinsă că vederea îmi joacă feste Prea mică și palidă ca să fie de la farurile unei ambarcațiuni militare, dar prea stabilă și de un verde lăptos ca să fie de la felinarele folosite de rebeli În mod ciudat îmi aduce aminte de algele fosforescente din cavernele rebelilor, de parcă acestea au prins aripi și-au zburat după noi în mlaștini Caut în memorie, dar nu găsesc decât un fir care se pierde în subconștient Nicio imagine, nicio întâmplare, doar certitudinea că am mai văzut-o Localnicii le numesc focuri rătăcitoare, dar eu… eu o numeam altfel Flynn observă expresia de pe chipul meu, se întoarce să se uite și tresare când o vede Se dă înapoi, crispat de teamă Știu că ar trebui să reacționez, să mă crispez și eu, să mă las în voia instinctelor mele de soldat și să devin vigilentă Dar rămân privind fascinată micul glob de lumină verzuie care îmi trezește o amintire de mult uitată Flynn vorbește, strigă în urechea mea; când vede că nu răspund, scoate arma pe care am luat-o de la soldatul leșinat din portul spațial și țintește spre lumină — Jubilee, revino-ți! — Stai, spun eu gâfâind, smulgându-mă din vraja amintirii Flynn… oprește-te Am mai văzut asta — Focurile rătăcitoare de pe Avon? Vorbește precipitat Mâna nu-i tremură pe armă; deși nu este înclinat spre violență, mânuiește arma cu încredere și ușurință — Nu, zic eu lăsându-i în jos brațul înarmat Nu aici pe Avon Am văzut-o pe Verona În sfârșit, Flynn se uită în ochii mei, întorcându-și privirea de la lumina misterioasă care se mișcă ușor în aer — Erau focuri rătăcitoare pe Verona? — În Noiembrie, răspund eu Uitasem de ele până acum Dar am O cunosc Îi spuneam fantoma mea Lumina misterioasă îmi răspunde, clipind în ritmul spuselor mele, desenând o dâră luminoasă în noapte, ca și cum ar dansa cu amintirile mele pe care eu încerc să le pun cap la cap — Putea să… să creeze lucruri, murmur eu Să zugrăvească imagini în mintea mea — Lilac ne-a spus că aceste creaturi – șoaptele – te pot face să vezi lucruri care nu există Flynn se uită iar spre lumina rătăcitoare, lăsând arma jos, deși o ține în continuare cu ambele mâini — Și că Laroux Industries le-a adus de pe Verona Mintea mi se învolburează de gânduri, încercând să pună cap la cap fragmente de memorie, lucruri pe care le-am considerat de mult rodul imaginației mele de copil Fac un pas înainte și lumina misterioasă saltă în aer, îndepărtându-se puțin, apoi se oprește – apoi iar se îndepărtează puțin — Vrea s-o urmăm, spun eu uimită Dar înainte să apuc să mai fac un pas, lumina misterioasă clipește scurt și dispare — Poate că Lilac avea dreptate, poate că încearcă să ne ajute — Asta dacă nu cumva Laroux știe că noi știm Dacă în tot acest timp focurile rătăcitoare de pe Avon au fost ființele șoptitoare despre care vorbea Lilac S-ar putea să fie o capcană Flynn își pune încet arma la brâu, apoi adaugă cu glas tremurat: — Și eu am zărit fugitiv niște focuri rătăcitoare, dar n-am văzut niciodată unul atât de Vărul meu Sean zicea că a văzut odată unul care a încercat să-l atragă în mlaștină, spre răsărit — Spre răsărit? Mi se face pielea de găină; spre răsărit este locul unde se afla baza care a dispărut Cuvintele lui Towers îmi răsună în urechi Uneori îi găsim acolo Soldați răpuși de Furie Înecați sau îngropați în nisipuri mișcătoare sau morți cu arma în mână și un glonț în cap Se duc spre est, în zona de tampon, dacă nu-i nimeni prin preajmă ca să aibă pe cine să omoare atunci când îi lovește Furia O caută Caută locul Ochii mei continuă să caute în zare, imaginile remanente jucându-mi pe retină Tot am impresia că văd lumina misterioasă, dar clipesc și nu văd decât întuneric — Flynn, zic eu încet Ai spus că Lilac zicea să nu avem încredere în ce vedem — Exact — Dacă șoaptele pot să ne facă să vedem lucruri care nu există, de unde știm noi dacă nu cumva tot ele ne pot împiedica să vedem lucruri care există? Mă întorc spre Flynn — Flynn, noi ne-am învârtit în jurul acelei insule N-am traversat-o Ceva ne-a ținut la periferia ei și noi n-am observat — Baza nu s-a mutat în altă parte, spune Flynn ridicând ochii spre mine A fost acolo tot timpul, ascunsă de ființele șoptitoare Pentru prima oară după atâta timp, văd un licăr de speranță în ochii lui Parcă se stinsese și acum s-a reaprins — Dă-o naibii de ascunzătoare – acolo trebuie să mergem Înainte să pot să răspund, un strigăt îndepărtat ne face să tresărim și ridicăm amândoi capetele Stăm pe loc, ascultând cu atenție Se aud voci prin ceață – sunt prea departe ca să înțelegem ce spun, dar sunt clar agitate Nu știm dacă în mlaștini sunt soldați sau rebeli, dar ne-au văzut Vor veni după noi Apăs pe butonul pentru retragerea pasarelei și sărim amândoi în barcă Ușa se închide, întrerupând luminile de urgență, și rămânem în beznă Flynn apucă vâslele așezate de-o parte și de alta a bărcii Nu vor fi pe măsura ghionderelor inteligente folosite de rebeli, dar măcar putem să ne deplasăm fără zgomotul produs de un motor Flynn se așază să vâslească, lăsându-mă pe mine să mă ocup de acoperire dacă va fi cazul Îl ating pe umăr ca să-i atrag atenția fiindcă nu mă vede la față — Naveta este orientată spre nord, iar noi suntem la o jumătate de oră vest de insulă Poți s-o găsești din nou pe întuneric? — Pot să navighez pe Avon cu ochii închiși Îi simt zâmbetul din glas Aceeași aroganță care altădată mă scotea din minți mă face acum să surâd Avem un plan, o destinație; avem speranță — Bine Poate reușim să ne piardă urma în ceață Dar dacă nu… Flynn mă strânge de mână — Dacă nu, trebuie să sperăm că vom găsi dovada înainte să ne găsească oamenii noștri Prin întunericul din mlaștini răsună zgomot de motoare, se văd lumini în depărtare, se aude plescăit de ghiondere și vâsle – nu ne dăm seama dincotro vin, pare că ambele armate ne-au înconjurat Îl las pe Flynn să ne ghideze, încrezătoare în abilitatea lui supranaturală de a naviga fără să se orienteze după stele, fără busolă, fără nimic altceva în afară de legătura lui sufletească cu Avonul Toate schimbările de direcție le face cu mișcări iuți și sigure Alunecăm printre trestii într-o tăcere încordată, așteptând Stând cu ochii în patru Țin tot timpul mâna pe armă Din când în când mi se pare că văd lumina misterioasă, o licărire slabă pe care o zăresc cu coada ochiului, dansând mereu în aer fără s-o pot atinge, dar nu sunt niciodată sigură Mi-e mintea încă învolburată de gânduri, confuză Frânturi de imagini cu mine când eram mică îmi vin mereu în minte, aducând cu ele străfulgerări de suferință, de fericire, de disperare, toate culorile pe care le-am ignorat de când aveam opt ani Târziu în noapte, fundul bărcii scrâșnește, dând de teren solid Flynn sare jos, în apa până la genunchi, și ține de barcă până cobor și eu Ne mișcăm în întuneric total, fiindcă nu putem risca să aprindem o lanternă, mergând pe bâjbâite și ținând aproape unul de altul după sunetul respirației noastre Îl aud pe Flynn întorcându-se cu fața spre interiorul insulei — Flynn, așteaptă, zic eu întinzându-mă să-i pun mâna pe umăr Laroux a reușit să oblige aceste creaturi să facă lucruri oribile Ele sunt vinovate de apariția Furiei Ele au intrat în mintea comandantului Towers chiar sub ochii mei Ele m-au trimis la peșterile voastre când Mebride i-a masacrat pe oamenii aceia — Știu Nu pot să scap de senzația de frică oricât aș încerca s-o înăbuș Mă descurc mai bine dacă ar fi să fiu împușcată, aruncată în aer de o bombă, bătută până la sânge în timp ce sunt legată de un stâlp, pentru că în toate situațiile astea eu sunt tot eu — Intrăm în gura lupului, într-un loc care mi-a mai controlat o dată mințile De unde știm noi că n-o vor face iar? Dacă mă mai trezesc cine știe pe unde, plină de sânge, fără să-mi aduc aminte ce s-a întâmplat… — N-am să permit eu să se mai întâmple, spune Flynn hotărât — Nu poți opri ceva doar vrând să nu se întâmple, zic eu pe un ton exasperat, în care îmi scapă și o notă de afecțiune Flynn, promite-mi ceva — Ce anume? mă întreabă el circumspect Cred că bănuiește ce anume vreau să-i cer — Dacă Dacă se întâmplă iar, să știi că nu sunt eu Nu sunt eu aceea Persoana Persoana care ne-a ordonat să ne predăm nu era comandantul Towers, de-aia n-am ascultat-o Și dacă mi se întâmplă mie, atunci nu e E în regulă — În regulă? mă întreabă Flynn pe un ton aspru E în regulă să te împușc, asta vrei să spui Mi se strânge inima — Nu știu Poate Îi simt mânia și frustrarea radiind prin întuneric, iar o parte din mine tânjește după îmbrățișarea lui Dacă aș fi în locul lui, cred că nici eu n-aș putea să ascult asta Dar trebuie s-o spun — Da, șoptesc eu Asta vreau să spun — Atunci nu pot să-ți promit, spune el sec Și să nu mă mai rogi încă o dată, Jubilee — Nu-ți poți permite asta! Aici nu-i vorba doar de noi doi, ci de toată lumea, de oamenii mei și ai tăi Flynn, merită să mor pentru șansa de a salva Avonul Nu ne putem permite să lăsăm pe cineva să ne oprească Chiar dacă acel cineva voi ajunge să fiu eu În loc de răspuns, Flynn își scoate Gleidelul furat pe care îl ținea în centură, la spate Apoi îl aruncă cu un zgomot surd pe fundul bărcii — Flynn, nu se poate să… — Voi intra acolo, spune el cu aceeași hotărâre pe care i-o știam Dar n-am să te împușc, orice s-ar întâmpla Vreau să-l contrazic, vreau să-i spun că se lasă dominat de sentimente și nu gândește rațional, că asta încercam să evit când l-am oprit în seara aceea, în magazia din barul lui Molly Că alegându-mă pe mine în locul celorlalți, arată slăbiciune Cu câteva săptămâni în urmă exact asta i-ar fi spus căpitanul Lee Chase Dar simt voința din glasul lui, din alegerea pe care a făcut-o Fiindcă nu este vorba că mă alege pe mine, o fată pe care a întâlnit-o cu mai puțin de o lună în urmă – el alege o lume în care nimeni nu trebuie să moară Îmi doresc ca lumea aceea să fie reală Îmi doresc atât de mult încât mi se accelerează pulsul, simt că aerul devine mai tăios Căpitanul Lee Chase nu merge niciunde neînarmată, ’ e împotriva firii ei Strâng atât de tare Gleidelul în mână încât mi-e teamă că o să devin totuna cu el Lee nu renunță niciodată la arma ei – dar Jubilee ar putea Cu un oftat, îmi scot Gleidelul din toc Mi se potrivește atât de bine în mână, cu greutatea lui rece atât de liniștitoare și de familiară Înghit în sec și-l arunc lângă arma lui Flynn Când ridic iar privirea, îl văd pe Flynn, abia o umbră Vine spre mine, mă apucă de braț și mă trage spre el Nu zice nimic Timpul scurt de când suntem împreună, împrejurările neobișnuite care au făcut din noi aliați – nu există cuvinte care să descrie ceea ce există între noi Ar putea să spună că mă iubește, dar el nu mă cunoaște așa cum m-ar cunoaște un iubit, știe doar forma mea, conturul inimii mele, așa cum eu o știu pe-a lui Ar putea să-mi spună că nu vrea să mă piardă, dar amândoi suntem deja pierduți și doar legătura dintre noi ne ține să nu ne rătăcim unul de altul în întuneric Îl aud scoțând un mic oftat de ușurare, apoi gura lui o găsește pe-a mea Mă sărută cu foc, răsfirându-și degetele pe spatele meu, strângându-mă în brațe De data asta, buzele lui nu cer nimic, nu vor pasiune sau posesie, nimic din ce-am simțit la el în magazia lui Molly, când parcă mă topeam din picioare Doar mă sărută, mă îmbrățișează, mă întipărește în memoria lui Mă sprijin de el, făcându-l să mă strângă și mai tare în brațe, și stăm acolo, în apa liniștită ce ne vine până la glezne, de parcă întregul Avon își ține respirația Ne îndepărtăm unul de altul fără să scoatem o vorbă Flynn pune piciorul pe marginea bărcii și-o împinge înapoi pe apă ca să plutească în derivă, astfel încât, dacă o găsește cineva, să nu știe unde suntem O privesc îndepărtându-se prin aburii ceții până când este înghițită de pâcla deasă și dispare cu totul A mai avut visul ăsta și înainte Visul începe cu focul, dar ea nu se teme Focul se extinde cu repeziciune, cuprinzând toată prăvălia, dar când ajunge la ea, nu e decât ca o briză de vară, plăcută și caldă Ea poate controla focul, poate să-l direcționeze încotro vrea ea, poate să-l împiedice să ardă prăvălia mamei ei, să n-ajungă să mistuie nici măcar un singur fir de praf din ea Fata le spune flăcărilor să se retragă, să redevină un foc vesel în vatră Dar de data asta focul n-o mai ascultă Ea încearcă iar și degeaba; focul arde mai aprig și, de data asta, îi frige mâinile În vis, ea nu simte nicio durere, dar îi este frică Știe că trebuie să fugă, însă focul a înconjurat-o deja din toate părțile și ea n-are unde să se ducă Nu-i rămâne decât să se lase pradă focului 34 Flynn Acum nu mai putem da înapoi Știu asta în timp ce privesc cum dispare barca O clipă inima mă îndeamnă să mă duc după ea – într-un loc unde să ne ascundem, s-o îmbrățișez pe Jubilee și să fiu îmbrățișat O simt încă lipită de mine și mă agăț de amintirea căldurii ei, alungând din minte gândul că s-ar putea s-o fi sărutat pentru ultima oară Mă întorc spre insula mocirloasă și aparent pustie din fața noastră — Cum găsești ceva ce nu poți vedea? Vorbesc în șoaptă – dinspre mlaștini aud totuși sunete vagi care îmi spun că luptătorii Fianna ne urmăresc Ea se uită cu ochii mijiți spre interiorul insulei — Știm că este aici Acum, când înțelegem ce căutăm, poate că reușim să evităm ca ființele șoptitoare să ne controleze mintea pentru a o ascunde Scrutez întinderea de teren mocirlos — De acord, murmur eu Haide, să te văd Încerc să-mi amintesc cum arăta baza pe care am văzut-o Caut linii drepte într-un peisaj în care sunt numai linii curbe Pereți, colțuri, un gard din sârmă împletită Simt o nevoie nestăpânită și amețitoare de a mă uita în altă parte, așa că încerc iar, concentrându-mi privirea Abia când Jubilee mă apucă de bărbie și mă întoarce cu fața spre interiorul insulei îmi dau seama că întorsesem capul în altă parte Face o grimasă înțelegătoare și ne luăm de mâini ca să nu ne îndepărtăm unul de altul Degetele noastre se împletesc strâns în timp ce înaintăm, oprindu-ne la fiecare pas ca să ne asigurăm că ne îndreptăm spre centrul insulei Aerul licărește în fața mea, și pentru o secundă închid ochii, simțind o durere în tâmple Tot corpul meu începe să protesteze: umerii mă dor acolo unde m-a strâns hamul, stomacul încă nu s-a calmat după aventura nebunească de mai devreme Aștept până durerea se mai diminuează Să n-ai încredere în ce vezi, spunea Lilac Laroux Evoc din nou în minte imaginea bazei Deschid ochii și văd gardul din sârmă împletită la un pas în fața mea Mă opresc tresărind și în secunda următoare Jubilee dă cu nasul în el Gardul zornăie și se scutură, aruncând o ploaie de stropi scânteietori de ceață condensată Încremenim amândoi, așteptând să auzim un sunet în mlaștina din spatele nostru sau un strigăt dinspre complex Secundele trec și, ca la o apăsare de buton, restul gardului se materializează treptat, iar în spatele lui apare un grup de clădiri din prefabricate Strălucirea a dispărut și aerul din fața noastră se vede limpede — Ce ticălo… Jubilee își înghite înjurătura și ridică o mână să se șteargă pe față de apă — Tu te-ai oprit la timp, dar pe mine n-ai putut să mă avertizezi? Colțurile gurii i se ridică într-un surâs amuzat și, în ciuda situației, simt că mă umflă râsul Mă dau un pas înapoi, încercând să urmăresc perimetrul gardului prin întuneric — Turnul acela… este un punct de control de securitate? Arăt spre o umbră neagră, joasă și turtită, care se vede ceva mai încolo Jubilee scutură din cap, uitându-se în sus — E un turn de comunicații – vezi antenele satelit? Dar cu siguranță că au și un sistem de alarmă și reflectoare pe fiecare stâlp din gardul de împrejmuire Dacă ne apropiem de turnul acela și suntem văzuți, vor aprinde toate luminile, iar locul ăsta va arăta ca ziua în amiaza mare și nu vom avea unde să fugim — Atunci aș putea să încerc să fac o gaură în gard, cum făceam când mă strecuram la voi în bază Jubilee nu răspunde, doar se uită la mine, dându-și ochii peste cap Îmi dă drumul de mână și se trage trei pași înapoi, uitându-se la gardul care pare să aibă cel puțin patru metri înălțime Apoi o ia la fugă spre el și, din elanul căpătat, se cațără până sus în câteva secunde, trecând un picior peste el și aplecându-se să-mi facă cu ochiul — Grăbește-te Vrei să te ajut? În fața unui lucru pe care știe cum să-l facă, a redevenit soldat, surâzătoare și sigură pe ea Cu puțin timp în urmă aș fi urât-o pentru chestia asta, dar acum zâmbetul ei îmi este familiar Îi răspund cu același zâmbet, apoi mă urc după ea și pentru o clipă parcă aș fi cu prietenii mei din copilărie, când ne întreceam să vedem cine se cațără pe cel mai înalt vârf de stâncă Doar câteva secunde ne bucurăm de mica noastră victorie Din ceață se aude un fluierat ascuțit și inima îmi stă în loc — S-a dat alarma, zic eu traducând semnalul Fiannei Ne-au găsit barca Lui Jubilee îi dispare zâmbetul de pe buze și iată-ne din nou în situația de a ne lupta să scăpăm cu viață — Să mergem Baza pare să fie pustie, cel puțin din exterior La un moment dat vedem o siluetă cu ochelari de vedere pe timp de noapte dispărând după o clădire, dar, deși ne întindem la pământ și așteptăm, agentul de pază nu mai apare La adăpostul umbrelor, ne furișăm până la cea mai apropiată ușă a clădirii principale, dar o găsim încuiată Dacă aceasta ar fi o bază obișnuită, ar trebui să fie dotată cu dispozitive moderne de securitate pentru acces pe bază de amprentă – numai că astfel de dispozitive ar înregistra toate persoanele care au intrat Aici însă ușile sunt mai rudimentare, prevăzute cu mânere, și se deschid cu chei manuale Pipăim pe după cadrul ușii, căutând o cheie ascunsă acolo, dar n-avem noroc Suntem nevoiți să ne furișăm pe lângă perete, încercând ferestrele până găsim una pe care Jubilee reușește să o deschidă lovind-o scurt cu cotul în ramă Pătrundem într-o cămăruță unde nu sunt decât niște dulapuri de depozitare; am intrat într-un fel de magazie Când ne strecurăm afară pe hol, vedem pe podea urme de noroi, semn că cineva a trecut de curând pe-aici Dincolo de cameră sunt o mulțime de holuri, dar după o ușoară dâră de murdărie ne dăm seama care dintre ele este traversat cel mai des Jubilee o ia înainte pe coridor și eu o urmez în liniște, ciulind urechile să observăm dacă se aude ceva Inima îmi bate prea tare și îmi simt pulsul în cap Nici urmă de lumina misterioasă; ghidul nostru, spre bine sau spre rău, a dispărut Jubilee se oprește la primul colț și se uită să vadă dacă vine cineva Ridică mâna și îmi arată două degete, semn că pot s-o urmez, iar ea o ia din nou înainte Clădirea este concepută ca un labirint, dar există plăcuțe indicatoare pe culoare și uși Ajungem la un coridor lateral și bat cu degetul într-un indicator cu o săgeată pe care scrie SALA PRINCIPALĂ DE COMANDĂ Jubilee îmi face semn din cap; de-acolo am putea să aflăm care este configurația acestui loc și să găsim o sală de arhivă sau de acces la calculatoare Câteva uși au panouri de sticlă prin care se văd niște echipamente necunoscute și săli de laboratoare complet echipate Unele sunt ocupate de cercetători în halate albe, și ne grăbim să trecem de ele Sigur, am putea să punem mâna pe unu-doi dintre ei ca să-i interogăm, dar n-avem nicio garanție că oamenii aceștia știu pentru cine lucrează Ne trebuie dovezi concrete Privirea îmi este atrasă de un grup de cercetători Sunt adunați în jurul unei mese chirurgicale pe care este întins trupul unui bărbat E încă îmbrăcat în pantalonii de camuflaj și are ghetele militare în picioare, iar cercetătorii sunt adunați în jurul capului său Când unul dintre ei se întoarce să ia un instrument de pe o tavă din apropiere, văd că bărbatul are craniul decalotat; oamenii în halate albe îi îndepărtează cu grijă bucăți din creier, aliniindu-le ordonat și marcându-le cu etichete Arunc o privire spre Jubilee și văd că și ea e la fel de tensionată ca mine, cu umerii încordați Dar acum nu mai avem cu ce să-l ajutăm, amândoi știm asta Culoarul duce spre o ușă pe care scrie SALA PRINCIPALĂ DE COMANDĂ și Jubilee se oprește, întorcânduse spre mine Mă uit atent la ochii ei să-i văd pupilele, căutând acea privire absentă care arată dacă este sub influența ființelor șoptitoare, dar eu n-am văzut niciodată cum se întâmplă lucrul ăsta așa cum a văzut ea Nu știu ce caut și asta mă ține extrem de încordat Chiar atunci ușa se deschide brusc și dăm nas în nas cu un bărbat în halat alb, care tresare când ne vede Un moment ne uităm surprinși unii la alții El deschide gura să strige și să-i alerteze și pe ceilalți, dar Jubilee se mișcă repede Îi dă un pumn în față și, dacă n-am fi în această situație, felul cum capul bărbatului se duce pe spate în timp ce el cade la pământ ar fi absolut comic Fără să vreau, mă întreb dacă la fel am arătat și eu când m-a pocnit Jubilee înainte să evadeze din peșterile Fiannei Acum ne mișcăm amândoi ca unul singur – eu îl ridic pe bărbat de subsuori, ea îl apucă de picioare și îl cărăm înapoi în cameră Aruncând repede o privire peste umăr, văd că nu e nimeni înăuntru, suntem doar noi, un șir lung de calculatoare și cercetătorul leșinat Mă aplec să mă uit la el și, când îi ridic o pleoapă, nu i se vede decât albul ochilor — Chiar trebuia să-l lovești? Jubilee stă în picioare lângă ușă, atentă să vadă dacă vine cineva — Ce puteam să fac? Nu l-am lovit tare, o să-și revină — Trebuie neapărat să începi să adopți o gândire alternativă Îl întorc pe bărbat într-o parte ca să nu-și înghită limba cât timp e leșinat — Nu e punctul meu forte, spune ea Ridică din umeri, abandonând ușa și dând un ocol prin cameră — Ăsta monitorizează climatul Avonului, spune ea după ce se apleacă să se uite pe un monitor Are afișate datele de terraformare pe ultimii douăzeci de ani Informații mult mai detaliate decât cele pe care ni le trimit cei de la Terradyn Ea tace, dar eu știu că amândoi ne gândim la teoria lui Merendsen conform căreia progresul Avonului, ca și progresul planetei distruse de Laroux, face obiectul unei manipulări Stau lângă cercetător, dar acesta rămâne nemișcat când îl verific să văd dacă are vreo armă asupra lui, apoi îi dau halatul la o parte să mă asigur că n-are nimic ascuns la brâu Nu-i văd decât ecusonul și chiar când să dau drumul halatului, observ ceva sclipind în plasticul permisului de liberă trecere Lângă un card pe care apare o serie – fără nume sau fotografie – e un mic cip de identitate Arată identic cu cel găsit de Jubilee când am venit prima oară aici, are inclusiv acel mic lambda Am o ușoară senzație de amețeală și mă frec la ochi, încercând să-mi aduc aminte de când n-am mai dormit neîntrerupt mai mult de două-trei ore — Laroux Industries, zic eu, ridicându-mă încet în picioare — N-ajunge ca dovadă, spune Jubilee cu o grimasă Deși ei încearcă să împiedice lucrul ăsta, dacă te duci în mahalalele de pe Corint, găsești orice pe piața neagră O navă corsar se poate dota cu cipuri de identitate Laroux vechi Laroux ar putea foarte bine să spună că au fost furate, mai ales că sunt atât de vechi Omul de la picioarele mele scoate un mic geamăt și mă uit la el, după care spun: — Dar calculatoarele? Trebuie să fie ceva incriminator pe-aici — Cu siguranță că sunt criptate, spune Jubilee întorcându-se spre mine, atrasă de semnele de revenire pe care le dă bărbatul Dacă nu găsim pe cineva care are parola La picioarele mele, bărbatul în halat alb geme din nou, rostogolindu-se pe spate și agitând o mână prin aer ca și cum ar vrea să se apuce de ceva ca să-și revină Jubilee ajunge atât de repede lângă mine încât abia o văd când vine, dar o opresc punându-i mâna pe umăr înainte să-l înșface pe bărbat — Lasă-mă pe mine, murmur eu și ea acceptă, aruncându-mi o privire încruntată și bombănind nemulțumită Individul de pe podea tresare la auzul tonului ei și deschide ochii Mă uit la el — Ai căzut, amice Cum te cheamă? — Carmody, răspunde el încă amețit Dr Terrence Carmody Voi cine sunteți? — Eu sunt cel care dorește să discute cu tine, zic eu încet Ea e cea care vrea să-ți rupă picioarele Hai mai întâi să vorbim Mă uit fix în ochii lui Acum, după ce-am reușit să intrăm în bază și nivelul de adrenalină a început să-mi scadă, îmi simt corpul greu Mă concentrez, căutând în mine o variantă a mea pe care n-o regăsesc Încrezător, impunându-mă în fața celorlalți prin simpla voință Pot s-o fac — Știm ce faceți aici, încep eu, și pe fața lui trece o umbră de panică O să ne spui tot ce știi despre Laroux Industries și unde ascundeți creaturile folosite de el — Te rog, spune omul începând să se bâlbâie Eu… eu sunt doar cercetător Nu știu nimic, jur! — Atunci dă-mi parola ta, intervine Jubilee nerăbdătoare Pentru calculatoare Bărbatul înghite în sec și mărul lui Adam i se mișcă frenetic — Eu am acces numai la nivelul acesta – am să v-o dau, dar sunt numai date despre climat, numai ce vedeți aici Nu știu despre ce vorbiți, ce legătură are Laroux Industries Arată prea îngrozit ca să mintă Eu și Jubilee ne uităm unul la altul; îmi dau seama după încordarea din privirea ei că și ea îl crede Dar, chiar dacă nu știe nimic despre ființele șoptitoare, poate ne ajută să găsim dovezi despre implicarea companiei La Roux Industries Deschid gura cu gândul să-l presez mai mult, dar sunt întrerupt de un sunet lung și înfundat care bubuie în difuzoarele montate în tavan Brusc îmi simt pulsul în urechi și adrenalina pompând în vene, lăsându-mi un gust metalic în gură După semnalul de alarmă se aude vocea unui bărbat care se grăbește să spună pe un ton imperativ: — Atențiune! Către personalul neesențial: securitatea bazei a fost compromisă Repet: securitatea bazei a fost compromisă Fata este din nou acasă, într-o prăvălie dintr-un oraș numit Noiembrie, pe o planetă numită Verona Mama ei o strigă, în timp ce tatăl ei se spălă pe mâini și pe brațe în chiuveta din bucătărie Fata dă fuga la peștera ei, adăpostul pe care și l-a construit sub tejgheaua din prăvălie, și se cuibărește înăuntru Băiatul cu ochi verzi este și el acolo, deși locul e mic, doar cât să încapă fata — Revii mereu aici, șoptește el cu un glas îngrozitor de trist După atâția ani — Aici eram în siguranță, îi răspunde fata, tot în șoaptă — Care este motivul real? întreabă băiatul și, când se uită la ea, fata știe că nu poate minți — Aici nu sunt singură, spune fata Băiatul o ia de mână și fata se uită cum se împletesc degetele lor, de parcă așa erau menite să stea — Credeam că trebuie să fii curajoasă — Nu sunt destul de curajoasă ca să mor singură 35 Jubilee Îi fac semn cercetătorului, avertizându-l să nu scoată o vorbă, dar el este prea ocupat să se înghesuie sub o consolă, de parcă aceasta l-ar putea feri de pedeapsa pe care crede că avem de gând să i-o aplicăm pentru că a refuzat să ne ajute Mă apropii încet de ușă și-mi lipesc urechea de ea – n-aud nimic, niciun zgomot făcut de agenții de pază grăbindu-se să intervină, nimic care să arate o reacție la declanșarea alarmei care s-a oprit din nou Pare că locul este abandonat În jurul meu se stârnește un foșnet de șoapte de parcă m-aș afla în mijlocul unei vijelii, doar că aerul este perfect nemișcat Și știu ce este Înghițind gustul metalic de sânge din gură, am timp doar să-mi privesc mâinile, așteptând să văd tremurăturile puternice care știu că apar Doar că mâinile mele n-au decât un ușor tremur din cauza spaimei Înainte să-mi dau seama ce se întâmplă, din spatele meu se aude un geamăt care îmi sfâșie inima Oh, Doamne, nu! Mă întorc și-l văd pe Flynn sprijinit cu o mână de consolă, alb la față, cu privirea ațintită în podea — Jubilee… Îmi rostește numele de parcă și-ar da ultima suflare Mă reped spre el ca și când atingerea lui ar putea alunga fiorii reci de groază care mi se răspândesc brusc pe șira spinării — Vorbește cu mine! Dar el nu poate să-mi răspundă; se reazemă neputincios de perete și o clipă reușește să ridice capul cât să-i văd privirea, pupilele dilatate, groaza ce l-a cuprins în timp ce se luptă cu ceva misterios din interiorul lui — Nu Nu, nu pot Simt că-mi plesnește inima din cauza spaimei care a pus stăpânire pe mine și, ezitând, mai fac un pas spre el Mie trebuia să mi se întâmple Îmi înghit teama — O să ieșim de-aici chiar acum La naiba cu șoaptele – la naiba cu soarta Avonului! Nu suport să văd cum spiritul lui Flynn, sufletul lui dispar sub ochii mei — Ba n-o să ieșiți! Aproape că am și uitat de cercetător, de doctorul Car- mody care se ghemuia pe podea de frică Mă întorc să-l pun la punct și încremenesc Ține o armă îndreptată spre mine; probabil că o avea ascunsă sub consolă Ar fi trebuit să fiu mai atentă, ar fi trebuit să-l leg Ar fi trebuit să-l țin pe Flynn Simt că mă înăbuș, nu pot să fiu atentă la arma bărbatului Nu-l văd decât pe Flynn, sprijinit de consolă pe jumătate ghemuit, încercând să reziste șoaptelor — Foarte bine! mă răstesc eu la Carmody, ridicând mâinile Arestează-mă, împușcă-mă, nu-mi pasă! Dar lasă-mă să-l ajut Fac un pas spre Flynn, dar Carmody apasă pe butonul lateral al pistolului Șuierul armei care se încarcă îmi răsună în urechi și mă opresc din nou — Nu poți să-l ajuți, răspunde Carmody aruncând o privire spre Flynn E deja terminat Deschid gura, încercând să spun ceva ca să-l contrazic Dar nu apuc să fac asta fiindcă Flynn se mișcă Acționează rapid, atât de rapid încât nici nu-l pot urmări cu privirea Se furișează în spatele lui Carmody, apucându-l de braț și smucindu-i-l în sus Arma se descarcă; nefiind un Gleidel, face o gaură fumegândă în tavan, declanșând o ploaie de bucăți de plasten care cad pe podea Până să fac un pas spre el ca să-l ajut, Flynn îl apucă pe Carmody de ceafă cu cealaltă mână și îl izbește cu capul de consolă cu un zgomot oribil de os fracturat Dar nu se oprește, ci îl izbește pe cercetător încă o dată, apoi încă o dată și încă o dată, până când sângele împroașcă butoanele de comandă, iar eu încep să țip, rămânând țintuită locului Flynn, pe care îl văd doar din profil, îi dă drumul și omul cade mort pe podea Totul s-a întâmplat în doar câteva secunde, atât de repede că nici n-am apucat să răsuflu Văd numai pete în fața ochilor și simt că nu mai am aer — F-Flynn? Îmi pare că durează o veșnicie până se întoarce spre mine, timp în care mi-l imaginez de o mie de ori cu zâmbetul lui obișnuit, cu aerul lui arogant, cu ochii lui verzi și adânci Că va sta acolo ca și când nimic nu s-a întâmplat; îmi va spune că a învățat autoapărarea de la mine; se va întoarce și se va uita la mine și va fi el așa cum îl știu Dar el rămâne la câțiva metri distanță, cu o figură inexpresivă, și ochii lui nu mai sunt verzi, așa cum rămăseseră întipăriți în memoria mea Acum sunt ca două cioburi de sticlă neagră în care se reflectă chipul meu — Nu, răspunde el cu o voce perfect calmă Pe gât și bărbie este stropit cu sângele lui Carmody — Nu mai sunt Flynn Rămân pe loc, incapabilă să mă mișc, incapabilă să respir, în timp ce el se apleacă și ia arma din mâna inertă a lui Carmody O inspectează fără să se sinchisească de prezența mea Când se uită din nou la mine, pe chipul lui nu se citește decât o seninătate goală — Trebuia să mi se întâmple mie, șoptesc eu — De tine avem nevoie, spune creatura din mintea lui Flynn Credem că tu ești cea mai potrivită Îmi tremură picioarele – de furie, de teamă, de oboseală – și mă sprijin de perete — Ce vrea Laroux de la mine? Flynn cel posedat mă privește fix — Te referi la cel care ne ține prizonieri? Înclină încet capul pe-o parte, cu un interes prefăcut, până îl oprește într-un unghi ciudat, nefiresc — Noi nu mai acționăm la ordinele lui Simt în piept un mic și nebunesc licăr de speranță la auzul acestor cuvinte, dar pe urmă îmi stă inima în loc când văd că îndreaptă pistolul spre mine — Noi nu mai acționăm la ordinele nimănui Am văzut cum este omenirea: definitiv pierdută Nu există nici agresivitate și nici ură în vocea lui; calmul din ea mă înspăimântă mai tare decât dacă ar țipa la mine și m-ar amenința Arată cu arma spre ușă și împinge trupul lui Carmody cu piciorul ca să-l dea la o parte din calea lui — Iar tu vei fi cea care ne va elibera pe noi Duc instinctiv mâna la șold, dar arma mea nu mai e acolo Fac un pas înapoi spre ușă, fără să-mi iau ochii de la Flynn Sau mai bine zis de la cel care era Flynn Nu te gândi, nu te pierde cu firea Continuă să mergi — Nu înțelegi, îi spun eu în timp ce el mă urmărește cu privirea Și noi vrem să-l oprim pe Laroux Noi nu suntem ca el — Toți sunteți ca el Apuc mânerul ușii din spatele meu, dar încă n-o deschid Creatura păstrează distanța, prea inteligentă ca să vină mai aproape și să-mi dea ocazia să-i smulg arma din mână Probabil că pe Flynn l-aș dezarma și l-aș imobiliza Dar după ce-am văzut ce i-a făcut lui Carmody… Nicio ființă omenească nu se poate mișca atât de repede — Lilac zicea că pe ei i-ați ajutat, murmur eu aruncând o privire spre holul care se vede prin geamul ușii E pustiu, așa cum era și mai devreme Figura inexpresivă a lui Flynn rămâne neschimbată — Cunoaștem persoana despre care vorbești A fost cu noi în întuneric pentru o vreme Cu noi? Mă folosesc de faptul că o cunoaște și vorbesc repede, încercând să-mi moderez vocea așa cum ar face Flynn Ce bine-ar fi să fie aici, cu entuziasmul și diplomația lui; eu nu mă pricep decât să lupt — Înseamnă că o cunoașteți Știți că ea nu este ca tatăl ei Nici eu nu sunt – nici Flynn nu este Mi se gâtuie vocea când îi rostesc numele — Toate structurile de date conțin anomalii Flynn se oprește, dar continuă să țină arma îndreptată spre mine — Continuă să mergi, spune el Îi ignor ordinul — De ce ne-ați adus aici? Mă gândesc la lumina din mlaștină, la licărirea verzuie care semăna atât de mult cu fantoma din Noiembrie din amintirile mele cele mai îndepărtate — De ce nu-i obligați pe cercetători, pe Laroux, să vă lase să plecați? — Cel care ne ține captivi nu vine niciodată suficient de aproape ca să-l prindem Ceilalți au fost operați de el și nu puteam să le folosim mintea cu precizie Flynn împinge din nou cu piciorul cadavrul lui Car- mody, rostogolindu-l cu fața în jos Lângă părul năclăit de sânge, puțin mai jos de ureche, se vede o mică cicatrice, prea dreaptă și precisă ca să fie de la o lovitură Încerc să-mi stăpânesc greața și mă uit repede în altă parte ca să nu mai văd fragmentele de os ce ies din capul lui Carmody El nici nu clipește — Înainte să fim aduși aici, noi existam ca o singură entitate, alcătuind o singură minte Cel ce ne ține prizonieri și-a dat seama că a fi separați unii de alții este cea mai grea suferință pentru noi Când nu-i facem pe plac, ne bagă în locul întunecat Chipul ființei șoptitoare, chipul lui Flynn, nu exprimă nimic Nici teamă, nici ură, nici cea mai mică sclipire din suferința de care își aduce aminte — După ce vom fi liberi, nu va mai face asta Mi-e din ce în ce mai greu să respir; de spaimă, simt că mi s-a pus o gheară în piept cum n-am mai simțit de ani de zile, de când am intrat în luptă pentru prima oară Nu pot să fug Nu pot să rămân Închid o secundă ochii, concentrându-mă pe mișcarea aerului prin plămânii mei — De ce v-aș ajuta? Cu greu pot să rostesc următoarele cuvinte — Mi-ați luat singurul lucru care mi-a mai rămas L-ați luat pe el… — Pentru că el este încă aici Pentru că, dacă tu ne eliberezi pe noi, noi ți-l vom da înapoi Iar pe voi și această planetă vă vom păstra pentru la sfârșit Simt că-mi vine inima la loc și mi se umezesc ochii Dar celelalte cuvinte ale creaturii mă neliniștesc — Cum adică „ne păstrați pentru la sfârșit”? șoptesc eu Ce vreți să faceți când veți fi liberi? — Vom începe cu cel ce ne ține prizonieri, răspunde calm ființa șoptitoare, cu o privire inexpresivă Îi vom provoca aceeași suferință pe care ne-a provocat-o el nouă Îi vom lua familia, toți cunoscuții și toate sufletele care au avut vreodată legătură cu el Apoi vom răspândi această moarte așa cum ați răspândit-o voi și vom face ca el să rămână ultimul din specia voastră Și când își va da seama ce-a făcut, atunci îl vom lăsa urlând în întuneric Ochii mi se umplu de lacrimi de groază și durere — Nu se poate, șoptesc eu Vocea îmi tremură, dar dincolo de acest tremur, regăsesc o voință de fier și mă întăresc — Nu, n-am să te ajut Omoară-mă, dacă vrei, dar n-am să eliberez niște monștri ca voi Flynn stă și se uită la mine cu ochii goi și colțurile gurii lăsate Parcă este un manechin, o imitație de-a lui, iar mie îmi bate inima atât de tare încât simt c-o să-mi sară din piept — Bine, spune el calm Își pune țeava armei sub bărbie, gata să tragă — Nu! strig eu disperată și dau să-l opresc ridicând mâna Nu, stai! Simt că nu mai am aer și mi se face rău de spaimă — Ce faci? Creatura nici măcar nu clipește, privind disperarea mea fără nicio tresărire — Dacă refuzi să faci ce-ți cerem noi, atunci nu mai avem nevoie de acest trup Observ că apasă atât de tare țeava armei pe gâtul lui Flynn încât pielea i s-a albit în locul acela — Bine, răspund eu cu un oftat atât de adânc și de dureros încât sunt nevoită să trag aer în piept de câteva ori până să pot vorbi din nou Bine Am s-o fac Au trecut zece ani și în fiecare noapte fata continuă să caute fantoma din Noiembrie Uneori îi găsește pe mama și pe tatăl ei; uneori găsește prieteni pe care îi recunoaște și dușmani pe care nu-i recunoaște Pe băiatul cu ochi verzi îl găsește peste tot și, uneori, el o ajută să caute Acum cutreieră mlaștinile de pe Avon, singură, alunecând pe apă într-o barcă veche și îngustă A răscolit întreaga lume și n-a găsit nimic – nici pe băiatul cu ochi verzi, nici pe altcineva – și nici fantoma din Noiembrie Se uită în sus, spre cerul pustiu al Avonului, până când, copleșită de durere, cade resemnată pe fundul bărcii și își reazemă fruntea de lemnul ei Apoi ceva o face să ridice capul În apă vede reflectându-se un milion de stele, iar mlaștina devine cerul și barca o navă spațială Stelele strălucesc orbitor, salutând-o, ca niște globulețe de lumină care dansează De jur-împrejurul ei, mlaștina e scăldată în lumină 36 Jubilee Mintea mea este prea bine antrenată Caută mereu o soluție, o strategie prin care să dezarmez creatura, să preiau controlul Să mă ascund repede după colțul ăsta și s-o iau prin surprindere când vine; să mă bag în cadrul ușii de-acolo, apoi s-o atac pe la spate când trece Dar chiar dacă aș putea, chiar dacă aș reuși să iau arma din mâna acestei creaturi care l-a omorât pe Carmody cu mâinile goale – pe urmă ce fac? Nu pot să țin sub amenințarea armei o creatură care vrea să-l ucidă pe Flynn doar pentru că nu-i mai este de folos Chiar dacă aș putea îndrepta arma spre Flynn Chiar dacă aș putea… Dar el nu mai este Flynn; băiatul pe care îl știam a dispărut Privirea lui nu mai are pic de căldură, vocea lui este lipsită de însuflețire Nu mai este el Chiar dacă această creatură spune adevărul, chiar dacă ar putea să mi-l aducă înapoi Oare el ar putea să mă ierte pentru ceea ce vreau să fac? Strâng din dinți Fii tare, Jubilee Nu eu trebuia să fiu cea care scapă de controlul minții Asta e treaba lui Flynn Eu mă bat, trag cu arma, transmit mai departe ordinele care îmi sunt transmise mie El trebuia să ia această decizie delicată, să mă ucidă dacă nu mă mai întorceam, să hotărască dacă eram o cauză pierdută Eu nu pot să fac o astfel de alegere de una singură Flynn n-ar vrea ca eu să sacrific omenirea pentru a-l ține pe el în viață câțiva ani în plus, sau săptămâni sau zile, nu știu Nici măcar de dragul Avonului Dar nu pot să stau să mă uit la creatura asta cum apasă pe trăgaci; nu pot să stau să mă uit cum îl împușcă pe Flynn Mai degrabă mi-aș smulge inima din piept Flynn, ce să fac? Coridoarele din fața noastră sunt goale Abia după ce creatura care îl controlează pe Flynn mă conduce spre lift și eu apăs pe buton, mă uit în spate și încremenesc În urma noastră vin angajații bazei care ies din camere târșâindu-și picioarele pe coridor Sunt zeci de oameni care umple holul; unii în halate albe de laboranți, alții în costum de luptă ca mine Sunt tăcuți, cu chipuri inexpresive, cu un mers ciudat de detașat, târșâindu-și picioarele pe podea Mișcările lor lente sunt foarte diferite de cele ale lui Flynn, încetinite din cauza procedurii chirurgicale folosite de Laroux pentru a împiedica șoaptele să aibă controlul total asupra lor Și fiecare dintre ei are ochii ca niște bile negre Când se deschid ușile liftului, creatura care îl controlează pe Flynn îmi face semn să urc și pentru prima oară mă mișc repede, mânată de o groază care îmi dă fiori pe șira spinării și furnicături pe piele Mă întorc cu fața, lipindu-mă cu spatele de peretele cel mai îndepărtat al liftului, și atunci văd că angajații bazei, pe jumătate controlați de creaturi, se opresc la câțiva centimetri de ușile liftului Nu spun nimic, doar continuă să mă privească în timp ce ușile se închid între noi Coborâm cu liftul, apoi creatura mă conduce printr-un punct de control al securității la al cărui birou stă așezat un individ tăcut, cu figură inexpresivă, cu ochii ca niște bile negre la fel ca santinelele de sus Apoi mă conduce la un al doilea lift; coborâm iar, mai jos, pe scări și rampe, parcă până în adâncurile Avonului Cu cât coborâm mai mult, în măruntaiele bazei secrete, cu atât mai mare este presiunea aerului în jurul meu Flynn nu mai vorbește cu mine Ajungem la o altă ușă cu panou de comandă digital, dar aici nu e niciun agent care să ne facă semn să trecem Ușa aceasta este altfel decât celelalte – este rotundă, cu deschidere circulară Dacă ar fi fost o ușă obișnuită, aș fi putut s-o forțez să se deschidă, dar aceasta este o ușă cu sistem autoprotejat, cum sunt cele folosite pe nave Cu închidere etanșă, perfect securizată Flynn se oprește lângă ea și se întoarce spre mine așteptând În sfârșit, am ajuns într-un loc unde nu mai e nimeni, unde nu există martori Suntem doar noi doi Aștept, dar Flynn nu face nimic; pur și simplu stă și se uită la mine liniștit Am impresia neplăcută că pot să stau aici o veșnicie, așteptând să vorbească, și el tot n-ar deschide gura Îmi dreg vocea — Ce trebuie să fac? — Să deschizi ușa — E nevoie de cheie și eu nu am Spaima mea se transformă într-un fel de amorțeală tâmpă, tot corpul mă doare de încordare și de supărare — Răspuns incorect, spune cu răceală creatura, cu pupilele dilatate ațintite asupra mea Ai avut o cheie în tot acest timp Înghit în sec și mi se încețoșează vederea Îmi provoacă o durere mistuitoare să-i aud glasul – să știu că omul care vorbește cu mine nu este el — Ce? Cum aș putea să… Dar imediat mă opresc, cu inima bătând să-mi spargă pieptul Pentru că îmi dau seama că am cheia Am cipul de identitate pe care l-am găsit când Flynn m-a adus aici prima oară – bag mâna în buzunar și îl scot Deși simt cum se încrețește pielea pe mine, mă dau mai aproape de creatură ca să examinez panoul de securitate Conține cifre pentru introducerea unei parole, dar și o mică fantă dreptunghiulară în partea dreaptă, jos Introduc cipul de identitate în această fantă și constat că se potrivește perfect Toate tastele sunt iluminate în culoarea verde, apoi ușa se deschide cu un fâșâit Înăuntru este atâta lumină încât pentru o clipă mă orbește și nu văd nimic Simt o mână între omoplați care mă împinge înainte, și atingerea ei pare a fi a lui Flynn – și totodată pare că nu e – dar sunt prea uluită ca să mă opun Mă împiedic de prag și intru în încăpere, clipind în lumina puternică Flynn intră după mine, iar ușile se închid în urma noastră Mă întorc speriată M-au închis aici Dar înainte să reacționez, Flynn se prăbușește la pământ Scot un strigăt nearticulat și îngenunchez lângă el, prinzându-l înainte de a se lovi cu capul de suprafața tare de plasten — Ce este, Flynn? Flynn, trezește-te Te rog! Îl scutur, dar capul îi cade inert pe spate Mă aplec și-mi lipesc urechea de buzele lui – respiră, dar foarte slab Are pulsul scăzut Strângându-l la piept, ridic capul și mă uit în jur Mă așteptam să văd aici tot felul de echipamente, transmițătoare, un centru de comandă înțesat de tehnicieni Dar camera este goală Ne aflăm într-un dom mare și alb, fără nicio sursă de iluminat vizibilă, deși pereții boltiți reflectă o lumină puternică Podeaua și tavanul sunt făcute din panouri de plasten care pișcă la atingere de parcă ar fi încărcate cu electricitate, doar că plastenul este un material izolator Respir sacadat, dar sunetul este înghițit de spațiu și îmi aduc aminte că plastenul mai are o proprietate: absoarbe zgomotul Oricât de tare aș țipa aici, n-o să mă audă nimeni Îmi trec degetele prin părul lui Flynn, disperată să-l ating, chiar dacă este inconștient Chiar dacă el nu mai este el Nu mă lăsa singură aici, Romeo Atunci, ca un răspuns la gândul meu, simt o adiere la ceafă Tremur înfiorată și mă întorc să văd ce e Nu văd nimic și, când ridic mâna să mă frec la ceafă, îmi dau seama că n-ar trebui să simt nicio adiere pentru că mă protejează gulerul cămășii Și totuși, mi se zbârlește părul la ceafă și pe brațe Cunosc prea bine această senzație ca să o ignor Nu suntem singuri — Știu că ești aici, spun eu, încercând să adopt un ton aspru și profesionist Arată-te Acum! Dar nu răspunde nimeni; nu aud decât propria mea respirație Lumina este prea puternică și nu sunt sigură, dar o clipă am impresia că văd o vagă sclipire verzuie plutind la câțiva pași în fața mea Apoi Flynn se mișcă, scoțând un mic geamăt, și îmi îndrept atenția asupra lui El ridică puțin capul din poala mea, sprijinindu-se cu o mână de podea — Flynn? Mă aplec să-i văd mai bine fața Nu îndrăznesc să sper Deschide ochii care sunt tot negri și mă doare sufletul când îi văd Îmi înăbuș un suspin și mă îndepărtez repede de el, ridicându-mă în picioare și luând arma pe care a scăpat-o când s-a prăbușit El se ridică încet de jos — Ne pare rău, șoptește Flynn, aproape numai pentru el, mișcându-se lent și măsurat — Vă pare rău? Mă uit la creatură, strângând arma în mână, deși n-am tăria să ridic brațul În sfârșit, Flynn – sau creatura – întoarce privirea spre mine — Da Nouă… mie… Cu greu rostește cuvântul, de parcă i s-ar părea greșit — Mie îmi pare rău Trebuie să asculți, nu avem mult timp Ceilalți vor ști că am intervenit Mă lipesc cu spatele de ușa închisă — Ceilalți, repet eu, prea derutată ca să pot spune altceva Vrei să spui că tu nu ești entitatea care a pus stăpânire pe Flynn? Flynn scutură din cap că nu Nimic din înfățișarea lui nu sugerează schimbarea; are ochii tot negri și fața lipsită de emoție — Cândva eram toți la fel Făceam parte unul din celălalt Dar asta se întâmpla când falia încă ne ținea conectați Acum suntem singuri Iar eu nu-mi doresc acea libertate pe care o vor ceilalți Pentru prima oară de când Flynn a întors spre mine ochii aceia goi, în sufletul meu se aprinde un licăr de speranță – o flăcăruie care îmi pâlpâie slab în priviri Îmi doresc atât de mult să cred ce spune creatura Îmi doresc atât de mult să nu fiu singură Dar strâng mai tare arma în mână, cuprinsă de un nou val de panică — E o păcăleală, zic eu neîncrezătoare Încerci să… Nu știu Dacă într-adevăr ai fi altcineva, l-ai lăsa pe Flynn în pace Mi l-ai da înapoi — Nu putem — Cum adică nu puteți? Sus ziceai că îi vei da drumul dacă vă ajut — Ceilalți au învățat ce înseamnă înșelătoria Este o știință omenească, iar noi am avut un profesor extrem de inteligent Creatura îl face pe Flynn să scuture din cap — Când luăm în stăpânire mintea cuiva, atât de profund și atât de mult timp, nu mai putem să ieșim Mintea lui încă există, dar ar fi afectată ireparabil dacă aș încerca să-l părăsesc în clipa asta Mă cuprinde disperarea — Pe mine m-ați luat în stăpânire timp de câteva ore și eu sunt încă aici M-ați făcut să mă duc în ascunzătoarea rebelilor, dar m-am întors și eram bine Mintea mea este teafără — Tu ești altfel Flynn mă privește fix Are o privire ciudată, care parcă mă scrutează Nu pot să scap de senzația neliniștitoare că îmi poate citi gândurile — Altfel Adică fără suflet, cum zic bărbații? — Dimpotrivă Gura lui Flynn încearcă să schițeze un zâmbet, dar nu mă liniștește deloc, nu face decât să-mi aducă aminte că ființa din fața mea nu este Flynn Zâmbetul acela ar trebui să fie al lui, pentru mine Nu un ecou stârnit de creatura care îi ocupă mintea — Tu și cu mine ne-am mai întâlnit — Mă confunzi cu altcineva… — Nu avem timp ca să te iau pe ocolite, mă întrerupe ființa șoptitoare Nu pot să-i opresc pe ceilalți la nesfârșit Trebuie să-ți amintești Tu ești Jubilee Chase, fiica lui Mei-Hua și a lui Noah Chase, și am fost împreună foarte mult timp Parcă am primit un pumn în stomac Nu mai pot să respir, nu mai văd – mi se întunecă privirea, îmi amorțesc mâinile Am nevoie de aer Flynn n-a terminat Mă privește curios, ca un savant care observă o reacție chimică fascinantă — Ai mai simțit atingerea noastră și înainte, când noi încercam mai întâi să înțelegem specia voastră Când erai mică și maleabilă Asta te-a făcut să fii altfel Ți-a întărit mintea Ți-a întărit sufletul Noi ne aducem aminte de tine Se oprește cu o ezitare atât de omenească și de familiară, încât mă doare sufletul, apoi adaugă: — Eu îmi amintesc de tine — Înseamnă că nu mi-am imaginat Frânturi de amintiri refuză să se lege între ele, dându-mi doar bucăți de adevăr, prea disparate ca să mă ajute acum — Erau șoapte pe Verona; eu credeam că sunt fantome Îmi aduc aminte Îmi reprim o senzație amețitoare de amărăciune care mă cuprinde brusc — Înseamnă că Furia a provocat revoltele de-acolo Voi i-ați făcut pe oamenii aceia să-mi omoare părinții? — Moartea nu există pentru noi Cum am fi putut noi să înțelegem atunci ce ne obliga temnicerul nostru să facem? Mă privește cu hotărâre, cu ochii aceia negri ațintiți asupra mea — Vă obliga, repet eu Laroux? — Ne-a spus că, dacă facem ce spune, ne va trimite acasă Numai că, după ce ne-a adus aici din locul pe care tu îl numești Verona, ne-am dat seama că ne-a mințit, iar între timp el învățase cum să ne producă o mare suferință — Vă torturează Mi se întoarce stomacul pe dos de atâta ură față de omul pe care nu l-am văzut decât la holovideo și la știri Flynn clatină din cap — De fiecare dată când ne pedepsește, ceilalți se îndepărtează și mai mult, devin din ce în ce mai diferiți Sunt pierduți, singuri Iar agonia lor vă molipsește specia; asta îi face să-și piardă mințile — Și tu? Tu de ce ești altfel? — Pentru că eu îmi amintesc de tine, Jubilee Chase — Eu nu sunt specială, îl reped eu Nu sunt mai importantă decât ceilalți — Tu ești cel mai important lucru din univers Tu; acest trup; oamenii acestei planete; îndrăgostiți, războinici, artiști, lideri, vise mai numeroase ca stelele Fiecare minte unică, fiecare gând creat pentru o clipă, apoi spulberat pentru a forma altele noi Nu înțelegi imposibila frumusețe de a fi tu Mă ustură ochii și, deși încerc să rămân detașată, dincolo de bariera de piatră care m-a însoțit în toți acești ani de la moartea părinților mei, vocea îmi tremură când vorbesc — Și noi putem să ne simțim singuri Ființa șoptitoare mă privește prin ochii lui Flynn Mă simt goală pe dinăuntru, la fel de goală ca privirea aceea; și totuși simt o fărâmă de compasiune arzând înăbușit în străfundul sufletului meu Poate că nu înțeleg eu agonia adevăratei izolări; dar în clipa asta, uitându-mă la Flynn, care este la câțiva centimetri de mine, dar infinit de departe, cred că îmi pot imagina — Îți doreai să devii explorator, spune creatura, privindu-mă în continuare în ochi Îți doreai să explorezi oceanele și stelele Aveai vise atât de frumoase În spatele lui Flynn, camera albă începe să se schimbe Ceva albastru și verde se revarsă din pereți pe podea, învă- luindu-mă Alge și corali răsar ca niște flori, și un milion de soiuri de pești, de diferite culori, înoată de colo-colo Mi se taie răsuflarea, dar îmi dau seama că pot să respir în acest ocean cum aș respira în aer — Cândva mă considerai prieten, spune ființa șoptitoare — Tu… tu erai acolo Mă năpădesc atâtea amintiri — În Noiembrie – cu mine, spun eu Imaginea oceanului se estompează, iar peștii se transformă în umbrele unor pești care continuă să înoate până când la un moment dat dispar Dar amintirea rămâne și, împreună cu ea, amintirea visului de mult uitat și îngropat de suferința mea Însă nu mai puțin real — Te-am nedreptățit, spune încet ființa șoptitoare și, deși figura ei nu exprimă părere de rău, vorbește rar și cuvintele sunt încărcate de regret Nu m-am comportat ca un prieten Am furat de la tine — Visele mele Am rămas cu gândul la ocean, învăluită în amintirea visului, senzație pe care n-am mai experimentat-o de dinainte de moartea părinților mei — Am crezut că te ajut dacă te scutesc să retrăiești în vise durerea provocată de moartea părinților tăi Am crezut că îți ușuram suferința Dar chiar și visele tale dureroase sunt frumoase, Jubilee Chase, iar eu n-aveam niciun drept să ți le iau Pe măsură ce ai crescut, visele s-au schimbat, găseam în ele vindecare Aveai nevoie de ele, iar eu ți le-am luat — În toți acești ani, tu mi-ai… interceptat visele? Le-ai luat pentru tine? De ce? — Pentru că prin ele nu mă mai simțeam atât de singur Flynn oftează, dând capul pe spate și uitându-se în sus, spre domul închisorii ființei șoptitoare — Ceilalți cred că nu mai există speranță pentru rasa voastră, că izbucnirile violente pe care ei le provoacă, Furia voastră nu înseamnă nimic Dar eu am simțit suferința ta, pierderea suferită de tine Și chiar dacă specia voastră este capabilă să comită orori, ea este capabilă să creeze și frumusețe A-i pune capăt acum n-ar fi mai bine decât dacă v-am fura visele; a-i aduce moartea înseamnă să răpim speciei voastre șansa de a se vindeca Mă șterg furioasă cu mâna pe obraji, fiindcă nu suport să-mi pară rău de această creatură nefericită cu chipul lui Flynn, nu suport să nu mai pot lupta fără să am sentimente Nu suport că acum mă întreb dacă am avut vreodată — Îl vreau pe Flynn înapoi, spun eu gata să izbucnesc în plâns Dacă poți să vezi în inima mea, atunci știi că am nevoie de el — Legătura ta cu acest trup este motivul pentru care l-am ales — Nu-i mai spune trup! izbucnesc eu furioasă cu lacrimi în ochi Este o persoană Este inteligent și bun și mai curajos decât ai putea tu concepe vreodată, dar tu ai intrat în el și l-ai luat de parcă ar fi un obiect — Tu iubești acest tru… această persoană? Rămân cu gura căscată, luată prin surprindere Absurditatea întrebării puse aici, în subsolurile unei baze științifice secrete, într-o conversație cu o creatură dintr-un alt univers, este atât de șocantă încât cu greu mă abțin să nu izbucnesc într-un râs isteric Dar ochii ei sunt atât de gravi, atât de serioși, încât acest impuls îmi dispare și rămân uitându-mă la ea, cu inima strânsă de durere — Eu Nu știu, șoptesc eu Îmi aduc aminte de forma inimii lui și a mea, de sărutul lui pe marginea apei — Dar voiam să am șansa să aflu În ochii lui Flynn zăresc o licărire El este aici, spusese creatura Înghit în sec, dorindu-mi să pot țipa la el, să-l rog să se întoarcă la mine — Nu știu cum să ies din el fără să-i distrug mintea Dar dacă tu ai distruge legătura mea, legătura noastră, cu el Poate că atunci el ar scăpa nevătămat — Să distrug, repet eu prostește Adică — Vreau să ne omori, Jubilee Chase Mi se taie respirația când aud una ca asta și mă chinui să trag aer în piept de câteva ori până să pot să răspund Creatura din interiorul lui Flynn mă privește, așteptând o reacție din partea mea — Nu vreau să devin asemenea celorlalți, să ajung la violență și disperare, la suferință Noi nu suntem construiți pentru asta Nu suportăm — Și crezi că noi putem să suportăm? întreb eu înghițindu-mi un suspin Viața înseamnă suferință Toți suferim, tot timpul — Sunt și alte lucruri pe care le oferă acest univers, spune creatura Lumină Viață Atingeri Senzații Felul cum voi toți sunteți alcătuiți din aceleași bucăți, din aceleași fragmente făcute din praf de stele, și totuși sunteți atât de diferiți, atât de singuri — Crezi că a fi singur este un lucru bun? — Pentru noi este un chin, spune el simplu În cazul vostru, există forță în individualitate Noi admirăm acest lucru Numai că noi n-am fost concepuți să fim la fel Mă uit la Flynn cum înclină capul, încercând să ghicesc cum arată creatura din interiorul lui Dar nu văd decât pomeții lui Flynn, gura lui, părul care îi cade pe frunte Nimic din înfățișarea lui nu-mi vorbește despre pasagerul din el, în afară de goliciunea din ochii lui Îmi mușc buza, frământată de gânduri — Ești sigur? zic eu cu blândețe Poate că există altă cale de a vă elibera, de a vă lăsa să plecați astfel încât să puteți să… Dar vocea mi se gâtuie Citesc răspunsul creaturii pe chipul lui Flynn — Cel ce ne ține captivi a făcut greșeala să creeze o închisoare alimentată de propria noastră energie Noi suntem parte din ea, spune Flynn făcând un pas spre mine Dacă distrugi mașinăria care întreține acest loc, ne vei distruge și pe noi odată cu ea Fără bruiajul produs de noi, fiind nevoiți să ținem secretă această lume, s-o ascundem mereu, puteți să transmiteți mesajul vostru către stele Să începeți să vă vindecați Să demonstrați că specia voastră merită să trăiască — Dar toate lucrurile despre care spuneai că sunt bune în acest univers… Lucrurile pe care voi le-ați putea experimenta Lumina și Și atingerea Mă îneacă plânsul Flynn clatină încet din cap — Noi nu dorim să trăim dacă nu avem speranța că ne vom întoarce acasă Eu îmi doresc Să mă odihnesc — Bine, șoptesc eu Am să vă ajut Flynn îmi face semn să mă apropii și îngenunchem amândoi pe podeaua orbitor de albă Îmi arată o îmbinare aproape invizibilă în podea și conturul estompat al unei mâini omenești – un scaner care deschide panoul de control de dedesubt — E nevoie doar de o mână, îmi spune el Mâna oricui; un mod ingenios de a ne ține prizonieri fiindcă noi nu putem atinge nimic Noi am încercat să-i conducem și pe alții aici, dar se pare că eșecurile noastre îi fac plăcere celui ce ne ține prizonieri — Să-i conduceți și pe alții Dar înainte să apuc să pun întrebarea, îmi dau brusc seama despre ce este vorba — Focurile rătăcitoare Localnicii aveau dreptate Luminile misterioase chiar îi conduceau într-un loc anume — Ceilalți au încercat ani la rând, continuă ființa șop- titoare Dar când mi-am dat seama că eu îmi doream altceva, mi-a fost Mi-a fost frică Caut o urmă din acea teamă pe figura lui inexpresivă și nu găsesc nimic din ce ar aparține creaturii — Frică de ce? — Că aș putea muri singură, răspunde ființa șoptitoare uitându-se direct în ochii mei prin ochii lui Flynn Că aș putea muri fără să te întâlnesc pe tine Mă uit și eu, cu inima îndurerată – pentru mine, pentru Flynn, pentru această creatură pierdută, cuibărită în interiorul lui Când să vorbesc, sesizez o ușoară schimbare pe chipul lui Flynn și tresar — Trebuie să te grăbești, spune creatura cu vocea gâtuită Ceilalți nu vor mai tăcea mult timp; nu mai pot să-i opresc Îmi reprim un suspin și-mi așez palma în spațiul special, încercând să nu tresar la furnicăturile provocate de curentul care mă străbate Scanerul scoate un bip și se aprinde în culoarea verde, făcând să se ridice o porțiune din podea, tot mai sus și mai sus, până când în fața mea răsare o coloană de circuite și fire, înaltă de vreo doi metri și jumătate Dacă o distrug, ființele șoptitoare vor muri Bâzâitul produs de drăcovenia încărcată cu energie este atât de puternic încât simt că mă dor dinții în gură și mi se ridică părul în cap de parcă ar urma să lovească un trăsnet Nu va fi greu s-o scurtcircuitez, la ce tensiune trece prin ea Flynn se poticnește gata să cadă Are vocea gâtuită, dar deocamdată își păstrează controlul — După ce termini aici, trebuie să te duci să oprești ce se întâmplă afară — Ce e afară? — Sunt oamenii tăi, oamenii lui; această închisoare a devenit un câmp de luptă Mi se face gol în stomac Știam că Fianna erau foarte aproape în spatele nostru când am găsit baza secretă, dar probabil că și soldații veneau pe urmele noastre Două armate care converg către aceeași țintă; înseamnă că deasupra se dă o luptă aprigă, alimentată de morțile inutile ale unor oameni, și nimeni nu-și dă seama că ar trebui să fie toți de aceeași parte a baricadei, împotriva unui nebun sadic de care ne desparte atâtea lumi Va fi o baie de sânge Această creatură care pretinde că nu înțelege moartea – compasiunea ei m-a lăsat fără cuvinte Atunci îmi dau seama de încă un lucru și înghit cu greu — Tu erai, șoptesc eu Tu m-ai condus acolo în noaptea masacrului, nu ceilalți Tu m-ai adus în ascunzătoarea din peșteri — Acest trup – această persoană – suferința lui este și a ta; o împărtășiți așa cum noi, cei din rasa noastră, împărtășim totul Tu ai deplânge moartea acelor oameni la fel ca el Dar te-am adus acolo când era prea târziu ca s-o mai poți împiedica Am fost acolo ca să-i salvez În ciuda furiei și a suferinței ei, această creatură, ai cărei semeni mi-au trimis prietenii în brațele nebuniei unul câte unul, a încercat să-l scutească pe Flynn de suferință Ființa șoptitoare așteaptă cu răbdare să mă uit din nou la ea, apoi continuă: — Eu ți-am răspuns la întrebări Vrei să-mi acorzi ceva în schimb? — Ce anume? — Pot să… te ating? Clipesc surpinsă, uitându-mă în ochii ei — Ce-ai spus? — În lumea noastră, noi nu putem experimenta senzațiile fizice, iar în acest univers am fost mereu singuri Chipul lui Flynn pare atât de tânăr Înghit în sec — Bine Bine, sigur că da Flynn întinde mâna spre mâna mea Îl las să mă ia de mână, iar el își plimbă vârful degetelor pe pielea mea, apoi îmi întoarce mâna cu palma în sus Îmi mângâie palma cu degetul mare – stă cu ochii ațintiți la mâinile noastre în timp ce mirarea îi transformă trăsăturile feței — În lumea noastră, șoptește el, noi suntem mereu împreună, complet, total Facem parte unul din celălalt Expiră încet, respirația lui simțindu-se ca o adiere caldă și ușoară peste mâinile noastre — Dar asta înseamnă că noi nu știm ce lucru minunat este să poți să faci asta, să fim separați, apoi să ne reunim Își împletește degetele cu ale mele Mă așteptam să aibă mâna lipicioasă sau electrizantă la atingere Dar are pielea caldă, familiară, iar degetele noastre se întrepătrund de parcă mâinile noastre au fost făcute pentru asta Un strop de apă îmi cade pe dosul mâinii și ridic privirea Flynn are ochii umezi și, în timp ce-l privesc, încă o lacrimă îi alunecă pe obraz, apoi cade — Mulțumesc, șoptește el Jubilee Chase, aș vrea… Se oprește brusc, iar degetele lui le strâng convulsiv pe ale mele Ridică ochii spre mine De data asta văd panică în ei, o disperare aproape umană care răzbate prin acei ochi întunecați și goi Nu pot să-i opresc pe ceilalți la nesfârșit — Așteaptă! strig eu speriată Rezistă Te rog, trebuie să existe o cale să Să te salvez Umbra unei suferințe – a unei adevărate disperări – îi brăzdează chipul care apoi se golește de orice expresie Schimbarea lui Flynn, în care s-a sălășluit fantoma mea din Noiembrie, a fost atât de graduală încât aproape nici n-am observat cât de diferit era față de celelalte ființe șoptitoare Dar această lipsă de căldură, de emoție stârnește în mine fiori reci Fantoma mea din Noiembrie a dispărut În câteva secunde, Flynn-cel-posedat mă țintuiește cu o privire care mă cutremură Am lăsat arma pe podea; a rămas între noi și o vede și el În clipa când am să mă mișc eu, se va mișca și el – voi avea o singură șansă O singură șansă Îmi smulg mâna dintr-a lui și mă arunc spre armă odată cu el Apuc mânerul armei când aterizez pe podea și mă rostogolesc, așteptându-mă ca în orice clipă să simt strânsoarea neomenească a creaturii zdrobindu-mi glezna și traheea Aerul se umple de voci care mă cheamă în șoaptă, în fața ochilor îmi apar tremurând imaginile celor dragi care au murit de mult și gura mi se umple de un gust de cocleală Clipesc frenetic și mă ridic în genunchi, amețită și orbită de mesajele false pe care creaturile le trimit minții mele Ridic arma, inspirând adânc, și timpul pare că și-a încetinit curgerea Apoi expir și trag O plăcuță cu circuite din interiorul mașinăriei explodează într-o multitudine de fragmente, trimițând o undă de șoc în instalația electrică Toată încăperea este iluminată intermitent, miezul mașinăriei aruncând în întuneric fulgere de lumină ca un stroboscop Ființa șoptitoare, aflată la câțiva centimetri de mine, scoate un țipăt și cade la pământ Îl văd pe Flynn uitându-se la mine cu ochii lui cu pupilele dilatate, cu buzele întredeschise de durere Zgomotele produse de scurtcircuit se amplifică, transformându-se într-un vuiet care mă doboară la pământ Ridic capul, încercând să-l văd pe Flynn – încercând să văd creatura din el, creatura care moare –, dar nu văd decât conturul siluetei lui acoperite de scântei și descărcări electrice Îl strig, dar nu-mi aud vocea peste vuietul din jur Întind mâna spre Flynn, încercând să mă ridic în picioare, dar chiar când să-l apuc de mână, tot miezul instalației explodează cu o forță care ne aruncă pe amândoi în aer, iar în cameră se face întuneric Fata întinde mâna Stelele sunt atât de aproape încât ajunge la ele cu vârful degetelor, dar de fiecare dată când atinge una, aceasta se sfărâmă într-o mie de cioburi Fata e suspendată în aer, cu părul răsfirat de curenții de pe Avon – apa, întunericul și spațiul fiind la fel de respirabile ca aerul – și caută fantoma din Noiembrie Ea știe că e aici, ascunsă, și trebuie s-o întrebe de ce a plecat, de ce a părăsit-o chiar când avea mai mare nevoie să viseze Ea înaintează printre cioburile de stele care cad în jurul ei ca niște perdele de ploaie, dispărând în apele fără fund, în inima Avonului 37 Flynn E ca atunci când Sean m-a împins de pe faleză când aveam unsprezece ani Mă dor toate oasele și, când respir, simt un junghi în coaste Încerc să-mi recapăt cunoștința în timp ce explozii albe de lumină răzbat prin pleoapele mele închise Apoi simt ceva atingându-mi degetele – o altă mână care o strânge pe-a mea — Flynn? Este vocea răgușită a lui Jubilee Deschid ochii și văd că mă aflu într-o cameră slab luminată, cu tavanul boltit Puțina lumină vine de-afară, de pe hol O strâng și eu de mână și o aud suspinând în timp ce mă concentrez să respir și aștept să înțeleg Clipesc și încet-încet îmi amintesc de musafirii din mintea mea, de conversațiile dintre mine și Jubilee pe care le-am urmărit ca printr-un văl transparent, prea tâmp și prea lent ca să-mi aduc aminte cum să ajung la propriile mele gânduri și cum să le exprim Îmi aduc aminte de momentul brusc al separării, de cum a fost să mori, și mi se pune un nod în gât Clipesc din nou și, când reușesc să-mi recapăt vederea, privirile ni se întâlnesc O clipă văd totul în ochii ei când se uită la mine – durerea de a asista ca martor, ultimele rămășițe ale fricii ei Ale tristeții ei Întinde o mână tremurândă să mă mângâie pe față, să vadă cum reacționez la atingerea ei; ușurarea ei este vizibilă și, când încerc să-i zâmbesc, abia reușind să schițez un surâs, ea oftează din adâncul sufletului, lăsând capul în jos Rămâne așa preț de o secundă, respirând ușurată Când ridică din nou capul, văd că și-a recăpătat expresia de soldat, deși are lacrimi pe obraz Doar că de data asta scutul după care se ascunde este altfel, degajă o căldură pe care n-o identific decât atunci când ea se uită la mine încă o dată și îmi dau seama că în ochi i se oglindește inima — Poți să te miști? întreabă ea ridicându-se în picioare și apucându-mă de mână ca să mă tragă în sus Sunt monitoare peste tot – Laroux va știi ce am făcut — Turnul de comunicații, zic eu ridicându-mă cu greu și ținând-o în continuare de mână Cum zicea Lilac, o galaxie de martori, astfel încât el să nu poată distruge Avonul Să nu poată să ne reducă la tăcere — Armata și Fianna sunt afară Ea scutură din cap, vorbind precipitat, și își pune în toc arma pe care a luat-o de la creatura șoptitoare — Un mesaj transmis în univers este singurul mod de a salva Avonul O strâng de mână, știind ceea ce cer Șansele să reușim amândoi să trecem nevătămați prin haosul unui conflict deschis sunt aproape nule — Dacă aș putea să mă fac auzit și de oamenii noștri, poate că am reuși să punem capăt acestui conflict Jubilee mă privește îndelung, apoi mă strânge și ea de mână — Atunci să mergem În baza de cercetare e o adevărată nebunie Mercenari eliberați din starea lor de transă ies buimaci din cameră pe coridor, încercând să înțeleagă unde se află și ce caută acolo Savanți și cercetători în halate albe zac nemișcați pe locurile unde au căzut, deși nu-mi dau seama dacă sunt morți sau doar inconștienți Poate că este ultimul mecanism de siguranță al lui Laroux, care face parte din intervenția asupra creierelor lor, un mod de a se asigura că nu vor putea vorbi O luăm la fugă pe scări și prin coridoare, urcând la suprafață Suntem doi indivizi oarecare în acest haos, eu ținându-mi capul plecat și strângând-o pe Jubilee de mână în timp ce fugim de-a lungul holului Cu fiecare pas simt că-mi recapăt energia, iar speranța renaște în mine Lupta încă nu s-a încheiat Am mintea limpede, plămânii îmi funcționează cu mai multă ușurință Până să ajungem la ușa complexului, deja mă simt mai bine decât mă simțeam când am urcat în navetă să ne îndreptăm spre portul spațial Mă simt plin de viață Tot ce avem de făcut acum este să rămânem așa Afară încă nu s-a luminat, mai e cel puțin o oră până în zori Spre răsărit se vede o geană de lumină, destul cât să distingi siluetele oamenilor care aleargă peste tot Această bază, ascunsă până acum, a devenit un câmp de luptă Ne uităm afară din pragul ușii până când, cu un strigăt de avertisment, Jubilee mă smucește de braț și mă trage la podea O fracțiune de secundă mai târziu, o rază laser ricoșează din cadrul de metal al ușii, la câțiva centimetri de locul unde stăteam Mirosul de mlaștină pătrunde înăuntru, impregnând aerul filtrat al clădirii, și odată cu el mirosul greu și înțepător de ars, produs de lasere și arme de foc De undeva, din cealaltă parte a clădirii, îl aud pe Mebride urlând ca un posedat, răcnind ordine Printr-o crăpătură din pragul ușii, îi văd pe Pol și Liam O’Mara trecând în fugă, fețele lor zărindu-se o secundă în lumina razelor de laser descărcate de vreo șase Gleidele deodată Mi se strânge inima, dar niciunul dintre ei nu se clatină Chipul lui Jubilee se zărește în lumina scânteietoare a unui laser Cu ochii mari scrutează câmpul de luptă în încercarea de a găsi o cale liberă sau de a căuta o schemă de pătrundere — Asta e curată sinucidere, spune ea în șoaptă Scrutez haosul din fața mea în care soldații ei câștigă teren împotriva Fiannei mele, deschizând din loc în loc breșe în gardul de împrejmuire și împingându-i spre clădirea în care ne ascundem noi Urmăresc cu privirea linia gardului până ajung la turnul de comunicații, studiindu-l cu atenție în lumina slabă Văd o ușă la baza lui, dar este închisă și, după câte știu, e încuiată Dar este și o scară de întreținere care urcă până acolo, pe exteriorul clădirii; ruginită, șubredă, dar, după cum arată, aș putea să mă cațăr pe ea, sper — Trebuie să încercăm Chiar atunci un luptător Fianna țipă, doborât la pământ, și tresar Nu recunosc vocea, dar tot mi se face un gol în stomac când îl aud — Poți să mă ajuți să ajung la turn? Dacă mă acoperi, cred că mai pot opri nebunia asta Afară răpăie gloanțele, laserele șuieră, luminând complexul cu fulgere scurte Tot mai multe cu fiece secundă, tot mai puternice cu fiece minut Mă uit la Jubilee care scrutează cu privirea câmpul de luptă, cântărind situația Văd cum îi lucrează mintea, încercând să calculeze cât de repede l-am putea traversa în fugă, dacă avem șansa să ajungem acolo fără să fim împușcați Inspiră lung și adânc de două ori, scoțându-și arma de la brâu Sper să țintească atât cât să nu omoare pe nimeni – niciuna dintre aceste armate nu mai este dușmanul nostru Apoi îmi face semn din cap, fără să zică nimic, dar văd hotărârea din privirea ei La adăpostul ușii, întind mâna și o trag mai aproape de mine, la distanță de-o palmă De dincolo aud șuierul armelor cu laser și pocnetul împușcăturilor provenind de la armele vechi ale luptătorilor Fianna, apoi pământul se cutremură sub picioarele noastre cu forța unei explozii Cu inima bubuind, mă uit la Jubilee și, în ciuda luminii slabe, îi văd trăsăturile feței – buzele, umerii obrajilor, genele arcuite — Hei, murmur eu Nu știu ce vreau să spun, ce trebuie să spun înainte să intrăm pe câmpul de luptă, pe cărarea dintre două armate care ne vor morți pe amândoi — Hei, îmi răspunde ea tot în șoaptă, atât de aproape de mine încât îi văd mișcările ochilor când îmi studiază chipul Îmi urmărește trăsăturile feței așa cum eu le privesc fascinat pe-ale ei, memorându-i chipul — Flynn… mă bucur că m-ai distrus Simt o împunsătură în inimă când o aud, fiindcă recunosc tonul acesta L-am mai auzit — Să nu începi să-ți iei adio, îi spun Pe buzele ei înflorește un mic surâs care îmi încălzește sufletul Glasul meu devine o șoaptă când îmi amintesc ce-a spus ea când eu nu eram decât un musafir în propriul meu corp, când creatura a întrebat-o dacă mă iubește: — Și eu vreau să avem șansa să aflăm Ea își recunoaște propriile cuvinte și buzele îi tremură, iar ochii ei mă privesc fix Mă proptesc în ușă cu mâinile tremurând — Ești gata? Ea clatină din cap, întorcând privirea spre turnul de comunicații — Sunt gata Țâșnim din adăpost și o luăm la fugă Fata înaintează printre ultimele stele, risipindu-le într-un praf scânteietor ce se așterne pe pielea ei și se scufundă sclipind în apă N-a mai rămas decât întuneric și nici urmă de fantoma din Noiembrie Băiatul cu ochi verzi întinde mâna și o mângâie pe obraz cu mișcări lente, greoaie în imponderabilitate, în apă Lumina de deasupra se filtrează prin apă, slabă și verzuie, luminându-i fața Apoi el se uită în sus – și când fata îi urmărește privirea, vede ceva licărind departe, deasupra apei Cu respirația întretăiată, ea urcă înot spre suprafața apei 38 Jubilee Fugim prin întuneric, înainte de revărsatul zorilor, direct spre turnul de comunicații, aplecându-ne cât mai mult ca să ne ferim de gloanțele ce zboară pe deasupra capetelor noastre Nici măcar nu ne mai ascundem și nici nu alergăm în zigzag; se trage atât de mult încât n-ar avea niciun rost Încercând cu disperare să nu alunec pe terenul mlăștinos, mă străduiesc să văd prin întuneric, dar în jur sunt numai siluete întunecate – soldați care se repoziționează și încearcă să câștige teren, luptători Fianna care fug de colo-colo pe câmpul de luptă ca să-i adune pe răniți Ajungem la turnul de comunicații și mă izbesc în ușă cu o secundă înaintea lui Flynn Ne adăpostim amândoi în cadrul ușii, iar el apucă de mâner, îl răsucește și trage disperat, cu toată forța Nu se deschide Flynn se apleacă și strigă la urechea mea: — Trebuie să urcăm! Se prinde cu mâinile de scara ruginită din dreapta ușii, ieșind din adăpost puțin înaintea mea, și începe să urce Pornesc după el și simt cum mă dor mușchii în timp ce mă cațăr pe scară, ținându-mă de barele metalice La patru-cinci metri în sus, ceva invizibil mă izbește cu umărul de turn Încerc să mă țin mai bine cu mâinile de scară ca să nu cad, dar numai mâna mea stângă are forță să strângă E o pată de sânge pe peretele de ciment, care înainte nu era, și mă uit nedumerită la ea Mâna dreaptă îmi alunecă, degetele desprinzându-se de bară unul câte unul Nu simt nimic, nicio durere, doar confuzie când îmi dau seama că sunt în cădere liberă La impactul cu solul, plămânii mi se golesc de aer, apoi o durere cumplită îmi explodează în brațul drept până la umăr și mai jos de cot, inundându-mi venele cu o căldură puternică Când ajunge la suprafață, vede că o așteaptă fantoma din Noiembrie Aceasta îi luminează calea în timp ce ea urcă înapoi în barcă și stă acolo, șiroind de apă, cu părul plin de praf de stele Nu mai poate aștepta și cuvintele ies grăbite din gura ei Unde ai fost? Fantoma din Noiembrie nu-i decât o șoaptă, dar când fata închide ochii, o aude: Te căutam pe tine 39 Flynn Urc grăbit printre gloanțele care ricoșează din scară în jurul meu, când deodată îmi dau seama că Jubilee nu mai este în urma mea Sunt cât pe ce să cad, dar mă prind bine de bară și, speriat, mă răsucesc să văd unde a dispărut E căzută la pământ Oh, Doamne, a căzut În ciuda întunericului și a noroiului de pe jos, văd că a fost împușcată și are o pată mare de sânge pe braț — Jubilee! Îmi dau seama că strigătul meu disperat abia se aude peste zgomotul împușcăturilor Mușchii mei se pun în mișcare și o iau înapoi pe scară mai mult alunecând; nu mai văd nimic altceva decât trupul ei Atunci ea ridică puțin capul și aproape că-mi stă inima în loc de ușurare Începe să se miște, ridicându-se în cotul stâng, apoi cade din nou în noroi Se uită în sus la mine și la un moment dat îmi dau seama că-și mișcă gura, n-aud ce spune, dar îi citesc pe buze: Du-te Rămân agățat de cadru, neștiind ce să fac – în sus e speranța, în jos este dragostea mea Apoi ea strigă din nou la mine și de data asta o aud — DU-TE! Se vede cât de mult o costă acest efort Așa că fac singurul lucru care îmi rămâne de făcut Îmi forțez brațele și picioarele să se miște împotriva poruncilor pe care inima mi le strigă frenetic și urc mai departe, ținându-mă de balustrade, în timp ce bocancii plini de noroi îmi tot alunecă pe trepte Sus e o fereastră – probabil că turnul servește și ca punct de observație –, îmi feresc fața și lovesc cu pumnul în geam Geamul se sparge, iar eu îndepărtez cioburile, făcând o gaură cât să pot să mă strecor înăuntru unde aterizez pe un morman de noroi de pe podeaua turnului pustiu Nu pierd nicio secundă și mă ridic în genunchi, încercând să țin capul jos, sub nivelul ferestrelor Sunt înconjurat de o varietate derutantă de echipamente de transmisie, de o mie de ori mai complicate decât modestul aparat de radiocomunicații pe care îl avem noi în mlaștini Și totuși, nu-mi sunt complet necunoscute Comenzile îmi par familiare Închid ochii, încercând să ignor îndemnul inimii de a mă întoarce la Jubilee care este rănită, încercând să mă detașez de zgomotul de jos și să derulez timpul înapoi Înainte de ultima inspecție planetară, de ultima rebeliune, până la momentul când acasă însemna pentru mine un acoperiș deasupra capului și un pat în care să dorm Nu-mi amintesc chipul mamei, dar îi văd mâinile nemișcate, în care ținea transmițătorul În timpul rebeliunii ne-au confiscat aparatura de comunicare prin hipernet, dar acum o văd cu ochii minții, îngenuncheat pe podeaua turnului Văd mâna mamei ținând transmițătorul, degetele ei apăsând un buton și ecranul aprinzându-se Și îmi amintesc Apuc receptorul în timp ce degetele mele ezită deasupra butoanelor până găsesc secvența de care am nevoie ca să transmit mesajul meu în galaxie Acționez un rând de comutatoare pe care scrie ILUMINAT EXTERIOR și curtea este inundată brusc de o lumină puternică – figurile de jos încremenesc, pe jumătate orbite, ferindu-se și căutând adăpost Focurile de armă aproape încetează Lângă comutatoarele pentru lumină sunt cele pentru difuzoare și le acționez și pe acelea Difuzoarele de deasupra mea scot un mic bâzâit și prind viață Acum transmit către oamenii mei și ai lui Jubilee din complexul de mai jos, dar și către întreaga galaxie Țin apăsat butonul transmițătorului și încep să vorbesc — Mă numesc Flynn Cormac În curte văd două capete ridicându-se la auzul vocii mele sau poate al numelui meu – nu-mi dau seama dacă sunt soldați sau luptători Fianna — Aceasta este o transmisiune pentru oamenii de pe Avon și de pe toate celelalte planete care mă pot auzi Reprezint a treia generație a familiei mele pe această planetă Suntem prinși în conflict de ani de zile Luptăm pentru dreptul de a fi auziți, pentru dreptul de a trăi, doar pentru că planeta noastră încă nu a trecut de inspecție Și soldații de aici luptă, pentru păstrarea ordinii, pentru pace Tuturor ni s-au întâmplat lucruri groaznice Au murit oameni pașnici, bărbați și femei deopotrivă, iar cei de pe Avon au fost asmuțiți unul împotriva celuilalt Sunt nevoit să mă opresc ca să înghit fiindcă mi s-a pus un nod dureros în gât când mă gândesc la trupul mic al lui Fergal și la privirea lui neînsuflețită, la nebunia și suferința care l-au făcut pe Mebride să-l omoare — Disperarea i-a făcut pe oamenii mei să omoare niște ființe nevinovate fiindcă ei nu mai pot concepe un viitor fără război Sunt atâtea lucruri pe care aș vrea să le spun – aș vrea să vorbesc despre ființele șoptitoare, despre cum au fost ele izolate de Laroux, torturate, forțate să evolueze ca indivizi așa cum nu erau făcute să fie, ca să nu se mai întoarcă niciodată Mi-aș dori să știu cum să împărtășesc galaxiei suferința lor, dar nu știu cât timp am la dispoziție — Transmit dintr-o bază secretă pe care compania La- Roux Industries o deține aici de ani de zile Însuși Laroux ține niște ființe captive pe Avon, creaturi complet diferite de noi Ființe șoptitoare dintr-un alt univers, care au puterea de a controla gândurile oamenilor S-a folosit de ele pentru a întârzia terraformarea planetei noastre, pentru a bloca transmisiile noastre ca să nu audă nimeni strigătul nostru de ajutor Până când Laroux nu va fi adus în fața justiției, nu vom fi în siguranță Niciunul dintre noi Văd figuri pitite în adăposturi, gata să reia imediat lupta, dar deocamdată ascultă Îmi dreg vocea, străduindu-mă s-o fac să sune puternică — Avem nevoie să stați cu ochii pe noi Avem nevoie să întrebați de noi, să vă pese de noi, și aduceți-vă aminte că și coloniile voastre au fost cândva tinere Avem nevoie de protecția voastră și vrem să știți că, dacă se întâmplă ceva cu Avonul, a fost mâna lui Laroux, nu a fost un accident Nu-l lăsați să ascundă dovezile faptelor sale Vă cerem să fiți martorii noștri și avem încredere că veți fi Inspir adânc și expir repede — Vă mulțumesc Am încheiat mesajul Las capul în jos și mâna îmi tremură, strângând microfonul atât de tare încât am impresia că nu mai pot să-i dau drumul Liniștea de-afară îmi răsună în urechi Dar dacă cineva scapă degetul pe trăgaci, orice speranță de pace va fi spulberată cu un singur glonț Închid butoanele pentru încheierea transmisiei către planetă și galaxie, dar las difuzoarele deschise și ridic încă o dată transmițătorul — Acum am să cobor Este timpul să vorbim Și, în sfârșit, las microfonul din mână În turn sunt niște scări interioare care duc jos și îmi tremură picioarele când cobor, zgomotul pașilor mei răsunând pe trepte Jubilee este la capătul acestor scări Grav rănită, cu siguranță Poate că a și murit Nu mai pot să gândesc și-mi simt inima grea Cu degetele înfrigurate caut încuietoarea din interior și deschid ușa, apoi ies — Domnule Cormac Vocea se aude dinspre mlaștină și știu a cui este – chiar a comandantului Towers Îmi întind gâtul și o văd apropiindu-se de gardul de împrejmuire care a fost făcut bucăți în timpul luptei Din mlaștină își fac apariția și câțiva luptători Fianna, dezvăluindu-și planul de luptă din care se vede clar că intenționau să-i flancheze pe soldați la adăpostul întunericului Poate chiar ar fi reușit Deși stau retrași în umbra clădirilor, ferindu-se să nu fie zăriți, văd cel puțin o sută de luptători Fianna cărora le lucește albul ochilor în contrast cu noroiul întins pe față pentru camuflaj O mulțime de arme sunt încă îndreptate spre mine — Stați! strig eu Trebuie să avem grijă de răniții noștri și să vorbim Răniții noștri O văd pe Jubilee la câțiva metri mai încolo, zăcând nemișcată Toți mușchii din corpul meu ar vrea să dau fuga la ea, să văd dacă trăiește Spusese că e sinucidere curată să traversăm în fugă câmpul de luptă ca să ajungem la turn Mi-a oferit șansa de a opri acest război; nu pot risca să distrug acest echilibru fragil și să zădărnicesc sacrificiul ei — Vă rog, șoptesc eu și, deși mă adresez soldaților, sunt cu ochii la Jubilee — Flynn Simt că-mi sare inima din piept E Sean E murdar de sânge pe o parte a feței, unde un laser i-a atins urechea, și mă doare sufletul să-l văd arătând ca un războinic Privirile ni se întâlnesc și, în ciuda distanței dintre noi, știu ce se vede în ochii lui Sânge și trădare, fantoma lui Fergal și durerea sfâșietoare a lui Sean care ne desparte — Ce-ai vrut să spui cu asta? Că am ajuns să ucidem oameni nevinovați? Nu simt iertare în tonul lui, dar faptul că vorbește totuși cu mine – faptul că a ascultat ce am spus – face să-mi tresalte inima În sufletul meu s-a aprins un licăr de speranță care îmi trimite un fior electrizant prin tot corpul Dar, înainte să apuc să răspund, o umbră de groază trece peste chipul lui Sean care se dă un pas înapoi și se întoarce spre Mebride aflat la mică distanță în spatele lui Ochii îi cad pe Gleidelul din mâna lui Mebride și, când privirile li se întâlnesc, în sufletul meu se sfărâmă ceva — Ați fost mințiți, cu toții Îmi aspresc tonul, adopt o atitudine fermă și înaintez spre ei, trecând pe lângă Jubilee E un chin să nu mă uit la ea și mă forțez să privesc înainte, să termin ce am de făcut Încă văd disperarea și durerea de pe chipul ei când s-a uitat la mine și mi-a spus Du-te — Ați fost manipulați de un nebun pentru a rupe acordul de încetare a focului Mebride clocotește de furie și-i tremură arma în mână — Nimeni n-o să creadă un trădător ca tine! A înnebunit – văd asta în mișcările lui spasmodice, o aud în glasul lui — Nu trebuie să mă creadă pe mine Pot să vadă și singuri Dă arma încoace, Mebride Să verificăm înregistrarea datelor și să vedem de câte ori ai tras cu ea în noaptea aceea Pentru că eu știu, și știe și el, că dacă refuză să ne lase să-i verificăm datele de pe Gleidel, își trădează vinovăția O undă de nedumerire străbate mulțimea, iar eu prind curaj – înseamnă că o parte dintre ei se îndoiesc de el O parte dintre ei vor să mă creadă pe mine Mebride mă sfredelește cu o privire în care ard ura și disprețul pe care a încercat să le ascundă atâția ani — Avonul se va ridica din cenușa războiului, iar tu, Cor- mac, ai fost dintotdeauna prea slab ca să fii scânteia care aprinde focul Doyle și ceilalți n-au putut să lupte, dar au putut servi cauza noastră Ei au fost vreascurile care au aprins focul și asta a fost o onoare pentru ei Pe buze îi apare un rânjet — Nu-i timpul pierdut s-o servești și tu Ca prin vis îl văd ridicând arma și filmul următoarelor trezeci de secunde mi se derulează în minte Îl văd doborându-mă pe mine și văd reluarea ostilităților Văd oameni prăbușindu-se Dar chiar atunci Sean sare la el, îl apucă de braț și se luptă să-l forțeze să lase Gleidelul jos Reușește să-l dezechilibreze pe Mebride, dar numai un moment; Mebride este mai solid, mai puternic și mai experimentat Își smulge Gleidelul din strânsoarea lui Sean, apoi îl apucă pe acesta de gât, îl trage aproape de el ca să-i servească drept scut și-i pune arma la tâmplă — Într-o zi, spune Mebride printre dinți, ai să-nțelegi de ce am… Șuierul unui laser spintecă aerul și mie îmi stă inima în loc; lumea stă în loc Dar nu Sean, ci Mebride cade în genunchi Se prăbușește mort la pământ, cu o gaură fumegândă, în mijlocul frunții Sean cade, tras în jos de brațul strâns în jurul gâtului său, dar se răsucește ca să se elibereze și se ridică tușind, sprijinindu-se în genunchi și în mâini Sute de arme se ridică și toată lumea își ține suflarea Apoi îmi dau seama de unde a venit împușcătura Mă întorc și o văd pe Jubilee în genunchi, ținând arma în mâna stângă în timp ce brațul drept îi atârnă neputincios pe lângă corp Alerg spre ea în timp ce lumea din jurul meu se reduce la acest moment și nu mai văd nimic altceva când îngenunchez în noroi în fața ei Trăiește O ridic cu un braț de după umeri și o sprijin de mine; e rănită și tremură, dar trăiește Și, în ciuda reputației ei de soldat cu sânge-rece, îmi dau seama că niciodată n-am mai văzut-o pe Jubilee omorând pe cineva O aud respirând lent, simțindu-se ușurată — Mai vrea careva război pe ziua de azi? Numai cât simt atingerea pielii ei și mă inundă o senzație de căldură și forță E tot ce avem deocamdată, dar e de ajuns Ridic privirea spre ceilalți — Trebuie să discutăm Cu toții, Fianna și soldați Să vă spunem adevărul despre ceea ce se întâmplă aici Un murmur străbate grupul oamenilor mei și brusc îmi doresc din tot sufletul să fie din nou ai mei, să fiu unul de-al lor Dar nu le pot da ordin să mă primească înapoi Asta vor decide ei, dacă sunt dispuși să mai creadă în mine Sean se ridică încet în picioare, lăsând capul în jos, în timp ce murmure înăbușite se propagă dinspre marginile grupului de luptători până la el Se uită la arma pe care a scăpat-o când l-a prins Mebride, dar n-o ridică de jos Ne uităm unul la altul în timp ce el vine spre mine, ieșind la lumină — Flynn, mă strigă Jubilee respirând greu, iar eu întorc capul în direcția în care se uită ea În mlaștini, soldații stau încă pe loc și acum lasă armele jos Comandantul Towers vine spre noi Fata visează despre ocean Într-o zi, se gândește ea, îl voi lua pe băiatul cu ochi verzi și vom pleca, vom cumpăra un submarin și vom trăi împreună în adâncul mării E ultimul ei gând înainte ca visul să se fragmenteze în frânturi de locuri și amintiri, oameni cu care s-a luptat și oameni pe care i-a iubit, iar spațiile dintre ele sunt pline de aiureli, un talmeș-balmeș de lucruri văzute, făcute, gândite și uitate În rest, nu-și amintește nimic 40 Jubilee — În spiritul păcii, dorim să sprijinim eforturile de reconstrucție de pe Avon Deși noi nu am investit bani aici, nu putem sta deoparte când se produce o nenorocire Ascultându-l, mâna mea stângă se crispează pe marginea scaunului pe care stau și degetele îmi tremură întrucât mă forțez să rămân calmă Brațul drept îmi pulsează de durere în eșarfa medicală în timp ce mă uit la bărbatul care vorbește în capătul sălii de consiliu Îi cunosc figura – oricine o cunoaște Roderick Laroux aproape că pare un om blând, cu ochii lui albaștri sclipitori și părul argintiu, cu un început de chelie în creștetul capului, dar constat că-l privesc insistent, încercând să văd monstrul care știu că se ascunde în spatele acelei măști Îmi și imaginez ochii aceia albaștri devenind duri, iar trăsăturile lui ferme transformându-se într-un chip de piatră Înțeleg de ce fiicei lui îi era atât de frică de el Mă uit spre Lilac, care stă în spatele lui, lângă Meren- dsen, arătând ca o fiică perfectă Părul aranjat, machiajul impecabil, rochia mai scumpă decât leafa mea pe un an de zile, dar nu foarte sofisticată – o rochie care spune Sunt putred de bogată, dar astăzi am ales ceva mai simplu pentru excursia în colonii Încerc să asociez ceea ce văd cu inteligența vie și afecțiunea pe care le-a arătat în timpul acelei convorbiri prin hipernet, dar nimic nu sugerează acea profunzime Fațada pe care o afișează este impecabilă, asemenea înfățișării ei Tatăl ei încă vorbește — După cum știți, s-a afirmat că organizația pe care o conduc a fost implicată în experimentele inumane și ilegale care au dus la aceste izbucniri violente Roderick Laroux clatină trist din cap, lăsând ochii în pământ cu grația și calmul unui sfânt — Nu găsesc altă explicație pentru aceste afirmații decât aceea că întotdeauna vor exista oameni care vor căuta să dea vina pe alții pentru eșecurile lor Organizația pe care o conduc este și a fost dintotdeauna o corporație filantropică, preocupată doar să ofere galaxiei cele mai bune tehnologii de vârf Orice-ar spune acești… adepți ai teoriei conspirațiilor, ei nu pot schimba asta Laroux ridică din nou capul și își plimbă privirea prin sală O fracțiune de secundă se uită în ochii mei Știe ce-am găsit noi acolo, în subsolurile bazei Așa cum știe că vorbele lui sunt adevărate; noi n-avem ce spune Nu încă Uitându-mă la el, îmi dau seama de un lucru Deși a folosit Avonul pe post de laborator privat, practicarea acestei științe de a pătrunde în mințile oamenilor nu se va opri aici Miile de soldați afectați nu înseamnă nimic pentru el , dar dacă ar fi vorba de mințile câtorva oamenii din locurile potrivite? Cei mai apropiați consilieri ai președintelui; comandantul general al Armatei; cei patruzeci și doi de senatori care alcătuiesc Consiliul Galactic? Îmi întorc privirea de la Roderick Laroux care își continuă discursul pompos, anunțând că LRI oferă resurse și o infrastructură nouă – mită deghizată într-un act de caritate pentru a îndepărta suspiciunile publicului privind implicarea sa în aceste evenimente Constat că nu sunt singura care se uită la el cu aversiune sau cel puțin cu suspiciune Deși noi am trimis mai multe echipe să caute prin baza de cercetare, nu s-a găsit nici măcar un indiciu care să demonstreze implicarea companiei Laroux Industries – chiar și cipul de identitate găsit de mine și folosit pentru a deschide închisoarea ființelor șoptitoare a dispărut Deși personalul a rămas, niciunul dintre ei nu-și mai amintea unde se află sau ce-au făcut în perioada cât au fost detașați acolo; și niciunul nu mai avea ecusoanele de identitate Nimeni n-avea niciun motiv să ne creadă că Roderick Laroux a fost în spatele nebuniei și al bazei secrete Varianta oficială a fost aceea că un grup de teroriști se stabiliseră în mlaștini și experimentau droguri psihotropice și asta a dus la deschiderea ostilităților în urmă cu două luni între Fianna și soldați Totuși, câțiva au crezut Comandantul Towers, de exemplu Câțiva dintre oamenii lui Flynn Câțiva soldați de-ai mei, cei cu mai multă încredere în mine decât logică Și există zvonuri care circulă în secret, câștigând credibilitate Există site-urile pe hipernet care susțin teorii ale conspirației, articole scrise de autori anonimi despre zeci de ani de proiecte secrete derulate de Laroux Indus- tries E de-ajuns să mă uit prin sală ca să văd mai multe priviri reci în mulțimea de oameni care clatină aprobator din cap Monsieur Laroux se comportă de parcă ar fi intangibil, dar acum îl cunosc Am văzut repercusiunile experimentelor lui nemiloase, obsesia lui de a controla până și gândurile celor din jur Singură, nu sunt o amenințare pentru el Un fost soldat împotriva unei imense corporații intergalac- tice ar avea șanse derizorii Dar și Flynn îl cunoaște, și alții de-aici La fel Merendsen și însăși fiica lui, care aude șoaptele în gândurile ei, le simte durerea Deși Merendsen și logodnica lui pretind că nu vor decât să trăiască liniștiți în casa lor de la marginea galaxiei, îmi imaginez că ne aflăm cu toții prinși într-o rețea de secrete și minciuni, căutând o cale de a-l demasca pe Laroux în fața galaxiei Dacă plănuiește să folosească tot ceea ce a aflat de la creaturile pe care le-a înrobit, va trebui să găsească un mod de-a o face, fiindcă suntem toți cu ochii pe el Chiar dacă eu și Flynn nu avem dovezi, ele există pe undeva și cineva le va găsi Aș vrea ca Roderick Laroux să mă audă, să simtă tăria certitudinii mele, dar el continuă să vorbească de parcă ar fi invincibil în fața celor care îl privesc El crede că m-am oprit aici, că am să mă retrag într-un colț îndepărtat al galaxiei acum, când Avonul este în atenția tuturor Crede că nu mai am alte căi de a lupta pentru acest loc care a devenit casa mea O singură dată privirea lui Laroux pare să ezite: când ajunge la Tarver și Lilac care stau ținându-se de mână Ei îl privesc distant și politicos, ca pe un străin Privirea lui se oprește asupra ei, căutând o legătură – și în acel moment văd încă un motiv pentru care omul acesta își dorește să controleze mințile oamenilor Sau inimile lor Laroux termină de vorbit și se așază pe scaun, iar Comisia de Inspecție Planetară îl cheamă pe primul dintr-un lung șir de vorbitori pentru a se pronunța în favoarea sau în defavoarea admiterii Avonului în Consiliul Galactic Pe parcursul zilei sunt invitați experți după experți: cercetători de la Terra Dynamics și alte corporații de ter- raformare participante; istorici și sociologi specializați în studiul conflictelor și al reconstrucției coloniale; politicieni care pledează pentru înțelepciunea de a continua extinderea Consiliului prin acceptarea de noi reprezentanți ai altor planete Discuțiile mă fascinează, schimbul de argumente pro și contra, ca un dans – ca o luptă Comisia face o pauză de masă și când ne întrunim din nou, Roderick Laroux nu mai apare, iar atmosfera din sală este mai relaxată și mai degajată Ia cuvântul comandatul Towers care propune un sistem de grațieri și programe de lucru pentru a-i reintegra pe exilații din mlaștini, fără a se recurge la execuțiile care au pus capăt rebeliunii din urmă cu zece ani Chiar și Flynn a primit o grațiere provizorie; în schimbul serviciilor sale aduse Avonului ca reprezentant local, care să fie purtător de cuvânt al populației autohtone – și, cu titlu mai puțin oficial, să ajute la menținerea păcii – nu va fi arestat pentru crimele comise Eu nu va trebui să vorbesc Nu am nicio calitate oficială sau competență în fața Consiliului Dar la insistențele lui Flynn, în timpul negocierilor de încetare a focului, am fost adăugată pe lista celor prezenți la audierile Comisiei pentru Inspecție Planetară și inclusă în registrul oficial Asta îl împiedică pe Laroux să mă lichideze pe ascuns Flynn a atras atenția celorlalți asupra noastră și cel puțin deocamdată suntem în siguranță Pentru că se uită toată lumea În sfârșit, șeful comisiei se întoarce spre Flynn Nu stăm unul lângă altul; el este în celălalt capăt al sălii, împreună cu vărul său Ei sunt singurii membri Fianna prezenți aici, iar în spatele lor stau ostentativ trei gardieni cu armele pe genunchi Niciunul nu uită violențele Dar cel puțin sunt aici — Flynn Cormac, ești invitat să-ți exprimi opinia pro sau contra viabilității Avonului ca membru independent al Consiliului Glactic Flynn se ridică încet de pe scaun Nu văd la el nici urmă de ezitare sau de emoție Eu mai degrabă aș privi în față un pluton de execuție cu armele îndreptate spre mine decât acest consiliu, dar el se uită spre rândul de bărbați și femei așezate în fața lui fără teamă Fără nesiguranță — Vă mulțumesc, începe el Deși face o pauză înainte să continue, este o pauză elocventă, nu atât o ezitare, cât o invitație Mă face să devin mai atentă, așteptând cu interes să aud ce are de spus — Eu și oamenii mei suntem numiți în fel și chip Rebeli și Fianna; teroriști și patrioți, criminali și martiri Toate acestea au fost valabile la un moment dat pe parcursul ultimilor zece ani Dar dacă acest drum lung ne-a demonstrat ceva, este faptul că suntem niște luptători Se uită pe rând la toți reprezentanții Consiliului Galactic — Noi luptăm pentru casa noastră cu toate armele pe care le avem Și, dacă ne lăsați, vom lupta pentru ea cu trudă și cu pasiune, cu devotament pentru această planetă Nu găsiți popor mai dornic să facă din Avon ceea ce a fost menit să fie Dacă măcar ni s-ar oferi această șansă, vom dovedi galaxiei că suntem demni de ea Cu greu îmi desprind privirea de pe chipul lui și mă uit la reprezentanții Consiliului în timp ce el continuă să vorbească, expunându-și viziunea asupra Avonului la care a visat dintotdeauna, asupra planetei în care crede Aceștia cunosc foarte bine politica galactică de a păstra o figură sobră indiferent de situație, deci e imposibil să-mi dau seama dacă îi impresionează pasiunea cu care vorbește Flynn Dar în timp ce-i privesc, observ o schimbare mică, aproape imperceptibilă – cum ar fi că bărbatul de la capătul rândului clatină din cap îngândurat, dar numai puțin Abia după mai multe săptămâni de deliberări, comisia de inspecție va lua o decizie finală în privința Avonului Și până atunci nu putem face nimic decât să așteptăm Să așteptăm și să reconstruim; pentru că, indiferent de decizie, pe Avon începe o nouă viață și aceasta este șansa pentru care am luptat Spre seară, când lucrările comisiei se suspendă până a doua zi, rămân să-mi strâng hârtiile cu mișcări încete, uitându-mă cum soldații, localnicii, oficialii guvernamentali, reprezentanții Terradyn și ai altor corporații se îndreaptă cu toții spre ieșire Mă uit după ei, dar nu ei sunt motivul pentru care am rămas la urmă Un braț mă cuprinde de mijloc în timp ce o voce îmi murmură la ureche: — Mai rămâne valabil pentru mâine-dimineață? Fără să-mi rețin zâmbetul prostesc ce-mi luminează fața, mă întorc spre Flynn — Eu mă gândeam la altceva N-am putea să luăm micul dejun altă dată? Are grijă să nu-mi atingă brațul prins în eșarfă și observ că se uită lung la el Câțiva centimetri mai încolo și glonțul m-ar fi nimerit în inimă în loc să treacă prin umăr Dar așa, într-o săptămână scap de eșarfă — Sigur Flynn lasă capul pe-o parte, devenind brusc curios — La ce altceva te-ai gândit? — O să vezi Mă întâlnesc cu el a doua zi, chiar înainte de răsăritul soarelui – cum în restul zilei suntem la audieri, prinși în discuții despre reconstrucție, doar acum putem să furăm puțin timp și pentru noi Ieșim împreună, mergând agale pe aleile noroioase ale bazei militare Încă nu m-am obișnuit că nu mai am de ce să-mi fac griji că Flynn ar putea fi recunoscut și se va afla că eu adăpostesc un fugar pentru că el nu mai este un fugar Și nici eu nu mai sunt Credeam că va fi imposibil să stabilesc o legătură între Jubilee și căpitanul Lee Chase, să le unesc pe amândouă într-o singură existență, dar pe zi ce trece, nu mi se mai par chiar atât de diferite Măcar acum am timp să reflectez asupra acestui lucru Îl salut pe soldatul care stă de pază la poarta dinspre nord și ieșim din bază, călcând cu grijă pe pământul ud ca un burete Aici nu este atâta umezeală ca în altă parte, dar apa tot se adună în bălți și în adânciturile din pământ și poți să aluneci, mai ales în lumina slabă dinainte de răsăritul soarelui La o jumătate de kilometru mai încolo, se vede noul șantier unde se construiesc primăria orașului și școala Sean ne-a dus să-l vizităm de două ori până acum – Flynn glumește zicând că vrea să supervizeze cum este bătut fiecare cui în școala lui, dar amândoi înțelegem Face parte din grupul care va stabili clasele noastre și va preda istoria noastră Și deocamdată este un loc unde să-și consume energia ziua astfel încât să poată dormi noaptea, așteptând ca sufletul să înceapă să i se vindece Sunt zece minute de mers pe jos după ce ieșim din oraș până ajungem la poalele dealurilor și găsim un teren mai solid Urcăm până în vârf, iar eu mă opresc să privesc în jur, să-mi dau seama unde suntem, apoi mă îndrept spre singurul punct de reper pe care îl cunosc, cel pe care soldații din bază îl numeau Piatra Trădătorului Lui Flynn nu-i spun asta Dar mă opresc și el vine lângă mine — De ce aici? întreabă el privind în jur de parcă s-ar aștepta ca eu să fi pregătit vreun picnic sau altă surpriză Inspir adânc, întorcându-mă încet, astfel încât briza să-mi bată din spate Spre răsărit se vede vag o lumină portocalie – pe orice altă planetă, acum ar dispărea ultimele stele de pe cer Dar aici, pe Avon, e doar întunericul ca de cerneală al cerului acoperit de nori — Mi-ai spus că după ce sora ta a fost executată, nici măcar nu ți-au dat cenușa ei Îl simt pe Flynn crispându-se lângă mine, durerea lui fiind încă vie, încă prezentă Înghit în sec, brusc îndoindu-mă că este bine ceea ce fac Dar acum e prea târziu ca să dau înapoi și continui: — Ăsta e locul Aici a fost împrăștiată cenușa ei Pe acest deal Îi arunc o privire și văd că se uită în jur, la peisajul care începe să se lumineze, cu buzele întredeschise, cu sprâncenele încruntate În semiîntuneric nu-i pot citi expresia feței și nu-mi dau seama ce se petrece dincolo de aceste trăsături frumoase — Aș… aș fi vrut să-ți pot da ceva concret, ceva ce poți să ții în mână sau să vezi, dar politica noastră este să nu păstrăm rămășițele M-am interesat ca să fiu sigură și ăsta este locul unde — Nu, spune Flynn cu vocea gâtuită de emoție și privirea pierdută Nu, e frumos aici Mulțumesc Simt că mă mai liniștesc puțin Mă apropii de el și îl apuc de braț, împletindu-mi degetele cu ale lui — Nu aveam niciun drept s-o ascund de tine Îmi apăs buzele pe jacheta lui, pe umărul lui — Știu că nu e cine știe ce, dar măcar acum știi — E totul pentru mine Se întoarce și mă înconjoară cu brațele, înclinând capul ca să-și lipească obrazul cald de al meu — Îți mulțumesc, Jubilee Un timp rămânem nemișcați în aerul rece, în vreme ce lumina zorilor se revarsă în jurul nostru Într-un târziu, Flynn se dezlipește de mine cât să mă mângâie pe braț și să mă ia din nou de mână — Povestește-mi visul acela pe care l-ai avut Mă trage ușor de braț, invitându-mă să mă așez pe iarbă lângă el, ca să putem admira lumina răsăritului colorând norii Eu mă întind pe iarbă, sprijinită în coate — Ți-ai dorit vreodată să devii explorator când erai copil? Continui să-i povestesc celelalte vise ale mele; vise mărunte și vise mărețe, vise realiste și vise absurde Frânturi despre Avon, despre Verona, din alte timpuri și alte locuri Despre părinții mei, despre camarazi de-ai mei, despre fantoma din Noiembrie, despre lumina misterioasă despre care acum știu că era o ființă șoptitoare Îi povestesc cum el apărea în fiecare vis El mă sărută pe tâmplă, râde ușor când mă aude oftând și-mi spune că va fi mereu acolo Vorbim despre zece ani de vise furate de creatura aceea singură, vise uitate care acum îmi revin puțin câte puțin în fiecare noapte Râsul lui Flynn răsună printre dealuri, purtat de aerul nopții, amestecându-se cu al meu Flynn mi-a spus la un moment dat că el e de părere că sora lui m-ar fi plăcut; îmi place să cred că ea ar fi fericită să-l audă râzând Să vadă un fost soldat și un fost rebel stând împreună la revărsatul zorilor Glasurile noastre se ridică și coboară, și iar coboară Tăcerile sunt plăcute, calde, în ciuda aerului rece Ne uităm în sus și câtva timp niciunul dintre noi nu realizează ce vede: o ciudată scânteie de lumină pe cer, acolo unde norii sunt încă indigo, ca luminile de aterizare ale unei nave sau ca fantoma mea rătăcitoare Doar că lumina aceasta nu se mișcă Apoi lumina dispare într-un vârtej de nor și eu exclam surprinsă: — Flynn, ai văzut? — Am văzut, spune el nedumerit, dar nu… — Era o stea, șoptesc eu Flynn rămâne ca lovit de trăsnet și se uită fix spre cer, deasupra capului În timp ce el stă cu ochii ațintiți spre nori, eu nu mă pot abține să nu-i privesc silueta profilându-se în întuneric Expresia gurii lui care arată speranță și fermitate – forța umerilor lui, energia ce se degajă din felul cum privește spre înaltul cerului O ușoară adiere de vânt îi răscolește părul, iar eu rămân fascinată Îmi amintesc ce-am răspuns când sufletul acela torturat din închisoarea subterană m-a întrebat dacă îl iubesc pe Flynn Atunci nu știam, dar îmi doream mai mult decât orice să am șansa să aflu O șansă fără războaie, fără vendete și fără nebunie în această lume răvășită – o șansă unde să fim pur și simplu noi Această șansă — Ce înseamnă asta? Flynn întoarce ochii spre mine și, în sfârșit, privirile noastre se întâlnesc Mă pomenesc zâmbind pentru că știu exact ce înseamnă — Înseamnă că norii de deasupra Avonului încep să se risipească Mulțumiri Călătoria de la Cioburi de stele la Fărâme de șoapte a fost minunată și dorim să le mulțumim tuturor celor care ne-au ajutat să dăm viață planetei Avon Le datorăm recunoștința noastră experților care și-au rupt din timpul lor ca să ne ajute să punem la punct anumite detalii Mulțumiri lui Ben Ellis care a verificat aspectele ce țineau de fizică, asigurându-se că lucrurile au ieșit prost doar acolo unde așa trebuiau să iasă Lui Yulin Zhang, pentru generozitatea cu care ne-a povestit despre educația sa în China și despre cultura chineză – observațiile tale au fost extrem de utile Lui Eamon Kenny, pentru indicațiile privind transmisiile radio și blocarea acestora Lui Steve Tuck, pentru că ne-a ajutat la distrugeri Lui Josie Spooner, pentru sfaturile vizavi de ecosisteme și crearea acestora Lui dr Kate Irving, pentru indicațiile medicale, observațiile critice și cei douăzeci de ani de adâncă prietenie – să avem parte de încă douăzeci de ani de-aici înainte Multe mulțumiri lui Niall O’Leary și Will O’Shea, pentru că ne-au învățat puțină irlandeză, și go raibh maith agat Pol Ruiseal, Stiurthoir, Ionad na Gaeilge Labhartha, Colâiste na hollscoile Corcaigh (multe mulțumiri lui Pol Ruiseal, Director al Centrului pentru Limba Irlandeză Vorbită, Universitatea College Cork) pentru generozitatea cu care ne-au supervizat irlandeza din această carte În legătură cu toate sfaturile minunate pe care le-am primit, eventualele erori sunt, evident, ale noastre Lui Josh și Tracey și întregii echipe de la Adams Lite- rary – n-avem cuvinte să vă mulțumim îndeajuns N-am fi reușit această nebunie fără voi și nici n-am fi vrut Voi sunteți sprijinul nostru neclintit Vă mulțumim Minunaților oameni de la Hyperion pe care am avut ocazia să-i cunoaștem și celor pe care n-am avut ocazia să-i cunoaștem, care trudesc din greu în fiecare departament, le mulțumim din toată inima Emily Meehan și Laura Schreiber, vă mulțumim pentru timpul și eforturile voastre de a aduce acest volum în varianta optimă Jamie Baker, îți mulțumim pentru că ne-ai depășit așteptările! Lui Kate Hurley, corectoarea noastră, mulțumiri pentru că ne-a suportat excesul de virgule și linii de pauză Whitney Manger, îți mulțumim pentru această nouă copertă fabuloasă Minunatei echipe de la Allen & Unwin, de parcă nu era de ajuns casa noastră, ne-ați mai oferit încă una Vă mulțumim din inimă pentru că ne-ați primit în familia voastră! Noi am adus tortul Minunaților cititori, librarilor, bibliotecarilor, criticilor și bloggerilor pe care i-am cunoscut de la lansarea volumului Cioburi de stele, mulțumiri pentru sprijinul vostru Prietenilor noștri care sunt întotdeauna răbdători, încurajatori și adesea ușor amuzați – toată dragostea noastră Minunatelor noastre rețele de susținere: fetelor de la Chocolate Lounge, doamnelor de la Roti Boti, echipajului FOS, trupei de la Pub (lishing) Crawl, celor de la League și Lukies, echipei de la TJ/NoVA – nu ne-am fi descurcat fără voi Aceeași dragoste dintotdeauna lui Michelle Dennis, pentru că a citit și a recitit și pentru că întotdeauna ne-a fost alături la nevoie Lui Kim Nguyen, mulțumiri pentru grafica minunată și pentru neprețuita ta prietenie Le mulțumim dragilor prieteni Kat Zhang, Olivia Davis, Marie Lu, Beth Revis, Marion Cole și Jay Kristoff pentru observații, sprijin și multe lucruri extraordinare care nu încap într-o singură pagină Ca întotdeauna, familiile noastre sunt în spatele reușitei noastre Vă mulțumim pentru dragostea și sprijinul vostru care înseamnă totul pentru noi (și pentru că le spuneți tuturor să lectureze cărțile noastre) Pasiunea noastră pentru scris a început cu cărțile pe care ni le-ați dăruit voi, cu poveștile pe care ni le-ați spus voi, cu jocurile pe care le-am jucat cu voi Brendan, dacă mai citești încă o dată, dacă mai asculți încă un apel video mai tulburător despre moarte și distrugeri sau dacă mai faci unul dintre miile de lucruri pe care le abordezi cu atâta grație, calm și bună dispoziție – mulțumirile noastre nu sunt de ajuns Datorită ție această carte a văzut lumina tiparului În sfârșit ție, cititorule, îți mulțumim din toată inima pentru că ne-ai însoțit în lumile pe care ne place să le construim Sperăm că ți-a plăcut pe Avon și… ne vedem pe Corint! 458